
Orkanski vihor s Karipskog mora odbacio je do otoka Trinidada lagani indijanski 
čamac, koji je već bio potpuno preplavljen vodom. U čamcu je bilo, pisao je Trinidad 
Guardian, šest Francuza, izgladnjelih i iznemoglih bjegunaca s Vražjeg otoka, 
kažnjeničke kolonije Francuske Gvajane, koje je samo čudo spasilo nakon sedamnaest 
dana provedenih na olujnom moru. 


Radoznalost me nagnala da ih, s nekoliko britanskih kolonista, posjetim u vojarni. 
Engleske ih vlasti nisu držale u zatočeništvu, jer svaki Francuz, ma koliko god bio 
udaljen od domovine, nosi u sebi osjećaj dostojanstva i časti. Zato je lučki kapetan 
rekao ono što smo i svi očekivali, osim francuskog gvajanskog konzula; “Ove jadnike 
neću izručiti francuskim vlastima. Neka konzul bijesni do mile volje! Gvajana je 
civilizacijska sramota! Ove ćemo ljude nahraniti, opskrbiti boljim plovilom i pružiti im 
mogućnost za nastavak bijega!" 

U velikoj i udobnoj sobi dočekala su nas vrlo ganuto sva šestorica, trudeći nam se 
osmjehnuti. Petorica su bila golema i strašna stvorenja, po svom izgledu mogli bi biti 
profesionalni boksači, drvosječe u Kanali i ili vojnici u Legiji stranaca, a po fizičkoj 
snazi i naravi gotovo zvijeri. Šesti je naprotiv bio vrlo malen. Oko metar i pol visok i 
četrdesetak kilograma težak. Samo su mu oči plamtjele prvotnim sjajem nakon, kako 
sam kasnije saznao, petnaest godina preživljavanja u pravom pravcatom grobu. Nakon 
četiri pokušaja bijega, te su oči plamtjele gotovo fanatičnom odlučnošću, da u ovom 
petom pokušaju pobjegne ili pogine. 

Sa sobom je nosio jedino paket, u kojem su, zamotane u voštano platno, bile 
stranice zbijena rukopisa, teške više od šest kilograma. To su bili detaljni spomeni na 
petnaestogodišnji robijaški život, najdirljivija svjedočanstva zločinstava i mučenja što 
su ih ljudske oči ikad vidjele. 

Pročitavši nekoliko poglavlja zamolio sam ga neka mi ispripovijeda dio svog života 
prije robovanja. 

Rođen u Parizu, 4. travnja 1899., Rene Belbenoit je u svojoj dvadeset i prvoj godini 
života postao doživotni robijaš u najčuvenijoj kažnjeničkoj koloniji na svijetu. Ipak, 
ništa u njegovom izgledu nije odavalo zločinca ili robijaša. Tražeći polaznu točku 
njegova pada sastavio sam njegovu povijest počevši od djetinjstva. 

Neki dječaci uspijevaju, neki propadaju. Postoji li razlog? Otac Belbenoit, koji se 
vrlo kasno oženio, bio je dobar čovjek (“Vrlo dobar", rekao mi je Renć Belbenoit), 
vrlo ponosan na čast da bude vlakovođa brzog vlaka Pariz-Orlćans, što je zaslužio 


višegodišnjim radom. Renć je imao tri mjeseca, kada ga je njegova mlada majka 
napustila i otišla u Rusiju, navodno kao odgojiteljica, 1 to zato što je bila uvjerena da je 
njezin muž neambiciozan, jer je odbio promaknuće, kojim bi mu ionako samo bila 
uskraćena strast, da točnošću sata upravlja vlakom po tračnicama. Otac Belbenoit nije 
žudio za promaknućima zbog kojih bi morao sjediti u uredu kao šef postaje, i zato je 
majka, ambiciozna i svojeglava žena, krenula prema Rusiji. 


Otac Belbenoit je upravljao vlakom četiri dana u tjednu i mali je Renć bio povjeren 
djedu, vlasniku omanjeg svratišta nedaleko od željezničkog kolodvora. Do dvanaeste 
je godine bio dobar dječak kao i mnogi drugi. Pohađao je školu i savjesno učio, tako 
da je često bio najbolji u razredu, i tako sve dok djed 1 baka nisu umrli, najprije baka, a 
za njom, nakon pet dana, 1 djed. Starac je, govorilo se, toliko volio svoju ženu, da bez 
nje nije mogao živjeti. 

Tada je dječak, i to baš u godinama razvitka, ostao bez nadzora, sve dok nije jedan 
njegov stric došao u Pariz i postao ravnatelj noćnog lokala, kavane Rat Mort, u ulici 
Pigalle, koja je s vremenom postala vrlo poznata, i uzeo Renća k sebi u svoj stan nad 
svratištem. U kasnim poslijepodnevnim i večernjim satima dječak je ondje radio kao 
raznositelj poruka, te je u trinaestoj godini već posjedovao malu ušteđevinu. Kavanu 
Rat Mort održavale su na životu žene iz kazališta 1 polusvijeta, bića što robuju 
skupocjenim haljinama i sjajnim draguljima. Montmartre je bilo veliko središte 
pariških zabava. Stričeva klijentela bili su najpoznatiji europski razvratnici i 
najskuplje, a ujedno i najzamamnije žene. Lijepa je Otero, “kraljica Pariza, bila 
svakovečernji gost. Princ Murat davao je Belbenoitu stotinu franaka napojnice samo 
kako bi joj odnio ljubavno pismo i uspio dobiti odgovor. Mistinguette, barun Moritz 
Rotschild, Princ od Walesa i mnoge druge slavne ličnosti sastajale su se u Rat Mortu, 
rasipajući novac tako da je Renć Belbenoit, uskoro, više zarađivao napojnicama u 
sedam dana nego njegov otac u tri mjeseca. 


“Nikada nisam vidio toliki novac", reče mi Belbenoit, “i nikad, da se troši s tolikim 
nehajem. Svi su poznanici moje obitelji morali naporno raditi kako bi zaradili, a trošili 
su s najvećom štedljivošću. Ti su ljudi morali stjecati novac teškom mukom, te su se 
odricali mnogih stvari kako bi što uštedjeli. A ja sam se, u trinaestoj godini, našao u 
sasvim drugačijem svijetu, u društvu u kojem se ne radi i u kojem su ljudi imali 
novaca do mile volje ne odričući se ničega, ludo trošeći, te provodeći život usred 
pjenušavih vina, svile, parfema, dragulja i bezbrižnosti, koja me je začuđivala.? 


Noći provedene u tom društvu svakako nisu koristile njegovu učenju tijekom dana. 
Često je bio pospan, a kada i ne bi bio, činio mu se uzaludan sam nastavak učenja, koje 
bi mu u najboljem slučaju osiguralo tek prvu stepenicu poslovnog svijeta, gdje bi 
zarađivao tek vrlo mali dio onoga što je već dobivao u Rat Mortu. Kada je navršio 
petnaestu godinu, stric se složio s njegovom mišlju. Posao raznošenja ljubavnih 
pisama i ugovaranje sastanaka kao da su mnogo pridonijeli napretku svratišta. 
Posjetitelji lokala bili su uvjereni kako ih dječak vrlo dobro poslužuje. 


Ali, otac Belbenoit se, čim je to saznao, vrlo razljutio jer je želio da njegov sin bude 
dobro školovan, te da se kasnije specijalizira u željezničkoj struci. Želio je, također, 
jednog dana, kada on bude prestar za taj posao i kada se povuče, povjeriti svojemu 
sinu brzi vlak Pariz-Orlćans. Otac Belbenoit i stric Belbenoit oštro su se posvađali i 
Rene nije dugo vremena vidio svoga oca. 


Neki su se gosti sastajali u Rat Mortu i danju na kartanju ili sklapanju oklada na 
konjske utrke. Rene je nosio njihov novac u kladionicu, i kada bi dobili okladu, dali bi 
i Renću oveću nagradu. Jednog dana, skupina gostiju je, na temelju tajne obavijesti, 
odlučila uložiti više novaca nego obično, na jednog konja čija pobjeda bi im donijela 
dvadeset puta više od uloženog. 

“Bacaju novac u vjetar", reče Renću jedan prijatelj, dok je dječak nosio omotnicu s 
novcem u kladionicu. “Ne budi lud, zadrži novac za sebe. Taj će konj sigurno pasti ili 
će stići posljednji i novac ćeš zadržati ti, a ne kladionica." 

Rene je izbrojio novac. Bilo je dvije tisuće dvjesto franaka. Bila bi šteta predati sav 
taj novac kladionici, koja i tako već ima toliko novaca. I tako nije otišao u kladionicu, 
već je spremio novac u svoj džep. 


Nažalost, upravo je taj konj pobijedio. “One se večeri nisam vratio u Rat Mort", 
pripovijedao mi je Belbenoit. “Iz svojih sredstava nisam mogao platiti iznos, koji je 
bio dvadeset puta veći od onog, koji mi je predan, a nisam se usudio ni otići stricu 
kako bih mu priznao i posudio novac. Cijelu sam noć lutao po pariškim ulicama dugo 
razmišljajući, što bih mogao učiniti. Na posljetku sam, pred zoru, odlučio, da iako sam 
postupio nepošteno, ipak još uvijek imam kod sebe povjereni mi novac, a ujedno i 
ušteđevinu, koja je bila dvostruko veća od povjerenog mi iznosa. Ušao sam u Rat Mort 
na sporedni ulaz, ali u trenutku kad sam se želio ispričati, razjarenim pogledom spazio 
me stric. Oteo mi je novac iz ruku, udario me je šakom po glavi, a potom i teškim 
svežnjem ključeva. Dok je vikao za mnom, kako sam lopov, ja sam bježao 
izbezumljen nesrećom, koja se na mene obrušila. 


To je bio strašan dan, kako za mene, tako i za cijeli svijet. Iznenada su se po 
pariškim ulicama počele okupljati skupine ljudi, čitajući novine i uzbuđeno 
komentirajući. “Rat! povikao mi je bivši školski kolega, trčeći prema meni s 
novinama u ruci. “Rat protiv Nijemaca. Objavljen je rat! Moj se otac već otišao 
prijaviti kao dragovoljac. Pogledaj!" povikao je, pokazujući prema ulici. “Tu se 
prijavljuju dragovoljci. Vidiš li kako red postaje sve duži!" 

Školski prijatelji pohitali su prema mjestu mobilizacije. I gotovo na početku reda, 
Renć opazi vlastitog oca. Držao se postrance od ostalih, imajući na sebi pažljivo 
ispeglanu odoru vlakovođe i sjajne gumbe; bio je pomalo nalik na generala. Renć se 
uputi prema njemu kako bi ga pozdravio 1 zamolio za oproštenje. Nije znao, da li je 
njegov otac obaviješten o onome, što je napravio, ali mu je ipak želio sve ispričati, 
zamoliti ga za oprost i obećati mu kako će se vratiti u školu, ozbiljno učiti i pokoriti se 
njegovoj volji. 


“Odlazi!" poviče otac Belbenoit, kada ga je sin želio primiti za rukav sa zlatnom 
vrpcom. “Odlazi, lopove!" 


“Svi su se okrenuli prema meni", prisjećao se Belbenoit. “Samo je moj otac gledao 
pred sebe odlučna izraza puna bijesa i boli. Ne vjerujem, da je itko pomislio da smo 
otac i sin, te sam pobjegao što sam brže mogao." 


Dva dana kasnije, Renć Belbenoit se nalazio na prozoru jednog malog svratišta, i 
gledao kako vojnici stupaju po ulicama idući za teretnim kolima, koja su odlazila na 
ratište... Na čelu jedne jedinice, nalazio se otac Belbenoit ponosna držanja, uspravan, 
ukočena pogleda upravljenog u daljinu. Sada više nije bio vlakovođa brzog vlaka 
ParizOrlćans. 


“Gledao sam kako se udaljava“, reče mi Belbenoit poluglasno, “sve dok nije nestao 
s bujicom vojnika, a zatim sam ostao sam. Ne vjerujem, da se ijedan dječak u Parizu 
osjećao toliko usamljen, iako su mnoge tih dana napustili." 


Nije prošlo niti mjesec dana, a Rene Belbenoit se našao pod oružjem. “Još nisam 
bio navršio osamnaest godina", reče mi, “ali sam nastojao izgledati što viši, te sam se 
uspravljao. Narednik nije puno mario za sitnice te ga nisu zabrinjavale moje godine. 
Na posljetku, za pušku sam bio sposoban. 


Francuska je vojska raspolagala oružjem, zvanim fusilmitrailleur. Takva je strojnica 
težila petnaestak kilograma, a metke ispaljivala velikom brzinom. Belbenoit je s 
vremenom naučio vrlo vješto rukovati tim oružjem, i kada je vlak postrojbi, koje su 
stremile k očajničkim borbama, stigao na ratište, Belbenoitu je bio povjeren potpuno 
novi fusilmitrailleur s dva pomoćnika, jedan za streljivo i dio oružja, dok je drugi, stari 
specijalizirani radnik, koji je Belbenoitu mogao biti otac, nosio drugi dio i stajao kraj 
oružja tijekom paljbe, kako bi ga u slučaju potrebe popravio. 

“Rat je bio strašan", reče. “Ali naravno, ništa prema onome, što sam kasnije 
pretrpio. Sudjelovao sam poput tisuća drugih vojnika, u borbi po naredbi, napadima po 
nalogu, većinom više strepeći pred onim, što nam se svakog trena moglo desiti i 
pitajući se, kada će na nas doći red. Nisam osjećao ni trunku gnjeva prema onima, koje 
sam ubijao, već sam samo izbjegavao njihov mrtvi pogled. Otišli smo u Belgiju 1 nove 
su jedinice došle na mjesto poginulih. Kod Roulersa, kojeg smo trebali preoteti 
Nijemcima, promaknut sam u čast kaplara četvrte pukovnije. Pet sati kasnije, bilo je 
sklopljeno primirje." Belbenoit se još uvijek nalazio u Njemačkoj, u okupacionim 
jedinicama, kada je doznao iz dnevne zapovijedi vojarne u Kolnu, da traže dragovoljce 
za jedinice na Istoku. Imenovan je za podnarednika arapske pukovnije Tiraielleurs 1 
poslan u Siriju. Nakon osvajanja Alepa postao je narednik. Polovicom 1920. godine 
obolio je od groznice i poslan natrag u Francusku. Od četrnaestorice vojnika, koji su 
odaslani istim brodom, samo su petorica preživjeli put do Marseillea. 


Liječio se u bolnici Persy u Clamartu i dok se oporavljao, upoznao je mladu 
bolničarku, u koju se ludo zaljubio. Renata i Renć su odlučili kako će on, čim bude 
otpušten, potražiti namještenje, te da će se odmah vjenčati. Krajem veljače 1921. 
godine otpustili su ga iz bolnice te je odmah krenuo u logor za demobilizaciju. 


“u vojničkoj odori svatko može lijepo izgledati", prisjećao se Belbenoit. “I bogati i 
siromašni, svi smo bili okićeni svijetlim naramenicama, pozlaćenim gumbima, dobro 
skrojenim kaputima. Šepirio sam se svojim lijepim gajtanima narednika afričkih 
jedinica. Elegantan fes kočio se na mojoj glavi, a na prsima sam imao tri odlikovanja. 
Renati sam veličanstveno izgledao. Najhitnije sam otišao zatražiti propisnu otpusnicu. 
Skinuo sam odlikovanja s odore i umotao u papir, te ih stavio u džep sivih i nespretnih 
hlača što sam ih primio od dočasnika skladišta. To je bilo moje abrami odijelo, dar 
francuske vlade preživjelim vojnicima. Sivi kaput izgledao je na meni još gore od 
hlača. Narednik mi je rekao, kako odijelo vrijedi 52 franka, te ako ga ne želim uzeti, 
mogu dobiti novac kao protuvrijednost. Oni, bogatiji, koji su lako mogli nabaviti druga 
odijela, uzimali su radije 52 franka, za šampanjac. Ja nisam imao novaca za krojače, te 
sam bio prisiljen uzeti svoj abrami" 


Tako se Renć Belbenoit, mladić u dvadeset i prvoj godini, otpušten iz vojske, našao 
ponovno u Parizu. Jednu je noć proveo u jeftinom hotelu, a sutradan je odmah počeo 
tražiti bilo kakvo zaposlenje. Ispunio je brojne zamolbe za zaposlenje, iako su mu 
rekli, kako će se morati zadovoljiti skromnijim poslovima. Došavši uvečer u bolnicu, 
po Renatu, koju je pratio kući, osjećao se potpuno razočaran. 


“Bio sam razočaran, što nisam odmah našao zaposlenje i bojao sam kako će me 
Renata doživjeti u mojem abrami odijelu, te pomisliti da nije tko zna koga osvojila. 
Međutim, nije bilo tako, ona me je štoviše tješila. Govorila mi je o mnogim drugim 
otpuštenim vojnicima, koji poput mene isto tako traže zaposlenje. Govorila je o 
strpljivosti i o tome kako će sve biti dobro.? 


“Međutim, prošlo je i daljnjih deset dana, a zaposlenju niti traga. Potrošio sam sav 
novac, što sam ga prištedio u vojsci." Čim je doznao za jednog vlasnika svratišta koji 
je tražio mladića za pranje posuđa krenuo je u Besancon. Dobivao je osam franaka na 
dan, hranu i stan. Radio je u zadimljenoj kuhinji deset dana nastojeći uštedjeti barem 
najmanju sitnicu, a jedanaestoga je dana primijetio kako u blagajni ima dosta novaca. 


“Sjetio sam se male svote, koju sam uspio uštedjeti znojeći se cijeli dan", 
pripovijedao mi je Belbenoit. “Ne bi bila dovoljna ni za sedam dana života. Čim se 
upravitelj svratišta zbog posla udaljio, približio sam se otvorenoj blagajni, uzeo lisnicu 
s novcem i sakrio ga u njedra. Pred vratima svratišta nalazio se motorkotač. Skočio 
sam na motor i cijelu noć jurio po glavnoj cesti. Ujutro sam ga ostavio pred ulazom u 
Pariz i počeo lutati po dućanima s četiri tisuće franaka u džepu. Kupio sam dva gotova 
odijela, koja je krojač odmah za mene prepravio, a zatim košulje, kravate, čarape, 
rublje, cipele, šešir i mali kovčeg za ono, što nisam mogao staviti na sebe.? 

“Otišao sam k Renati i smijali smo se kao nekoć, kada sam bio bolesni vojnik. 
Izgledala je veoma sretna, što sam našao posao. Napokon sam se oslobodio abrami 
odijela i Renata je pohvalila moj novi izgled. Naredne sam večeri trebao doći k njoj 
kako bi me upoznali njeni roditelji. Ali ja sam bio sav u strahu. Ono što sam napravio 


sve me više i više mučilo. Ukrao sam, dakle lopov sam! Sigurno me već redarstvenici 
traže. Nisam želio da Renata bude umiješana u to, nije smjela doznati da sam lopov. 
Dva dana nisam izlazio iz sobe u svratištu. Trećeg sam joj dana obznanio kako moram 
napustiti grad, te sam odjurio na kolodvor. Smjestio sam se u odjeljak trećeg razreda 
za Nantes i pokunjio se da izgledam što manji." 


Nantes je u ono doba godine odisao bogatstvom i elegancijom. Belbenoit je, s 
već je obukao odoru člana posluge u dvorcu Benalia, u vlasništvu grofice de 
Entremeuse. 


“Sjećajući se toga razdoblja svoje mladosti", govorio je Belbenoit, dok smo sjedili 
u vojarni u Trinidadu, “ni nakon toliko godina kazne i ispaštanja, što sam kasnije 
proživio, ne znam je li to razdoblje bio pravi početak mog udesa, iako ne vjerujem. 
Moja nesreća započela je kada je moja majka napustila oca i otišla u Rusiju. U dvorcu 
sam mogao dobiti trajno zaposlenje, koje bi bilo lako i pošteno, kao i priliku da se 
iskupim od krađe u Besanconu. Mislim da sam se mogao oženiti Renatom. Grofica de 
Entremeuse bila je vrlo dobra gospodarica. Nitko od njezina osoblja nije bio 
preopterećen poslom. Imali smo dosta odmora, pa smo se mogli zabavljati na plaži ili 
po lokalima u kojima se sastajala služinčad drugih aristokratskih obitelji. Ali, nisam se 
želio osjećati slugom u tom raskošnom društvu, a isto tako nisam volio niti svoju 
livreju. Osjećao sam se sve nesretniji ... Bio sam u dvorcu tek mjesec dana, kada sam 
na grofičinoj psihi primijetio kutiju od crvene kože, a u njoj biserje. Bio je tu 1 svežanj 
novčanica za plaću služinčadi. Dohvatio sam novac i biserje, otišao u prostorije za 
služinčad, promijenio odijelo i potrčao na vlak za Pariz. Narednog jutra, dok sam 
izlazio iz poštanskog ureda, odakle sam poslao pismo Renati, tražeći da se potajno 
sastanemo u Parizu, pristupila su k meni dva redarstvenika u građanskom odijelu i 
proglasila me uhićenim...? 

“Ovo je", reče Belbenoit prihvativši svežanj rukopisa što ih je ponio sa sobom iz 
kažnjeničke kolonije, “povijest narednog dijela mojega života." Kasnije su ga predali 
sudu 1 osudili na osam godina robije u Gvajani. Nedugo prije njega, pred istim sucima 
našla su se dvojica optuženika teških zločina. Prvi je bio Galmont, zastupnik 
Francuske Gvajane, koji je izazvao čuvenu aferu, jer je u svoju korist zaradio četiri 
milijuna franaka na državnom rumu, dok je drugi bio Vil Grein, optužen za pronevjeru 
vojničkih ovlasti za više od šest milijuna franaka dobivenih prodajom nevaljale robe. 
Međutim, ti koji su imali brojne odvjetnike i utjecajne prijatelje, bili su oslobođeni. 

Ali kada je Belbenoit počeo predbacivati sucu takvu nejednaku pravdu, dva snažna 
redarstvenika ščepala su ga za ruke, te ga digavši u zrak odveli do vrata ćelije, gdje su 
ga strovalili i odmah okovali. Renć Belbenoit bio je, ne navršivši još dvadeset i drugu 
godinu, na putu za Vražji otok. 

“Ali zašto mi ne dopustite", rekao sam mu, dok je čvrsto vezao paket omotan u 


voštano platno, “da rukopis o vašem životu u Gvajani, kao i dokumente pošaljem u 
Sjedinjene Države, u vašem interesu, i tamo nađem nakladnika? Malo je vjerojatno da 


ćete se uspjeti izvući, ili ćete poginuti na moru ili će vas nakon dolaska u kakvu 
nenaklonjenu luku zatvoriti i ponovo poslati u Cayenne" 


“Ovaj put moram uspjeti", reče Belbenoit. “Doći ću u Sjedinjene Države zajedno s 
rukopisom. 


Dvanaest mjeseci nakon ovog našeg prvog susreta, nalazeći se u panamskoj 
prašumi, na jednoj stazi naišao sam na niska čovjeka s velikom mrežom za hvatanje 
leptira. Na trenutak se čovjek zaustavio promatrajući me, kao da ne zna bi li pobjegao. 
Prepoznao sam ga. “Renć Belbenoit!" kliknuo sam. “Čestitam!" 


“Ne još!" odgovorio mi je. “Panama se nalazi tek na pola puta do Sjedinjenih 
Država. Trebalo mi je godinu dana da bih dovde došao." 

“A gdje su vaši prijatelji s Trinidada?" upitao sam ga. 

“Jedino sam ja ostao na slobodi", reče. Gledajući ovog mršavog, iznemoglog 
čovjeka, pomislio sam kako je protekla čitava godina otkad ga nisam vidio, godina, 
koja je za mene i za veći dio čovječanstva bila obična i mirna, dok je za njega to 
zasigurno bila godina straha i more. Trebalo mu je godinu dana od Trinidada do 
Paname! Sjeli smo pred njegovo malo sklonište koje je bilo danima udaljeno od 
civilizacije; punih dvadeset kilometara, kako je rekao, od sela Hakoi, u kojemu je živio 
među primitivnim Indijancima. Zamolio sam ga, da mi prepusti, da ja ponesem njegov 
rukopis do Sjedinjenih Država. 

“Ne možete i dalje nositi po srednjoj Americi desetak kilograma papira", rekao 
sam. “Trebate još proći kroz Panamu, Kostariku, Nikaragvu, Honduras, Salvador, 
Gvatemalu i Meksiko, sve zemlje koje strogo čuvaju svoje granice. Vi ste bez 
putovnice, i k tome još bjegunac. Pokušavate napraviti neizvedivo. Dopustite meni da 
odnesem vaš rukopis do Sjedinjenih Država i da ga dam u tisak. To je izvanredan 
dokument i neobičan životopis. Nakladnici će vam pomoći na posljetku izvojevati 
slobodu." 


“Hvala, još jednom", rekao je ljubazno. “Ali vjerujem u konačan uspjeh. Ja sam 
moram odnijeti rukopis u Sjedinjene Države. To je zemlja slobode, zar ne? Zemlja 
slobode! Petnaest sam godina proživio u paklu. Ako uspijem doći do Sjedinjenih 
Država, moći ću okončati ne samo svoje patnje, već i patnje tisuću drugih ljudi. Ako 
budem negdje uhvaćen i ako me budu ponovo htjeli poslati u Francusku Gvajanu, 
poslat ću vam rukopis prije nego što se ubijem.? 

Mislio sam kako ga zasigurno više nikada neću vidjeti, te kako će povijest, koju je 
napisao, povijest okrutnosti čovjeka spram svojih bližnjih, biti izgubljena za sve ostale 
čitatelje, izgubljena u prašumi, moru, ili grobu onoga, tko ju je napisao. Ali, varao sam 
se! Rene Belbenoit je, nakon dvadeset i dva mjeseca nadljudskih napora i mnogih 
neobičnih doživljaja, uspio na posljetku stići u Sjedinjene Države. Prešao je granicu u 
dronjcima, ali rukopis u voštanom platnu bio je spašen. 

Njegova knjiga počinje s progonstvom iz ljudskog društva i iz civilizacije. To je 
povijest Vražjeg otoka, Kraljevskih otoka i otoka St. Josepha, povijest Cayenne, 
glavnog grada kolonije grijeha, povijest ljudi, koji žive poput šakala, poludjelih u 


mračnim i samotnim ćelijama, povijest života strasnijeg od smrti i povijest same smrti, 

kakvu mi ne možemo niti zamisliti. U trideset i osmoj godini života, poput kostura, 

napola slijep, bez zuba, izgrizen od skorbuta i iznemogao od groznice, Rene Belbenoit 

nema pred sobom još mnogo godina života. Nada se samo jednome, da će tiskanje 

njegove knjige pridonijeti tome da Francuska neće više slati u Gvajanu ljudska bića, 
koja će strahovati pred odriješenom giljotinom. 

WILIAM LA VARKE 

Član Kraljevskog geografskog društva 

Harvard klub, New York, 

Božić 1937. godine. 


Osuđenici na robiju prevoze se na mali otok nedaleko od La Rochellea, gdje 
čekaju brod za Francusku Gvajanu. U La Rochelle ih dovoze u željezničkim 
vagonima, koji su sastavljeni od ćelija, velikih devedeset centimetara na metar i 
dvadeset. U svakoj je ćeliji jedan osuđenik okovanih nogu i klupica. Hrana se u ćeliju 
uvodi pomoću šipke. Tri su stražara po svakom vagonu. Ti vagoni, putničkoteretnih 
vlakova, na svom putu za La Rochelle, natovaruju svoj živi teret iz svih krajeva 
zemlje. Taj teret su nesretnici osuđeni na grozotu progonstva u kažnjeničku koloniju 
Južne Amerike. 


Poslije dva dana zatvora odveden sam u Besancon, gdje sam odgovarao zbog 
zločina izvršenog u svratištu kod strica. Tu sam prvi puta kročio na stazu prijestupa. 
Sud je donio presudu od godinu dana zatvora. To je bila puka formalnost i osuda je 
pridodana prvotnoj kazni od osam godina robije za ukradene dragulje. 


Kada je vlak kretao put zmijolike trase k La Rochelleu, u vagonu sam bio sam. Sa 
svake strana uska hodnika bilo je postavljeno deset ćelija, u jednoj od kojih sam i ja 
sjedio okovan, šuteći. Prva stanica, na kojoj smo se zaustavili, bio je Arbois, gdje je 
nekoć živio Pasteur. Dva su stražara otišla preuzeti zatvorenika, kojeg su kasnije 
zatvorili u ćeliju sučelice mojoj. 

“Želim potpunu tišinu! Ili ću vam zatvoriti šipke pred licem tako da ćete se od 
vrućine zagušiti", doviknuo je stražar i povukao se prema kraju vagona, gdje se 
pridružio ostaloj dvojici, koji su pripremali obrok. 

Započeo sam se došaptavati s pridošlicom. Njegovo je lice, koliko sam mogao 
razaznati kroz mali otvor, bilo strogo 1 duboko izbrazdano. Zvao se Gury, osuđen na 
pet godina zbog krađe. Izjavio je kako je izdržavao već više osuda i kako je proživio 
šest ili sedam godina u jednoj afričkoj kaznionici kao vojnički osuđenik. Tek kasnije 
sam mogao shvatiti puno značenje tih riječi. Noću se vlak zaustavio kod Lons le 
Saulniera. Stražari su nas odveli do gradskog zatvora i ponovno zatvorili, a kada smo 
ujutro krenuli dalje, s nama su bila još dvojica osuđenika, od kojih je jedan bio 
Joannelly, osuđen na deset godina robije zbog silovanja sedamdesetogodišnje starice. 
Tvrdio je kako je nevin. Radio je na jednom posjedu te se, jedne noći, u pijanom stanju 
uvukao tamo u kuću prespavati. Starica je, spazivši ga, počela vikati, ne prestavši ni 
onda kada joj je rekao da će otići i neka zato zašuti. Zgrabio ju je i onemogućio da 
dalje viče, gurnuvši joj ruku u usta. Kako je on bio mrtav pijan, oboje su u borbi pali 
na zemlju. Sutradan su ga uhitili. Opisao je kako se događaj zbio, ali mu nisu 
povjerovali, jer je starica imala ogrebotine po bedrima. I ovaj je zatvorenik već bio po 
vojničkim zatvorima u Africi, te je poput Guryja imao barbarski i nakazno tetovirano 
tijelo. Drugi je kažnjenik bio Moyse, osuđen na petnaest godina robije zbog opetovane 
krađe. Bio je bivši vojnik i posjedovao nekoliko odlikovanja, a ujedno je dobio i 


određen broj diploma za svoje izume na području mehanike. Počinio je krađu, zbog 
koje je sada na putu za Gvajanu, upravo kako bi se domogao sredstva za financiranje 
nekog novog izuma. 

Na sljedećem stajalištu, u Dijonu, doveden je još jedan zatvorenik, Riche Bois, koji 
je imao pedeset i pet godina, i bio osuđen na osam godina za silovanje svoje dvije 
kćeri, obje mlađe od sedamnaest godina. Bio je degenerik. Nakon toga, stigli smo u 
Chalon sur Saone, gdje smo dva dana proveli u gradskom zatvoru. 

Svaki je od nas bio smješten u zasebnu ćeliju. Prve sam noći bez počinka hodao 
uzduž i poprijeko ćelije. Iznenada sam nad glavom začuo žustro kucanje. Netko mi s 
gornjeg kata želi nešto reći, pomislio sam. Dograbio sam zamazanu metlu iz ugla 
ćelije i počeo odgovarati na kuckanje. Odozgo se začula različita kombinacija udaraca. 
Slušajući pozorno, lako je bilo ustanoviti kako se dotični služio vrlo jednostavnim 
sustavom, jedan udarac za slovo a, dva za b, i tako dalje. “Odakle si?" 

“Iz Pariza." 

“Koliko godina?" 

“Osam, robije.? 

“Zbog čega?" 

“Krađa." 

“Što si ukrao? Jesi li mnogo zaradio s plijenom?" 

“Ne. Ukrao sam ogrlicu koju su vratili vlasnici.? 

“Do sada nisi nikad bio u zatvoru?" 

“Ne. Tko si ti?" 

“Pod istragom sam. Trgovina kokainom. Kako se zoveš?" 

“Renć Belbenoit. A ti?" 

“Georgette. 

“Georgette! Dakle žena!" 


“Koliko ti je godina?" upitao sam. Sigurno je kakva stara baba uhvaćena prilikom 
racije na ovisnike kokaina. 


“Osamnaest. I... 


U tom sam trenutku začuo kako je zaškripala brava na mojim vratima. Jedva sam 
uspio odbaciti metlu prema uglu ćelije, kada su se vrata otvorila i stražar povikao: 


“Tako, vi kucate? Ako volite suhi kruh imamo dovoljno praznih ćelija!" Nisam 
ništa odgovorio, pa je on zalupio vratima. Poslijepodne, u moju je ćeliju upao 
kamenčić oko kojeg je bio omotan papirić, na kojem je pisalo; 

“Moj dragi Renć, poslat će te u lance, ali ne gubi hrabrost. Spasit ćeš se! Čekam 
presudu, i znam da će mi dosuditi godinu ili dvije zatvora. Imaš li duhana i šibice? 
Umotaj to u mali paket, te se popni na prozor. Dat? ću ti znak kada ćeš mi ga dobaciti. 
Šteta, što ne mogu izbušiti rupu na podu ćelije, mogli bismo se lijepo zabavljati. 
Georgette. 


Napravio sam mali zamotaj duhana, cigaretna papira i šibica, omotao ga oko 
kamenčića, te se popeo na prozor. U dvorištu ispred prozora šetalo je sporim korakom 
petnaestak žena, dok je na drugom kraju dvorišta sjedila stražarka promatrajući ih. 
Nije bilo teško uočiti Georgetteu, jer mi je djevojka dala znak, čim me spazila na 
prozoru. Pokazala je rukom prema mjestu kamo moram baciti kamenčić. Primijetio 
sam zatim kako je nešto rekla jednoj ženi, na što je ova izašla iz kruga, otišla do 
paziteljice i započela razgovor. To je bio povoljan trenutak i ja bacih kamenčić. Vidio 
sam kako ga je dohvatila i stavila u njedra. U tom trenutku odjeknuo je zvuk za 
završetak šetnje po dvorištu. Ona mi je rukom dobacila poljubac, a potom je, zajedno 
sa ostalim ženama, nestala iza vrata. 


Naredne mi se noći ponovo javila: “Pušim cigaretu. Tako je ugodno. Vrlo si mi 
drag, i uvjerena sam kako znaš lijepo ljubiti! Šaljem ti tisuću poljubaca. Vidjet? ćemo 
se sutra ponovo na dvorištu." Ali, naredne zore, otvorili su vrata moje ćelije. Robijaški 
vlak je krenuo i ja sam otišao, a da je nisam više vidio, niti ikad išta o njoj doznao. 

U vagonu su se nalazila još tri druga osuđenika. Kada sam ih vidio, moj prvi dojam 
je bio kako su određeni za kakav maloljetnički popravni dom, toliko su bili mladi. Ali, 
kada su prigodom proziva pročitali njihova imena i zločine, iznenadilo me kako su 
osuđeni na punih pet godina robije u Gvajani. Bili su to Julije, Raul i Mauricije. 
Njihova krivica je bila to što su malo previše popili na zabavi u obližnjem selu. Na 
putu kući, kasno u noći, prošli su pokraj zatvorene krčme. Bili su veoma veselo 
raspoloženi, te su željeli još nešto popiti. Počeli su lupati po vratima. Ne dobivši 
odgovor, srušili su vrata, a zatim opljačkali police trgovine. Vlasnik trgovine probuđen 
bukom sišao je, u noćnoj košulji, vidjeti što se to događa. Došlo je do sukoba i oni su 
ga udarili. Čini se, kako je padajući lupio o kakav tvrdi predmet, jer je počeo krvariti. 
Mladići su se prestrašili i pobjegli uzevši nekoliko tisuća franaka iz blagajne u koju su, 
pijani, provalili. Narednog jutra, svi su bili uhićeni. Novac je odmah vraćen vlasniku, a 
oni zatvoreni. Vlasnik trgovine izašao je iz bolnice poslije dva ili tri dana, jer se pri 
padu nije teže ozlijedio. Državni tužitelj doveo ih je pred provincijsku porotu, 
tumačeći njihov čin kao tešku krađu, te uspio utoliko što im je sud presudio pet godina 
robije u Gvajani. Julije je imao šesnaest godina, Raul i Mauricije sedamnaest! U 
Parizu bi dobili najviše mjesec dana zatvora ili bi ih možda ponovno poslali njihovim 
obiteljima. Nisu bili pokvareni, nikada nisu bili nigdje izvan svog sela, a za vrijeme 
rata, dok su im očevi bili na ratištu, upravljali su svojim posjedima. Životne su ih 
prilike prisiljavale raditi 1 živjeti poput odraslih ljudi, naučili su piti i posjećivati 
kavane, prije no što se u njima mogao razviti osjećaj odgovornosti. Jadni dječaci! U 
manje od godinu dana robijaški je život ubio svu trojicu. 

Sljedeće stajalište je bio Tours, gdje smo preuzeli devetog zatvorenika u vagonu: 
Mauricija Haberta. Bio je Parižanin kao i ja, u dvadeset i sedmoj godini života, osuđen 
na deset godina zbog krađe. Dva dana kasnije, nakon što se još nekoliko puta zaustavio 
preuzeti ostale osuđenike, vlak je završio svoj put u La Rochelleu, gdje smo svi izašli, 
a potom bili smješteni u veliku zajedničku ćeliju. 


Bilo je lijepo imati prostora za hodanje, a osobito moći leći se nakon beskonačnih 
dana spavanja na nogama u kavezu. Iako smo spavati mogli samo nekoliko trenutaka, 
bili smo zadovoljni što se možemo barem rastegnuti. 


I po prvi puta smo se, svih desetoro, našli zajedno. Naravno, propitivali smo se 
međusobno, jer nas je sve čekala ista sudbina, čuveni brod robijaša. Svaki je imao 
ponešto ispričati o sebi, najčešće u svoju obranu, a protiv strogosti suda. Što je 
uglavnom bilo istinito, jer u kaotičnim poslijeratnim godinama, francuski su sudovi 
bili neobično strogi te su olako slali ljude preko mora, pa i one koji možda nisu 
zaslužili takvu sudbinu. Od sviju nas, najviše je govorio Gury, koji je dobro poznavao 
život u zatvoru, te je potanko opisivao kaznionice u Africi, za koje je tvrdio kako dosta 
nalikuju Gvajani. Najviše je pričao o moralnim prilikama, o međusobnom spolnom 
općenju kažnjenika u kaznionicama gdje je proživio tolike godine. Prema njegovim 
riječima mogli smo zaključiti kako je međusobno spolno općenje duboko ukorijenjeno 
u život i misli svih zatvorenika. Njegovo pripovijedanje, njegove riječi, izgovorene 
očito zbog one trojice dječaka, koji su se nalazili zajedno s nama u ćeliji, poticale su 
me na razmišljanje. Zar sam doista robijaš?! Što da radim? Nikada prije nisam bio 
prisiljen živjeti među samim muškarcima. Trebao sam započeti život tamo gdje neću 
moći vidjeti niti imati ijednu ženu, makar to i zaželio. Potpuno značenje te činjenice 
duboko mi se urezalo u misli. Dobro sam poznavao život i sve nastranosti, što su ih 
muškarci i žene izmišljali i radili, ali sam uvijek sve to poimao kao posljedicu 
slobodne volje pojedinaca, a ne kao nešto nametnuto prilikom. U Parizu sam poznavao 
spolno nastrane osobe. Nisam imao ništa zajedničko s njima, ali nisam mogao niti 
shvatiti njihov način života, za kojeg su se opredijelili po svom osobnom ukusu. 
Također, način mog života zavisio je od mog moralnog uzora. Ali, sada moram otići u 
svijet bez žena, u svijet gdje ću biti dugih osam godina okružen samim muškarcima. 

Slušajući Guryjeve pričice i anegdote po prvi je put moj razum pojmio značenje 
čitavog mog položaja. Moj razum, koji će kasnije postati najjačom silom što me 
održavala na životu, počeo se buditi. U očajničkoj golotinji te ćelije, na golim daskama 
na kojima smo ležali, moja je savjest razumski ispitivala što mi sprema budućnost. 
Volio sam jednu djevojku, i kako bih ostao s njom cijeli život, mladenačkom sam se 
žustrinom i luđački upustio u zločin. Međutim, uspomena na nju se u moju svijest 
urezala poput slike što nosi u sebi život i ljepotu, te ću prvom prilikom pobjeći kako 
bih joj se vratio. Ona je bila sve, sav moj život, život jednog prognanika iz vlastite 
obitelji, bez ikoga koga bi ljubio. Pomisao, kako ću joj se vratiti i dokazati joj da sam 
dostojan njene ljubavi, pružala mi je snagu i nadu. 

Ali ove noći u ćeliji, postalo mi je približno jasno što me čeka: osuđen na robijaški 
život, bit ću okružen samim muškarcima, ljudima koji su, poput mene, prisiljeni na 
neprirodan život tijekom mjeseci i — godina, ljudima što ih muči spolna požuda i 
nemogućnost njenog zadovoljenja prirodnim načinom. Pitao sam se, kako li ću 
odoljeti. Hoće li me lik ljubljene djevojke sačuvati do povratka k njoj i u svijet iz 
kojega sam prognan? Do povratka u svijet, u kojem nas prilike ne primoravaju na 


abnormalnosti, u kojem smo slobodni živjeti po osobnom nahođenju. Bilo je to mučno 
ispitivanje, ali me tješila pomisao na bijeg iz Gvajane, čim za to ugrabim priliku. 

Julije se držao blizu mene i ukazivao mi određeno povjerenje, vjerojatno jer sam 
bio bolje odjeven od drugih, mlađ poput njega, a nisam izgledao poput prostaka. Nije 
želio vjerovati u Guryjeve erotske pričice. Otvoreno je to izjavljivao, iako je stari 
Joannelly potvrđivao Guryjeve riječi. “Radije bih umro, nego živio takvim životom", 
rekao mi je Julije. Sve su te priče pobudile u meni prividnu svijest o vlastitoj nezrelosti 
spram onoga što me čeka. Noću je Julije spavao između mene i Moisea. Međusobno 
razumijevanje sprijateljilo me s Moisem, koji je imao ista shvaćanja o bijegu i o tome 
da ga pokušamo izvesti prvom prilikom. 

Ujutro smo, okovani i pod pratnjom oružnika, prošli pješice kroz grad La Rochelle, 
jer smo se trebali ukrcati na lađu, koja je išla u Saint Martin du Roi. Putnici su nas 
radoznalo promatrali, a neku su ukazivali na Julija i njegova dva prijatelja, 
raspravljajući nedvojbeno o njihovoj začudnoj mladosti. Neke su nam žene zaželjele 
sreću i pozdravljale nas, one koje su po svom zvanju simpatizirale s nama. Plovidba je 
trajala cijeli sat, ali čim isplovismo na pučinu oružnici su nam skinuli okove. Jedan 
nam je mornar ponudio duhan, a oružnik nam je dozvolio pušiti jer će nam u zatvoru 
biti zabranjeno. Po savjetu Mauricija Haberta, njegovom upozorenju kako će nam u 
zatvoru oduzeti odijela, zamjenjivali smo svoje kapute 1 kravate za cigarete. Trenutak 
prije iskrcavanja Joannelly je gurnuo u usta grudicu duhana. “Bit? će dovoljno za tri ili 
četiri dana!" promrmljao je. 

Zatvor Saint Martin du Roi bio je nekoć mračna, zidinama zakrivena tvrđava, s 
koje su mušketiri Louisa _ XIII. odbili vojsku vojvode od Buckinghama. Velikim 
visećim mostom ušli smo u prostrano dvorište, u kojemu je logorovao odred 
senegalskih strijelaca. S druge strane, nalazila su se vrata za kola. Oružnik, naš 
predvodnik, pozvonio je na zvono i na malom se prozoru pojavila nečija glava. Vrata 
su se otvorila te smo ušli u zatvor. Starješina nas je prozvao poimence po predanom 
mu popisu kojega je potom potpisao. Oružnici su nas potom odmah napustili. 

Jedan nas je stražar odveo u malo dvorište, gdje su nas dočekali drugi s naređenjem 
da se svučemo do gola, te prozivajući nas jednog po jednog režali na nas; 


“Ruke u v1s!? 

“Otvoriti usta!" 

“Isplaziti jezik!" 

“Okrenuti se!? 

“Raširiti noge 1 sagnuti se! 

“Kašljati! Još, još..." 

Dok smo se mi sagibali i kašljali stražar nam je gurao ruku u gumenoj rukavici u 


stražnjicu. Ne našavši ništa, puštao nas je dalje. 

“Tražili su naše uloške?", prišapnuo mi je Gury. Riječ francuskog žargona le plan 
označava prazan tuljac dužine osam, a širine dva centimetara, koji je obično napravljen 


od aluminija, ali katkad 1 od zlata ili bjelokosti. Sastavljen je od dva dijela, koja se 
navijaju jedan na drugi. U takvom glatkom tuljcu, skrivenom u stražnjici, zatvorenici 
nose novac i druge sitne osobne predmete. Oni ne smiju biti metalni, zbog rastočnosti 
metala, koji bi naškodio onima koji ih nose. 


Iznenada se začulo, kako netko nasilno mljacka ustima, te okrenuvši se spazim 
starog Joannellyja kako drži ruku na licu. Stražar je upravo otkrio grudicu duhana, 
koju je zatvorenik želio sakriti u ustima. 


Nakon ovog pregleda jedan zatvorenik nam je donio hrpu pokrivača i cipele od 
sirove kože s drvenim potplatima. Stražar je sastavio inventar naših stvari te nam rekao 
kako ih možemo ako želimo poslati obiteljima jer će inače biti uništene. Ostavio sam 
sve što sam posjedovao. Pogađalo me to stoga što su mi pisma i fotografije koje sam 
posjedovao bili dragi, a sada će sve to spaliti. Nekako sam do tada vjerovao kako će mi 
ih ostaviti. To je bio trenutak u kojem sam uistinu postao robijaš. Započeo je novi 
život. 

Stražar, koji nas je doveo u dvorište, držao se postrance, te nas je nakon pregleda 
odveo zatvorskom brijaču. Nakon što nas je dobro obrijao i ošišao morali smo poći 
pod hladan tuš. 


Krenuli smo u zgradu, k golim ćelijama. Smjestili su nas u veliku ćeliju te poredali 
uzduž drvenih ležaja. Uskoro se pojavio i zapovjednik straže pitajući za ime i presudu. 
Došavši pred Julija i, nakon ispitivanja, okrenuo se stražaru i rekao: 

“Mlad je ... Lijepe puti... Lijepih očiju! Ah, ah! Bit? će okorjelih kojima neće moći 
umaknuti. Zasigurno će ga prisvojiti! " 

Na to su se obojica razvratnički nasmijala, a opazio sam kako je niz dječakovo hce 
potekla suza. Zaista mi je bilo teško povjerovati kako opscene Guryjeve pričice nisu 
bile tek puka mašta. 


Metnuvši nam okove, stražari su izašli, naredivši nam potpunu tišinu. 


Narednog jutra, svakom su nam dodijelili kažnjenički broj te nas poslali u radionicu 
broj tri. Oko pedesetak zatvorenika, obučenih u jednolična i gruba odijela, ošišani i 
obrijani do gole kože, sjedilo je i pleli konopce. Vladala je mrtvačka tišina provedena 
željeznom disciplinom. Za najmanju sitnicu, okret glavom, prošaptanu kakvu riječ, 
izmijenjen pogled ili samo osmijeh nekom od zatvorenika, bili biste odmah odvedeni u 
ćeliju gdje bi vas nadstojnik stražara mogao mlatiti do besvijesti. Bila je to mrska 
kazna, od koje smo svi strahovali, pa čak 1 oni. koji nisu prezali pred kaznom okova i 
preživljavanja na suhom kruhu i vodi. Međutim, sučelice nas, bio je zatvorenik, u 
kojem je Julije odmah pobudio interes. Svakog bi mu dana napisao par riječi na 
komadiću papira. To je trajao, sve dok ga nije jednom ulovio stražar, te ih obojicu 
poslao u ćeliju. 


Julija nije bilo dva dana. One noći kada se vratio u spavaonicu, gdje je ležao na 
dasci do moje, blijedu kožu leđa prekrivale su mnoge plave masnice. Tiho mi se 
izjadao kako je nadstojnik brutalno zlostavljao samo njega, a poštedio onog drugog 
koji je očito bio njegov prijatelj. 


Dječaku su počele pristizati ponude i drugih zatvorenika, nudeći mu njihovo 
društvo. Dao sam mu savjet da se ne obazire. Ali, nekoliko dana po izlasku iz samice, 
zatekao sam ga kako jednu od njih čita. Ništa mi nije rekao, te me začudila promjena 
što mi se više ne povjerava. Ujutro sam primijetio kako piše odgovor ... shvatio sam. 
Sljedeće noći mi je priznao kako je pokleknuo samo da ga puste na miru, podao se 
zatvoreniku, zbog kojeg je bio premlaćen, maljavom zlikovcu srednjih godina zvanom 
Dedć. Otada je Julije Dedćov izabranik, njegova mćme', kako se nazivaju pasivni 
članovi spolne veze muškaraca. 


Žalio sam Julija jer je postao žrtva ovog gnusnog odnosa što ga je donosio 
kažnjenički život, na što mi je Julije odgovorio kako je prihvatio odnos s Dedćom, 
samo da se riješi uzastopnih napastovanja ostalih muškaraca. Majka mu je pisala 
svakoga dana 1 uvjeravala ga kako će dobiti pomilovanje u običnu zatvorsku kaznu, jer 
je njegov branitelj poslao molbu sa smjernim preporukama Ministarstvu pravde. 
Vjerovao je u promjenu presude i u to da neće otići u kažnjeničku koloniju. Bio je 
uvjeren, da će kao Dedćova ženskica biti pošteđen ostalih napastovanja, sve dok ne 
odemo iz zatvora Saint Martin du Roi. 


Stroga zatvorska stega sprečavala je donekle zadovoljavanje Dedćove požude. 
Jednog je dana Julije pozvan upravitelju zatvora. 


“Sigurno zbog pomilovanja“, rekao sam mu. Međutim, kada se vratio, njegovo je 
lice bilo bijelo poput krpe, te utučeno nekim mučnim događajem. Molba mu nije bila 
prihvaćena! Njegova sudbina bila je zapečaćena. Po jecajima, što su noću dopirali do 
mene, vidio sam koliko je Julije postao svjestan toga. Njegova dva mlada prijatelja 
stalno su, kao i on, dobivali ponude, te se morali povinovati požudi okorjelih robijaša, 
kako bi barem donekle očuvali ponos. Početkom veljače, počele su priče o skorom 
odlasku put Francuske Gvajane. Julijev se strah pretvorio u grozničavu paniku. 
Pokušavao se osloboditi Dedća, ali pod prijetnjama ostalih zatvorenika ili stražarskih 
batina i groznih udaraca, popuštao bi sudbini. 


Mene su, pak, zbog lijepog rukopisa i lakoće izraza, svake subote zatvorenici molili 
da im pišem pisma. Mnogi od njih nisu znali pisati ili barem ne toliko da sami pišu 
pisma. Veći dio pisama upućivali su Ministarstvu pravde moleći oprost, dok su druga 
sadržavala upute i vijesti njihovim odvjetnicima nadajući se čudu posljednjeg trenutka. 
Svake sam subote napisao barem četrdeset pisama i time upoznao životne priče većine 
zarobljenika. 


Početkom ožujka, kažnjenički je brod krenuo prema Francuskoj Gvajani, ali niti ja, 
kao niti itko od onih koji su sa mnom ovamo stigli, nije otputovalo tim brodom. Zatvor 
je, u trenutku kad smo mi stigli u njega već bio prepunjen, premda su dva mjeseca 
prije neki već otputovali. Te je godine, 1923., u raznim državnim zatvorima bilo 
nekoliko tisuća takvih zatvorenika, unatoč tome, što je u šest ekspedicija odaslano u 


! Francuska riječ m6me u popularnom govoru označava mladu ženu, djevojku, djevojčicu, a hrvatski prijevod u 
danom kontekstu bio bi mali pederko, ljubovca, ženskica, moma. 


Gvajanu preko četiri tisuće robijaša. Tijekom rata, transporti su prekinuti, te je broj 
zatvorenika, koji su čekali po zatvorima, nadmašio pet tisuća! Osim toga, veliki broj 
kažnjenika bio je raspoređen po raznim manjim mjestima. Po odlasku broda, uskoro su 
počeli pristizati novaci, te je šest stotina odaslanih zatvorenika uskoro bilo 
nadomješteno novima. Novopridošli bi trebali otputovati zajedno s nama pri sljedećoj 
eksportaciji, koja bi, po našim predviđanjima, bila trećeg lipnja. 

Četiri stotine i pedeset zatvorenika osuđenih na izgnanstvo bilo je odijeljeno od 
ostalih zatvorenika. Više nismo morali raditi, a uprava zatvora darežljivo nam je 
dodijelila četvrtinu litre vina na dan, kako bi nas pripremili za teško putovanje. Vojni 
liječnik dao nam je injekcije protiv tifusa. Stražari su podvostručili nečovječnu 
strogost, te je svakoga dana barem trideset ljudi osuđivano na samicu, a kao takvi 
ostajali bi bez vina, koje je potom ostajalo stražarima za upotrebu. Četiri dana prije 
odlaska dva brodska liječnika pregledala su nas, brzo i površno, jer od onih, koji su bili 
određeni za odlazak, na kopnu su mogli ostati samo oni koji bi bili na umoru. Od svih 
nas samo su dvojica proglašena nesposobnima za odlazak. Jedan je bio sin pariškog 
industrijalca i milijunaša, a drugi je jadnik umro prije našeg odlaska iz kaznionice! 

Posljednjih dana prije samog odlaska mnogo je rodbine zatvorenika došlo u zatvor, 
posljednji puta posjetiti te izgubljene duše, koje su im ipak bile drage. Te su posjete 
redom bile dirljive te su se gotovo svim zatvorenicima crvenile oči od plača. Bile su to 
patnje očajnika, jer su mnogi od njih po posljednji put vidjeli svoje žene, djecu, majke 
1 očeve. 

Uoči odlaska podijelili su nam platnene vreće, u kojim su bila dva cjelovita odijela, 
par cipela drvenih potplata i pokrivač. Nastupila je posljednja noć. Mnogi su od nas 
bili sretni, i to iz više razloga. Označavala je ona svršetak sadašnjeg stanja, napuštanje 
zatvora i njegove grozne stege, dok su, pak, mnogi vjerovali u skori bijeg po dolasku u 
koloniju. Ta vjera u mogućnost izvedbe bijega podizala je donekle naš duh i činila nas 
bar za koji trenutak sretnijima i veselijima. Međutim ostali, i to većinom stariji ljudi 1 
očevi obitelji, bili su vrlo žalosni. Odlazak je, za njih, bio posljednji pozdrav, jer su bili 
prestari da bi se mogli nadati povratku. 

Svanulo je jutro odlaska, brod je bio spreman. Odveli su nas u dvorište i poredali u 
redove po četiri. Po prvi smo puta vidjeli stražare iz Francuske Gvajane. Bilo ih je oko 
šezdesetak, potpuno pripravnih preuzeti nas pod njihovu stegu. Većina se njih vraćala 
ovim brodom u kažnjeničku koloniju nakon provedena dopusta, ali bilo je i onih, koji 
su po prvi puta bili na svom zadatku, te se po prvi puta susreli s zatvorenicima i 
krenuli na plovidbu robijaškim brodom. 


Trebalo nas je otputovati četiri stotine i pedeset. Brod nije mogao primiti više ljudi, 
jer je morao pokupiti i zatvorenike iz Alžira, čiji je zatvor bio prepun. Zapovjednik 
gvajanskih stražara nas je prebrojao. Nekolicina je nedostajala, na što je zapovjednik 
tamnice ukazao na kola s tri okovana muškarca kojima je nedostajala po jedna noga, 
dok je četvrti ležao, preslab da bi koračao. Broj je bio točan i predaja ljudskog tereta 


bila je potpisana. Stražari iz tamnice prepustili su nas onima iz Gvajane. Od toga 


trenutka, pripadali smo gvajanskoj kaznenoj upravi. I začudo, stega se odmah 
promijenila. Počeli smo razgovarati bez straha, pojavile su se cigarete odakle?! a novi 
stražari su nam ih čak pripalili. Zavladao je novi, potpuno drugačiji odnos. Stražarima 
se spontano javila sklonost spram zatvorenika na koje su morali paziti! Uskoro sam 
ustanovio kako su time samo nastojali doznati koji bi zatvorenici mogli, na bilo koji 
način, pribaviti novaca ili kakve druge vrijednosti, i time im omogućiti nekakvu dobit. 

Julije je bio pokraj mene. Izgledao je duhom odsutan i samo je uporno zurio u leđa 
zatvorenika ispred sebe. Pored toga što je odlazio u nepoznato, osjećao je i luđački 
strah pred čovjekom, kojeg je htio izbjeći. 


Vreću na rame!" 

Svi smo prebacili svoje putne vreće na rame i vrata su se staroga zatvora otvorila. 

“Naprijed! 

Krenuli smo polako, mi, brodolomci jadna izgleda, na posljednju šetnju po 
francuskom tlu. Ispred i iza nas išla su dva reda senegalskih vojnika u ratnoj spremi i 
nataknutih bajuneta. Prošli smo velikim zatvorskim dvorištem, te preko lančanog 
mosta ušli u grad. Sa svih strana Francuske stigli su radoznali i uzbuđeni ljudi kako bi 
prisustvovali našem odlasku u progonstvo. Među njima bili su i oni, koji su progonjeni 
osjećajima očevi, žene, sinovi 1 prijatelji došli po posljednji puta vidjeti njima, srcu 
drage osobe kako odlaze u progonstvo. Bili su tu i suučesnici, koji su došli 
prisustvovati odlasku nesretnih kolega. Novinari su nas fotografirali. Na krovu 
automobila, nezgrapno smješten, neki je čovjek vrtio ručicu filmske kamere. 


Odjednom je odjeknuo očajan krik: “Zbogom, Debert! Sretno i hrabro!" Bila je to 
ljubavnica kočijaša iz Marseillea, koja je došla prisustvovati odlasku svog čovjeka. 

“Oh, dječače moj! Rogeru!" Mnoštvo se uskomešalo, jer je jedna majka pala u 
nesvijest. Vojnici su stisnuli redove, a par koraka iza mene, sin je nesretnice vikao na 
stražara, koji je nastojao osvijestiti njegovu majku udarcima nogu. “Životinjo." reče. 
“platit' ćeš mi to jednog dana svojim životom!" 

Stigli smo do mola. 


Na pučini se uzdizao težak oblak dima. što je prodirao iz dimnjaka broda 
Martiniere. Brojne teretne lađe čekale su da nas prevezu. 


Nakon dugog i neprijatnog iščekivanja, koje me sve više uznemirivalo. teretne su 
lađe konačno krenule. Julije se nalazio pokraj mene. U tom sam trenutku osjetio nečiju 
ruku na ramenu, te sam. okrenuvši se ugledao Dedća, kojem je uspjelo približiti nam 
se. Ugledavši njegovo lice, Julije je problijedio. Dede nas ponudi cigaretom, koju je 
tko zna gdje nabavio. Pola sata kasnije približili smo se robijaškom brodu. 

Malim stepenicama popeli smo se na brod, te stigavši na palubu bacili smo 
brojevima označene vreće kroz mali otvor. Zatim smo se niz željezne stepenice počeli 
spuštati u potpalublje. Jedan po jedan ušli smo u ćeliju ograđenu teškim željeznim 
rešetkama. Ulazili smo kroz tako nizak otvor da smo se morali saginjati. U svakoj je 
ćeliji bilo mjesta za devedeset zatvorenika. Jedan nas je stražar prebrojavao na ulazu: 
“... osamdeset sedam, osamdeset osam, osamdeset devet i devedeset." Ja sam bio 
devedeseti. Stražar je za mnom zatvorio otvor, a Julija i Dedća odveo do susjedne 
ćelije. I tako se Julijeva sudbina na posljetku zapečatila. Bio sam ljut na samoga sebe 
što ga nisam propustio i time ga oslobodio Dedća. 


Brodska su okna bila zatvorena te više nismo mogli vidjeti obalu. Zatvorenici su i 
dalje ulazili u susjednu ćeliju, a istovremeno su se punile i ostale. Trebalo je više od 
sat vremena za razmještaj ljudskog tereta, te je doskora potpalublje počelo zaudarati 
znojem i neugodnim ljudskim zadahom. Dok nas je obuzimalo grozničavo očajavanje, 
nad nama se zaparao pisak brodske sirene. Pomicali smo se po ćeliji obuzeti bolom 
rastanka što je zatirala i najmanju pomisao na budućnost. Mučno je bilo udisati težak 
zrak pun zadaha. Nalikovali smo na prestravljene životinje, zatvorene iza rešetaka. 
Brod je počeo podrhtavati. Krenuli smo. Obuzela me očajnička pomisao: “Hoću li ikad 
više vidjeti Francusku?" 

Stražar je otvorio željezni otvor i donio nam hrpu visećih ispletenih ležajeva. 
Svakom je pripao jedan kojeg je objesio o strop. Moyse je postavio svoj ležaj pokraj 
moga. Mornar je zatim otvorio brodska okna. Oni, koji su bili pokraj, promatrali su 
kako u daljini nestaju obrisi obale domovine. Nakon par sati, polovinu zatvorenika 
obuzela je morska bolest, jer je mnogima ovo bilo prvo putovanje po moru. Prvo i 
posljednje... 

La Martiniere je bivši njemački trgovački brod nekadašnjeg naziva Duala, koji je 
nekoć plovio na dionici HamburgKamerun. Po završetku rata korištenje za prijevoz 
robijaša u Gvajanu, dok je prije njega tu službu izvršavao brod La Loire, potopljen 
1916. godine od njemačke podmornice na Jadranskom moru. 


Tijekom svakog putovanja brod prevozi oko šest stotina 1 pedeset zatvorenika 
unutar ćelija potpalublja. Svako potpalublje sadrži dvije ćelije, odijeljene hodnikom, u 
kojem danju i noću stražare dva stražara. Ćelije su duge dvadeset i dva, a široke četiri 
metra, a isto toliko i visoke. Unutar njih ima mjesta za osamdeset do devedeset 
zatvorenika, odnosno niti jedan čitavi četvorni metar prostora po čovjeku. Vanjski dio 
ćelija čini trup broda čiji čelični bokovi odvajaju potpalublje od ostatka broda. 
Unutrašnja strana ćelija, prema stražarskom hodniku, sastavljena je od željeznih 
prečki. Ulaz u nju nalazi se u sredini i tako je uzak, da može proći samo jedna osoba. 


U unutrašnjosti ćelije uz rešetku nalazi se klupa, takozvana kaznena klupa, na koju 
se smještaju nedisciplinirani zatvorenici. Klupa je odignuta od tla toliko da 
onemogućuje doticanje tla nogama, dok su kažnjenicima, naslonjenima na rešetku, 
ruke za leđima okovane. Takav je položaj neizdrživ i za najupornije. Za još strožu 
kaznu postoje ugrijane ćelije od željeznih ploča, smještene uz brodske kotlove. One su 
toliko male. da se čovjek ne može ispružiti. Vrućina je užasna, a kažnjenik prima samo 
litru vode na dan. U slučaju opće pobune, na stropu svake ćelije postavljeni su otvori 
za vrelu paru. Dovoljna je samo jedna riječ i posebnim se mehanizmom mogu sručiti 
pravi oblaci vrele pare unutar svih ćelija. Svakoga se jutra obavlja obvezna šetnja 
zatvorenika po palubi broda, kako bi udahnuli svjež zrak, i kako bi mornari za to 
vrijeme oprali ćelije. To je kritičan trenutak, jedini opasan za stražare. Stega je stoga 
do krajnosti pojačana. Zatvorenici ne smiju razgovarati niti se micati, niti pak okretati 
glavu, te moraju šuteći stajati pogleda uprta u more. Iz ćelija izlazi dvoje po dvoje, na 
koje stražari paze s uperenim puškama 1 s najvećom pozornošću. 


Najgora je hrana. Vlada, za prijevoz svakog zatvorenika, da je samo 420 franaka. 
Kapetan broda, što je shvatljivo, smanjuje obroke hrane, što je više moguće, pod 
izlikom kako većina ne jede zbog morske bolesti. Svaki bi zatvorenik trebao dobiti 
litru vina na dan, međutim, ponekad i čitave ćelije ostanu, i iz najmanjeg razloga, bez 
svojih porcija vina. U tim slučajevima, ostatak piju stražari. koji imaju pravo 
raspolagati zaplijenjenim vinom. 

Ovi se stražari, što sam imao uskoro priliku uvjeriti se, uvelike razlikuju od stražara 
francuskih zatvora. Ta brutalna bića, koja znaju samo kažnjavati, izabrala su takvo 
zvanje jer ne zahtijeva osobite ljudske karakteristike. Gvajanski stražari imali su, pak, 
drugačiji pristup, te je bilo očito, kako je potreba za napunjenom lisnicom, a ne svjesni 
obol javnoj službi, bio razlogom njihova odabira. 

Stega je u velikoj mjeri popustila, te smo u ćelijama mogli razgovarati, kartati se i 
pušiti. Naravno, glavna tema razgovora bila je Gvajana i mogućnost bijega. Neki su u 
mojoj ćeliji imali male zemljovide Južne Amerike, istrgnute iz kakvog atlasa, i cijelo 
su ih vrijeme do potankosti proučavali, mjereći daljine i učeći imena susjednih rijeka i 
gradova. Većina je s mukom sricala imena, do tada im potpuno nepoznata: 
Paramaribo, Venezuela, Orinoco, Oyapock... 


Uskoro su se počeli stvarati klanovi po podrijetlu: Parižani, Marsejaci. Udružila se i 
grupa ljudi, ali ne na temelju svog podrijetla. Bili su to rabijatni“, tetoviranih ruku i 
prsa, koji su proživjeli mnoge godine po afričkim vojnim zatvorima, i bili spremni na 
svakakve podvale. Već im je na početku puta uspjelo nabaviti duhan i ostale stvari. 
Dva dana kasnije organizirali su razne igre na sreću, kockajući za sve moguće i 
nemoguće stvari. Igraće karte nacrtali su na komadima papira ili ljepenke, dok su se 
dama i domina igrali komadićima kruha ili kockama šećera. Postali su prvaci i 
bezdušni samovladari ćelija. Nabreklih čeličnih mišića ruku, čela puna brazgotina, 
stisnutih usana spremnih zarežati, masno opsovati i zaprijetiti, uklapali su se u opscene 
tetovirane crteže na njihovoj koži. To su bili rabijatni! Njihove oči sijale su opakim 
pogledom, dok im je um bio potpuno poremećen, što sam se kasnije mogao uvjeriti. 
Tražili su društvo kakva mlada zatvorenika, te je, tri dana po našem polasku, svakom 
uspjelo pronaći svoju ženskicu. Bili su potpuno bezobzirni, te bi noću. dok su ostali 
spavali, krali. Pokrali su nam rublje i prodavali ga, kao 1 ostale predmete, mornarima 
za smotke duhana. S palube su mornari spuštali konopac prema brodskom oknu i za 
svaki paket ukradenih predmeta tetoviranoj bi se ljudini vratilo pet ili šest smotaka 
duhana. 


U vrijeme određeno za ručak, dio zatvorenika preuzimao je hranu u velikim 
posudama. Jedan od njih ju je potom dijelio ostalim zatvorenicima, bogatije puneći 
zdjelice svojih prijatelja, a na štetu starih ili nemoćnih zatvorenika. Moyse i ja smo se 
udružili i nastojali svakako doći do svoje porcije. Već smo počeli raditi planove za 
bijeg u šumu po dolasku u Gvajanu, te smo bili sigurni kako ćemo se, zahvaljujući 
odlučnosti i hrabrosti, lako domoći slobode. 


* Francuski izraz iz argota fort-f-bras, mogao bi se prevesti kao rabijatni, laki na šaci. 


Nastojao sam pogledavati u susjednu ćeliju, kako bih bar na trenutak vidio Julija, 
koji je, zakopan u onom mnoštvu ljudi, uvijek nekako bio izvan mog domašaja. Na 
posljetku mi je jedan zatvorenik iz njegove ćelije, koji me često puta vidio s Julijem, 
doviknuo s ležaja: “Eh, Julije je već oženjen s Dedćom!" 

Druge noći po našem odlasku probudili su me snažni udarci u viseći ležaj, tako da 
sam umalo pao. Dva čovjeka borila su se na susjednom ležaju. Kada je prestala buka 
mogao sam razabrati ponešto od njihova prigušena razgovora. Tako sam shvatio razlog 
tučnjave. Zatvorenik na susjednom ležaju, inače mladić, razmijenio je par nevinih 
pisamca s onim drugim, još u zatvoru, te čak prihvatio i ponuđeno mu jelo kao i druge 
stvari, vjerujući, kako je sve to samo iskrena simpatija i prijateljska gesta. 

Trećega dana po odlasku iz Saint Martina, brod je stigao u Alžir, gdje su ukrcali još 
dvije stotine zatvorenika, uglavnom Arapa i Crnaca iz francuskih kolonija u Africi. 
Potom smo krenuli izravno za Gvajanu. Prošavši između Gibraltara i Tangera, brod je 
plovio prema otvorenoj pučini... 


Jednom je u ćeliji došlo do svađe. Dva zatvorenika, protivnici još iz središnjeg 
zatvora, htjeli su izravnati račune. Obojica su si izradili noževe, naoštrivši držak žlice 
na betonskom podu. Svi smo nahrupili duž rešetaka, kako stražari ne bi opazili borbu. 
Rabijatni su počeli jednoglasno pjevati neku pjesmu, kako bi prikrili viku boraca. 
Borba je trajala oko deset minuta i obojici je, niz gola leđa, tekla krv. Iznenada se 
jednome omakla noga te je drugi odmah navalio u smrtonosan napad, ali su ga 
prijatelji posrnuloga uspjeli odvratiti. Neki su zatvorenici donijeli vođe i isprali krv s 
ranjenika. Međutim, stražari su uskoro posumnjali da se dešava nešto neobično, te su 
ušli u ćeliju uperenih pušaka. Ugledavši poraženoga oblivenog krvlju, u tren oka se na 
njihov poziv strovalila čitava četa stražara. Dva zatvorenika odvela su ranjenika iz 
ćelije, a stražari su tražili da se njegov suparnik sam oda. Nije mu preostalo ništa 
drugo nego da to i učini, jer bi ga po krvarenju stražari i sami lako prepoznali. 
Ranjenik je prenesen u bolničku sobu te se sat vremena kasnije vratio sav u zavojima. 
Njegov je protivnik kažnjen vrelom ćelijom, u kojoj je morao provesti čitav ostatak 
puta. Tako je okršaj, barem privremeno, bio riješen. 

Kada smo stigli do tropskog pojasa boravak u ćeliji je zbog vrućine i zadaha postao 
nepodnošljiv. Tri četvrtine ljudi nosilo je jedino krpe oko bokova. Voda se pokvarila, a 
kako bi bila za piće, mornari su u nju ulijevali rum, a potom i hipermangan. Dva puta 
dnevno grupno bi nas osvježili vodom. Mornari bi u potpalublje uveli crijeva za vodu, 
te bi, usmjerivši mlaz u ćelije, polijevali ljude svježom morskom vodom. Bilo je to za 
nas veliko olakšanje. 


Povremeno bi strojevi broda usporili svoj rad i zaustavili se. Potom bi brod opet 
krenuo pojačanom brzinom. Značilo je to da se ljudski teret smanjio, da je neki 
nesretnik umro, da je njegovu sudbinu okončala ćelija. Jednog mi je jutra zatvorenik, 
koji je preuzimao hranu, uzbuđeno doviknuo: “Znaš li, koga su jutros bacili u more?" 

“Ne! Koga?" upitam. 


“Raula, prijatelja malog Julija", odgovori mi. 


Jedan je od desetorice, koji su sa mnom putovali u kažnjeničkom vlaku, bio mrtav. 
Tko je sad na redu? 


Nakon nekoliko tjedana plovidbe, iz susjedne je ćelije odjeknuo strahovit krik, 
popraćen velikom pometnjom i vikom. Našao sam se među prvima kod rešetaka kako 
bih vidio što se događa. Dva su Arapina započela očajničku borbu po čitavoj ćeliji. 
Jedan je bježao, sklanjajući se poput mačke među ostale ljude, i kad god bi se 
posvađani dohvatili, nastala bi očajna vika i metež, dok su drugi zatvorenici nastojali 
izbjeći šakama i udarcima. Stražari su ušli u ćeliju i prekinuli tučnjavu, u koju su na 
kraju bili upleteni svi zatvorenici. Arape su odveli u hodnik između ćelija i započela je 
istraga. 

Činilo se kako je jedan od njih navalio na drugog, dok je ovaj spavao. Jednim 
ugrizom raspolovio mu je uho, držeći ga jednom rukom za grlo, a drugom za kosu. 
Napadnuti se oslobodio i skočivši na noge, izvan sebe od bijesa i bola, želio je uhvatiti 
napadača, koji je bježao po krcatoj ćeliji. Do ugriza je došlo zbog ljubomore oko 
jednog mladog zatvorenika. Sve se odigralo u tren oka 1 od podivljalog natjeravanja 1 
vike suparnika nastala je u potpalublju prava strka. Kad bi se oni vičući dohvatili, uz 
povike hrabrenja svi bismo povikali, te se činilo kao da se u potpalublju nalazi gomila 
pobješnjelih lavova! Stražari su u skupini sišli po uskim stepenicama, ne znajući, što 
se događa. 

Oba su dežurna stražara bila bijesna. Kad bi oni povikali: “Mir!" zatvorenici bi još 
žešće počeli vikati, pa su se ovi osjetili ugroženima izgubivši kontrolu. Bili su izuzetno 
ljuti, što su kasnije osjetili Arapi, koje su okovali i maltretirali. Prijetnje 1 cinični 
izazovi padali su na ljudsko krdo iza rešetaka, tako ga još više podjarujući. 

Kasnije su se za to osvetili Arapima. Odveli su onoga, koji je prvi ugrizao 
protivnika, te se stali dogovarati oko kazne koja bi bila dovoljno strašna kao primjer za 
nas ostale. Pala je odluka na deset udaraca konopom ispred naše ćelije. 


Stražari su se povukli, kako bi nam ukazali puni prizor. Arapin, gol do pojasa, 
morao je kleknuti, dok je snažni mornar pripremao uže. Bio je nazočan i brodski 
liječnik. Krv je potekla već nakon prvog udarca, ali Arapin nije izustio ni jedan jedini 
jecaj! 

Šljap! i spustio se drugi udarac ostavljajući novi duboki ožiljak na leđima. 

Šljap! Šljap! udarci su padali poput kiše. Krv je tekla potocima niz kažnjenikova 
bedra, kojem kroz stisnute zube nije provalio ni jedan jauk, već bi samo na fijuk užeta 
stisnuo oči. Prštale su psovke rabijatnih na mornara. 


Poslije osmog udarca liječnik prekine kaznu. Arapina su odnijeli u bolničku sobu, a 
njegovog protivnika u vrelu ćeliju. 


U uglu naše ćelije dvojica su se, po izrazu lica očito inteligentnija tipa, neprestano 
nešto dogovarala. Bili su to Sasse i Marquetti, koji su jedva jedvice izmakli oštrici 
giljotine kao kaznu za ubojstvo šefa redarstva grada Cette. Sami, nikome se ne 
povjeravajući, brižljivo su se pripremali za pokušaj bijega po dolasku u Gvajanu. 


Uz ostale klanove, našli su se i određeni parovi nastranih, od kojih su neki 
prijateljevali već i u zatvoru Saint _ Martina. Mlađi, sedamnaestogodišnji i 
osamnaestogodišnji zatvorenici ne imajući dovoljno snage suprotstaviti se, popuštali 
su iz straha. Što smo bili bliže Gvajani, to nam se jasnije ukazivala slika osuđeničkog 
života. Stražari bi prisustvovali s blagim podsmjehom, a često bi i potpomagali 
uzajamne spolne odnose zatvorenika. 


Jednog jutra pojavio se obris obale, i par sati kasnije brod se zaustavio na ušću 
rijeke Maroni, kako bi pričekao plimu. Rijekom smo plovili uz francusku obalu prema 
St. Laurent du Maroni. Plovidba je trajala dvadeset 1 dva dana. 


Svi smo se naguravali na okna broda želeći vidjeti novu zemlju. Padali su svakojaki 
poklici. 

“Pogledaj, majmuni! Pogledaj tamo dolje ...? 

“Pogledaj, Toto, kako papiga leti!" 

“To je prašuma! Pogledaj kako su stabla visoka!" 

Kraj tolikih surovih i jakih suputnika, što su se laktarili, uspio sam samo na 
trenutak proviriti kroz okno. Obuzelo me silno strahopoštovanje spram te visoke 
zelene prašume, što će me opkoliti i kroz koju bih morao pokušati pobjeći. 

Izdana je zapovijed nekim zatvorenicima da sakupe naše vreće te da nam ih 
razdijele. 


“Obucite se za silazak na kopno“, naredili su nam. Svi smo tome brižljivo prionuli, 
čak smo i s osobitom pažnjom namještali kape. Još uvijek smo očuvali ponešto 
dostojanstva. 


Odjeknula je sirena i brod se zaustavio. Nešto kasnije, zauzevši svoje položaje, 
stražari su otvorili rešetke i mi smo krenuli k izlazu. 


Pred nama se nalazio St. Laurent du Maroni, grad zločinaca. Blagost jutarnjeg 
sunca odavala je prijaznost grada. Međutim, mnogi su od nas okretali glave k onoj 
drugoj, nizozemskoj obali, te su nam srca zatreperila vidjevši blizinu slobode, koja nas 
je čekala u prašumi nizozemske kolonije... 


Dolazak zatvorenika u grad St. Laurent je događaj, kojem radoznalo prisustvuje 
cijelo pučanstvo. Mol je bio pun činovnika u bijelim odijelima s kolonijalnim šeširima. 
Neki su bili u pratnji žena. 

Kada smo se svi iskrcali, poredali su nas niz dugi mol. Stražari, u odijelima 
ukrašenim resama, prebrojavali su zatvorenike, od kojih su neki ležeći čekali 
premještaj u bolnicu. Kratkim popisom opravdani su odsutni, odnosno oni, što su 
počivali na dnu mora. Visoki Crnac, u savršenom građanskom odijelu, stajao je 
postrance, nadgledajući. To je bio upravitelj kaznioničke uprave. 


“Vreću na rame!" doviknuo je stražar. “Naprijed, hod!" 


Polako smo se kretali put obale. Čopor urođeničkih Crnaca, muškaraca i žena, koji 
nisu smjeli pristupiti molu, čekali su na obali. Crnkinje su se razuzdano podsmjehivale 
i gestikulirajući nam dovikivale: “Budite hrabri!" Njihovo raspoloženje prenijelo se 


uskoro i na nas, jer nam je sve to izgledalo strašno simpatično nakon teških patnji 
putovanja. Bio je i poneki Bijelac, oronuo, kojeg naš dolazak nije toliko ganuo. 
Većinom su bili bosonogi, skromno odjeveni, neki bez rukava ili u izderanim 
majicama. Kosa im je bila prljava i neuredna. Potom smo ugledali robijaše u prugastim 
bijelo crvenim odijelima i slamnatim šeširima. Jedan nam se od njih približio i upitao: 
“Ima li itko iz Marseillea?" Druga su se dvojica kretala uz nas. Jedan je, u zatvoreniku 
do mene, prepoznao prijatelja iz djetinjstva, te sam razabrao kako mu je rekao: “Ja sam 
kuhar kod upravitelja. Poslat ću ti sutra pisamce. Ako te upitaju kojeg si zvanja, reci. 
da si ličilac zidova!" 


Pošto smo prošli stotinjak metara uz rijeku Maroni, skrenuli smo na lijevo. 

Pred nama se pojavio zid s velikim ulazom, kojega je čuvalo veći broj stražara. Nad 
ulazom je pisalo velikim slovima Camp de la transportation. 

“To je robijašnica!" promrmlja čovjek iza mene, umornim 1 beživotnim glasom. 
“Ovdje ću dočekati svoju smrt!" 


Dio logora St. Laurenta je bio pripravan za naš dolazak, tako da su nas odmah 


zatvorili u barake. U svakoj je bilo šezdeset ljudi. Stari robijaši nisu smjeli pod 
nikakvom izlikom razgovarati s pridošlim zatvorenicima. Takva je bila službena 
naredba. Međutim, ono u što sam se imao prilike prvo uvjeriti u Gvajani, bilo je to da 
se niti jedne službene naredbe strogo ne pridržavaju. 


Pet sati nakon raspodjele po barakama, i iza zatvorenih vrata, ugledali smo na 
prozorima sa željeznim rešetkama petoro ljudi. “Želite li duhana?" promrmljali su. 
“Kave? Banana?" 


Dolazili smo u napast. “Ali, čime bih vam platio?" upitao sam. “Nemam novaca!" 


“Odijelima", odgovorili su navevši cijenu. Par hlača vrijedi 40 centima, kaput 30 
centima, a pokrivač 5 franaka. 


Mnogi su od nas oklijevali. Bojali smo se kazne, kad nas nađu bez opreme. Ali 
robijaši izvan barake umirivali su naš strah govoreći nam: “Ovdje vladaju druge 
okolnosti. Stražarima nije bitno kako ste vi opremljeni. I, uostalom," nadodali su 
“možete uvijek reći, kako su vam opremu ukrali na brodu.? 


A to je, na nesreću, za mnoge bila istina. Trgovina je započela. Netko je prodao 
hlače, drugi kaput... Te smo si noći mogli priuštiti omot duhana, banane i ostalo. 


Sutradan ujutro mnogi su od nas primijetili kako su nam nestali i oni odjevni 
predmeti što su nam preostali nakon prodaje. Nije bilo teško utvrditi počinitelja. Bili 
su to oni isti, kojima je to bio zanat i na brodu. 

Kupci, uzničari* koji su obavljali noćnu stražu po barakama, uspijevali su kupiti 
svaki predmet po najnižoj cijeni. Međutim, tada više nitko nije oklijevao. Radije smo 
ostatak odjeće prodali nego ga prepustili kradljivcima, i tako se trgovina odmah 
nastavila. 


Drugi dan po našem dolasku zapovjednik kaznionice St. Laurenta okupio nas je u 
dvorištu i održao sljedeći govor: “Ovdje možete izabrati dva puta: dobar i loš. Oni 
poslušni i pametni moći će se nadati pomilovanju ili barem izvršenju presude uz što je 
moguće manje patnje, te imati mogućnost poboljšanja svoga stanja. Postoji i drugi put, 
onaj, u koji se većina od vas namjerila, a to je bijeg. Gvajana vam nudi mnogo prilika 
za slobodu, i zaista možete, kad god to zaželite, pokušati pobjeći. Ali, za nas rade dva 
čuvara koji nikada ne spavaju, 1 uvijek su pripravni: to su prašuma i more. 


* To su obično robijaši, većinom Arapi, koji su pomagali stražarima zatvarati i otvarati vrata baraka i ćelija. Pod 
vodstvom stražara, oni bi tražili odbjegle robijaše, ili ih pratili na rad. Znali bi čak robijašima nabaviti inače 
zabranjene osobne stvari, naravno, uz stanovitu naknadu. Oni će čak, ako imaju za to razloga, pomoći robijašima 
i u bijegu, praveći se kako ništa nisu vidjeli. 


U prašumi će vas naći smrt od gladi ili pod nožem vaših suputnika, dok će vas na 
moru dočekati morski psi. Znam o čemu razmišljate. Ovdje sam već šesnaest godina i 
znam način na koji razmišljate bolje nego vi sami. Svjestan sam, kako neće proći ni 
petnaest dana, a već će se mnogi od vas skrivati po prašumi. Isto tako znam da će biti 
prisiljeni vratiti se 1 da ću ih pronaći u ćelijama ili bolničkim sobama, naravno osim 
onih, čije će, mravima izgrizene kosti ležati pod kakvim stablom. 

Želim sreću onima koje vodi poštena nakana.? 

Tim je riječima završio, ali odlazeći nadoda: 

“Kao dokaz uzaludnosti bijega, obećavam vam, da prvi pokušaj bijega neću 
kazniti." 


Nekoliko dana kasnije registrirali su nas u kazneni popis. “Rene Belbenoit, broj 46 
635." Ove znamenke pekle su me poput sramotnog pečata. Od 1852. godine, došlo je, 
prije mene, u Gvajanu četrdeset i šest tisuća šest stotina trideset i četiri osuđenika. 


Julije je registriran u kaznenom popisu odmah iza mene te smo dodijeljeni u istu 
baraku. Tako mi se pružila prilika da ponovno razgovaram s njim. Doznao je za 
nesretnu Raoulovu smrt tijekom putovanja, što je za njega bio težak udarac. Nisam ga 
ništa pitao o putovanju, jer mi je bilo potpuno jasno na što je jadni mladić bio 
prisiljavan. Iste te noći, za našeg susreta u baraci, primio je pisamce od Dedća, koji ga 
je obavijestio kako će već idućeg jutra biti prebačen u drugu baraku. Istog jutra Julija 
su premjestili u baraku u kojoj je bio Dede. Ovaj je, naime podmitio robijaša, koji je u 
logoru bio knjigovođa, s pet franaka, kako bi premjestio Julija u svoju blizinu! Mladić 
je, ne usprotivivši se, malodušno krenuo u ruke nasilniku, poput žrtve bez izlaza. 
Nekoć mi je rekao: “Radije bih umro, nego nastavio životariti tim načinom." Nije nam 
bilo suđeno da se ikad više vidimo. Nakon pet dana obolio je i ubrzo umro u bolnici. 
Kasnije sam saznao da je Dedć, izopačenik i zvijer kakav je bio, poslao Julijeve stvari 
njegovoj očajnoj majci, tražeći novaca za nadgrobnu ploču njezinoga sina. Zaista mu 
je poslala nekoliko stotina franaka, nikada ne posumnjavši kako je novac dala u ruke 
zvijeri koja joj je ubila sina. 

Uslijedio je liječnički pregled koji nije potrajao niti puna dva sata. Od desetorice 
pregledanih za devetoro je bilo proglašeno da su u dobrom fizičkom stanju i sposobno 
za svaki posao. Potpuno slabima dodijeljeni su lakši poslovi, a nekolicina invalida i 
osakaćenih proglašeni su nesposobnima. Pristupivši liječniku pokazao sam mu svoje 
pravo na ratnu mirovinu i zato mi dodijeliše lakše poslove. Tako sam se spasio mnogih 
daljnjih grozota. 

Krajem tjedna poslali su nas na različite radove u prašumi. Tako su me rastavili od 
Moysea, s kojim sam skovao plan bijega, čim bi nam se za to pružila prilika. Poslali su 
ga s grupom drugih robijaša na gradnju radiostanice u selu Saint Georges, u okolici 
Oyapocka, na samoj granici s Brazilom. Sve naše nade i naši planovi pali su u vodu. 
Prije odlaska zaželio mi je sreću. Nisam ga više nikada vidio, a kasnije sam doznao, 
kako se utopio pri pokušaju bijega sa šestoricom drugova u laganom čamcu, po samom 
dolasku u Saint Georges. 


Samo je nekolicina onih, koji su sa mnom ovamo doputovali, ostala u St. Laurentu. 
Svi ostali poslani su na rad u prašumu. Uprava nije radila razliku između starih i 
mladih, doživotnih osuđenika ili onih na pet godina, zločinaca ili dezertera iz Legije 
stranaca, seljaka ili činovnika, radnika, umjetnika i trgovaca. Svi su bili prisiljeni raditi 
iste poslove. 


Po samom dolasku, smatrajući nas jačim od oslabjelih robijaša, koji su se tu već 
nalazili, dodijelili su nam najteže i najnezgodnije poslove. Većina mojih suputnika 
poslana je na rad u prašumu. To su uglavnom bili ljudi navikli gradskom životu i 
umjerenoj klimi, a oni koji nikada nisu držali sjekiru u rukama sada su morali rušiti 
golema stabla u srcu tropa. Pred njima je sada započinjao život, grozan život, kojemu 
niti polovica od njih nije bila dorasla. Statistike pokazuju kako od sedam stotina ljudi 
koji godišnje dođu u Gvajanu, već prve godine umre njih četiri stotine. 

U logorima prašume robijaše bude stražari u pola pet ujutro, još za mraka. Po 
dodjeli alata, skupine robijaše gutao je mrak prašume. Uprava zahtjeva jedan kubični 
metar sasječenih i složenih drva po čovjeku. Robijaši moraju srušiti stablo, rascijepati 
ga i složiti svoj kubični metar na određenom mjestu, koje se često nalazi stotinu 
metara udaljeno od mjesta siječe. Početni rok je četiri dana, i ako petog dana robijaš ne 
izvrši određenu kvotu sasječenih drva, po povratku iz prašume biva osuđen na goli 
kruh i vodu. 


Stražari ne prate osuđenike na rad. Svatko je slobodan sjeći drva gdje želi. Jer i 
sami možete zamisliti kamo bi se moglo pobjeći sa samo jednom sjekirom u ruci!? U 
tri sata poslijepodne stražari pregledavaju složena drva, provjeravajući je li svatko 
ispunio svoju kvotu. Onaj tko je nije ispunio, ostat će gladan. 


Dovoljno je vidjeti te odrpane ljudske spodobe, kako bose odlaze u prašumu, s 
teškim sjekirama na ramenu i s malo kave u želucu, a da bi se pojmila bijeda u kojoj su 
živjeli. Mokri od znoja, udarajući svom snagom u debla, koja su često tako tvrda da se 
i oštrica sjekire savije, jecaju i proklinju. Ne znajući ništa o sječi prašumskih stabala, 
često započinju s najvećim žarom, sijeku stabala koja bi mogla sasjeći jedino čelična 
pila. Treba ih vidjeti u podne, kada pod žarkim suncem ili u oštroj i ljepljivoj vlazi 
sjene velikog drveća neprestance rade, dok im iz svake pore izbijaju potoci znoja, dok 
komarci grizu njihovu golu kožu, dok očajnički pokušavaju na vrijeme izvršiti 
naređenje i zaslužiti obrok. Po povratku, onako mokri, nemaju ništa čime bi se 
zaogrnuli, jer su odjeću zamijenili za neku drugu potrepštinu ili im je bila ukradena i 
prije nego što su stigli do logora. 


Evo kako nas je uprava hranila: u pola pet ujutro malo više od četvrtine litre kave, u 
podne 750 grama kruha, četvrt litre juhe bez povrća, koja je nalikovala na golu toplu 
vodicu, te 90 grama kuhane govedine, od koje se barem jedan dio morao odbaciti. Za 
večeru bi pet puta tjedno dobili 60 grama riže, što je bilo, po prilici šest ili sedam žlica 
riže. To je bilo sve. Kada ne bi dobili rižu, dobili bi 100 grama nezačinjenog povrća, 
graha ili graška. Svaki čovjek ima potrebu za kriškom kruha uz jutarnju kavu novog 
radnog dana, ali tek jedan od nas desetoro uspije uštedjeti koricu kruha za naredno 


jutro. Kruh se dijelio u komadima dostatnim za dva robijaša. Onaj koji bi taj dan 
razlomio komad na dva dijela trebao je prepustiti drugom robijašu da bira razlomljenu 
polovicu. Međutim, bili smo toliko izgladnjeli, da je za mali komad krušne kore 
dolazilo do svađa i udaraca nožem. Albert Londres, francuski novinar koji je posjetio 
koloniju, s punim pravom je ustvrdio: “Robijaš živi od vlastite gladi!" 

Za moje brodske suputnike započinjao je život pun bijede, nemajući novaca ni za 
svežnjić duhana. Toj bijedi treba pridodati boleštine izazvane nepovoljnom klimom. 
Navikli na umjerenu klimu, sada su bili primorani raditi u vlazi prašume, pod strašnim 
suncem, izloženi komarcima i drugim kukcima, pod učestalim kišama, izgladnjeli, 
nezbrinuti i zapušteni. Uvjeti života nisu se promijenili od 1852. godine. 


Često su ujutro imali okrvavljene noge od uboda komaraca, koji bešumno lete i 
kojih su pune barake u prašumi. Nakon nekoliko dana prebivanja u logoru čovjek 
doslovce biva prekriven grinjama, koje prodiru u meso pod noktima, na rukama i 
nogama, liježući čitave vrećice jajašaca, koja sazrijevši izazivaju upale 1 otrovanje 
krvi. Mjesec dana po dolasku nove skupine robijaša, bolnica je prepuna novopridošlih, 
te se svake noći pet ili šest mrtvaca prenosi na groblje bambu, groblje bezimenih u St. 
Laurentu. 

Fizičkoj iscrpljenosti vrućinom i vlagom, kao i nepovoljnom klimom, treba 
pridodati duševnu iscrpljenost, koja zbog jednoličnog životnog ritma ubrzo sve 
pogodi. Pod životnim motom Francuske Gvajane: “svatko je sebi jedina briga", izvire 
psihologija tog okruženja koja u nama najprije pobuđuje strah. Egoistični probitak 
vlada ovdje kao vrhovni zakon i biva povodom svakog djela. Svi se zatvaraju u sebe, 
svako gleda vlastite interese a protiv drugog, vođeni jedino golom borbom za vlastiti 
život, gdje je svako sam sebi jedina zaštita. Čovjek se osjeća očajno usamljen kada u 
nikome ne pronalazi ni razumijevanje niti naklonost. Jedni u drugima vide samo 
grijehe za koje će odgovarati u paklu. Jer se sve povode krivim stavom, jer se u 
svakom pronalaze samo najgore crte i to u trenutku kada je najviše potreban kakav 
razgovor ili olakšanje duše kako bi prebrodili ovaj pakao. Svaki kažnjenik žudi za 
nekim s kim bi porazgovarao, ali svatko je 1 dalje zatvoren u sebe. Mnogi se naviknu 
razgovarati sami sa sobom, te im je to neka vrsta ispovijesti, više manje utješna. Nema 
se pouzdanja u nikog, niti se ne prijateljuje, jer pouzdanju nema mjesta među takvim 
ljudima i u tom okruženju, gdje je život lišen svake prijaznosti ili povjerenja. Egoizam 
vodi svaki postupak, pri čemu se kažnjenicima rađa unutrašnja bojazan, koja ih izgriza 
i zbog čega, ubrzo, pomisao na bijeg postaje prava fiksna ideja. 

Robijaš zna kako svaku povorku novih zatvorenika slijedi druga. Svake godine 
dolazi sedam stotina ljudi, a ukupan broj robijaša nikada ne poraste. Ukupan broj 
kažnjenika, dolaskom nove skupine, popne se na ukupno tri tisuće i pet stotina ljudi. 
Bolnice postaju prepune ljudima, neki nestaju u prašumi i prije dolaska narednog 
broda, pa se broj već spustio na dvije tisuće osam stotina. Upravi kaznionice je u 
interesu uništiti, a ne poboljšati ili popraviti vladanje kažnjenika, s kojima može 
raspolagati po miloj volji. 


Mnogi od nas, koji smo posljednji stigli, sjećamo se završnih rečenica 
zapovjednikova govora, te naravno, kako smo većinom u sebi mislili: “Budala, neće mi 
trebati ni tjedan dana, a ja ću biti daleko odavde.* Svatko se, nanovo, kad god bi mu se 
ukazala povoljna prilika, pokušavao izboriti za slobodu napuštajući logor s komadićem 
kruha ili kakve druge hrane, uvjeren da će hrabrošću i voljom uspjeti postići ono što 
drugima nije polazilo za rukom: postati slobodan. Neki su pokušavali preplivati rijeku 
Maroni kako bi se dočepali prašume Nizozemske Gvajane, dok bi se drugi upuštali u 
prašumu Francuske Gvajane, nastojeći prodrijeti do Brazila. One prve ubrzo bi uhitili, 
te ne bi uspjeli prodrijeti dalje od nizozemskog mjesta Albina, a svakako su bili rijetki 
oni, koji bi uspjeli doprijeti dalje od Paramariba. Oni drugi bi pak danima, a često i 
tjednima lutali po prašumi. Mnogi bi se izgubili i tako našli smrt. Većinom su se 
svojevoljno vraćali, izgladnjeli i dršćući od groznice, u logor, iz kojega su otišli. Druge 
bi uhitili, kada bi se noću potajice vraćali u logor tražeći hrane. Neke bi uhvatili 
bezosjećajni chasseurs d'hommes, lovci na glave, koji su lovili bjegunce u 
Nizozemskoj Gvajani uz novčanu naknadu za svakog uhićenog. Svi oni, koji bi se 
uspjeli vratiti u logor bili bi preneseni u bolnicu, teško bolesni, izgrizeni i izranjavani, 
bolujući od dizenterije, groznice i drugih bolesti, a mnogi bi tamo 1 umrli. Uprava se 
na taj način oslobađala daljnje skupine ljudi. 


Svaki upravitelj kaznionice ima besprijekorno razrađen postupak eliminiranja 
određenog broja novopridošlih, koji ne znaju kako stvari ovdje stoje niti poznaju sve 
opasnosti ovog kraja. Nakon šest mjeseci po dolasku u Gvajanu robijaši se većinom 
pretvaraju u divljake i žive iz dana u dan poput divljih zvijeri. 

Naviknu se hodati bosonogi, jer drvene klompe, što ih dodjeljuje uprava, nisu 
primjerene ni području ni vrsti posla, te nema robijaša koji bi ih dulje nosio. 
Namjesnici su više puta prosvjedovali i tražili da se klompe zamijene nekom drugom 
vrstom cipela, ali to nije nikada učinjeno. Čarape i rublje stvar su prošlosti, a 
maramice i ubrusi su robijašima nepoznate stvari. Nema jutarnjeg pranja, jer je često 
nemoguće zbog nedostatka vode u barakama, a ono malo što je ima, treba sačuvati za 
piće. Četkica za zube je nečuvena raskoš. 

Svojim domovima piše se sve manje i manje. Najprije bi trebalo kupiti papir i 
poštanske marke, a sav novac do kojeg se dođe, u ovakvoj krajnjoj bijedi, troši se na 
pušenje, na tu razonodu, koja u Gvajani ubrzo prerasta u porok. Međutim, istinski 
razlog nalazi se u okolini i udaljenosti koja ih dijeli od prijašnjeg života. Odgovor stiže 
za četiri do pet mjeseci, a zabrana primanja paketa i novca još više utječe na slabljenje 
veze s bližnjima. Neki imaju sreće, pa prime novac i stvari preko stražara, koji za 
nadoknadu zadržava polovinu pošiljke. Vremenom se utamničenici ipak otuđuju od 
svojih udaljenih milih, i ponor između sadašnjosti i budućnosti, kojeg produbljuje stid 
spram svog života, postaje sve dublji. Okolina ih nemilosrdno upija u sebe i doskora 
upadaju u takva duševna stanja u kojima je neizvediv svaki međuljudski odnos. 
Previše im je bolno opisivati svoj život i zbog toga odustaju. Malo pomalo potrebu za 
međuljudskim obraćanjem zatomljuje okolina, ta nepodnošljivost kojoj su podvrgnuti, 
te tako prestaju pisati pisma. 


Smatra se da robijaši nemaju vjerskih potreba, zato nema ni crkve ni svećenika. 
Nema niti knjiga za sve ove tisuće osuđenika, prognanih iz civiliziranog života. 


Kažnjenik bi trebao biti jake tjelesne konstitucije i dobrih živaca kako bi odolio i 
preživio svu tu tjelesnu i duševnu bijedu, ali većini to ne uspijeva. Onaj, tko preživi 
prvih šest mjeseci, prinuđen je priviknuti se na pravo pasje preživljavanje. Vremenom 
život postaje lakši, ali će ipak brojni umrijeti u roku od jedne, dvije ili najviše tri 
godine. Od osmorice, s kojima sam ušao u zatvor Saint Martin du Roi, trojica su već 
umrla, a preostaloj petorici bilo je suđeno umrijeti u roku od dvije godine. Od sedam 
stotina ljudi moje skupine, ja sam možda bio najmanji, slabašna tijela i nenaviknut 
bijedi: koliko ću još dugo izdržati? 

Osam dana po dolasku u St. Laurent rečeno mi je kako će me odaslati zajedno s 
dvanaestoricom robijaša u Nouveau Camp, u prašumi. 


Dodijelivši nam jednodnevni obrok, nadstojnik stražara u St. Laurentu pozove 
arapskog uzničara da nam pokaže put. 


Prošli smo kroz mjesto i doskora išli stazom prema predgrađu. 


Uzničar nas zaustavi pred dućanom, na čijem se pragu Kinez, vidjevši nas, 
naklonio i pozvao: “Ako trebate duhana ili hrane prije odlaska, dobro ste došli u moj 
dućan." Te nadoda: “Imamo izvrsna ruma! 

Ja i jedan moj prijatelj imali smo nešto novaca zahvaljujući prodaji odjeće, ali su 
drugi bili bez pare. Ipak, sve nas je želja vodila za ulaskom u dućan. Takvo što nam 
davno nije bilo dopušteno! Značilo je to naužiti se malo slobode. 


Uzničar, vidjevši da smo bez novaca, predloži nam da će on kupiti naša odijela i 
tako mu predam par hlača i druge odjevne predmete. Potom smo otišli u dućan, gdje 
sam kupio paket cigareta, nešto kruha, čašu ruma... i mojih hlača više nije bilo. 


Izašavši iz kineskog dućana uputili smo se uskom stazom, koja se gubila u drveću. 
Ovdje, na pragu prašume, stražar nam je rekao: “Morate ići ovom stazom. Poslije 
podne stići ćete u Nouveau Camp, koji je udaljen odavde nekih dvadesetak 
kilometara." Potom nas ostavi. 


Bili smo iznenađeni. Nevjerojatno nam je bilo da nas je ostavio da slobodni, sami, 
nastavimo put kroz prašumu. Kriomice smo pogledavali naokolo, a naše oči se 
zaustavljaše na Nizozemskoj Gvajani na suprotnoj obali rijeke. Zasigurno se negdje 
skrivaju stražari promatrajući nas, lukavstvo kojim iskušavaju naše nakane. 


Krenuli smo očekujući kako ćemo kod prvoga zaokreta naići na stražara, koji će 
nas odvesti do logora, međutim nije bilo ni žive duše. Izgleda da smo zaista sami na 
putu kroz prašumu. 


Nakon gotovo cijelog sata hoda stigli smo do prvog logora, Camp des Malgaches. 
Petnaestak robijaša pognuto je krčilo teren od divljeg raslinja, a nekoliko metara dalje 
stražar je razgovarao s jednim od njih. U trenutku kada smo se približili svi su se 
uspravili promatrajući nas, a jedan od njih upitao nas je kamo idemo. Stražar nam je 
pokazao stazu i rekao da njome nastavimo. 


Potom smo susreli skupinu razgolićenih spodoba sa sjekirama na ramenu što su 
nam dolazile u susret, trčeći kao u žurbi. Ipak su se zaustavili na trenutak kako bi 
popričali s nama, primijetivši, po našim, još blijedim licima, da smo tek novopridošli. 
Završivši sječu, vraćali su se u logor uzeti mrežice za lovljenje leptira, koje su pak 
mogli prodavati i tako nešto zaraditi. Neobično je bilo vidjeti kako ovi, od sunca 
preplanuli ljudi sa sjekirama na ramenima, loveći nježne i lijepe leptire u bezbrižnom 
letu, zarađuju svoj duhan i hranu. Nikada ne bih ni pomislio da ću i sam narednih 
godina moći zaraditi i jedan jedini franak tim poslom. Oko podneva stigli smo u logor 
Godebert, udaljen petnaestak kilometara od St. Laurenta. Jedan od robijaša koji su se 
nalazili kraj staze kojom smo prolazili, oslovi nas. Pogledao sam ga vrlo iznenađen ne 
mogavši ga prepoznati. Uvidjevši to, približi mi se i predstavi. “Smršavio sam, zar 
ne?" nadoda. 

Bio je to stari poznanik iz zatvora Saint Martin du Roi, kojeg su prevezli sa 
skupinom robijaša prije mene. To više nije bio isti čovjek, sada je izgledao iscrpljen, 
upala lica te svega pedesetak kilograma težak. “Mislim da će ovdje ostati moje kosti. 
Zbog groznice!" reče promuklom glasom. “U Nouveau, kamo ideš, nešto je bolje i 
lakši je rad. Nećeš morati sjeći prašumu. To i groznica ubijaju čovjeka. Pogledaj mene, 
kod kuće sam bio odvjetnički pisar i gotovo nikada nisam ni vidio sjekire, a sada 
stražar nam je naredio da nastavimo put. Bio je to posljednji put što sam vidio tog 
robijaša. 

Obuzimala nas je sparina prvih popodnevnih sati. Uvidjevši kako nas nitko ne 
nadgleda usporavali smo hod. Dan nam je bio težak, nama tek pristiglima iz 
Francuske, a umorilo nas je i cjelodnevno pješačenje. Posjedali bi često ispod kakvog 
velikog stabla ili ondje gdje bi nam staza dopustila. Naišli smo na nekoliko velikih 
zmija, nama potpuno stranih, koje smo iz znatiželje ubili kako bi ih promotrili. 
Promatrali smo kako po vrhovima stabala skakuću majmuni, vidjeli mnoštvo lijepih 
ptica, neobične parazitske biljne nametnike što su visjeli s grana. Sve je to plijenilo 
našu pažnju te nam se život učinio manje gorak. 

S poslijepodnevnim satima postajalo je sve svježije, a oko četiri sata stigli smo do 
Nouveau Campa. Zbog dugogodišnjeg života na pedesetak rali čistine u samom srcu 
prašume, koju su bih sasjekli i spalili, ljudima su lica bila su opaljena suncem. Na 
čistini su se nalazile barake prekrivene slamom ili limom, pod kojima su tisuće ljudi 
živjeli poput životinja, a tisuće poumirale. 

Uputili su nas ravno zapisničaru, koji nam je, upisavši naša imena i brojeve, 
pokazao barake u kojima ćemo živjeti. Od pet baraka dospio sam u onu koja je sličila 
na napuštenu staju. 


Spustila se noć. 


Ovo je moja prva noć provedena u robijaškom logoru u ekvatorijalnoj divljini! 
Ćutio sam radoznalost pred budućim životom. 


Ispružen na tvrdoj i goloj dasci promatrao sam što se događa u baraci. U sredini 
prostora, iznad dva reda dasaka, na kojima su spavali ljudi, gorjela je uljanica. Slabo 
svjetlo obasjavalo je svega nekoliko metara. Neki su od robijaša posjedovali male 
svjetiljke napravljene od starih limenih kutija. Neki su pod tim svjetlom popravljali 
mreže za leptire, krpali hlače, a drugi pak vadili trnje iz nogu. Bilo je robijaša koji nisu 
mogli mirovati, a dopirao je do mene 1 razgovor skupine koja je razgovarala pred 
otvorom, koji je služio umjesto vrata. 


Odjeknulo je zvono u znak počinka. Svi su ušli i nekoliko minuta kasnije pojavio se 
stražar u pratnji uzničara. 

“Nitko ne manjka, zapovjedniče, trideset i jedan prisutan", najavi robijaš, čuvar 
barake. Kako sam kasnije doznao, u svakoj se baraci nalazi po jedan robijaš, službeno 
nazvan čuvar, koji promatra što se unutar nje događa i brine o čistoći. Svakog jutra 
čuvar odlazi u kuhinju po kavu za sve, potom pomete sobu dok su ostali na radu, s 
rijeke zagrabi vodu za bačvu i pazi da se nešto ne ukrade. To mu mjesto omogućuje 
trgovinu duhanom, šibicama, uljem prišteđenim na zajedničkoj svjetiljci, octom, 
lukom i svim drugim potrepštinama. Većinu robe nabavlja od uzničara iz St. Laurenta, 
kamo odlazi podnijeti izvještaj ili preuzeti hranu za logor. On kupuje na veliko, a noću 
prodaje na malo. Čuvar se ne izabire zbog dobrog vladanja ili iz bilo kojih drugih 
zasluga. To je naprosto posao kao i svaki drugi, iako bi svaki robijaš želio da upravo 
njemu bude dodijeljen. 


“Svi prisutni", izjavio je čuvar naše barake. 
Stražar je nastavio u sljedeću baraku po izvješće. 


Malo-pomalo ugasile su se pojedinačne svjetiljke 1 nakon određenog vremena 
jedino svjetlo širilo se od napola ugašene glavne svjetiljke. 


Nisam mogao zaspati te sam besanim satima nestrpljivo iščekivao da zarudi zora i 
da saznam kakav me život ovdje očekuje. Promatrao sam nejasne obrise ljudi poleglih 
po daskama, što su bili zaogrnuti poderanim odijelima, u kojima su radili čitav dan. 
Svi su već spavali, iznemogli od prisilnog rada i lovljenja leptira. Tih je dana svaki 
leptir vrijedio dva franka. 


Proveo sam tako snivajući i promatrajući prostor u polutami nekoliko sati, kada 
odjednom primijetih kako se jedan od kažnjenika uspravio i približio svjetiljci tobože 
da pripali cigaretu. Pratio sam svaki njegov pokret i vidio kako je iznenada namjerno 
puhnuo u svjetiljku. Svjetlo se utrnulo. 

Počeo me obuzimati strah. Bio sam svjestan namjera takvih ljudi. Za njih sam 
ovdje bio mlado meso, te sam bio siguran da će me napasti. Skupih noge i dohvatih 
nož kojeg sam nabavio u St. Laurentu, spreman udariti u tami na prvi šum. 
kod svakog šuma, dok sam nastojao u tami razaznati pomicanje svake sjene. Nije bilo 
dvojbe kako se nešto događa i bio sam spreman na sve. 


Protekao je cijeli sat. 


Potom je netko počeo šaptati. Prepoznao sam glas, glas čuvara barake. 

U polutami sam nejasno zamijetio kako ustaje i dolazi prema svjetiljci i potom mu 
se lice ocrtalo u svjetlu šibice. “Prokleti vjetar," promrmlja, “uvijek gasi ovu nesretnu 
svjetiljku. 

Probdio sam tako dugu i mučnu noć! 

Kod jutarnjeg ustajanja otkrio sam što se dogodilo. Petorica se nisu odazvala na 
prozivci, a još je i četvoro kažnjenika nestalo iz drugih baraka. Pobjegli su! 

To mi je srce ozarilo radošću. “Neću dugo ostati u Nouveau Campu', obećao sam 
si. Pobjeći ću i ja! 


IV. 


Dodijeljen mi je posao u radionici za izradu širokih slamnatih kažnjeničkih šešira. 
Sjedio sam pred stupom omotanim Ušćem od avvara palme i pleo vrpcu dugu 
dvadesetak metara iz koje je potom drugi kažnjenik sastavljao šešir. 

Rad bi počinjao prije zore i obično sam završavao s poslom već oko deset sati 
ujutro. Potom bih odlazio u prašumu, primamljen novim stvarima, koje sam nezasitno 
upijao u raskošnom zelenilu velike tropske šume. Bio sam potpuno sam u razmišljanju 
dok sam šetao šumom. 

Uvidio sam kako neću moći pobjeći s drugim kažnjenicima iz logora, jer nemam 
novca potrebnog za bijeg. Nisam znao ni na koji bih način došao do novca. Zato sam 
odlučio pobjeći sam u Nizozemsku Gvajanu. 


Unutar Nouveau Campa bilo je mnogo kažnjenika, koje su ponovo uhitili u 
susjednoj nizozemskoj koloniji kamo su prebjegli preplivavši rijeku. Svake sam noći s 
njima razgovarao ne bi li saznao sve pojedinosti puta kojim bih morao krenuti. Ipak su 
me svi bez izuzetaka nastojali uvjeriti kako kanim poduzeti luđački pothvat. Uvjeravali 
su me kako se ne treba zanositi nadom da ću uspjeti prodrijeti kroz nizozemsku 
prašumu, pa sve i da uspijem doći do Paramariba, glavnoga grada, zasigurno bi me 
tamo uhvatili. 

Prema onome što su pričali, činilo mi se da Gvajana obiluje mnoštvom putova i 
urođeničkim zaselcima. Nisam mogao shvatiti zašto bih i ja morao dopasti u ruke 
vlasti samo zato što se to dogodilo i drugima. 


Početkom kolovoza upoznao sam se s mladim robijašem Leonceom, koji je također 
snivao o bijegu. Stari robijaši, pomućene pameti, nasrtali su na njega uzastopnim 
snubljivim ponudama, stoga što je bio lijepe vanjštine, a nije imao ni dvadeset godina. 
To je hranilo njegovu želju za bijegom. On je imao nešto malo novaca, a ja sam 
sakupio korisne savjete i tako smo odlučili pokušati zajedničkim snagama. 


Odredili smo 14. kolovoz za datum našeg bijega, jer je narednog dana rođendan 
nizozemske kraljice pa nas tom prilikom nitko neće nadgledati. Svakog smo 
popodneva Leonce i ja odlazili iz logora na obalu malene rijeke, udaljene pet 
kilometara, gdje smo potajice pripremali splav od bambusove trstike i lijana. 

Četrnaestog smo kolovoza kriomice napustili logor nakon popodnevnog obroka. 
Porinuli smo splav 1 ustremili ga protivno struji. Sa sobom smo ponijeli šest komada 
suhoga kruha, po koju kutiju sardina i mlijeka u prahu, soli, duhana i kutiju punu 
šibica, što sam ih jednu po jednu sakupio u logoru. 

Osjećali smo se beskrajno sretni, te stoga što smo bili još mladi i neiskusni nismo 
ni najmanje dvojili da idemo prema slobodi. Noć je, crna poput katrana, pala tako brzo 


da si nismo uspjeli napraviti niti sklonište. Ne mogavši više upravljati splavom, morali 
smo se zaustaviti. 

Bila je to prva noć koju smo sami proveli u prašumi. Bojeći se moguće potjere za 
nama nismo se usudili zapaliti vatru. Izvukli smo splav na obalu 1 sakrili ga pod 
jednim deblom. 


Na tisuće komaraca letjelo je oko nas 1 uskoro su nam ruke bile pune ljepljive krvi 
od ubijenih insekta. Lica su nam bila sva izgrizena i vrlo brzo su natekla. S obližnjih 
grana padali su plodovi, a svaki šum puknute grane prestrašio bi nas kao da se 
približava kakva divlja zvijer. Sakriveni u golemom korijenju stabla, stisnuti jedan kraj 
drugog u hladnoj i vlažnoj noći, nismo se usudili ni progovoriti. Prostranstvo prašume, 
duboka samoća, nemir bjegunca u nama, sve se to stapalo u beskrajnu stravičnu moru. 

Odjednom me moj suputnik uhvati uznemireno za ruke. 

“Pogledaj! promrmlja. “Tigar!" 

Promatrala su nas dva plamteća oka. Plijenila su hipnotizirajućim sjajem. Jezik mi 
se prilijepio za nepce, a preda mnom je Leonce drhtao čitavim tijelom. Šarenice kao da 
su se micale iako su oči i dalje bile uperene u nas. Zatim su nestale, svako oko na 
svoju stranu! Na jednom listu susrele su se dvije krijesnice i to nas je u samoći divlje 
prašume uplašilo. 

Ali najveći strah nas je tek očekivao i to tik prije zore. Nepotrebno je naglasiti kako 
smo, jedan pokraj drugog, ležali napola budni, zgureni usred korijenja, kada je 
odjednom posvuda naokolo odjeknula strahovita galama. 

Skočili smo na noge i dali se u bijeg. U tom trenutku zamijetio sam brojne sjene 
kako nestaju iza drveća. Bili su to crveni divovski majmuni, na čije smo se prisustvo 
kasnije navikli, poznati pod nazivom majmuni drekavci. 


Svjetlo si je sve jače kročilo put kroz granje i prašuma se uskoro probudila. Ptice su 
počele cvrkutati, a leptiri letjeti nad rijekom. Noćni se strah, kao čudom, raspršio, a 
svitanjem dana ukazao nam se neki sasvim drugi svijet. 


Nakon što smo malo pojeli, gurnuli smo splav u vodu i nastavili put prema rijeci 
Maroni. 


Kad stigosmo do nje, najprije smo slijedili njezin tok, a potom smo odlučili 
pričekati tamu kako bi pokušali neprimjećeni doprijeti na suprotnu obalu. 


Dolaskom plime odlučili smo pokušati prijeći na drugu obalu rijeke, jer je tada 
riječna struja slabija. Bio je skoro potpuni mrak i mi smo krenuli iskušati sreću. 


Postavivši komad košulje na odsječenu granu izradio sam priručno jedro te smo se 
s najvećim oprezom primakli riječnoj struji. I tada je zaista počeo najteži dio našeg 
puta. Niti jedan od nas nije ništa znao o rijekama. Rijeka Maroni je, na mjestu na 
kojem smo je pokušali prijeći, bila široka gotovo dva kilometra. Postali smo ubrzo 
igračka koju su struje bacale čas prema nizozemskoj obali, čas prema St. Laurentu. 
Unatoč svim naporima ništa nismo mogli učiniti te nam je izgledalo kako ćemo na 


kraju ipak dospjeti do istočne obale kod St. Laurenta! Leonce, koji nije znao plivati, 
grčevito se jednom rukom držao uz granu u središtu splavi, oko koje smo privezali 
stvari i namirnice, dok je drugom pokušavao veslati kroz virovitu vodu. 


Kada smo poslije višesatne borbe u tamnoj noći gotovo izgubili svaku nadu, 
zahvatila nas je suprotna struja i zaobilazno nas odvela prema nizozemskoj obali. 
Nakon sljedeća dva sata teških napora stigli smo napokon tek nekoliko kilometara 
daleko od Albine. Skočili smo na obalu s paketima, prepustivši splav struji, a potom se 
sakrili čekajući danje svjetlo. Obavili su nas oblaci komaraca, tako da smo jedva disali. 


Kažnjenici iz logora Nouveau Campa upozorili su nas na put koji vodi iz Albine do 
crnačkog plemena, koji žive na obali rijeke Cottica, četrdeset kilometara zapadno od 
rijeke Maroni. Tražeći taj put, nasumce smo se kretali po prašumi i tako, odjednom, 
dospjeli na čistinu, na kojoj je radila skupina karipskih Indijanaca. Čim su nas spazili 
navalili su na nas. Bih su naoružani vatrenim oružjem i velikim noževima te se svaki 
pokušaj bijega učinio beskoristan, ionako bi nas dostigli. 

Zbog toga smo ih dočekali ostavši na mjestu te ih pokušali nagovoriti da nas puste 
da nastavimo put. Predali smo im ono malo novaca što smo imali, nadajući se da ćemo 
ih podmititi. Međutim, oni su uperili puške u nas i draškali nam leđa oštricama noževa 
i tako nas prisilili da ih slijedimo. Tako su nas odveli do Albine 1 dali uhititi. Sutradan 
nas je lađa prevezla natrag na francusku obalu rijeke 1 iskrcala u St. Laurentu! 

Zapovjednik kaznionice zatvorio nas je u tvrđavu pod optužbom pokušaja bijega. 
Izgleda da je zaboravio na posljednje riječi svog kratkog govora i na obećanje oprosta 
prvog pokušaja bijega. 

Naš bijeg, djetinjasto proveden, što sam kasnije i sam uvidio, trajao je nepunih 
trideset 1 devet sati. 


Kaznionica u St. Laurentu podijeljena je u dva odjela, od kojih je jedan logor, a 


drugi disciplinski odio nazvan tvrđava. Taj je dio velik kao i logorski, a sastoji se od 
četiri utvrde. U svaku od njih stane pedeset zatvorenika i devedeset samica. 


Unutar disciplinskog odjela obično se nalazilo oko dvjesto pedeset kažnjenika, od 
kojih je barem pedesetak bilo osuđeno na samicu. Ostali su zatvoreni u spomenute 
četiri utvrde i očekuju dolazak pred posebni sud koji zasjeda svega tri puta na godinu. 
Velika većina kažnjenika odgovara za pokušaj bijega, a samo malenom dijelu se sudi 
za krađu, ubojstvo, odbijanje rada ili izazivanje stražara. 

Po dolasku u tvrđavu uzničar nas je pomno pregledao, oduzeo nam odijela i sve što 
smo posjedovali, te nam predao par hlača 1 kaput od jute s crnim utiskanim slovima I. 
D. Zatočili su nas. Utamničenici tvrđave, većinom potpuno goli, okupili su se oko nas 
postavljajući nam brojna pitanja: 

“Iz kojeg ste logora pobjegli?" 

“Na koji način? Je li taj 1 taj još u logoru?" ... 

Uvidjevši nekoliko minuta kasnije kako naš bijeg i nije osobito zanimljiv, većina se 
vratila na svoja mjesta. 

Od četrdesetorice, koji su se nalazili sa mnom, skoro svi su odgovarali zbog 
pokušaja bijega, te su bili vraćeni iz Nizozemske ili pak Britanske Gvajane. Jednog su 
vratili s Kube. Sve što su posjedovali prodali su za malo duhana, samo poneki su još 
nosili krpu oko bedara. Nekolicina je i dalje nastavila razgovor s nama i ubrzo sam 
shvatio po njihovom držanju što zapravo plijeni njihovu pozornost. Bila je to mladost 
mog prijatelja Leoncea. 


Nisu nam dali nikakve pokrivače te smo legli na gole daske. Dugi redovi golih 
dasaka bili su postavljeni na svakoj strani glavnoga zida, šezdeset centimetara iznad 
poda. Spavalo se glavom prema zidu, a jednom nogom u okovima. Bilo je zagušljivo 
vruće u prostoriji dugoj tek petnaest, širokoj četiri a visokoj sedam metara. Zrak je 
ulazio kroz šest malih otvora s čvrstim rešetkama, smještenih četiri metra od poda. 
Odvratan zadah širio se prostorijom, a prodirao je iz lavora za izmete koji se nalazio u 
kutu i praznio jedanput na dan. 


Toga se dana obrok sastojao od suhog kruha, i kako Leonce i ja nismo imali 
nikakve druge hrane niti novaca, objedovali smo samo to. Oko pet sati poslijepodne 
grupa se robijaša skupila oko teških vrata utvrde, čekajući da se otvore. 

Šutnju je prekinuo nalog: “Gurnite posude!" 

Na to robijaši pojuriše u dvorište dohvatiti najbolje noćne posude, s kojima smo se 
morali služiti noću, dok su nam noge bile okovane. Jedna je noćna posuda dolazila na 


svakog trećeg kažnjenika. Neki me robijaš upozorio neka se požurim uzeti posudu. 
Kako su najbolje već bile izabrane morao sam se zadovoljiti starom i probušenom. 


Leoncea i mene pozvao je uzničar i predao nam okove kojima smo noću morali 
okovati noge. Zatim nas stražar uputi unutra 1 zatvori za nama vrata. 


Stali smo na gole daske kako bi stavili okove oko gležnjeva. Puštena je duga barre 
de justice, prečka pravde, čiji je vršak svatko morao dohvatiti i unutar koje je morao 
navesti prsten svojih okova. Ta je prečka prodirala kroz otvor na suprotnom zidu 
tvrđave gdje bi je uzničari zakvačili lokotom. Stražar bi potom prozvao utamničenike, 


pregledao okove 1 vrata bi se zatvorila do narednog jutra. 
Noću su okovi škripali i zveckali uzastopnim jednoličnim tonom. 


Duševno stanje ovih usamljenika bilo je očajno. Glavni uzrok tome je poniženje što 
žive ovako, bez trenutka opuštenosti, bez ikakva posla, bez novaca za duhan ili za 
nešto pristojniji obrok od propisanog. Ako bi se pojavio kakav novi robijaš s ponešto 
novaca i krhka izgleda, bolje je bilo da odmah podijeli svoj imetak ostalima jer će 
ionako doskora biti opljačkan. Nemojte zaboraviti na one koji su se uspjeli zajedno 
vratiti s neuspjelog pokušaja bijega. Ti se utamničenici međusobno okrivljuju zbog 
neuspjeha pa često nastaju svađe koje obično završavaju ubodima noža. Ubojstva su 
učestala pojava i često se nosiljkom odnosi robijaš izboden bez nade u ozdravljenje. 


Jedina zanimacija utamničenika bio je lov na bezbrojne komarce. Noću je svjetlila 
uljanica slabašnim sjajem i svi su se znojili od vrućine. U zatvorenom je prostoru 
lebdio zadah izmeta u raspadanju. 


Znali smo kako su u noćnoj službi dva stražara. kojima je službeni nalog 
zabranjivao ulazak u utvrde. To je nekima pružilo priliku da se neprimjetno oslobode 
okova. Okove bi skidali tako što bi svoje zamijenili s većima, kakvog umrlog robijaša, 
ili pak pomoću dragocjenog komadića sapuna, kojim bi premazali noge i teškom ih 
mukom provukli iz okova. 

Oni rijetki koji su posjedovali duhan pušili bi cigarete dijeleći po jedan dim s 
petoricom ili šestoricom prijatelja. Razgovaralo se obično o narednom zasjedanju 
posebnog suda, premda je do tog zasjedanja bilo još tri mjeseca. 


Način života u utvrdama, što sam kasnije imao priliku utvrditi, ne mijenja se ni 
tijekom godine. Mnogi će umrijeti i prije suđenja nakon tjedana i tjedana strepnja 1 
patnji. Sve pogađa ovo nemilosrdno robovanje i mnogi su se pretvorili u žive kosture. 
Život proživljen u polumračnoj prostoriji, učmalog i vlažnog ozračja, izaziva na 
čovjeku posljedice slabokrvnosti, probavne smetnje i pomanjkanje apetita. Bolujemo 
od dizenterije, trakavice, malarije, od kojih nas ne liječe, a nemamo se ni prilike 
dovoljno kretati. Danju se ljudi neprestano kreću gore-dolje po prostoriji gonjeni 
duševnim nemirom. Ne vjerujem da bi ijedan drugi narod podvrgnuo ovakvim 
patnjama ljudska bića, slao ih u sigurnu smrt, zasigurno bi im barem dopustili ljudsko 
dostojanstvo. Neki su počinili zločin u trenutnom pomračenju razuma nagnani, kao što 
to u životu obično biva, nerazumnim situacijama, premda u duši nisu bili kriminalci. 
Uhićeni u očajnom pokušaju bijega, porazile su ih nesklone prilike i sada su ponovno 


zatvoreni poput zvijeri u tijesnom dodiru s ubojicama, lopovima i luđacima. Oni su 
radni ljudi i zatočeništvo bilo koje vrste im nije u naravi. 


Ove zidine teška su kazna onima koji su pokušali pronaći slobodu, kazna pred 
kojom se niti u bolnicu ne mogu skloniti. Zidine ih čine opasnima, buntovnima i 
nemirnima, a samo iznimnima je dopušteno primanje lijekova ili posjet liječnika. I 
svakim danom onaj, koji je nekoć bio jak, postaje slabiji, a one, koji izdrže do suđenja 
čeka samica na otoku St. Jean u trajanju od šest mjeseci do pet godina. Uprava kojoj 
nije u interesu poštedjeti uhićene odbjegle zatvorenike, muči ih i iscrpljuje dugi niz 
mjeseci unutar utvrda, a potom šalje na otok St. Jean gdje umiru. 

“Pjevaj nam nešto, Lulu*', reče netko. 


Lulu sjedne. Nekoć je bio barski pjevač, a sada osuđenik na sedam godina zbog 
ubojstva čovjeka, kojega je u noćnoj pijanci, udario bocom po glavi. Bolovao je od 
tuberkuloze i dani su mu bili odbrojeni, ali bilo da je uživao u svom poslu ili da nije 
bio svjestan stanja u kojem se nalazio, često je bio veseo i raspoložen za glazbu. 


“Budite mirni 1 tihi," reče jedan robijaš, “kako ne bi smetao zveket okova." 


Lulu pročisti grlo i otpjeva staru francusku pjesmu. Znao je stotinjak pjesama od 
kojih su mnoge prizivale duh prošlosti i milozvučno nastajale iz njegovog grla. 


“Bayard! Pjevaj pjesmu Oraput! " viknuo je netko. 
“Oraput! Oraput! " prihvatili su svi jednoglasno. 


Bayard je već dvadeset i pet godina proživio ovdje u koloniji. Neko je vrijeme 
proveo i u strašnom logoru Oraput, u prašumi. Bio je to logor za najteže kažnjenike, 
koji je nadahnuo jednog, sada već pokojnog pjesnika, da ispjeva veliku pjesmu o 
kaznenoj koloniji. Bayard je ustao s ležaja i njišući se na jednoj nozi zapjevao grubim 
ali izražajnim glasom tu pjesmu, koja poput euharistijske molitve nariče o životu i 
bijedi robijaša, koji su radili i umrli poput zvijeri u prašumskom logoru smrti: 


Zvono zazvoni. 
Na noge! Sati je pet! 
Još zastrt tamom noći je Oraput “klet 
A spodobe vampirske taj zov zbuni. 
Opijeni, teturavi, ljudske krvi puni, 

U brlog natrag odlaze svoj, svršava njihov krvavi poj. 
Grozno je buđenje za većinu nas, 
Prenu nam snove i nadu u spas. 

U drhtave ruke uzimamo sjekiru radnu, 
I još sneni ulazimo u prašumu gadnu. 
Čini se k'o povorka demona, poludjela grupa 


Jer svijet nam je pakao, čemer i bol tupa. 


Kroz trnje koračamo, splićemo, dižemo i padamo. 
Blato i okovi, bez izlaza il' bijega 
Kažu: hodaj ili crkni, briga je njega. 
Jer novi brod u luci već čeka, 
Lako se nađe zamjena neka. 
Sunca nema od oblaka tustih, šume, korova i grana gustih. 
Kiši i kiši, vječita kiša a plam u srcu sve je tiša. 
O Francuska grudo, ničice bih na te pao, 
O Francuska slobodo, da barem nisam ubijao i krao. 
Hajde, stavi sad uže u procjep debla, 
Zapjevajte dok vam srca nisu nazebla. 
Hura, poviknite, jer deblo se miče, 
Stražari gledaju, što ih se to tiče. 
Rumi Ro“! glas Arapina riče, 
Sad čak i divljak na nas viče. 
I stalno iznova ista je muka 
A onaj koji zapomaže il' kuka, 
Taj odmah prima porciju biča, 
A poslije smo bijedna i krvava bića. 
Sinovi ponosnih Gala, što se to desilo s vama. 


Znate - niste više ljudi i zato plačete od srama. 


Ova tužna pjesma, koju sam po prvi puta čuo, zamalo me rasplakala, ali grubi 
udarci po vratima prizvali su me k razumu. 


“Sutra čete biti na golom kruhu i vodi!" promuklo se proderao stražar. “Prestanite! 


“Oh!" odgovorili su svi složno. Nije nas zaplašio, jer smo već danas bili samo na 
golom kruhu i vodi, a po propisima takvo se stanje ne smije provoditi dva dana za 
redom. 


Potom je zavladala tišina. Neki su, oslobodivši se okova, donosili vodu iz bačve 
prijateljima ili kakvom bolesniku. Jedan za drugim robijaši bi zaspali ili padali u čudno 
mrtvilo. Tišinu je paralo jedino nečije teško disanje, jecanje bolesnika i zveket okova. 

U šest sati ujutro stražar je vadio motku i sve nas oslobađao okova. Slijedila je 
polusatna šetnja u parovima po dvorištu, a zatim bi nas ponovno zatvorili sve do 
poslijepodne, kada su nas puštali da na kratko vrijeme izađemo. 


* arap. Kreni Bijelče! 


Dani su mi bili dugi, tjedni su beskonačno prolazili u smradu i zapari, usred 
jednoličnog zveketa okova i istih polumrtvih lica. Jedino olakšanje donosio nam je 
jednom mjesečno francuski poštanski brod, jer je obično dovozio iz susjednih krajeva 
bjegunce, koji su nam na nekoliko dana odvraćali pozornost pričajući svoje doživljaje. 

Uzevši u obzir činjenicu da je ovo moj prvi pokušaj bijega, posebni me sud osudio 
na šezdeset dana ćelije, nakon čega će me ponovno poslati u Nouveau Camp. Već sam 
odlučio da ću ponovno odatle pobjeći, ovoga puta preko mora, jer sam za vrijeme 
boravka u utvrdi razgovarao s ljudima koje su vratili iz Surinama, Guadalupe i drugih 
mjesta, te sam puno naučio iz njihovog nesretnog iskustva. Shvatio sam da postoji 
samo jedna mogućnost bijega, mogućnost s prividnom nadom u uspjeh, a to je bijeg 
morem, a ne kroz prašumu! 


VI. 


Odveli su me pod pratnjom u Nouveau Camp. Tjedan dana sam bio u radionici 


šešira, a potom sam morao otići u ambulantu, jer su mi noge bile potpuno izbodene i 
toliko inficirane da nisam mogao stajati. 


To je bilo najteže razdoblje mog života. Ostao sam bez sve odjeće, jer uprava nije 
davala kažnjenicima ništa za odjenuti. Bezobzirni činovnici opljačkali su skladišta 1 
prodali pokrivače i oprave za francuske kažnjenike radnicima u rudnicima zlata na 
rijeci Maroni i Indijancima. Skandal je izbio i u Cayenneu, glavnom gradu kolonije. 
Jedan je od zapovjednika uhićen jer je prodao oko tisuću pokrivača brazilskim 
krijumčarima. Osuđen je na pet godina zatvora, a njegov se ortak, da izbjegne sramotu, 
objesio u ćeliji. Namjesnik kolonije, Chaneli, dozvolio je robijašima da se privremeno 
obuku unutar vlastitih mogućnosti o njihovom trošku i da smiju obući bilo što, dok ne 
stignu druge oprave iz Francuske. Ova naredba koristila je robijašima u Cayenneu koji 
su posjedovali makar i malu svotu te su si mogli nabaviti opravu u dućanu, ali 
nesretnicama poput mene, raštrkanima po logorima ili u St. Laurentu, nije preostalo 
ništa drugo no nositi stare oprave dok se potpuno ne raspadnu. Stoga smo više mjeseci 
morali biti polugoli, sve dok nisu stigle oprave iz Francuske. 


Albert Londres prozvao je Nouveau Camp La Cour des Miracles?. Bilo je tu oko 
tisuću ljudi, od kojih stotinjak osakaćenih, kljastih, natečenih, slijepih ili pogurenih. 
Jednostavno rečeno, svekolike izobličenosti ljudskog roda lutale su tim područjem, ali 
svi jednaki u radnoj obvezi. 


Po oporavku, otpustili su me iz bolnice te sam se vratio u baraku. Zapovjednik 
straže odlučio je poslati me na rad na raskrčena područja prašume koja su se trebala 
bilo čime zasaditi. Već od prvoga dana izjedali su me, doslovce, golemi mravi, a 
sutradan sam bio toliko natekao i u groznici da sam prijavio bolest i zatražio krevet u 
bolničkoj sobi. 

Liječnik je međutim odbio moj zahtjev. Od tada sam svakodnevno prijavljivao 
svoju bolest, ali uvijek nakon što bih popio jutarnju kavu, koju bolesnici oslobođeni 
rada ne dobivaju. Stoga bih čekao da se razdijeli kava, i u trenutku odlaska na rad, 
istupao bih iz redova i izjavljivao da se ne osjećam dobro. Smatrao sam da sam 
iznašao dobru metodu i činio sam to čitavih tjedan dana sve dok nije došla disciplinska 
komisija. 

Svakih dva tjedna zapovjednik kaznionice u St. Laurentu posjećivao je logore pod 
svojom upravom u svojstvu predsjedavajućeg disciplinske komisije. Tom pregledu 
prisustvuje jedan građanski namještenik uprave i zapovjednik straže u logoru. U 


* Zloglasno područje grada prepuno prosjaka, lopova i otpadnika društva: podzemlje. 


slučaju kada robijaš prekrši propise, straža podnosi protiv njega izvještaj, navodeći 
ime, broj i prekršaj. Zapovjednik će tada pročitati izvještaje kažnjenicima 1 dopustiti 
im da se izjasne u svoju obranu prije određenja same kazne. Običavao je biti naklonjen 
dodjeljujući kazne od petnaest do najviše trideset dana ćelije. 


Došao sam i ja na red: “Belbenoit, broj 46 635, prijavio se da je bolestan nakon što 
je popio jutarnju kavu“, iščitao je zapovjednik moju optužbu. Bilo je dvanaestak 
potpuno sličnih izvještaja po kojima su me teretili. Tada je zapovjednik, strogo me 
promatrajući, dok sam se nastojao opravdati, odredio kaznu od 108 dana ćelije. 

Iste sam se noći našao u okovima u malenoj ćeliji. 


I to je bilo bolje nego odlaziti na rad pod žestokim suncem ili biti izložen bolnim 
ugrizima mrava. Izjutra bih dobivao samo čašu vode umjesto kave, ali sam se ubrzo 
navikao. Nije mi teško palo to što sam tek svaki treći dan imao za jelo nešto drugo 
osim samog suhog kruha. Nisam mnogo pridavao važnosti jelu, te takva kazna nije 
djelovala na mene. Što se pak tiče okova, i na to se čovjek nakon nekog vremena može 
naviknuti. 

Šezdeset i petog dana samovanja, 14. srpnja (francuski nacionalni praznik), došao 
mi je nadzornik straže objaviti zapovjednikov oprost koji je vrijedio za sve 
utamničenike, i narediti mi da pokupim stvari i vratim se u logor. 

Pokupiti stvari! Jednu žlicu, jednu potpuno izobličenu aluminijsku šalicu i limenu 
posudu za hranu. Bilo je to sve što sam posjedovao, nisam imao čak ni odjeće, izuzevši 
ovih nekoliko krpa kojima samo omotao tijelo, a kamoli pokrivača. 

Odbio sam izaći: “Ionako neću sutra ići na rad," izjavio sam, “i morat ćete me 
ponovno dovesti ovamo. Bolje da me odmah ostavite na miru." 

“Sutra se možete i vratiti," odgovorio mi je, “ali danas morate izaći." Morao sam se 
pokoriti. Vratio sam se u baraku iz koje sam izbivao više od dva mjeseca, vrijeme za 
koje nisam vidio niti jednog od robijaša koje sam poznavao. Nitko se nije sjetio poslati 
mi makar omot cigareta ili malo hrane dok sam preživljavao na suhome kruhu. Legao 
sam na daske, očekujući jutro kako bi se vratio u ćeliju, siguran da će mi tamo biti 
bolje. 

Poslijepodne pozvao me je nadzornik straže. 

“Belbenoit,"? reče mi, “želite li se vratiti na rad?" 

“Ne", odgovorio sam. 

“Zašto? upitao me je. 

“Zato što si radeći ovdje ništa ne privređujem, a ne želim biti pod jarkim suncem 
hranom za mrave. U ćeliji sam u hladu, te nisam izložen komarcima i malariji.? 

“Iskreno govorite", reče mi. A potom nadoda: “A ako biste imali kakvu korist od 
rada, biste li radije radili nego bili u ćeliji?" 


“Da, ako mi dozvolite pušenje i ako dobijem donekle bolje jelo.? 


“Dobro"', rekao je. “Sutra se radnik dodijeljen bolničkoj sobi vraća u St. Laurent a 
vi ćete ga zamijeniti, i nadam se da ćete se ponašati kako dolikuje.? 


“Hvala vam, odvratio sam. “Bolje je i to nego raditi pod suncem!" Dobio sam 
zadatak pometati bolničku sobu, brinuti se da bolesnici imaju uvijek svježu vodu te 
donositi lijekove. 


Jednog sam dana, otišavši u nadzornikov vrt po vodu, primijetio veliko stablo 
naranča puno plodova. Sutradan sam, dok je nadzornik prozivao kažnjenike, umjesto 
vode napunio puno vjedro za vodu ubranim narančama, koje sam potom prodao za dva 
sua za komad. Skupio sam tako pet franaka, za što sam odmah kupio košulju. Sljedeći 
dan ponovio sam isto i kupio nove hlače. Neki kažnjenici u Nouveau Campu imali su 
višak odjeće, i to oni koji su oboljevši u Cayenneu podmitili knjigovođu kako bi ih 
poslali u naš logor, gdje tri mjeseca nisu trebali raditi teške poslove. 

Trećega dana me je sreća iznevjerila i nadglednik me je iznenadio kod jednog 
stabla. 


“Zar mi tako vraćate?" usklikne ljuto. 


“Nemam nikakve odjeće," odgovorio sam mu, “a potrebna mi je. Zar biste željeli 
da liječnik, kad dođe, pronađe bolničara polugolog", ozbiljno ću. 


“A tako? Ali ipak ćete se zato večeras vratiti natrag u baraku“, rekao je zlovoljno. 


Isto sam se poslijepodne našao u bolničkoj sobi. “Naranče su moje, jel' vam 
jasno?" rekao mi je. “Ako hoćete pokoju naranču prodati bolesnicima, morate me 
obavijestiti. Ali možete skupljati kestenje, to vam prepuštam. 


Tako sam počeo prodavati kestenje pekući ih na limenoj ploči, i to dvadesetak 
komada za dva sua. Zarađivao sam time dvadesetak sua na dan. Potom sam trgovao 
duhanom, kruhom, pa čak i rumom, što je bilo unosno s obzirom da su robijaši koji 
zarađuju novac loveći leptire bili spremni skupo platiti čašicu tafija, toga jeftinog 
gvajanskog ruma. Leptire su prodavali u bescjenje nadzorniku straže, koji ih je zatim 
na svoju korist preprodavao i time mnogo zarađivao. 


Nadzornik straže bio je u neku ruku dobar čovjek i izvrsno je poznavao psihologiju 
robijaša. Ali je nesretnik, ipak nastradao. Pod optužbom da je primio mito kako bi 
omogućio bijeg jednom špijunu, zatvoren je te se i objesio u ćeliji St. Laurenta. 
Njegov tragični svršetak jako je djelovao na mene, zbog toga što se spram mene 
odnosio izuzetno ljudski. 


Malo pomalo ušteđeni novac mi se povećavao. 


Nakon tri mjeseca, polovinom listopada, posjedovao sam 500 franaka i dovoljno 
odjeće. Počeo sam tada planirati bijeg s nekim poznatim kažnjenicima, koji su 
zarađivali novce loveći leptire. U najvećoj tajnosti započeli smo pripreme za moj drugi 
pokušaj bijega. Posjedovao sam više iskustva i znanja, i kako sam već više od godinu 
dana živio u Gvajani, priviknuo sam se na podneblje i životne prilike. Ovoga puta, 
obećao sam si, neću pogriješiti. Međutim, ovaj je drugi pokušaj bijega završio gore od 
prvoga. 


LULE 


Uoči Badnjaka, nas desetorica bili smo spremni na očajnički pokušaj. U osam sati, 
kada je truba sazvala kažnjenike na zbor, kriomice smo se udaljili iz Nouveau Campa 
te smo se kroz muk i tminu prašume žurno probili do potoka, gdje je bio sakriven dugi 
čamac. Hitro smo u njega uskočili i odgurnuli ga k mračnoj riječnoj struji. Te se noći 
nismo trebali ničega pribojavati, jer su se stražari već naveliko pripremali na bučnu 
proslavu badnje noći uz obilate količine pića. 


Priprema bijega nije nam bila zadala odveć problema. Jedan od nas bio je ukrao 
čamac dužine deset metara. Onako izdubljen iz debla velikog stabla, čamac je bio 
dobro sredstvo prijevoza a i mi smo ga odlično opremili za putovanje. Jedro smo 
načinili od starih hlača i od ostataka sukna nabavljenog od jednog slobodnjaka iz 
nedalekog sela. (Slobodnjaci su robijaši koji su odslužili svoju kaznu u zatvoru, ali po 
osudi moraju 1 dalje živjeti u kaznenoj koloniji.) Za vodeni spremnik poslužila nam je 
bačva za izmet, koju smo nekoliko dana prali kako bismo joj isprali neugodan zadah. 
Potom smo je pomno premazali katranom i plamenom osmudili drvo kako bi 
očvrsnula. Što se pak tiče hrane, utrošili smo oko stotinjak franaka na kavu, rižu, kutije 
kondenziranog mlijeka, suho meso i banane. 


Ovoga puta, stigosmo do rijeke Maroni, u čamcu s osam vesala, a ne na splavi 
prepuštenoj na milost i nemilost vodenoj struji. Nakon tri sata prešli smo dvadesetak 
kilometara što su nas dijelila od ušća rijeke. Pred nama se otvorila oceanska pučina 
Atlantika! 


Marsejac, koji je dotada upravljao kormilom, prošaputa robijašu što je ležao na dnu 
čamca: “Baskijac! Prošli smo rijeku. Preuzmi veslo, sad ti upravljaš čamcem!" 

“Ne osjećam se dobro" odgovorio je Baskijac. “More je mirno. Upravljaj još ti, a ja 
ću kasnije." 

Nije nam bio iznenađujući takav odgovor stoga što je Baskijac tek bio izašao iz 
bolnice 1 još je uvijek bio u bolovima od malarije. 


More je bilo povoljno i robijašu iz Marseillea nije bilo teško upravljati čamcem po 
utihnutom moru. Upravljanje brodom na morskoj pučini bilo mu je potpuno strano 
iako je od svih nas najviše sudjelovao u pripremi bijega. Međutim, ne treba se biti 
mornarom, morskim vukom, kakav je po njegovim riječima bio Baskijac, a da bi se 
moglo upravljati čamcem po mirnom moru. 


Bila je mrkla noć te smo sporo napredovali. Nastupila je oseka i pošto na ušću 
rijeke nije bilo suprotnog vjetra, ubrzo smo se našli na morskoj pučini. 


Razvili smo jedro. Svjetlo na rtu Galibi malo-pomalo nestajalo je za nama. 


“Roberte, zapjevaj nam nešto!" reče Marcel. Robert zapjeva mornarski Angelus, a 
mi ga slušasmo ganuta srca. Otpjevao je još jednu pjesmu, a potom sam i ja. Ispunjeni 
velikim nadama ploveći prema slobodi svi smo bili sretni. 


“Najviše za osam dana trebali bi spaziti svjetlo svjetionika Barima na ušću rijeke 
Orinoco!" uskliknuo je Marcel oduševljeno. 


Stari Poletti, kojemu je ovo bio deveti pokušaj bijega, reče zaneseno: “Ovoga puta 
... da! Ovoga puta, djeco moja, bit će dobro.? 


“Do vraga," pridodao je Marsejac sa krme, “za osam dana moramo biti slobodni 
ljudi!" 

Jedro se počelo nadimati. Plovili smo sve brže po sve većim valovima. Ja sam 
drijemao na svom mjestu, jer su me pripreme 1 uzbuđenja potpuno izmorili. Iznenada 
sam začuo kako je Marcel počeo vikati: “Slušajte! Nije li to grmljavina?" 

Svi smo stali osluškivati. Izdaleka je dopirala mukla tutnjava. 

“To ne može bili grmljavina... previše je mukla", primijetio je Marsejac. “Osim 
toga," nadodao je šapatom “na nebu se vide zvijezde." Ali Marcel nije popuštao: 
“Vidim da ne znate čudi mora", odgovorio je. “Oluja vas može zadesiti i utopiti, a da 
vi još uvijek promatrate zvijezde! Predugo ste bili u reštu!"? 


Tutnjava je postajala sve jača. Nakon nekog vremena nije odjekivala iz daljine ... 
Grmjela je sve bliže i sve jače. 
Stari Poletti ustane i usklikne: “Eto valova!" 


Počeli smo uzbuđeno osluškivati. Marsejac je izgledao poprilično zabrinut, a 
zabrinut sam bio 1 ja, jer nije bilo sumnje da se grmljavina sve više približava. 


Marsejac hitro trgne Baskijca, koji je ležao na dnu čamca, vičući: “Hajde, dohvati 
veslo! More se pogoršalo!" 


Baskijac se potužio da je još u bolovima. Marsejac ga je tada gurnuo nogom 
uzbuđeno vičući: “Nalazimo se u opasnosti, Baskijče, ja ne znam upravljati čamcem, a 
tebe smo poveli sa sobom kao mornara. Preuzmi veslo kojim kormilarimo. Preuzmi 
kad ti kažem!" 

Baskijac je sjeo. Počeo je plakati i preklinjati za oprost, jer nema pojma o plovidbi. 
Priznao nam je da se pretvarao da je mornar samo zato da ga povedemo sa sobom, jer 
nije imao novaca za svoj udio. “Nisam nikada upravljao lađom!" povikao je. “Lagao 
sam!" Opasnost položaja u kojem smo se nalazili prikazala se u punom svjetlu. Ovaj 
još nije bio završio s isprikama kad nas je zahvatio jak vjetar i počeo velikom brzinom 
tjerati naš čamac. Iznenada nas s obje strane poklopi veliki val. Marsejac krikne s 
krme. Jačina vala poput udarca noža podigne čamac, a trenutak potom prednji dio 
čamca udari u vodu strahovitim treskom. To je spasilo Baskijca. Nije bilo vremena da 
se pozabavimo njime. Čamac je bio pun vode. Dohvatili smo sve što smo imali pri ruci 
i počeli izbacivati vodu. 


“Gotovi smo!" počeo je vikati Poletti. “Bacit će nas na hridi... Valovi nas tjeraju 
prema hridinama ... nismo više dovoljno udaljeni!" 


U tom se trenutku drugi val, viši od prvoga, sručio na nas. Rubovi čamca gotovo su 
doticali vodu. Čistim slučajem se čamac nije raspao kad je velika masa vode, zloguko 
šumeći u noći, udarala u čamac muklim udarcima. Srećom je između jednog i drugog 
vala bilo mirnih razmaka pa smo uspijevali barem djelomično izbacivati vodu iz 
čamca. Obavljali smo to šutke i grozničavo, dok je Marsejac, držeći čvrsto veslo u 
ruci, i dalje pokušavao upravljati čamcem. 

Uskoro nas je zahvatio i drugi udar valova i nevremena. Čamac je odskočio i 
uspravio se u zraku. Pomislio sam kako je s nama svršeno. Jarbol jedra se otkinuo, a 
jedro se srušilo na naša leđa dok smo izbacivali vodu iz čamca. 


“Utopit ćemo se!" poviknuo je Marcel. 


Vikali smo u očaju i pokušavali maknuti jedro kako bi ga se oslobodili prije 
dolaska drugog vala. 


Marsejac je vikao nešto s krme, ali zbog neopisiva meteža nitko ga nije čuo. 

Baš u tom trenutku, kad sam se spremao dočekati novi val, razaznao sam 
Marsejačeve riječi; “Mislim da smo prošli zonu valova, izbacite van vodu, potpuno je 
izbacite!? 

Prošlo je nekoliko minuta, koje su nam trajale poput vječnosti. Ali u tami noći 
nismo više primjećivali valove. Čamac je sada mirno plovio po utihnutoj vodi. 


“Samo čudo nas je spasilo", rekao je Marsejac. “I sve to zbog ove budale!" rekao 
je udarivši nogom Baskijca koji je ležao na dnu čamca, pridodavši kletvu. 


Oluja je odnijela i kormilo, tako da sada nismo imali ni kormila ni jedra ni jarbola. 
Zaliha vode bila je upropaštena, jer je u bačvu prodrlo more. Izgubili smo gotovo svu 
hranu! 


Puhao je lagani povjetarac. Skinuvši košulje, objesili smo ih o dva vesla umjesto 
jedra. Čamac je tiho nastavljao svoj put. Prošlo je svega devet sati od našega odlaska 
iz logora. 


Polako je svanula zora, a uskoro se na obzorju pojavilo pozlaćeno sunce. Spazili 
smo obrise prašume na svega nekoliko kilometara udaljenosti. Vjetar je bio pogodan i 
krenuli smo ravno prema prašumi. Valovi su nestali što je, po mom mišljenju, trebalo 
pripisati povoljnom vjetru i moru. 

U čamac je obilno prodirala voda i ozlojeđeni povukosmo ga na blatnu obalu. Čim 
smo iz čamca stupili na pijesak, Marsejac reče Baskijcu: “Ne želim te ubiti, ali sigurno 
bi netko od nas to želio!" Nekoliko ga je puta pogledao hladnim pogledom, a zatim mu 
pokazao prema drveću prašume: “Idi, dok još možeš!" nadoda izvukavši iz pojasa dugi 
nož. 

Mislim da bi drugi bili spremni oprostiti Baskijcu 1 dopustiti mu da ostane s nama, 
ali smo svi bili tako obeshrabreni da nismo ništa rekli. Baskijac pogleda na prijeteći 
nož i ode, dok smo mi bez riječi nastavili svoj posao. 


Pogledali smo što nam je preostalo: izuzevši jednu tešku vreću i nekoliko kutija 
kondenziranog mlijeka, voda je zapravo sve odnijela. Ostalo je nešto malo tapioke, ali 


potpuno mokre od mora. Stavili smo je da se osuši, jer iako je od mora bila vrlo slana, 
ipak smo je mogli nekako progutati. 


Shvatili smo da ne možemo nastaviti bijeg morem. Nitko od nas nije znao 
upravljati lađom, a čamac je izgledao previše oštećen. Krma je bila slomljena, a mi 
nismo imali sredstava za njezin popravak. 


Odlučili smo ostati na obali do narednog jutra, a potom krenuti kroz prašumu 
prema Paramaribu. Namjeravali smo kasnije nabaviti drugi čamac kao i potrebne 
živežne zalihe i nastaviti bijeg prema Venezueli. 


Podijelili smo hranu koja nam je preostala. 
Potom smo legli na pijesak kako bi prespavali tu noć. 


Narednog jutra, baš u trenutku odlaska, na naše veliko iznenađenje opazili smo 
kako se 1z šume pojavio i prema nama kretao Baskijac. Zaustavio se petnaestak koraka 
daleko od nas, govoreći nam: “Svuda je naokolo sama savana, ne mogu se izvući!" 


Marsejac pogleda Marcela i u tom pogledu pročitam Baskijčevu smrtnu presudu. 
Marsejac ustane i krene prema Baskijcu. 


Ovaj kao da se ukipio. Po svemu sudeći, znao je da mu je nastupio posljednji čas, 
ali je bio preslab za bijeg zbog groznice i straha. S pola metra udaljenosti, Marsejac je 
još jednom pogledao onoga koji je, lažući o svojoj mornarskoj vještini, uništio sve 
naše nade i osnove. Na trenutak su obojica ostali nepomični, netremice se 
promatrajući. 

Marsejac je prokleo, skočio i udario ga. Odjekne oštar krik i Baskijac se sruši na 
zemlju. Marsejac, kao da se ništa nije dogodilo, dohvati mrtvo tijelo za gležnjeve i 
odvuče ga do ruba obale, kako bi ga morska plima odnijela i prepustila morskim 
psima. 

Bili smo udaljeni od kaznionice tek dva dana a već se desio zločin! Međutim, 
ljudima kakvi bijahu moji suputnici to nije bio zločin, već samo izvršenje zaslužene 
kazne. Baskijac nije oklijevao, misleći na osobnu korist, poigrati se životima osmero 
ljudi. Priznajem da sam i sam mišljenja kako je zaslužio svoju sudbinu. 


Toga smo dana nastavili put pješice udaljavajući se što je moguće manje od obale. 
Ipak smo više puta bili prisiljeni zaći nekoliko stotina metara u blatnjavu prašumu, jer 
su nam močvare priječile put uz obalu. 


Kao što nam je Baskijac rekao, posvuda su bile močvare. Bili smo prisiljeni 
probijati se po vodi i blatu, a kad bismo naišli na veliko i isprepleteno korijenje 
mangrovija, lica bi nam bila krvava od uzastopnih ujeda močvarnih muha. Hodali smo 
cijeli dan. Pred sumrak smo podigli sklonište na blagom proplanku. Počelo je kišiti te 
nismo mogli zapaliti vatru, dok su komarci, koje ni dim nije mogao rastjerati, počeli 
nasrtati na nas. Debelim slojem blata premazali smo lice, vrat, ruke, laktove i noge, ali 
ni to nije mnogo koristilo, a blato je tako zaudaralo da nisam mogao zaspati. 


U osvit zore krenuli smo dalje. Bili smo iznemogli, ali zadovoljni što napuštamo 
tako neprijazno mjesto. Oko podneva opazili smo pred nama more i tada smo se u 
oštrom luku okrenuli nalijevo, prema unutrašnjosti, tako se barem nama činilo. 


Hodali smo sat, možda i više, i ponovno došli do morske obale! Robert i ja bili smo 
sitni i lagani te smo se popeli na vrh mangrovija, kako bi izvidjeli okolinu. Zaključili 
smo da se nalazimo uz obalu velikog i ravnog poluotoka, što se duboko prostire u 
more. Kako bi prešli taj poluotok morali bi se boriti s kilometrima blatnoga zemljišta i 
isprepletenog korijenja mangrovije. 

Ta nas je činjenica prisilila na povratak do mjesta odakle smo došli. Uzalud smo se 
izmučili po močvarama. Povratak je bio isto tako težak kao i dolazak, a naredne smo 
noći stigli bijednog stanja do istoga mjesta gdje smo proveli našu prvu noć, tamo do 
neupotrebljivog čamca. Od njegova drva napravili smo lomaču kako bi rastjerali 
komarce. Pogledao sam prema moru, ali Baskijčeva tijela više nije bilo. 


Narednog dana, nakon dugog raspravljanja, odlučili smo se što brže vratiti u 
Francusku Gvajanu. 


Možda se to čini suludo, ali nismo mogli ništa drugo. Hranu smo gotovo pojeli, a 
nismo mogli nigdje nabaviti novu. Kojim god pravcem krenuli, trebali bi se probijati 
kroz močvarno zemljište i prostrane dijelove prašume, u kojoj čovjek ne može niti 
pomišljati da će naići na bilo što jestivo. Pošto nismo imali vatrenog oružja, ili bismo 
umrli od gladi ili bismo se otrovali od kakve otrovne biljke. Osim toga, od rijeke 
Maroni bili smo udaljeni manje od pedesetak kilometara i bili smo sigurni da ćemo do 
nje imati dovoljno hrane, a i dovoljno snage. Tamo bi lovili nekoliko mjeseci leptire, a 
od njihove prodaje snabdjeli bismo se potrebnim novcem za novi bijeg. U raznim 
logorima imali smo pouzdane prijatelje i računali smo da ćemo se kod njih moći 
sakriti. 

Zato smo krenuli prema istoku, nadajući se stići do rijeke Maroni već sljedeće noći. 


Put je postajao laganiji, jer smo se, prešavši kratki pojas močvara, izvukli iz blata i 
korijenja mangrovija na povišeno zemljište i krenuli ravno kroz prašumu. Marcel i 
Marsejac išli su ispred nas, velikim noževima krčeći prolaz kroz prašumu. Ja sam ih 
slijedio s drugom trojicom, a malo podalje iza nas išli su Gypsy i Robert. 
Napredovanje je bilo teško zbog neravnog i nejednakog okoliša. Morali smo se 
uspinjati na skliske hridine, a potom smo nailazili na veliko grmlje bambusove trstike, 
koje smo morali zaobilaziti, što nam je uveliko otežavalo napredovanje. 


Gypsy je u ratu izgubio nogu i sada je imao drvenu, zbog čega je osjetno zaostajao. 
Često je padao niz stijene i teško se sagibao izbjegavajući lijane. Gypsy i Robert, koji 
je bio još sitniji od mene, bili su već duže vrijeme prijatelji, a sada ih je zajednička 
nemoć još više združila. Išli su posljednji, međusobno si pomažući. 

Cijeloga smo se dana probijali kroz prašumu izmjenjujući noževe kako bi se 
Marcel i Marsejac malo odmorili. Gypsyja i njegovog prijatelja oslobodili smo tog 
posla, jer nas je njihova sporost činila nestrpljivima. 


Uvečer smo stigli do rijeke kraj koje smo prenoćili. Pokraj vatre smo pojeli po 
komadić tapioke i ispili malo skorupasta mlijeka. Marsejac je uspio uhvatiti malu 
kornjaču. Međutim, bilo je to premalo za ljude koji su se cijeli dan mučili, te smo 
morali zaspati gladni i iznemogli. Marcel i Marsejac trpjeli su ponajviše, bili su zaista 
u krajnjem stadiju izgladnjelosti. Od trenutka kada smo napustili Nouveau Camp 
nedovoljno smo jeli, jer smo krenuli na put nedostatno opskrbljeni živežnim 
namirnicama. 


Već rano izjutra, krenuli smo na put kroz prašumu. Sada smo se nalazili na 
povišenom terenu, te je na trenutke put bio prohodan. Na mnogim su nas mjestima 
visoka stabla, uzdižući se do nevjerojatnih visina, zaštićivala svojim granama od 
sunca. Tada smo mogli relativno lako hodati i manje upotrebljavati noževe, ali nam je 
zapreka bilo brojno grmlje, čije je široko i trnjem porubljeno lišće otvaralo krvave rane 
na nogama i petama kada smo pokušavali proći kroz njega. U više smo navrata 
pokušali uloviti kakvu pticu, ali bez uspjeha. 

U podne više nismo imali ni trunke hrane, a popili smo samo malo kondenziranog 
mlijeka. 

Kasno poslijepodne stigli smo do vrlo široke rijeke te smo odlučili provesti noć kraj 
obale, gdje zemljište nije bilo tako vlažno kao pod drvećem. 


Gypsy i Robert nisu se još pojavili. Pokušali smo ustanoviti gdje se nalazimo te 
zaključili kako nismo još prevalili niti polovinu puta do rijeke Maroni, što nas je, 
umorne i izgladnjele, još više obeshrabrilo. Dogovorili smo se kako sutra s prvim 
zrakama sunca krećemo dalje, najvećom brzinom prema istoku, do našeg glavnog 
cilja, rijeke Maroni, a zatim ćemo lako naići na indijansko selo i snabdjeti se hranom i 
čamcem. Imali smo novaca i znali smo da ćemo novcem moći, od Indijanaca na obali 
rijeke Maroni, kupiti što god zaželimo. 

Malo potom, iskrsnuo je iz šume Gypsy. Bio je sam. 

“Gdje je Robert?" upitali smo ga, kad je šepajući stigao do nas. 

“Robert je," rekao je, “zaostao, jer mu nije dobro. Uskoro će stići. 

Prošao je cijeli sat, a Robert se nije pojavljivao. Počeli smo ga dozivati, uputivši se 
put prašume, ali odgovora nije bilo. Tada je Marsejac odlučio otići vidjeti što se 
dogodilo. Nestao je put prašume, dozivajući na sav glas; “Roberte, Roberte ...!? 


Udaljio se skoro kilometar i pol od nas. Bio je već spreman odustati od daljnje 
potrage kad je njegovu pozornost privukla hrpa svježe odrezanih grana na rubu staze. 
Odmah mu je nešto bilo sumnjivo te se približio hrpi. Pod granjem se nalazilo još 
toplo Robertovo mrtvo tijelo! Njegovo je lice bilo potpuno krvavo te je, okrenuvši ga, 
Marsejac ustanovio da mu je tjeme bilo zdrobljeno strašnim udarcem. Sjetio se tada 
teške batine kojom se Gypsy pridržavao kod hoda. Kraj mrtvaca nalazila se Robertova 
torba za hranu. Bila je potpuno prazna. Gypsy je ubio svoj sitnijeg prijatelja 1 
suputnika za nekoliko komadića tapioke i malo mlijeka! 


Marsejac je bio čovjek jakih živaca. Vratio se k nama i rekao da nije našao ni traga 
Robertu, a potom, da nismo niti primijetili, odvede Marcela na stranu i otkrije mu što 
je našao. Obojica su bili veliki prijatelji i podjednake fizičke snage. 

Razgovarali smo o Robertovom nestanku dolazeći do različitih pretpostavki. Neki 
su pomišljali kako je otišao u suprotnom pravcu, te da će prije ili kasnije sigurno 
uvidjeti pogrešku i ponovno nas pronaći. Drugi su se bojali nije li postao plijen kakvog 
jaguara. Gypsy je, međutim, i dalje stajao naslonjen na drvo i odmarao se na svojoj 
drvenoj nozi. Nije mnogo govorio, što smo pripisivali bolu za izgubljenim prijateljem. 
Zamalo što ga nisam pokušao tješiti. Primijetio sam kako njegove oči netremice prate 
Marsejca i kad god bi mu se ovaj približio, Gypsy bi ga naivnim riječima upitao što li 
se moglo desiti Robertu; “Bio mi je prijatelj!" Ali, Marsejac mu nije odgovarao. Bio je 
i dalje šutljiv i žurio se postaviti logor prije no što se potpuno smrači. 

Rezao je palmino lišće kao zaštitu od kiše i vrludao naokolo s velikim nožem 
približavajući se sve više Gypsyju. 

Iznenada je nestao iza stabla kraj kojega je stajao Gypsy, a ovaj, obuzet sumnjom, 
zasigurno se pitajući nije li Marsejac otkrio unakaženo Robertovo mrtvo tijelo, koje 
nije dobro sakrio ne predviđajući da bi netko mogao otići potražiti ga okrene glavu 
želeći uvidjeti Marsejčeve nakane. Marcel jednim skokom skoči do njega i zabode mu 
dugi nož ravno u srce! 


Gypsy se srušio na zemlju: “Uhvatio si me!" promrmlja, i nadoda: “Marcele, uzmi 
moju hranu ..." Njegova je posljednja pomisao bila da je umoren iz istog razloga zbog 
kojega je i on ubio svog najboljeg prijatelja, zbog hrane! 

Svi smo zapanjeni prisustvovali ovom neočekivanom prizoru i dok je Marcel čistio 
nož od krvi, Marsejac nam je ispričao što je otkrio ispod granja u prašumi. Zavirili 
smo u Gypsyjevu vreću, a tu se nalazila kutija mlijeka koju je sićušni Robert tako 
očajnički čuvao za posljednji dan. 

I tada se desio grozan prizor kojeg se, i nakon toliko godina, sjećam do najsitnijih 
detalja. 

Moji su suputnici bili surovi, jaki, brutalni ljudi, demoralizirani, i načinom života, 
kojem su tako dugo bili prisiljeni opstojati u onom paklu, i samim životnim prilikama. 
Bih su strahovito gladni, a nisu znali ni gdje se nalaze ni kada će moći dobiti priliku 
nabaviti hranu. Ja sam bio jedini koji nije toliko trpio od gladi, možda zbog svoje slabe 
tjelesne konstitucije. 


Prijedlog je iznio Dede, Marcelov brat: “Trebali bi mu ispeći nogu", rekao je. 
Marsejac je odobrio: “Bio je prava životinja, a životinje smijemo jesti!" Drugi su 
šuteći pristali. Nisam im se pridružio kod sječenja Gypsyjeve lešine, nisam imao ni 
toliko srca ni tako jak želudac da bih to mogao učiniti. Pola sata kasnije Gypsyjeva su 
se jetra, nataknuta na štap, pekla na vatri koju su oživjeli, a to je bio vrhunac ironije, 
drvenom nogom ubijenoga. 


“Po okusu je slično mesu divlje svinje", rekao je Marcel, koji je prvi okusio meso. 


Zatim su svi počeli jesti. 


U takvom položaju, među takvim ljudima, naš je život u opasnosti ako se ne 
izjednačimo s njima. Iako me nije mučila glad, ipak se nisam želio izložiti njihovom 
preziru i mržnji. I zato sam kušao malo ljudskog mesa. Imao sam još malo tapioke i 
jednu kutiju mlijeka, ali morao sam raditi ono što i oni ili bih inače pao u njihovu 
nemilost i poigrao se vlastitim životom. Nitko nije znao što nam budućnost sprema i 
nisam si mogao dopustiti njihovu zavist, jer bih u slučaju potrebe bio prva žrtva. 


Gypsyjevo je mrtvo tijelo ležalo nekoliko metara od vatre. Ali, Dede, čovjek 
degenerik i dostojan svakog prezira, ode k tijelu rekavši da će ga rasjeći. 

Uskoro se vratio k svjetlu vatre i sagnuvši se prema žaru postavio dvije kutije 
mlijeka na žeravicu. 

“Koga vraga radiš?" upitao ga je Marcel. 

“Spremio sam njegovu krv. Bolje da je na vatri zgusnemo i ponesemo sa sobom", 
odgovori Dede. “Sutra ćemo još uvijek biti gladni." 


Kasnije smo legli te smo, umorni od dnevne borbe, pokušali zaspati. Te večeri 
nitko nije govorio. Smatram kako ni onaj najveći cinik među nama nije mogao 
zaboraviti stravične događaje proživljene preko dana. Za našim su koracima ležala tri 
mrtva tijela. 


Prošla su još dva dana. Bilo je jutro i još smo se uvijek probijali kroz prašumu 
praćeni suncem nama s desna. Dan prije je kišilo, ali smo ipak nekako išli dalje. Bili 
smo iskrvavljeni i otvorenih rana. Marsejac je teško šepao. Odrezali smo Gypsyjevo 
bedro i svaki je od nas nosio u vreći na leđima komad ljudskoga mesa. Ono se počelo 
raspadati u vlažnoj toplini prašume i katkad bi se neugodan zadah proširio iza čovjeka 
koji je stupao pred nama. Ali bili smo toliko očajni i podivljali od straha pred glađu da 
se nitko nije usuđivao predložiti da se meso odbaci. 


Najednom smo spazili u blatu tragove ljudskih nogu. 


Slijedili smo trag i uskoro stigosmo do indijanskog sela napokon smo prispjeli do 
obale rijeke Maroni. 


U naselju nije bilo muškaraca. U kućama slamnatih krovova bile su same žene i 
djeca, a i oni su, čim su nas spazili, pobjegli. 

Približili smo se jednoj kolibi i naišli na staricu koja je sjedila. Sigurno je nešto 
znala o robijašima i o bijelim ljudima iz St. Laurenta, jer se doimala kao da se nije 
prestrašila. Možda je naš izgled pobudio u njoj milosrđe. 


Marsejac pokaže rukom na suhu ribu obješenu o drveni stup, i ona nam je odmah 
preda. Za malo novaca prodala nam je grozd zrelih banana. Progutali smo hranu 
takvom brzinom da nismo bili ni svjesni da jedemo. Nastojeći da drugi ne vide, otišao 
sam do rijeke i bacio u vodu komad smrdljivog ljudskog mesa. Obišli smo druge 
kolibe i pojeli svu hranu do koje smo mogli doći. Nakon pola sata bili smo potpuno siti 
i otiđosmo u praznu kolibu, gdje smo u hladu zaspali. 


Neki tek što nisu zaspali kad se pojaviše ljudi iz naselja. Nosili su sa sobom ribu, 
što znači da su se vraćali sa ribolova. Bili smo sigurni da su ih žene obavijestile o 
našem dolasku. Marsejac, nadajući se njihovom prijateljstvu, predao im je mnogo 
novaca, što ovi uzeše ali ipak ne promijeniše držanje. 

Ostali smo cijeli dan u toj kolibi, tupi od količine progutane hrane. Nismo imali 
nikakvih planova i Indijanci su nas puštali na miru. Osjećali smo se sigurno, a srca 
nam je ispunjavao osjećaj golemog olakšanja. 

Međutim, dok smo mi drijemali, Indijanci nisu stajali besposleni. Neki su od njih 
najvećom brzinom pošli čamcem do policijske stanice kod bujice Wanna i doveli sa 
sobom četiri nizozemska vojnika. 

Ti su Indijanci očito krenuli na put čim su nas spazili, jer su vojnici stigli s prvim 
sumrakom. Iznenadili su nas s uperenim revolverima. Nismo se opirali, shvaćajući da 
ne bi bilo koristi. Iste su nas noći. dobro svezane, bacili u veliku pirogu i prevezli do 
policijske stanice, gdje su nas zatvorili. Ujutro smo stigli u Albinu. 


Pošto smo priznali tko smo, policijski nas je čamac odveo do druge obale rijeke 
Maroni, u St. Laurent, gdje smo vršcima bajuneta stjerani u tvrđavu. 


Vili. 


Iznova se nalazimo u tvrđavi St. Laurenta. Pošto je propao i moj drugi pokušaj 
bijega, situacija je postala očajna. Marsejac, kojeg su oštre biljke veoma izranjale, 
šepao je još u trenutku uhićenja, a sada mu se stanje brzo pogoršavalo zbog infekcije, 
tako da se jedva vukao, previjajući se od bolova. Međutim, sudbina je htjela da su mu 
odredili odio u kojemu se nalazio i njegov stari sudrug u zločinu zbog kojega su 
obojica bili osuđeni. Ne znam zbog čega, ali među njima je vladalo veliko 
neprijateljstvo. Ortak, uvidjevši njegovo slabo stanje, počeo ga je izazivati. Jedne je 
noći Marsejac izvukao noge iz željeznog okova i navalio nožem na protivnika. Zatim 
su se rane na nozi počele gnojiti i prenesen je u bolnicu. Šest dana kasnije umro je od 
otrovanja krvi. 


Tjelesno stanje nas ostalih bilo je slabo, a smrad i nedostatak zraka bio mi je 
nepodnošljiv nakon dana provedenih na moru i u prostranoj prašumi. Promjena je bila 
strašna i bilo je trenutaka kad sam pomišljao da bi bilo bolje da sam u bijegu umro 
nego da sam zatvoren u ovom skučenom prostoru punog smrada znoja i izmeta. 

Naš plan za slobodu i život, tako brižljivo pripremljen, potpuno je propao. Ali u 
tvrđavi smo i dalje bili složni, jer smo neuspjeh pripisivali Baskijcu, mornaru. Osim 
toga, dogovorili smo se prvom prilikom ponovno pokušati. 


Našu slogu potpirilo je i to što se u tvrđavi nalazilo mnogo rabijatnih i drugih 
opasnih i opakih robijaških tipova. Svi smo imali novaca, što su neki od njih zaključili 
u razgovoru s nama kada su se uvjerili da nismo stigli do naseljenih područja. Marcel 
je iz viđenja poznavao neke od tih tipova i odmah nas upozorio na opasnost. Kad su 
uvidjeli našu složnost, pustili su nas na miru. 


Bilo je tu ljudi pocrnjelih od sunca. Neki stari utamničenici postali su gotovo crni. a 
drugi, upravo ti takozvani rabijatni, imali su tetovirano tijelo, pa čak i lice, plavim, 
crvenim i zelenim crtežima. Nekima, koje smo poznavali prije pokušaja bijega, dali 
smo nešto novaca za duhan. Bio je to logičan postupak, jer ovdje, gdje su ljudske duše 
napete od dugog iščekivanja i velikih tegoba, prijateljstva vise o tankoj niti. U tvrđavi 
čovjek mora spavati otvorenih očiju kako ga ne bi opljačkali ili ubili, pa 1 onda kad su 
svi okovani. Ali danju, ako je čovjek slab i nema prijatelja, mogu ga napasti rabijatni, 
koji bi mu silom odnijeli novac a i ubili onoga tko bi se potužio. Tko se jednom nađe u 
tvrđavi ubrzo će postat zvijer, a u zvjerstvu čovjek zaboravlja što je to uzajamno 
prijateljstvo. 

Prolazili su tjedni. Tijekom vremena, život nas je navikao na smrad i vrućinu 
tvrđave. 

Prošlo je mjesec i pol... bez ikakvih novosti. Zatim je unutar dvorišta tvrđave 
počela kružiti vijest o pogubljenju osuđenih na smrt. To nam je postalo od najveće 
važnosti, jer je dvorište bilo pred našom zgradom, pa ćemo pogubljenje moći 


promatrati iza rešetaka. Govorilo se da će među giljotiniranima biti i krvnik Hespel! 
To je uzbunilo cijelu tvrđavu, jer je pogubljenje krvnika uvijek veliki događaj za 
robijašku koloniju. 


U Gvajani se vijesti šire na tajanstven način i prodiru čak i u samice. Nešto kasnije, 
vijest je potvrđena: giljotinu su trebali podići određenoga dana, a smaknuto ih je 
trebalo biti dvoje. Jedan od njih bijaše upravo Hespel, nazvan Šakal, najzvjerskiji 
krvnik koji je ikad živio u kaznenoj koloniji. 

U tvrđavi se pričala i prepričavala povijest Hespelova života i sam sam je više puta 
čuo prije njegove smrti. Nekoliko je godina bio krvnik u St. Laurentu. Godine 1923., 
dok je bio slobodnjak, pobjegao je u šumu i otada ga prati nadimak maronijski vampir. 
Tada je imao čamac te je zarađivao novac prevozeći od nizozemske obale robijaše uz 
naknadu od 25 franaka. Ali mnogi su od tih bjegunaca nađeni mrtvi na obali rijeke, 
umoreni i uvijek raskopane stražnjice. Te su zločine pripisivali Hespelu koji je, kako 
su pretpostavljali, ubijao robijaše i raskopavao im stražnjice u potrazi za skrivenim 
tuljcima s novcem. Hespel je jednog dana uhićen i zatvoren zbog bijega, a ne 
umorstva. Pokušao je pobjeći iz tvrđave, ali ga je jedan uzničar zaustavio. Hespel mu 
je rekao: “Čuvaj se, još malo i ode ti koža!" Narednog jutra, dok smo bili u dvorištu s 
ostalim kažnjenicima, navalio je na uzničara i udarcima ga noža ubio. To je bilo 
njegovo treće javno umorstvo u kaznionici St. Laurent i tek je ovoga puta osuđen na 
smrt. Napokon je osvanuo dan uoči pogubljenja. Kiša je obilno padala čitavu noć po 
krovu tvrđave. Komarci su u gustim jatima prodirali kroz rešetke na prozorima, kao i 
uvijek prije oluje. Oni koji su imali duhana bez prestanka su pušili, uzalud nastojeći 
dimom udaljiti komarce. 


Neki su šćućureni na daskama šapatom razgovarali. Podalje od ćelija, oslobodivši 
se okova, i druge su grupe šaputale. U napetom ozračju čulo se monotono šuškanje 
šapata, a okovi su zveckali jače no inače. Svi su razgovarali o pogubljenju. 


Rivet, kojeg smo zbog duga i suha nosa zvali Ptičji kljun, se oslobodio okova i 
sjedio u grupi sa mnom. Imao je veliko ali nespretno tijelo, a pod mračnim svjetlom 
svjetiljaka poprimao je groteskni izgled. Pričao nam je o jednom od svojih najboljih 
prijatelja koji je izgubio glavu pod giljotinom. 

“Deleuze... Ah!" uskliknuo je. “Nas dvojica, jest, to je bilo prijateljstvo. Stigao je 
sa mnom, istim brodom, i prvog smo se dana zavoljeli. Bio je mirne naravi, poslali su 
ga ovamo na deset godina jer je ubio susjeda zbog spora oko zemlje. 


I kad je stigao ovamo, vrlo se iznenadio: naišao je na prijatelja iz vojske, ali je ovaj 
sada bio stražar! Usprkos razlici njihova sadašnjeg položaja, njihovo je prijateljstvo i 
dalje trajalo. Prijatelj se mnogo brinuo za njega, nastojeći Deleuzea promaknuti na 
bolji položaj. U tom bi ga slučaju mogao izbaviti iz ćelije i zaposliti kao poslužitelja u 
svojoj vlastitoj kući, što bi mu uvelike poboljšalo život. Deleuze se morao podvrgnuti 
teškim iskušenjima, ali je sve strpljivo podnosio i živio mirnim životom samo kako bi 
postigao svoj cilj. Izbjegavao je kazne i podnosio i najgore, voden jednom jedinom 
mišlju: biti imenovan utamničenikom drugog razreda! 


Proživio je dvadeset i tri mjeseca bez i jedne kazne! Teško je to bilo za njega, jer je 
koješta morao pretrpjeti od korzikanskih stražara. Trebao je izdržati još samo trideset 
dana i promaknuli bi ga. Ali jednog je dana pozvan na saslušanje, jer je u svoju baraku 
donio nekoliko banana. Zbog takvog prekršaja dobio je više dana ćelije i nakon punih 
dvadeset i pet mjeseca borbe sa samim sobom nije promaknut! 


Deleuze je bio slomljen. Gotovo je poludio od pomisli kako mora sve iznova 
započeti. Jadnik! Bio je izvan sebe. Otišao je k prijatelju i sve mu ispričao. Prijatelj je 
otišao zapovjedniku odreda i zamolio ga da slučaj ne dođe do komisije. Ali odgovor je 
glasio: “Skrivili ste i bit ćete kažnjeni." Svima je tada bilo poznato za čim Deleuze teži 
i svi su mu željeli pomoći. 

Te je noći Deleuze, vraćajući se u baraku, bio vrlo mračan. U najgorem 
raspoloženju šetao je gore-dolje po baraci. Bio je mirne naravi, ali kad bi pobjesnio, 
postao bi strašan. 

“U baraci su se nalazila i dva mlada kažnjenika koja su ga počela ismijavati. On im 
dobaci: “Vidjet ćete sutra kako postupa čovjek!' Odluka je već bila pala; želio je 

osvetu 


“Cim su uzničari u pet sati ujutro otvorili baraku, izašao je. U mnoštvu ostalih nitko 
na njemu nije opazio ništa osobito. 


Bilo je još tamno, a on je krenuo ravno prema vratima zapovjednika logora, koji je 
sjedio kraj svojeg stola 1 pisao izvještaje. Tada se Deleuze nečujno približio do njega i 
zabio mu dva puta nož u leđa! Kada je bio siguran u zapovjednikovu smrt, otišao je iza 
baraka do druge strane kaznionice, gdje je znao da se nalazi zapovjednik straže koji je 
ujutro slao ljude na rad. I zaista, zapovjednik je bio tu i nadzirao ljude kao i obično. 
Tada se Deleuze nečujno približio i udario ga jednim jedinim udarcem. Potom je 
pobjegao u svoju baraku misleći da nitko nije vidio što se dogodilo. Netko ga je ipak 
spazio. Nije to bio zapovjednik straže, teško ranjen i iznenađen, već uzničar Labib, 
koji ga je vidio kako skače na stražara te ga prijavio. Svi su dokazi bili protiv njega 1 
odveden je u tvrđavu. Dva mjeseca kasnije osudili su ga na smrt pod giljotinom. 

Tijekom razdoblja dok je bio zatvoren, prijatelj mu je slao duhan i ujedno činio sve 
kako bi mu pomogao. Neki su mu od nas slali svakojake darove. 

Došao je i dan pogubljenja. Tog jutra njegov prijatelj stražar nije došao prebrojiti 
ljude, toliko je bio shrvan te je ostao kod kuće. Zapovjednik straže kojega je Deleuze 
pokušao ubiti zatražio je dopuštenje da prisustvuje Deleuzeovu pogubljenju, ali mu 
zapovjednik nije odobrio izlazak iz bolnice. 

Deleuze je odveden na stratište. Ja sam pak bio jedan od onih koji su bili određeni 
klečeći prisustvovati pogubljenju. Do vraga, nije to bio ugodan prizor. Nakon više 
tjedana zatvora u tvrđavi, jadnik se bio pretvorio u hrpu skorbuta. Dva puta je tražio da 
ga pošalju u bolnicu, ali kako su znali da ovako ili onako mora umrijeti, to mu nisu 
odobrili. Već je peti dan bio bez hrane. Toliko je bio oslabio da mu je krvnik morao 
pomagati da se postavi ispod oštrice. Ali, zbog slabosti, a ne iz straha. Oh! Deleuze 


nije bio kukavica, bio je čelična duha! Još bi i odolio robiji da ga nije progonila 
pomisao kako više neće moći pobjeći iz toga pakla! 

Kad je stavio glavu u otvor giljotine, rekao je jedino: “Nemojte da više trpim!? 
Toliko je već patio od skorbuta! 

Službeni je krvnik tada bio Carpentier, koji je ujedno bio i kuhar. Kad je 
pogubljenje bilo gotovo, vratio se u kuhinju i spremio jelo. Ali kad su nam u deset sati 
ponudili to jelo, nitko nije htio ni okusiti! Svi su rekli: “Nećemo jesti jelo začinjeno 
krvlju! Priredile su ga ruke još nečiste od krvi našeg prijatelja! ? 

Zapovjednik straže obavijestio je o događaju zapovjednika. Ovaj nam je zaprijetio 
kako je bolje da prihvatimo hranu! Na kraju smo dobili svoje porcije hrane, ali bio sam 
zadovoljan što toga dana u tvrđavi nitko nije jeo zbog Deleuzeove smrti. 

“Još nešto," nastavi Rivet, “će vam dokazati koliko ga je volio njegov prijatelj 
stražar. Nije prošlo ni deset dana, zahvalio se na časti! Kasnije sam čuo kako je nakon 
povratka u Francusku napisao hrpu istina o upravi. Ali jadnik nije bio tako jak da u 
tome uspije do kraja!" 

Svi smo u najvećoj tišini slušali tu pripovijest. Neki su od utamničenika počeli 
komentirati i nastane diskusija. 

Čudno je kako uoči pogubljenja ove robijaše, ljude većinom kadre počiniti najgori 
zločin, preplavi nejasna osjećajnost. Zahvati ih neka vrsta nelagode, koja se donekle 
može razjasniti činjenicom kako svi jednog dana mogu doći pred bljesak oštrice. I sam 
sam to više puta osjetio, jer u nepoštednoj borbi između iskvarene kaznene uprave i 
osuđenika nitko ne može znati neće li se 1 sam jednog dana naći pred pogubljenjem. 
Kažnjenici, koji u noći čekaju, znaju kako će u zoru biti smaknut čovjek poput njih, 
svjesni su svoje nezaštićenosti i prepuštenosti vlasti, kojoj se ne bi moglo prigovoriti ni 
kad bi iz bilo kojeg razloga htjela odrubiti stotinu umjesto jedne glave! Onaj koji je 
vidio kako se svijetli oštrica sjekire, koji je doživio crveno štrcanje krvi pod oštricom 
giljotine, njega zahvaća groza koja ga više nikada neće napustiti i zvjerski će mrziti 
onoga tko je odgovoran što se oštrica odriješila. 

U tamnoj je noći Georges, rabijatni potpuno tetovirana tijela, upitao robijaša 
zvanog Žutokljunac: “Sjećaš li se pogubljenja Gautiera?" 

“Nisam prisustvovao," odgovorio je ovaj, “ali mi je poznato." 

“Dobro, ja sam prisustvovao", rekao je Georges. 

“Ispričaj nam," ponukali su ga neki iz naše grupe, “što se dogodilo?" 

“Gautier je ubio stražara, dok je bio zatvoren", reče Georges. “Sjeća li se netko od 
vas toga?" 

“Ja se sjećam“, reče Ptičji kljun, “a i neki drugi." 

“Jednog popodneva zapovjednik otoka St. Jacquesa otišao je do ćelije sakupiti 
tridesetak ljudi koji bi prisustvovali pogubljenju. Bio sam i ja među izabranicima. 
Stvar se trebala desiti narednog jutra. 


Oko pet sati izašli smo iz ćelija i šest stražara nas je odvelo u dvorište, gdje je bila 
podignuta giljotina. Šakal (taj će sutra umrijeti), završavao je posljednje pripreme na 
giljotini. 

Uskoro je svanulo. Stražari su nam naredili da kleknemo oko stratišta, a ruke 
prekrižimo na prsima. To je bilo prvo pogubljenje kojemu sam prisustvovao i skoro 
sam povraćao.? 

““U trenutku pogubljenja," reče nam zapovjednik, ““svi sagnite glave!?“ 
pogubljenj POVJ gnite g 


“U tom se času pojavio zapovjednik otoka, Garagnon, te neki snažan uzničar i dva 
stražara, koji su otišli s njim u Gautierovu ćeliju. 

I tada se to dogodilo! Zapovjednik je objavio Gautieru kako je njegova molba za 
pomilovanje odbijena i da mu je kucnuo posljednji čas. Dok je obavljao ovu 
formalnost, uzničar je Gautieru skinuo okove. Gautier je s najvećim poštovanjem 
saslušao zapovjednikove riječi. Ali kad su ga oslobodili okova, trgnuo se i strašnim 
skokom navalio na zapovjednika i udario ga! Zapovjednik se rukom uhvatio za grlo, iz 
kojega je tekao potok krvi i povikao; “Ubio me!* Stražari su navalili na Gautiera, dok 
su tužitelj i zapovjednik straže prenosili zapovjednika u bolničku sobu. Ali, bio je to 
zaista uzbudljiv trenutak, jer smo čuli cijelu uzbunu, premda nismo vidjeli što se 
događa. Stražari, koji su nas nadzirali dok smo mi klečali u dvorištu, izvukli su 
revolvere i prijeteći nam doviknuli; “Tko god se makne, bit će na mjestu ustrijeljen!? 


Svi smo ostali klečeći oko giljotine i spuštene glave kao kod molitve. To je trajalo 
oko pola sata, koljena su me strašno boljela, ali su stražari bili tako uzbuđeni da se 
nisam usudio ni pomaknuti. Zatim se pojavio zamjenik. Otišao je vidjeti Gautiera u 
ćeliju. Jadnika su ponovno okovali. Zamjenik ga je preslušavao o razlozima napada na 
zapovjednika. 

Kasnije sam doznao što je rekao; “Više od mjesec dana živio sam na golom kruhu, 
jest, na golom kruhu! Nisu mi htjeli dati ni vode. Neprestano sam bio kao izbezumljen 
od žeđi. Sve to po nalogu zapovjednika.* Nije htio reći kako je došao do noža. 


Kad se popeo na stratište, doviknuo nam je: “Prijatelji, od kujine djece što vas 
muče, sada je jedan manje! Ah, ah, umro je, lopov, prije mene!? 

Nekoliko trenutaka kasnije pala je njegova glava pod sjekirom. u njegovoj su ćeliji 
našli ostatke voska, po čemu se moglo zaključiti kako je već duže vrijeme imao nož. 
Nož je sakrio u stražnjicu premazavši ga voskom. Zaista lijepa šala! Bio je to malen 
nož, ali dobar, izrađen od stare britve.? 


“Ali zapovjednik ipak nije umro!" nadoda Georges. “Samo je izgubio glas. Pošto 
mu je Gautier nožem prerezao grlo, nije mogao izustiti ni jedne riječi. Tako je 
Gautieru ipak uspjela osveta. Barem se meni tako čini. 

Kada je Georges završio, slijedile su druge pripovijesti, a razgovor se 1 dalje vodio, 
jer nitko nije imao volje za snom. Bili smo previše nemirni, u baraci je bilo vruće, a 
komarci su nas neopisivo mučili. 


U razmacima je kišilo i kiša je bubnjala po našem krovu sve do praskozorja, kada 
je iz dvorišta počeo dopirati žamor, ono što smo svi iščekivali. 

Oslobodio sam se okova, te stoga što sam malen i lagan, podigli su me na ramena 
jačih kako bih vidio što se događa i izvijestio ih. Drugi je utamničenik podignut do 
drugog prozorčića. Kad bi se oni na kojima smo stajali umorili zamijenili bi ih drugi. 

U prostoriji je vladala potpuna tišina, jer su se svi napinjali kako bi čuli naša 
izvješća. 

Krvnik je uz pomoć uzničara završavao posljednje pripreme i već je bilo dovoljno 
svjetlosti da sve jasno razaznam. 

Buml!... odriješena je probna oštrica. 

“Bože, prošapće netko od nas. 

Pojavili su se stražari, a za njima i zapovjednik. 

Šakalova ćelija nalazila se kraj dvorišta. Otvorili su vrata i izveli ga van. 


Oko sprave stajali su u krugu robijaši dovedeni iz zgrade na drugom kraju dvorišta. 
“Kleknite", naređeno im je oštrim glasom i svi hitro kleknuše. 

Našavši se pred giljotinom, Šakal se zaustavi i progovori krvniku koji je nekoć bio 
njegov pomoćnik: “Vidiš li,? a riječi su njegove bile tako jasne da smo ih svi mogli 
čuti, “onaj tko je pogubljivao biva pogubljen! I moj je prethodnik na koncu predao 
glavu Udovici'. Pazi, jednog će dana i na tebe doći red." Nakon kratke stanke 
pozdravio je svog krvnika i nadodao mu: “Radi dobro, mon enfant*", onako kako sam 
te uč10!? 

Nekoliko trenutaka kasnije, Šakalova se glava nalazila u okrvavljenoj košari. “Ca y 
est!" povikali su svi, čuvši kako je sjekira pala. Padali su poklici i poruge, svi su ga 
mrzili jer je odrubio trideset glava. čim se Hespelova glava skotrljala u košaru, 
otvorena je susjedna ćelija i doveden je do giljotine 1 drugi osuđenik, kojeg su također 
trebali pogubiti. Bio je to slobodnjak, oslobođeni robijaš, ali osuđen na doživotno 
progonstvo, a zvao se Delorme, koji je umorio agenta društva Gćnećrale 
Transatiantique u St. Laurentu, zato što ga je zatekao pri krađi kovčega na gatu. 


Opazio sam kako su u dvorište došli prisustvovati pogubljenju i neki civili, a među 
njima prepoznao sam i sina umorenog agenta. Čim je spazio mladića, Delorme je pao 
na koljena vičući: “Oprostite, monsieur Ouradou! Oprostite!" 

Zatim se Delorme obratio krvniku: “Hajde, požuri! Miči se, nisam tu zbog zabave. 

Krvnik je sagnuo glavu i oštrica padne. U košari se nalazila i druga glava. 

Tri dana kasnije ubijen je neki Kinez, na rijeci Maroni. Kinez se vozio iz St. 
Laurenta u istim kolima u kojima se nalazila giljotina. Govorilo se da je za cijelog 
putovanja bio naslonjen na kavez u kojemu je bila zatvorena oštrica. 


6 .. . 
dijete moje 
" Tako mu i budi! 


Tjedni su prolazili i postajao sam sve slabiji. Nisam mogao jesti i prepuštao sam 
svoj obrok kruha i mesa za porciju kave. Svakim danom bio sam sve mršaviji. Kad 
god bi se prijavio liječniku, ovaj bi mi u žurbi propisao običan lijek, koji mi nije 
mogao pomoći. Kad sam to uvidio zapao sam u takav očaj da sam bio siguran kako ću 
u toj nečistoj i vlažnoj vrućini umrijeti. Na posljetku nisam mogao piti ni kavu i tada 
sam izračunao da čovjek može živjeti dvanaest dana bez hrane, te da ću, prekoračim li 
taj rok, sigurno umrijeti. 

Ujutro, šestoga dana potpuna posta, prijavio sam se ponovno liječniku. Pripisao mi 
je kao i prije određenu količinu kinina. Znao sam kako kinin ne pomaže u mom 
slučaju, te sam napisao pismo glavnom liječniku, tražeći poseban pregled ili pozornost 
na moj slučaj. Brzo sam dobio odgovor na pismo: “Liječnik koji vas je pregledao 
sposoban je ustanoviti je li netko bolestan ili nije. Molba se odbija.? 


Bio sam sav izvan sebe. Osjećao sam kako neću dočekati još jedan tjedan, i nisam 
vidio načina kako da se dočepam bolnice ili liječenja. Nisam mogao hodati, te sam se 
podupirao o dva prijatelja. Toga je dana liječnik, jedva me pogledavši, zapisao na 
karton “Bolnica'. Ali, opazivši mene, onoga koji se usudio zatražiti specijalni pregled, 
precrta “Bolnica i prepiše “Mliječna dijeta. 

Smogao sam ipak još toliko snage da mu doviknem: “Vrag... Prisutni stražar 
odmah je pozvao uzničare, koji me odvedoše u ćeliju. 


Nekoliko minuta kasnije pojavio se stražar i rekao mi kako je podnio pritužbu 
protiv mene zbog uvrede i izazivanja službujućeg liječnika. 


Međutim, sutradan sam, po osobnom nalogu istog liječnika (tada sam ga mrzio 
toliko da mi je pomisao na njega bila teža od bolesti), odveden u bolnicu. Bio sam u 
takvom stanju da su me u bolnici zadržali šest mjeseci. Liječnik je uvidio svoju 
pogrešku, osobno se brinuo za mene i zatražio da kazna zbog nanesene mu uvrede 
bude minimalna, to jest, šest mjeseci zatvora. 


IX. 


Bolnice za gvajanske osuđenike, prljave i smradne prostorije, smještene su u 
polurazrušenim i neprikladnim zgradama. Osim šačice liječnika, kojima su bolesnici 
povjereni, u njima ne radi specijalizirano osoblje, a i rijetki su liječnici koji bi imali 
volje olakšati robijašima bolove i bolest. 

Svaki zatvor ima svoju bolnicu, jedna za utamničenike pod nadležnošću kaznionice 
u St. Laurentu, druga na Otocima, treća u Cayenneu, gdje utamničenike liječe u 
posebnom paviljonu kolonijalne bolnice. U njima je zaposleno četiri do pet stotina 
ljudi, kojima treba pridodati još stotinjak ili više onih iz kaznioničkih ambulanta, što 
čini petinu sveukupnog broja kažnjenika u koloniji. Samo je jedna petina onih 
kažnjenika koji su trajno nesposobni 1 teško bolesni! Većina boluje od groznice, 
dizenterije, anhilostomijaze, a naročito od progresivne anemije. 

Liječnici su pripadnici francuske kolonijalne vojske na dvogodišnjoj službi u 
Gvajani. Velikim djelom su to čovjekoljubive osobe koja s nama postupaju kao s 
bolesnim ljudima, a ne kao sa zvijerima. Ugodan je osjećaj kad, našavši se u bolnici, 
robijašu bude po prvi put pruženo malo ljudske topline. 


Liječnik obavlja vizitu u kaznionicama svaka dva dana, a jednom tjedno obilazi i 
udaljene radne logore. Bolesnik mora na pregled doći potpuno gol, i to ne zbog toga 
kako bi olakšao liječniku pregled, već zato što je jednom neki robijaš ubio liječnika 
nožem što ga je sakrio u odijelu, i to stoga što mu liječnik nije odobrio premještaj u 
bolnicu. Kažnjenikovo je pravo reći liječniku od čega misli da boluje. Po pregledu, 
liječnik zapisuje u svoju knjižicu, kraj imena kažnjenika, koje mu liječenje propisuje, 
odnosno koje lijekove, broj dana za odmor ili službeni nalog za bolnicu. 

U svakoj bolničkoj sobi nalazi se dvadesetak kreveta. Na svakom ležaju samo je 
jedan pokrivač, a po odlasku iz bolnice, tko živ tko mrtav, madrac s ležaja se prozrači 
na suncu svega nekoliko sati te dodijeli drugom bolesniku. Pokraj svakog kreveta 
nalazi se stolić, a kraj njega noćna posuda i to obično stara limenka od mesne 
konzerve. Kad se pomisli kako većina bolesnika boluje od proljeva 1 dizenterije, lako 
se može zamisliti kakav smrad jutrom vlada tim sobama. Bolničar svakog jutra pomete 
prostoriju, a ponekad i obriše krpom. Jednom tjedno pod se posipava kreozotom*. 


Jede se u krevetima, jer iako postoji stol, nema stolica. Hrana je dvovrsna; oni 
boljeg zdravstvenog stanja dobivaju ujutro četvrt litre kave i 400 grama kruha dnevno, 
u podne četvrt litre juhe, isto toliko zelja i 60 grama mesa, a uvečer isto toliko. Hrana 
za teže bolesnike sastoji se od 250 grama kruha, ujutro kava, juha od zobi, meso i zelje 


* Tekućina dobivena suhom destilacijom bukova drveta, koja sprečava raspadanje organskih tvari, a u medicini 
se upotrebljava protiv plućnih bolesti. 


u podne i na večer. Bolesnici na umoru dobivaju samo mlijeko i to dvije litre 
kondenziranog mlijeka 1 vode. Iz jedne kutije kondenziranog mlijeka trebalo bi se 
dobiti dvije litre mlijeka. Međutim, bolničari uz dodatak vode načine tri litre, a ostatak 
prodaju drugim bolesnicima. Pa i oni moraju pušiti! To je njihova naknada, ili kako 
kažnjenici kažu, njihova žmuklerska kinta“. 

Na jednog liječnika dolazi stotinu do stotinu i pedeset osoba koje mora obići, 
operirati, te ih nema vremena ni detaljno pregledati. Često i ne raspolaže potrebnim 
lijekovima. Kinin nestaje zbog učestalih krađa stražara. Zavoja trajno nedostaje, pa 
stoga peru i nanovo upotrebljavaju stare. Na Otocima je, 1926. godine, došlo do 
nestašice joda i hipermangana pa bolničar nije mogao davati injekcije. Tamo je česta 
nestašica mlijeka za bolesnike pa su oni, iako im dizenterija uništava utrobu, prisiljeni 
mjesecima preživljavati na suhoj prehrani ili naprosto umrijeti od gladi! Nije rijetkost 
da lijekovi, što ih je u ljekarni priredio kakav robijaš, nemaju sve određene sastojke. 

Ako se i desi da bolesnici ne umru, to zasigurno nije zasluga liječnika. Već nakon 
tri ili četiri dana što je groznica popustila, pacijenta se otpušta iz bolnice i vraća u 
logor gdje će ga ova doskora ponovno zahvatiti. Znao sam za kažnjenike, koji su, u 
razdoblju od nepunih godinu dana, deset puta bili u bolnici, a jedanaesti umrli. Kod 
pedeset posto smrtnih slučajeva u bolnici upisuje se: “Smrt uzrokovana tjelesnom 
iscrpljenošću'. Može li čovjek u dvadeset i drugoj godini života umrijeti od tjelesne 
iscrpljenosti? To je i ministarstvu, u jednom trenutku, postalo neuvjerljivo, te se počela 
koristiti druga floskula: “Smrt uzrokovana progresivnom anemijom'. 


Svi su bolničari zapravo bili kažnjenici. Premda većina njih nema nikakvog 
iskustva u tom zvanju, ima i onih što pokazuju određenu sklonost i koji savladaju 
vješto bolnički zanat u vrlo kratkom roku. Takav je bio Mandat, vođa pariške bande 
uličnih razbojnika, kao i njegovi kompići. Marcher i Pelissier, koji su bili sposobni 
odrezati nogu ili ruku poput pravih kirurga, te su, naučivši liječiti čireve i napadaje 
groznice, spasili u nekoliko navrata bolesnike što su ih liječnici već bili otpisali. 

Smrt je čest posjetitelj bolničkih soba. 

Sjećam se slučaja koji je na mene osobito djelovao. Čovjek je ležao na leđima, 
nepokriven, imajući na sebi jedino pohabanu košulju punu rupa kroz koje su se 
nazirale kosti. Na podnožju kreveta isparavala se njegova noćna košulja, još uvijek 
oznojena od posljednjeg napadaja groznice. 

“Uskoro će krepati!" primijetio je toga jutra bolničar. Umirući ga je neko vrijeme 
promatrao, a zatim okrenuo glavu susjedu 1 zamolio ga: “Molim te, smotaj mi 

cigaretu 

Ovaj mu hitro pruži pomoć, nadajući se i sam jednoj cigareti. Uspravio se i, 
potraživši pod madracem umirućeg, izvuče omot duhana i kutiju šibica. Smotao je 
cigaretu te zapalio, a potom ju je gurnuo u usta bolesnika. Savivši i sebi cigaretu 
odložio je omot duhana na prijašnje mjesto. 


* Francuski izraz la dćbrouille označava spretnost, snalažljivost, lukavstvo. 


Bolesnik je uvlačio dim hropćući kod svakog udaha. Bio je toliko slab da nije bio u 
stanju u ruci držati cigaretu. 

“Pogledajte!" doviknuo je kažnjenik do njega. “Gotov je ...? 

Umirućem je ispala iz usta još goruća cigareta, a glava mu je pala unatrag. S 
kreveta sam mogao primijetiti kako mu oči ukočeno fiksiraju neku točku na stropu. 
Jedan se kažnjenik približio nepomičnom tijelu, prodrmao ga, te mu podigao ruku, 
koja je beživotno pala natrag. 

“Mrtav je!" reče i prodrma ga još jednom. Podigao je s kreveta cigaretu umrlog, 
uzeo njegove cipele 1 vratio se svom ležaju sakrivši ih ispod madraca. 


Drugi se ustao i uzeo vrećicu s pokojnikovim stvarima. ... Neki je Arapin pokupio 
preostala jaja s pokojnikova stola ... Treći je pak potražio i zadržao za sebe duhan. 

Kada je bolničar došao, jednim je pogledom shvatio i problijedio, ne stoga što je 
čovjek umro, već što su sve njegove stvari nestale. To ga je najviše uznemirilo, jer je 
pokojnikova ostavština pripadala zapravo njemu. To je dio njegove naknade. 
Međutim, nije se usudio ništa reći, ili zbog nedostatka žustrine ih zbog toga što je u 
sobi bilo opasnih tipova, uvijek spremnih na tučnjavu. Približio se mrtvacu i postavio 
mu ogledalce pred usta. Obavivši tu formalnost, počeo je tražiti ispod madraca, 
nadajući se kakvom skrivenom ulovu. Ništa! Otišao je bijesan, a nakon desetak minuta 
vratio se s još jednim bolničarom i nosiljkom. Ne zaklopivši mu oči, podigli su 
mrtvaca na nosiljku i prekrili ga plahtom. Bolničar je još jednom turio ruku ispod 
madraca, ali zaista nije bilo ničega. Tada je uz pomoć ovog drugog iznio mrtvo tijelo. 

“Što se dogodilo?" upitao je bolesnik iz krajnjeg kuta sobe. 

“Još jedan!" odgovorio je netko. “Tako su jutros dvojica.? 

“Jadnik, a bio je dobar", netko je nadodao. 

“Ma pseto, čovjek dostojan prezira", prigovorio je drugi žustro. 

“Uskoro su ga trebali osloboditi", dodao je treći. 

“Da, sada je zaista slobodan", zaključio je na koncu hrapav i podsmješljiv glas. 


Sutradan se više nitko nije zamarao pokojnikom čije su tijelo postavili na stol 
pokraj ostalih beživotnih tjelesa. Kad se bolničari udalje, službujući kažnjenik zadužen 
za čuvanje mrtvaca dobro će protresti mrtva tijela, ne kako bi ih ponovno dozvao k 
životu, već iz sasvim druge pobude, nadajući se kakvom skrivenom tuljcu s novcem u 
pokojnikovom tijelu. To je njegova naknada za rad. 


Potom dva bolničara, mrmljajući si u bradu, dovoze ručna kolica (u Cayenneu su to 
ona ista kolica kojima odvoze smeće s gradskih ulica), postave dva ili tri grubo otesana 
lijesa, jedan na drugi, i odvoze ih na groblje bez ikakve pratnje. Tu se ljesovi bacaju u 
blatnu rupu, bambu, nad kojom se uzdiže bezimeni križ! Svršili su svoju muku, sad im 
može biti samo bolje. Sad kad su mrtvi! 


Na Otocima se pokop obavlja još jednostavnije. Sa zalazom sunca mrtve odvoze na 
more, te ih s pogrebne lađe bacaju morskim psima. 


Na ležaju do moga nalazio se stari robijaš, zvan Sigaut. Došao je ovamo 1912. 
godine na osam godina robije, ali prije nego što je postao slobodnjak dobio je još 
dvanaest godina zbog nekoliko pokušaja bijega, naravno neuspjelih. Neprestance je 
proklinjao stražare, upravu i druge kažnjenike. Došavši u bolnicu zbog bolnih 
hemeroida, trebao je biti operiran u devet sati ujutro, odmah po liječničkom pregledu. 
Primijetio sam kako je vidljivo uznemiren. I zaista, mučilo ga je kamo da sakrije tuljac 
dok traje operacija. U njemu je bilo 800 franaka, pravo bogatstvo, a njemu i sloboda, 
jer je već narednog tjedna isplanirao bijeg nadajući se napokon sklonijoj sreći. Stoga je 
šutke ležao, sav zguren i zbunjen. 

Ozbiljno je prebirao misli. Može li se pouzdati u kojeg bolničara ili nekog robijaša? 
U trinaest godina života u koloniji nije stekao ni jednog prijatelja a, uostalom, kako 
povjeriti nekome 800 franaka kad je cijena života ovdje procijenjena na 25 franaka. 
Mogao je novce sakriti u madrac, ali što ako ga zamijene?! 

Sat je već pokazivao osam, a on još nije uspio riješiti problem. Tada se pridigao 1 
otišao u zahod. Tamo je, promatrajući kotlić za vodu, došao na ideju da tu gore nitko 
neće tražiti njegov novac. Zatim je postavio svoj dragocjeni tuljac na rub kotlića 
uvjerivši se da se ne vidi. Ali još je oklijevao: što ako netko dođe na istu ideju? Dok je 
on tako oklijevao, bolničar se proderao: “Svi u krevet zbog liječničkog pregleda!" 
Sigaut se morao brzo odlučiti te on stavi tuljac na prijašnje mjesto i vrati se potom u 
krevet. 


Odveli su ga u operacijsku sobu i postavili na stol. Bolničar mu je stavio masku s 
eterom na lice, a pacijent je kasnije pričao kako je, gubeći svijest, tisuće tuljaca letjelo 
oko njegove glave. 

“Dodaj mi nož“, reče liječnik bolničaru i započne operaciju. Odjednom je liječnik 
začuđeno uskliknuo: “Ali, par exemple! ...* Naišao je na pacijentov tuljac. Izvukao je 
predmet i otvorivši tuljac ustanovio sadržaj. Bilo je tu 800 franaka, te ih on bez 
razmišljanja stavi u džep i nastavi operaciju. 

Pola sata kasnije, Sigauta su vratili u njegov krevet. 

“Ni riječi o tome", rekao je liječnik bolničaru. “Samo progovori i letjet ćeš natrag u 
ćeliju." 

Sigaut je bio na dijeti dva dana, uporno zahtijevajući hranu, ne zbog gladi već zbog 
toga da mu proradi probava kako bi vidio što se dogodilo s njegovim blagom. Trećega 
dana liječnik mu je dozvolio da nešto pojede i malo kasnije Sigaut se našao tamo kamo 
je toliko želio otići. Vratio se blijeda lica, tuljac je nestao! Tada je počeo razmišljati 
što se moglo desiti. 

“Kada sam išao na operaciju, imao sam tuljac", pričao mi je. “Kada sam se vratio, 
bio sam u zavojima i nisam dirao zavoje do trećega dana. Nestao je za vrijeme 
operacije, dakle ukrao ga je ili liječnik ili bolničar!? 

“Baš bih ja ukrao 800 franaka!" odgovorio mu je bolničar. “I to baš tebi, 
desetogodišnjem prijatelju. 


Sigaut je bio svjestan kako je Pelissier često imao i do dvanaest tisuća franaka. Nije 
mogao sumnjati u njega a i stoga što je Pelissier znao kako Sigauta vole mnogi 
kažnjenici, a ovaj ne bi bio toliko lud pa da na sebe navuče njihovu mržnju. 

“Liječnik se ne bi toliko ponizio", objašnjavao je Pelissier odlučno i uvjereno, a 
potom brzo nadoda: “Zasigurno ti se tuljac slijepio. Ispij jako sredstvo za čišćenje i 
tuljac će izaći." 

Sigaut je poslušao savjet. Pio je ricinusovo ulje i četiri puta za redom morao otići 
na zahod, ali tuljcu ni traga. Stari je robijaš bio potpuno izvan sebe od bijesa i od boli. 
Prilikom pregleda zamolio je liječnika za privatni razgovor i ispripovijedao mu svoju 
muku. Liječnik ga je saslušao i rekao mu da legne na trbuh, na što si je prisutni 
Pelissier začepio usta rukavom od košulje kako bi prikrio svoj smijeh. 

Liječnik je počeo pipati i kuckati po bolesniku, a na posljetku je izjavio; “Tuljac 
vam se nalazi baš ovdje, osjećam ga. Dobro čišćenje 1 sigurno će izaći." 

Sigaut se i ovoga puta držao dobivenih uputa. Pun nade obavljao je potrebne 
učestale posjete zahodu. Još uvijek ništa. Ponovo je zatražio razgovor s liječnikom. 
Ovaj mu ozbiljno reče: “Tuljac se zasigurno negdje zaustavio. Potrebna je operacija, 
inače će doći do komplikacija, i to sudbonosnih! Što velite?" 

Sigaut se začas odlučio, i izjavio: “Dobro, ako je ovo jedini način da ponovo 
dođem do svojih 800 franaka, tada me, gospodine doktore, slobodno operirajte!" 

“Odlično", odgovorio je liječnik. “Poslije pregleda doći ćete u moj ured potpisali 
ovlaštenje!" 

Kad se ujutro Sigaut vratio iz liječnikova ureda njegovo je lice sjajilo od sreće. Sjeo 
mi je na rub kreveta i svojim smiješnim dijalektom ispripovijedao: “Ma, zamisli! 
Iščistio me je ko* puščanu cijev od vrha do dna, a onda mi je još reko' da se moram dat 
rastvorit, koja zafrkancija! Al', nije tak? loš, ipak mi je vratio tuljac i k tome četvrt litre 
ruma. Drag? neki tip!" 


U bolnici su sa mnom dobro postupali zahvaljujući osobitoj pažnji liječnika, a kada 
je ovaj najavio svoj povratak u Francusku, zamolio sam ga za razgovor Zatražio sam 
ga da mi oprosti za moje ponašanje, što dosad nisam bio učinio, jer kad čovjek gotovo 
izgubi život, nije tako lako spreman oprostiti. Bio je vrlo ugodan i toplo me zamolio za 
oprost što je isprva onako postupao sa mnom. Bio je savjestan čovjek. 


“Svi ste vi spremni za bolnicu!" uskliknuo je. “Svi ste vi bolesni! Ako koji puta ne 
učinim ono što bi trebalo, to je stoga što nisam u mogućnosti. A vi, koji ste zatvoreni u 
tvrđavama, dolazite najmanje u obzir, jer postoji naređenje po kojem prvenstvo 
uživaju drugi kažnjenici. Ja duševno trpim zbog svoje nemoći, kao što vi tjelesno trpite 
svoje boli. Napokon ću dati ostavku i vratiti se u civilizaciju." Nakon više tjedana 
provedenih u bolnici, došao je trenutak preslušavanja pred vrhovnim sudom. 
Odgovarat ću, zajedno sa svojim suputnicima, za drugi pokušaj bijega. 

“Belbenoit, ovaj put nećete tako lako proći", reče mi stražar. “Od dva pokušaja 
bijega svakako je jedan previše!" 


Presudu kažnjenicima za zločin ili kakav propust donosi Tribunal Maritime 
Special, skraćeno nazvan T. M. S., kojeg čine predsjednik vojnički časnik, često 
kapetan u službi u Cayenneu, i dva vijećnika, od kojih je jedan činovnik uprave, a 
drugi sudac kolonijalnog gradskog suda. 

Na svakom zasjedanju T. M. S. presuđuje stotini ljudi, i to dvadesetorici na dan. 
Postupak je vrlo kratak. Predsjednik preslušava kažnjenike, potom se izjašnjava 
tužitelj, zahtijevajući uvijek najveću kaznu. Ulogu branitelja preuzima stražar, nevičan 
javnom govorništvu, koji se obično ograničava na izjavu: “Molim sud neka bude 
milostiv prema mojem branjeniku." Tako se sudi dvadesetorici u roku od četiri sata, a 
nakon preslušavanja i rasprave osude se proglašavaju svim optuženicima zajedno. 


Kazne su sljedeće: za krađu, uvredu, izazove, tučnjavu i odbijanje rada dobije se od 
mjesec dana do pet godina zatvora. Za zločine poput ubojstva sa ih bez predumišljaja, 
kao i za napad na stražare ili građane: od šest mjeseci do pet godina zatvora u samici 
ih pak smrtna kazna. Između presude od pet godina zatvora u samici i smrtne kazne 
nema niti jedne druge kazne! Zapravo je razlika između tih dviju presuda još i veća, jer 
osuđenik na pet godina samotne ćelije može uvjetno biti oslobođen kad izdrži četvrtinu 
kazne ili ima petnaest mjeseci dobra vladanja. Prema tome, sud može izabrati jedino 
petnaest mjeseci samice ih smrtnu kaznu. To je teško pitanje i ni najmanje ugodan 
položaj za optuženika. Obično biva osuđen na giljotinu, osobito ako je optužen zbog 
napada na čuvara ili na građansku osobu. 


Pokušaj bijega kažnjava se kaznom od jedne do pet godina samice za robijaše 
osuđene na doživotnu robiju, a za druge vrijedi kazna od šest mjeseci do tri godine 
samice. Kad se bjegunac uhvati i odvede u tvrđavu, stražar sastavlja zapisnik o bijegu: 
“Kada ste pobjegli? Odakle? Zašto ste pokušali pobjeći? Imate li novaca? Imate li 
hrane? Imate li što izjaviti?" Zapisnik se potom šalje namjesniku, koji odlučuje hoće li 
se robijaš predati sudu T. M. S. ili ne. Bjegunci imaju uvijek kakvu izliku ili obranu: 
izjavljuju da su se posvađali i kako su pokušali pobjeći samo da ih drugi kažnjenici ne 
ubiju. Ako su mladi, izjavljuju da su bili prisiljeni na bijeg zbog neprestanih nasrtanja 
starijih kažnjenika. Drugi će tvrditi da su se izgubili u prašumi i da su se, ne znajući 
kako, našli izvan Francuske Gvajane, treći da su se htjeli vratiti kući vidjeti majku na 
umoru, a neki, nadajući se da će iskrenost ganuti vlasti, priznaju da su bili tako očajni 
da su sve riskirali. Nekoć su ove razloge uzimali u obzir i optuženika lakše kažnjavali, 
jer se uprava nadala njihovom ponovnom pokušaju bijega s kojega se neće više vratiti, 
to jest tijekom kojega će poginuti. Posljednjih godina, naprotiv, kažnjeničke vlasti, 
otkad su novine, šireći ispovijesti bjegunaca i opisujući grozote u Gvajani, privukle 
pozornost svijeta na kaznenu koloniju, donose vrlo stroge kazne. Tako sada sud 


kažnjava pokušaj bijega najvećom kaznom i kod prvog pokušaja bijega, a to znači tri 
do pet godina životarenja u grobu na Otocima. 

Kad su nas poslije propalog pokušaja bijega odveli u zatvor, izjavio sam 
zapisničaru kako me očaj naveo na bijeg, jer sam, rekoh, doznao za moj premještaj u 
logor Kourou, a s obzirom na moju tjelesnu slabost to je značilo sigurnu smrt. Tvrdnju 
mi je potkrijepio i dokaz vojske kako sam vojni invalid, i zahvaljujući tome sud me 
nije osudio već samo proglasio incorrigible'“, dok su me za slučaj s liječnikom osudili 
na šest mjeseci zatvora. Marcel je također oslobođen, jer je izmislio takvu priču na 
temelju koje ga je sud oslobodio uzevši u obzir da mu je to prvi pokušaj bijega. Nas 
dvojica smo jedini od grupe ostali do danas na životu. Svi su drugi kažnjeni 
uobičajenim kaznama: dvije godine samotne ćelije za doživotne robijaše, a šest 
mjeseci samotne ćelije za druge. Kasnije sam uvidio kako biti proglašen 
nepopravljivim znači biti vrlo strogo kažnjen. 


"" nepopravljivi; okorjeli robijaš 


Nepopravljivi su u kaznenoj koloniji ljudi nesalomljive volje, vođeni neutaživom 
željom za slobodom. Neki su zatomili strah pred onim što ih može zadesiti, neki su 
rođeni delinkventi i kriminalni tipovi, srozani do očaja, oni koji se više ničega ne 
plaše. Jer nepopravljiv znači biti onaj koji se ne podvrgava nijemo stravičnom 
stražarevom autoritetu. 

Incos, što je skraćeni naziv za nepopravljive, izraz je koji se koristi za one robijaše 
koji su uzastopno pokušali pobjeći. Po propisu pravilnika, nakon trećeg pokušaj bijega 
te nakon izdržane kazne za taj bijeg, kažnjenik se proglašava nepopravljivim. Ali incos 
se koristi i kao naziv za neke buntovnike, najnižeg ljudskog ponašanja, koji odbijaju 
svaki rad, te se i njih, zajedno s uhvaćenim bjeguncima, podvrgava najtežim životnim 
uvjetima. Svaki robijaš koji je u manje od šest mjeseci bio više od 108 dana u samici, 
također se proglašava nepopravljivim 1 šalje u logor smrti, ako uopće uspije preživjeti 
sto i osam dana u polutami. 

Do 1926. godine, incose su slali u zloglasan logor Charvein, prozvan, kao i logor 
Kourou, logorom smrti. Kad su taj logor zatvorili incose su do 1935. godine upućivali 
na Kraljevski otok. Ali na kontinentu ima, još i danas, robijaša koji su zatvoreni u 
drugom logoru, isto tako zloglasnom kao što je bio Charvein, u logoru Godebert. 


Po odluci Tribunal Maritime Speciala mene su poslali u logor Charvein, tada 
najstrašniji logor u Gvajani. U srcu prašume, oko 22 kilometra od St. Laurenta, vladao 
je taj logor područjem u kojem je bjesnila malarija, a 1 dizenterija. Stražari su mrežama 
bili zaštićeni od komaraca, a isto tako i od okužene vode, ali robijaši nisu. Cijeli smo 
dan morali raditi stojeći u močvarnoj vođi, a po nogama smo većinom imali velike 
čireve. 

Kad sam stigao tamo, bilo je tu i jedan incos, koje je, izluđen takvim životom bio 
čvrst u odluci da pokuša bijeg pod svaku cijenu. Jednog poslijepodneva, dok smo bili 
zatvoreni u baraci, približio se k meni držeći iglu u ruci: “Molim te," reče, “ubodi me 
iglom u oko!? 


“Jesi li poludio?" rekoh iznenađen. “Zašto? 


Nagnuvši glavu i rastvorivši rukom očni kapak, nadoda: “Ne, ozbiljno ti kažem. 
Učini to, ubodi me samo jednom!" 


Ali, ja nisam smogao snage za to. Na posljetku, pošto je ustrajao u zahtjevu, jedan 
stari robijaš dohvati staru iglu i oprezno ga ubode. Svi smo stajali oko njih. Oko se pod 
ubodom povuklo pod kapak, jer igla nije bila dovoljno oštra kako bi ga probola. Nisam 
mogao više izdržati taj prizor. Neki rekoše starcu ili da jače udari ili da upotrijebi 
naoštren nož. Bojao se da bi nož mogao doprijeti do mozga te je odustao. 


Sljedećeg je dana robijaš sam sebi uboo oko i tako uspio u nakani da ga otpreme u 
bolnicu u St. Laurentu. 

Bilo je i slučajeva, kada bi si robijaš, ne mogavši trpjeti takav život i ne bi li dospio 
u bolnicu, namazao oči ljudskim izmetom, kako bi se zarazio. U svom očaju toliko bi 
pretjerali da bi na kraju potpuno oslijepili. 

S incosima se postupa nečovječno. Morali smo od jutra do večeri raditi bez 
odmora, rušeći i sijekući debla. Takav bi zadatak bio vrlo naporan i za zdravog 
čovjeka, a kamoli ne za nas koji smo svi bolovali i bili bez lijekova. 

Kako bi nam onemogućili bijeg, morali smo raditi potpuno goli, štiteći glavu jedino 
slamnatim šeširem. Međutim, to nije sprječavalo nemalen broj incosa da ipak pokušaju 
pobjeći u prašumu. Njihov je očaj katkad bio tako strašan da su poput životinja bježali 
goli, često bez hrane, više tražeći smrt negoli izlaz. Poznavao sam više njih koji su se 
osudili na takav izlaz, te iako možda izgleda nevjerojatno, ipak je jedan od njih uspio 
dospjeti u Europu! Stražari u Charveinu, zbog golotinje incosa, nisu se smjeli ženiti, a 
ako su već bili oženjeni morali su ostaviti ženu u St. Laurentu. 

Evo kako su nepopravljivi proživljavali svoje dane ... 

U pola pet ujutro je buđenje. 

Noći smo provodili u okovima. Čuvari su ujutro izvukli tzv. barres de justice, a 
svaki bi incos skinuo okov i ponovo ga postavio o prečku. Ta je mjera bio potrebna, jer 
bi inače okovi nestali. Zatim su nam oduzimali odjeću u kojoj smo spavali, jer se u 
Charveinu ljudi oblače kad odlaze na počinak a svlače kad odlaze na posao. Zatim bi 
jedan incos, čuvar barake, otišao u kuhinju, preuzeti porcije kave. 


Nekoliko minuta kasnije išli smo na rad u šumu ih na kakvu čistinu. Kretali smo se 
u redovima jedan po jedan noseći na golim ramenima sjekire, motike 1 ostalo. Pratili su 
nas stražari naoružani puškama i revolverima o pojasu. Bili su to najnemilosrdniji 
čuvari od cijele bande što se nalazila u Gvajani. 

U svakoj se grupi nalazio i određen broj uzničara Arapa, koji su po svojoj 
okretnosti bili prozvani deve za trku, jer su, kad god bi koji robijaš pobjegao u 
prašumu, išli za njim u potjeru s noževima i puškama. 

“Na čistinu! naredi tog jutra stražar pokazavši nam put. 


Kad smo stigli, stražari su se postavili u red, pet metara jedan od drugog. Naš je 
radni zadatak bio podignuti oko devedeset hrpa zemlje u visini od jednog metra. Bilo 
je to potrebno za sadnju krumpira. 


Na svakoj strani reda zaposlenih robijaša bila su dva stražara, dok je ispred i iza 
svakog reda stajao stražar sa spremnom puškom pod rukom, jer naredba je nalagala 
odstrjel svakog incosa koje bi pokušao pobjeći. 

Još je bilo rano, oko šest sati ujutro. Bilo je još svježe, te je rad bio lak. Ali malo- 
pomalo sunce se uspinjalo nad čistinom i znoj je obilno curio po tijelima izgrizenim od 
komaraca. Ljudi su uskoro bili blatni od zemlje, a nekoliko sati kasnije izgledali su 


poput životinja koje su se valjale po blatu. Linija po kojoj smo radili bila je na početku 
ravna, a zatim je vijugala, jer su oni jači radili brže. 

Stražari su nadzirali. 

“Vas ću, Lascret, poslati pred komisiju!" 


Jedan je od stražara opazio kako incos koji je prednjačio u poslu pred svima 
ostalima radi na prostoru susjednog mu robijaša kako bi mu pomogao. 


“Što se vas to tiče?" odgovori Lascret. “Nek? vrag odnese vas i vaše prijave!" 

“Prijavit ću vas i zbog vrijeđanja", dovikne stražar vadeći bilježnicu iz džepa. 

“Možete me prijaviti i tri puta ako vas se sviđa!" odvrati incos. Zatim ispusti oruđe 
iz ruku 1 reče: “Dosta mi je!" 

“Uzničari!" vikne pobješnjeli stražar. 

Arapi su se približili Lascretu i okovali mu ruke. Morao je sjesti na trup debla na 
sredinu suncem opaljene čistine, i tako ostati do povratak u logor. 

“I vi ćete doći pred komisiju!? 

Jedan je incos podigao sa zemlje čik cigarete što ga je stražar hotimično bacio pred 
njegove noge, samo kako bi ga uhvatio u prijestupu. 

“Zapamtite dobro," odgovori incos, “da me baš briga što ćete reći komisiji!" 

Sada su dvojica sjedila okovanih ruku pod žarkim suncem. 

Podne! Od dvadeset i pet incosa, petnaestoro ih je završilo započeti zadatak. 

“U redove!" poviče zapovjednik stražara, dok su drugi ispisivali u svojim 
knjižicama imena kažnjenika koji nisu izvršili propisani rad. 

“Na potok!" naredi stražar. 


Kad smo stigli do struje, ljudi su ušli u toplu vodu, kako bi se oprali. Nije bilo 
dopušteno zaranjanje, jer je bilo slučajeva da su robijaši nastavili plivati pod vodom i 
tako pobjegli u prašumu na suprotnoj obali rijeke. 


Vratili smo se u logor. Ona dvojica koja su odgovarala stražarima, kao i oni koji 
nisu izvršili dodijeljen im posao, ostali su bez hrane 1 zatvaraju se u posebnu baraku. 


Hranu dobivaju robijaši u podne i u pet sati poslijepodne, a obroci su uvijek bili 
dovoljni, jer kuhari u logoru nikada nisu krali hranu određenu za nepopravljive. 


U šest sati postavili bi nam okove i u zalaz sunca navlačili bi na tijela ono malo 
odjeće što smo imah. Bilo je zabranjeno razgovarati, ali bi nam uvijek uspjelo nekako 
šapatom porazgovoriti, dakako o bijegu, jedinoj temi o kojoj smo razmišljali. Za 
slobodu smo već, makar i samo jednom, bili spremni dati život, te smo i sada bili 
spremni na to čim bi se pružila prilika. 

Katkad kažnjenik može nabaviti od uzničara malo duhana i cigareta po visokoj 
cijeni. Brižno savijena cigareta prolazi od ruku do ruku, a opušak je nataknut na iglu 
kako se ne bi bacila ni najmanja trunka duhana. Među incosima postoji ipak 
međusobna samilost i prijateljstvo. Malo potom svi utonu u san i može se čuti jedino 
zveket okova. To je jedino stanje u dvadeset i četiri sata kada nam se patnje ublaže. 


Neki sanjaju kako su slobodni, a drugi pak leže budni, snatreći o narednom pokušaju 
bijega. 

Po pravilniku, incos se može vratiti u normalan život zatvora tek pošto je proveo 
šest mjeseci u logoru, te ako u posljednja tri mjeseca nije bio kažnjavan. Stražari 
logora, bilo da im je netko osobno antipatičan, bilo iz puke zlobe, nastoje kažnjenike 
uhvatiti u kakvom prijestupu, a osobito se trude oko robijaša kojima preostaje još 
svega nekoliko dana dobrog vladanja da bi se riješili oznake nepopravljivog robijaša. 
Noću bi poneki stražar šetao po baraci ili prisluškivao kroz zid barake, ne bi li koga 
zatekao u razgovoru i tako ga mogao prijaviti! Ako se incosa zatekne u prijestupu, 
tada mora ostati u logoru još tri mjeseca. To je poput prave vječnosti, tri mjeseca 
zvjerskog mučenja koje mora podnijeti bez najmanjeg prijestupa ako želi biti vraćen u 
svakodnevni zatvorski život. Neki kažnjenici padaju u očaj pa priželjkuju da ih stražari 
ubiju, drugi pak podležu bolestima, a neki uspiju izdržati po nekoliko godina do 
trenutka otpuštanja iz klase nepopravljivih. 

Meurs se zvao čovjek koji je proživio jedanaest godina za redom u Charveinu. a od 
toga dvije tisuće tristo dana u samici, a tek svakog trećeg dana dobio bi koricu suhoga 
kruha! 


Jedan drugi pak, po imenu Petloch, mogao je biti proglašen kraljem bjegunaca. 
Petloch je 1902. godine bio osuđen na pet godina robije, a kada sam stigao u koloniju 
još se uvijek nalazio tamo. Dobio je još ukupno trideset i šest godina naknadne kazne 
zbog pokušaja bijega. Šest je puta bježao u prašumu potpuno gol! Stražari bi pucali na 
njega, ali ga ne bi pogodili. Međutim, jadnik je svaki put nanovo uhvaćen, jednom u 
Venezueli, jednom u Nizozemskoj Gvajani ili pak negdje drugdje. Svaki put dobio bi 
daljnje dvije ili tri godine i ponovno dospio u charveinski pakao. Svi su ga stražari 
mrzili, jer su, kad god bi pobjegao, oni koji su bili u službi i cijela njihova grupa gubili 
jednu mjesečnu plaću! 

Stražar, podrijetlom s Korzike, prozvan među robijašima Ubojicom, jer je na svojoj 
duši imao pet ubojstava, običavao bi pitati Petlocha: “Kada ćete dakle pobjeći? 
Danas?... “ On je, naime, mrzio Petlocha. 


“Ne", odgovarao bi ovaj. “Ali uskoro, a vi ćete biti prvi koji ćete to osjetiti." 

Jednog je jutra Petloch krenuo na rad u cipelama. To je bilo neobično, jer incosi 
nikada ne nose cipele kad idu na rad, iako je to jedino dopušteno. 

Stražar ga upita: “Dakle, Petloch, je li danas došao tvoj dan?" 

Stražar je zauzeo svoje mjesto iza grupe robijaša koji su radili, držeći u ruci 
spremnu pušku. Otvorio je i spremnik za revolver. Prošao je cijeli sat. Prošla su i dva. 
Iznenada su se dvojica incosa počela oštro svađati... Drugi je stražar poviknuo: 
“Uzničari!" a Petloch je istodobno bacio grudu blata u lice stražara iza njega, i 
doviknuo mu: “Zbogom, kučkin sine!" te pobjegao u prašumu najbrže što je mogao! 

Sve se to odigralo u kritičnom trenutku. Stražar je bio tako oslijepljen blatom u 
očima da je izgubio prisebnost i počeo pucati u trenutku kad je Petloch već bio stigao 
do prašume. A tada je bilo prekasno! Petloch nije više viđen u kaznenoj koloniji sve 


dok ga. osam mjeseci kasnije, nisu uhvatili na obali. Ali, mogao se nasmijati u brk 
umišljenom stražaru, koji je ponovo izgubio mjesečnu plaću. 

Godine 1925., kad sam se nalazio u Charveinu, legenda incosa bio je stari Laporte, 
nazvan D'Artagnan. Bile su mu šezdeset i dvije godine. Godine 1887. osudili su ga na 
pet godina. Iz Nove Kaledonije, kamo su ga poslali na robiju, bježao je više puta te su 
ga uhitili u Francuskoj, odakle su ga, po ukinuću te stare, kaledonijske kaznene 
kolonije, odaslali u Gvajanu. Iz Gvajane je bježao šest puta i živio neko vrijeme u 
Kolumbiji 1 Venezueli, ali je na nesreću uhićen i predan francuskim vlastima. Na 
posljetku je umro u zatvoru pogođen hicem stražara. Najmlađi utamničenik u 
Charveinu tada je bio Roger Pecquet, kojem još nije bilo ni sedamnaest godina i o 
kojem ću vam kasnije pripovijedati. 

Kada sam u lipnju 1925. godine proglašen nepopravljivim, nisam se ni nadao sreći 
da bi me u kolovozu mogli pomilovati zahvaljujući novom upravitelju, kojemu sam 
odaslao molbu za pomilovanjem. Na taj sam način, nakon osamdeset dana muka. 
izbjegao sigurnoj smrti. Pošto sam bio iznemogao i slab. zasigurno ne bih mogao 
izdržati cijelu kaznu. Uputio sam molbu novom upravitelju izlažući svoje zdravstvene 
probleme i moleći ga da me poštedi kazne nepopravljivog. Bio sam nepravedno 
osuđen, jer su prema propisu potrebna tri pokušaja bijega, a na svojoj sam duši imao 
samo dva! Ipak sam, iako oslobođen iz logora smrti, morao još izdržati osudu zbog 
uvrede liječnika 1 šest mjeseci provesti na otoku St. Joseph! I tako su me ukrcali na 
brod za Otoke... Paklene otoke. 


XIIL. 


Tog poslijepodneva u mjesecu kolovozu, u dvorištu utvrde St. Laurenta čekalo je 
na ukrcaj za Otoke oko šezdesetak ljudi, okovanih u redovima po dvoje. T. M. S. ih je 
zbog bijega ili ubojstva osudio na progonstvo u samotne ćelije St. Josepha. Okovano 
nije bilo jedino troje bolesnika, od kojih će dvojica, po nalogu liječnika, biti poslani na 
oporavak u bolnicu na Kraljevskom otoku. Treći je ležao na nosiljci 1 bio je, unatoč 
teškom stanju, osuđen na samotnu ćeliju. Na sebi je imao jedino hlače na kojima se 
sušio sekret što ga je izbacivao zbog dizenterije. Usprkos njegovom stenjanju nitko se, 
osim nekolicine njegovih prijatelja i mene, nije na njega obazirao. 

Izašli smo iz kaznionice i nastavili put k obali, gdje je iz broda Mana, što plovi od 
St. Laurenta i Cayennea, sukljao dim označujući skori polazak. Najprije su se ukrcali 
putnici. Bili su to većinom Crnci koji se, navikli na takve prizore, nisu ni obazreli na 
grupu kažnjenika u lancima. Žene su nosile haljine jarkih boja, a na glavama marame. 
Veselo su se smijale i razgovarale. Na palubi su bih razbacani kovčezi, crvene 
košarice, različito kuhinjsko posude svakojakih boja, psi, svinje i djeca, poneka 
svjetlije puti od ostalih. Nas su, okovane, potjerali odmah u potpalublje. Nekoliko 
minuta potom, brod je plovio niz struju guste i blatne rijeke Maroni. 


Kad smo stigli do ušća, uzničari su nam počeli skidati okove s ruku, ali tek kad smo 
bili na otvorenom moru su nas potpuno oslobodili jer bi se često događalo da robijaši 
skoče s palube u rijeku i uteknu hicima stražara. 


U sumrak je upaljena svjetiljka blage svjetlosti. Neki su bolovali od morske bolesti 
te su posvuda lijegali i povraćali. Smrad je, u toj vrućini, bio nepodnošljiv. Netko je, 
ugodna glasa, tiho pjevušio moderne pjesme jer je u Gvajanu stigao tek posljednjim 
brodom. 

Mi smo, bačeni u potpalublje zajedno s vrećama cementa i drugog materijala, bih 
većinom osuđenici na Kraljevske otoke, na otok St. Joseph ili na Vražji otok. Tamo 
nas čeka dugi niz godina u samicama ih zatvorima, te u očekivanju da nam zločini 
padnu u zaborav ih dok nam se ponašanje ne poboljša, ili, što je najvjerojatnije, dok ne 
naraste broj kažnjenika što bi prisililo upravu na naš daljnji premještaj. Tada prednost 
imaju kažnjenici koji su najduže vremena proveli na Otocima, oni koje ni Otoci nisu 
mogli shrvati, a poznato je kako tim ljudima bez počinka po mislima vrluda samo 
jedna jedina pomisao, kako pobjeći. Na taj način uprava će imati priliku kazniti ih, i to 
najvjerojatnije smrtnom kaznom. 

Nakon osamnaest burnih sati brod se zaustavio. Kroz rešetke prozorčića nazirali 
smo, okupan jutarnjim svjetlom, arhipelag od tri otoka. Prizor je bio čaroban. Zeleni, 
palmama obasuti otoci, nalikovali su na zemaljski raj. Brodu se približio veliki čamac 
kraj čijeg je kormila sjedio stražar, a veslima su grabili vodu kažnjenici crni poput 


smole. Tim čamcem su nas iskrcali na obalu, dvadesetak kažnjenika po jednom čamcu. 
Netremice smo promatrali kako Mana nestaje u daljini i snatrili jedino o tome kada će 
opet doći po nas! 

Iz plavoga mora uzdižu se otoci na udaljenosti od petnaest kilometara od 
kontinenta, i četrdeset i pet kilometara zapadno od Cayennea. /les du Salut''! naziv je 
za tu otočnu skupinu, naziv koji nam zvuči tako podrugljivo. Tako su ih, naime, 
prozvali prvi kolonisti, koje je prije tri stotine godina poslao Louisa IV. u Gvajanu. 
Najprije su osnovali koloniju u Kourou na kontinentu, ali ih je uskoro desetkovala 
strašna zaraza groznice, tako da su se sklonih na susjedne otočiće. Zbog čistoga zraka 
neki su ozdravili i zbog toga su otoke prozvali Otocima spasenja. Ali robijašima je ta 
otočna skupina poznata pod nazivom Pakleni otoci! 


Najveći je otok prozvan Kraljevskim, u čast francuskom kralju. Otok bliži obali je 
otok St. Josepha, koji je dobio ime u čast sveca pod čijom je zaštitom krenula prva 
ekspedicija. Najmanji je otok, na koji kolonisti nisu nikada nogom kročili zbog jake 
morske struje, prozvan Vražjim otokom, pripisujući bjesnilo mora, u tom uskom 
kanalu koji ga je dijelio od Kraljevskog otoka, vražjim moćima. Još i dan danas je 
teško prići tom otoku, a uprava ga je s Kraljevskim otokom povezala debelom žicom, 
po kojoj se političkim kažnjenicima šalju prehrambene namirnice. 

Prvi kažnjenik tog otoka, zapravo te velike klisure zarasle kokosovim drvećem, bio 
je kapetan Dreyfus, koji je tu potpuno sam proživio pet godina u maloj kolibici. 
Njegov čuveni slučaj svratio je pozornost svijeta i tako je svjetska javnost doznala za 
postojanje najstrašnijeg zatvora na svijetu. Međutim, svjetska javnost još i danas 
zamjenjuje kaznenu koloniju s otočićem po kojemu je kolonija dobila naziv. Kada je 
Dreyfus dokazao svoju nevinost i kad su ga vratili natrag u Francusku, Vražji je otok 
bio pust gotovo dvanaest godina, sve do 1910. Te je godine tamo odveden pomorski 
časnik Ulmo, koji je u Dreyfusovoj kolibi proživio petnaest godina. Poslije svjetskog 
rata dopremljeno je dvadesetak političkih kažnjenika. Danas ih ima samo šest, i svaki 
od njih živi u posebnoj kolibi. Imaju bolju hranu, ali njihov je život samotan i gol, 
žalosniji od života ostalih kažnjenika u koloniji. 

Od 1852. godine bilo je na tom otoku svega pedesetak kažnjenika. Svake su ih noći 
zatvarali u kolibe, od prvoga sumraka pa sve do zore. Nisu bili dužni raditi već su 
slobodno provodili svoje vrijeme. Većina njih po cijele je dane pecala na morskoj 
obali. Sami su si pripremali obroke i jedini im je zadatak bilo branje kokosovih oraha 
za upravu, koja im je u zamjenu davala obrok vina. 


Kraljevski 1 otok St. Joseph isti su po veličini. Vražji otok ima 1200 metara obale, 
koju čovjek obiđe popušivši svega jednu cigaretu. Promatrani iz daljine, ti su otoci 
prekrasan dar prirode. Obrasli su palmama koje zakrivaju bijele zgrade crvenih 
krovova. Gledani s mora čine se zemaljskim rajem, ali u stvarnosti to su Pakleni otoci, 
na kojima 850 duša trpi na vječnim mukama. 


" Otoci spasenja! 


Prvih godina postojanja kolonije, uprava se nalazila na Otocima, na kojima je 1852. 
godine iskrcan prvi konvoj kažnjenika. Nekoliko godina kasnije, kada su uređene 
tamnice na kontinentu u Cayenneu i St. Laurentu, uprava je pretvorila otoke u mjesto 
kažnjavanja i mučenja. 

Raspodijelili su kažnjenike po otocima. Jedanaest političkih kažnjenika poslano je 
na Vražji otok. Na St. Josephu nalazilo se tada tri stotine robijaša unutar samica, 
trideset uzničara te sedamdeset robijaša osuđenih zbog disciplinskih prijestupa. Na 
Kraljevskom otoku zadržano je tri stotine pedeset robijaša oslobođenih samice, ali koji 
su bili na odsluženju kazne zbog bijega, te stotinu sitnijih kažnjenika 1 uzničara koji su 
ih nadgledali. 

Život se na Otocima, sim sam to iskusio, uvelike razlikuje od života u tamnicama i 
logorima na kopnu. Na Otocima se ne radi, na njima postoji samo kazna i 
iščekivanje... velika patnja i veliki nemir. Ovdje robijaš mora odbaciti svaku pomisao 
na bijeg te se mora prilagoditi na mnogo beskorisnog vremena. Dva poroka suvereno 
vladaju otocima, a to su kockanje i pederastija. 


Dva su me robijaša prenijela nosiljkom od obale do bolnice na Kraljevskom otoku. 
Još se i danas pitam kako mi je uspjelo pretrpjeti put na Mani, jer sam tijekom cijelog 
putovanja cvokotao od groznice i neprekidno povraćao. 


Liječnik mi je odredio posebnu sobu, sobu za teške bolesnike. 


Temperatura mi je neprestano rasla, a želudac mi nije podnosio ništa osim kruha 
kojeg pak nisam mogao progutati. Od čega sam bolovao? Liječnik je postavio 
dijagnozu “neka vrsta želučanog poremećaja* i propisao jaja 1 mlijeko uz sredstvo za 
čišćenje. 

Koji put pojeo bih jedino čokolade, a katkad i po koje jaje, ali nisam mogao gutati 
kruh, koji mi je bio prijeko potreban. Liječnik je pokušavao razmekšati kruh kavom, 
maslacem, čokoladom, kokošjom juhom, ali ništa nije koristilo. Postajao sam sve 
mršaviji. Zatim sam dobio i proljev. Smršavio sam na 40 kilograma, i bio sam hrpa 
kostiju. Bolničar je više puta pomislio kako neću preživjeti noć. Ali volja za životom 
još me uvijek nije napuštala i po svoj me je prilici samo ona spasila. 

Tada sam proživio stanje duboke utučenosti. Četiri su godine prošle od mog 
dolaska u Gvajanu, četiri duge godine oskudice i muke, jezive godine stradavanja, 
gladi 1 bolesti. Iz pamćenja mi je polako nestajao moj nekadašnji život: Francuska, 
obitelj, Pariz, pa 1 Renata ... Sve je zgasnulo u mojem umu, izgnano požudom za 
bijegom i životom. I eto me gdje umirem! Bilo je trenutaka, iako rijetkih, kad su mi se 
budile uspomene i kad sam dolazio k svijesti prisjećajući se onoga što sam nekada bio 
i što se u nepovrat izgubilo. Spopadala me sjeta. Ali, srećom, ti trenuci svijesti i 
sagledavanja prošlosti nisu bili tako učestali. Mislio sam na one koji su sa mnom došli 
u Gvajanu, a i oni su sada bih samo dugi, vrlo dugi popis pokojnika. A ja sam, kao 1 
svi oni malobrojni preživjeli, bio uvršten na listu civilizaciji nepodobnih spodoba. 
Sada sam već bio okorjeli robijaš, koji se udomaćio u kaznenoj koloniji. Uspio sam 


malo-pomalo upoznati i shvatiti mentalitet osuđenika, njihov nedostatak sućuti ili 
prijateljstva, kao i opću seksualnu devijatnost koja bi tijekom vremena sve zarazila. 


Dostojnim poštovanja činili su mi se samo oni koji su neprestano mislili na bijeg, 
jer se jedino oni nisu prepuštali porocima, radeći na tome kako pod svaku cijenu 
pobjeći iz tog pakla. Dijelio sam kažnjenike u tri kategorije: na one koji su uvijek 
mislili na bijeg, spremni izgubiti život za slobodu, na one starije, kojima starost nije 
dozvoljavala pomisao na bijeg i na one koji su se dobro snalazili u ovim životinjskim 
uvjetima. To su većinom bili rabijatni, prokletstvo kaznene kolonije. Bili su podle 
duše, ogrezle u moralnoj, tjelesnoj i seksualnoj degradaciji. 

Počeo sam shvaćati i postupke uprave, kojoj dobro ponašanje ništa nije značilo, a 
jedino bi novac mogao promijeniti njezin odnos spram nas. Vidio sam na vlastite oči 
kako su kažnjenici, poslavši 25 franaka upraviteljevoj supruzi, ne bi li došli do boljega 
položaja, takav položaj uistinu i dobili. Upoznao sam se s nevjerojatnim ucjenama 
stražara. U bolnici sam se osjećao skršen i ozlojeđen do krajnosti. Nije bilo ničeg, baš 
ničeg za čim bi čovjek mogao težiti, 1 kako bih sačuvao i ovo malo dostojanstva 
preostalo mi je jedino pobjeći. Zloporaba vlasti od strane uprave ljutila me kao i 
nemoralnost kažnjenika, pa čak još i više, jer su bez ikakvih opravdanja svoj bijes 
iskaljivali nad jadnicima bez moćnih prijatelja ili prepuštenih sami sebi. 

Jednog sam dana spazio na mom bolesničkom kartonu slova TBC. Tuberkulozan! 
Ja, tuberkulozan? Nekoliko sam trenutaka bio iznenađen, zatim mi se činilo da ću 
poludjeti. Kad je pokraj mene prošao bolničar, dao sam mu 20 centima da mi pozove 
robijaša koji je radio kao bakteriolog. Čim je stigao, upitao sam ga za istinitost moga 
stanja. 

“Ne brini se za taj papir!" rekao mi je. “Liječnik je napravio analizu, a znaš kakav 
je on pesimist. Ja ću ti sastaviti analizu za deset franaka!" 


Vratio se nekoliko dana kasnije uvjeravajući me kako mojim plućima nije ništa i 
savjetovao mi je da zatražim od liječnika novu analizu sline. Tada je dijagnoza TBC 
promijenjena, na moju veliku utjehu. 

Liječnik je prema kažnjenicima bio vrlo dobar, bio je štoviše i previše dobar, jer bi 
ga naši bolovi toliko potresli da nam je pružao sve što je bilo u bolnici, propisujući 
nam velike količine lijekova i najraznovrsniju prehranu. Često sam pomišljao kako će i 
on zasigurno uskoro poludjeti. U nekoliko je mjeseci potpuno ispraznio ljekarnu i 
skladište hrane, a upravi nije trebalo dugo vremena da ga zamijeni. Kasnije je doktor 
Rousseau upotrijebio drugu metodu. To što bolnica na Otocima nema tekuće vode, što 
su svi prozori polupani, a podovi u poluraspadnutom stanju, što se teškim bolesnicima 
od dizenterije, tifusa, malarije i tuberkuloze mogu otkriti bolesti jedino prekasno, to ga 
nije navelo na filozofski i rezigniran stav. već je takva situacija još više podjarila 
njegovu energiju. Kada za bolesnike nije bilo kokoši i juhe uzeo bi mirno pušku i 
odlazio u dvorište stražara. Ispalio bi nekoliko hitaca i tako nabavio dvadesetak 
kokoši. Razbješnjele bi stražare umirivao tvrdeći kako mogu bez nekoliko kokoši, dok 
ima ljudi koji umiru zbog neishranjenosti. Nije oklijevao poručiti stražarima, pa i 


samim zapovjednicima, neka idu k vragu, a kada bi nešto rekao, ozbiljno bi to 1 učinio 
ne prepustivši ništa slučaju. 

Započeo je svoju službu na Otocima ispražnjujući bolnice. Naišavši na sto i 
dvadeset bolesnika zaprijetio se kako ih ubuduće ne smije biti više od pedeset. Kad je 
ispitivao moj slučaj i doznao za prehranu, uvelike se začudio količini hrane koju mi je 
njegov prethodnik propisao. Gotovo mi je potpuno snizio određene obroke i tako mi 
spasio život. Desilo se čudo! Uskoro sam mogao pojesti malo kruha, a počeo sam se i 
debljati. Svakog bi tjedna bio teži za tri ili četiri kilograma i kad god bih se popeo na 
vagu bio sam sretan, jer sam ponovo osjećao kako mi nije suđeno umrijeti ovdje u 
Gvajani. 

Polovicom mjeseca ožujka liječnik je izjavio kako sam spreman napustiti bolnicu, 
te sam ga pokušao zamoliti da me ostavi do početka mjeseca travnja, kada se 
navršavao šesti mjesec 1 kada se moja kazna primicala kraju. Tako ne bih morao 
nekoliko dana odsjediti u samici! Shvatio je, i dobrostiv kakav je bio, ostavio me u 
bolnici do prvog travnja. 

Kada sam izašao, otišao sam zapovjedniku otočne straže potpisali bolnički otpusni 
list. Nakon toga, odredio mi je drugi kažnjenički odred, i poslao u barake na 
Kraljevskom otoku... u purpurne barake, barake u kojima su umrli mnogi čuveni 
kažnjenici. 

Liječnik, dr. Rousseau, je zasigurno jedini čovjek, osim namjesnika Siadousa, o 
kojem kažnjenici još uvijek govore, i čije je ime još uvijek poznato. Ali i njega su 
nedugo zatim vratili natrag u Francusku. Kada je napuštao Otoke, robijaši su napravili 
veliki vijenac cvijeća i predali mu ga na odlasku. I nikada ga nisu zaboravili... 


XIII. 


Purpurna baraka, prozvana _ tako po količini u njoj prolivene krvi, 
najkarakterističniji je odjel drugog odreda i nema slične u cijeloj koloniji, jer tamo 
odlaze najopasniji i najteži robijaši Gvajane. 

Tu odlaze oni koji moraju izdržati novu osudu za zločin počinjen u kaznenoj 
koloniji. Preživjeti tamne kaznene ćelije St. Josepha, a potom biti osuđen na više 
mjeseci ili više godina progonstva na Kraljevske otoke, zbog potezanja noža ili 
pokušaja bijega, u barake drugog kaznenog odreda, gdje se smještaju 1 nepopravljivi! 
Tu zatvaraju i osuđenike čiji su zločini pobudili senzaciju u Francuskoj. Naime, 
potrebno je onemogućiti njihov bijeg, kojim bi samo pobudili uzbuđenost štampe da 
opet piše protiv neopisivih prilika u Gvajani. Takve robijaše šalju s broda ravno u 
purpurnu baraku. 

U ovoj zloglasnoj baraci preživjeli su veći dio svog vremena čuveni robijaši, junaci 
kolonije. Tu je bio Dreyfus prije odlaska na Vražji otok. Tu su Dieudonne i njegov 
prijatelj Jacob, vođe kriminalne bande iz Amiensa, poznati po tome što su prvi u 
Francuskoj upotrijebili automatsko oružje Browning, proživjeli nekoliko teških 
godina. Bio je tu i čuveni Mandat, prvi francuski ulični razbojnik, koji je ovdje radio 
kao bolničar, a i Paul Rousenoque, prozvan kralj tamnica, proživio je tu onaj dio 
vremena kad nije bio u samici. Posljednjih godina nova čuvena imena upisana su na 
popis purpurne kuće. Baratand, milijunaš ubojica, protiv kojega je narod u Limogesu 
ustao na bunu kad ga nisu osudili na smrt; Pierre Clems, koji je postao musliman 1 
pomoćnik Abdel-Krima i vodio marokanske buntovnike protiv francuskih četa; Pierre 
Reyssaks, grof koji je, kako bi ugušio skandal, utopio dijete što ga je imao sa 
služavkom koja ga je kasnije tužila; šurjak francuskog akademika Mauricea Barrćsa, 
koji je izazvao veliki skandal među francuskom aristokracijom kada ga je obitelj javno 
optužila za pokušaj umorstva njegove lijepe žene. U toj zloglasnoj baraci nalaze se i 
trojica atentatora iz Jugoslavije, koji su izvršili atentat na kralja Aleksandra i 
francuskog ministra Barthoua, a i još mnogi drugi. 


Baraka je četrdeset metara duga, i šest metara široka, te u njoj ima mjesta za 
šezdeset do osamdeset ljudi, koji ulaze kroz vrata od golemih željeznih rešetaka. 
Mogla bi se usporediti s kavezom za gorile kakvog zoološkog vrta. U šest sati uvečer, 
nakon prozivke, stražari zatvaraju vrata postavljajući izvana veliku prečku. Noću se 
nikada ne otvaraju vrata, osim u slučaju da kakvog teškog bolesnika treba prenijeti u 
bolnicu, što se, na veliko zadovoljstvo uprave, često događa, jer se svaki mrtvac u ovoj 
baraci dočekuje s velikim zadovoljnim osmjehom uprave što se upravo riješila još 
jednog od nas. 


Čim se velika vrata zatvore, nastaje osobito stanje pripravnosti kakvo ni stražari ne 
mogu pojmiti. Male svjetiljke goreći u tami bacaju slabo svjetlo na svakog pojedinog 


utamničenika, koji se zaokuplja osobnim problemima. Postavljaju se dva reda visećih 
kreveta, a po uskom prostoru između ta dva reda postelja ljudi neprestano idu amo- 
tamo. Male su svjetiljke sve jednake, načinjene od kutija od kondenziranog mlijeka, na 
čijem je otvoru vlasnik postavio komadić lima. Iz takve obične posudice napravljene 
su uljanice. One pružaju svjetlo potrebno prisutnima kako bi mogli uopće išta vidjeti ih 
nešto raditi, jer nedostaje zajednička propisna svjetiljka. Ulje se kupuje od čuvara 
barake, koji uvijek prištedi nešto ulja određenog za propisnu, njemu povjerenu 
svjetiljku. 
Sada ću čitatelja provesti barakom. 


Ovdje neki čovjek golih prsa i tetovirane plave kože plete sag od niti aloje. To je 
stari rabijatni La Masque'“, nazvan tako zbog šara tetovaže što se protežu cijelim 
njegovim tijelom. Pa i lice mu je plavičasto, s crvenim brkovima i plavičastim 
tjemenom, ćelavim kao i mojim. Tvrdi kako mu tetovirane slike na glavi služe umjesto 
kose! Na svakom obrazu nosi tetoviran po jedan as srce, a na čelu as pik. Drugi robijaš 
izrađuje predmet iz kokosova oraha, a kraj njega petorica ili šestorica kartaju sjedeći 
na podu. Pod drugom svjetiljkom cipelar čuči popravljajući cipelu nekog stražara. 
Drugi robijaš šije za nekoliko novčića hlače, dok njegov susjed svira tango na 
mandolini izrađenoj od drveta pronađenog na obali. Jedan uz neprestane psovke piše 
svojem odvjetniku u Francusku. Drugi čita, sjedeći pod svjetiljkom, stare novine što ih 
je pronašao u smetlištu. U prolazu između ležaja nekoliko golih ljudi razgovara o 
svojem posljednjem bijegu planirajući novi. Drugi raspravljaju kako bi nešto mogli 
zaraditi. Tema bijega i novaca prevladava nad svim ostalima. S vremena na vrijeme, 
nad žamorom ove sedamdesetorice odjekne povik: “Hej, Carpette... dvije kave!?".., 
“Carpette, tri kave!? ... 


Carpette je čuvar barake. Za četiri centima prodaje kavu napravljenu od ostataka 
pronađenih u kuhinji. Pridoda po koje zrno, i napitak je gotov, sladak, topao 1 ukusan, 
iako po svom teku jedva jedvice podsjeća na kavu. Carpette je poslovan čovjek, te i 
ovo pripada njegovoj priznatoj zaradi. Prodaje i duhan, cigaretni papir, šibice, sol, 
papar, ulje, ocat i luk. Ukratko, prodaje za male novce sve što robijašu može zatrebati 
kako bi poboljšao svoje obroke, a sve su to stvari ukradene iz zaliha uprave. Osim 
toga, vlasnik je i jedine biblioteke na Otocima, sastavljene od tisuću dvjesto svezaka, 
koje je strpljivo sakupljao tijekom dugih godina. Tu se nalaze darovi nekih 
slobodnjaka koji žive u Cayenneu i St. Laurentu, romani koje su odbacili liječnici, 
svesci što ih je direktor pročitao a zatim bacio, revije i knjige što su mu ih darovali 
stražari. Ukratko, to je biblioteka u kojoj se doživljaji Nicka Čartera i Buffalo Billa 
nalaze pokraj Odiseje i Ilijade. Tu ima knjiga za sve ukuse: Nietzsche se čita odmah uz 
bok s Victorom Hugoom, a Jack London s Tolstojem. Domišljati Carpette posuđuje 
svoje knjige uz cijenu od dva centima za tri dana, plativo unaprijed. Na Kraljevski je 


!" Krabulja 


otok bio poslan 1912. godine i morao bi izdržati još četiri ili pet godina dok ne bi 
postao slobodnjak. Osam pokušaja bijega platio je s dodatnih šesnaest godina zatvora. 


Odjednom se začuje limeni zveket posude pune novca. To je poziv na 
marseillaiseu, najpopularniju igru na sreću među robijašima. Na taj zvuk ljudi se 
skupljaju kako bi igrah. 

Začuju se zvuci glazbala. To se Sasseov orkestar sprema za ples što ga stražari 
priređuju naredne nedjelje! Sasse je robijaš koji se, pobjegavši iz Gvajane, sklonio u 
Venezuelu, gdje su ga bez dokaza optužili za atentat na predsjednika. Kada je odležao 
tri godine u najčuvenijoj i najstrašnijoj venezuelskoj tamnici La Rotonda, vratili su ga 
natrag, zajedno s dvanaestoricom drugih kažnjenika uhvaćenih u Venezueli. Na 
njegovim se nogama još uvijek vide tragovi okova. Glazba se ovdje čuje do devet sati, 
a glazbenici potom odlažu svoja improvizirana glazbala ili se pridružuju kartanju do 
Zore. 

Po cijeloj kaznenoj koloniji ljudi kartaju, to je jedina noćna zabava. Kažnjenik je 
neprestano prisiljen okušavati sreću ne bi li zaradio pokoji franak. Najpopularnija od 
svih igara je marseillaisea, jedna vrsta bakare. Igrač koji drži banku mora biti vješt 
nožu, a obično je to rabijatni, Korzikanac ih Marsejac. Njegov je zadatak podjela 
karata i bdijenje nad tijekom igre, a pri izbijanju svađa i prepiraka mora znati 
iskoristiti svoj autoritet i napraviti red. Njemu po svakoj igri pripada desetina dobitka 
te tako zarađuje barem deset franaka svake noći, a katkad se njegova zarada penje i do 
500 franaka. Dakako, svi čeznu za takvom zaradom, ali ona pripada samo onome tko 
tu čast zna braniti, često 1 po cijenu vlastita života. Dotični je obično dobar prijatelj 
samih igrača. Drugi robijaš, pak, ima dužnost prostrti stolnjak za igru, te i on dobiva 
desetinu dobiti. Ovdje, na Otocima, nepisano je pravilo da ovo zaduženje pripada 
onome tko je posljednji došao iz samice, kako bi time nešto zaradio. Treći robijaš 
postavlja na stolnjak cigarete. Od duhana iz omota od dvadeset cigareta, za koje je 
platio 20 centima, napravi četrdeset novih cigareta koje postavlja u kutiju na stolu. 
Igrači nemaju vremena sami motati cigarete te stoga za vrijeme igre plaćaju dvadeset 
centima po cigareti. Pokoji stari prijatelj rabijatnog stavlja kutiju ili dvije slatkoga na 
stol, te se igrači, tijekom igre, mogu zasladiti za 20 centima po komadu slatkiša. Tako 
novac prelazi iz ruke u ruku i time se održava interes za igru. Povremeno pojedini 
kažnjenici napuštaju stol kao zbog nužde, te iz duboko skrivenog tuljca izvlače 
novčanicu kako bi se vratili igri. I Carpette, kao čuvar barake, prodaje igračima slatko 
i cigarete uz dobit od jedan posto. Poneki robijaš, ostavši bez novaca, opslužuje 
limenim posudama igrače za obavljanje njihove nužde, a kad ih oni napune, 
ispražnjuje ih u zahodu i tako zarađuje za cigarete. Kada jedan od igrača dobije oveću 
svotu, naručuje kavu, čitavu kutiju cigareta ili slatkoga za sve prisutne oko stola. 


Male se svjetiljke utrnjuju jedna za drugom. Na koncu bdije još jedino stari i 
krezubi rabijatni koji plete sag od alojina Ušća, jer treba novaca, a sutra se poštanski 
parobrod zaustavlja kod Otoka. Tada će prodati sag crnim veslačima, koji će ga 
prodati za dvostruku cijenu od one što su naplatili starome kažnjeniku. Zaogrnuti 


izderanim pokrivačima, većina kažnjenika hrče. Neki, sjedeći na rubu ležaja, šapuću u 
tami. Tama donosi šapat i grijeh, no ostali kao da to više ne zamjećuju jer postalo je to 
sastavnim djelom života u kaznenoj koloniji. Rabijatni su glavni začetnici pederastije, 
oni će si izabrati najmlađeg kažnjenika, na kojem je da pasivno pretrpi odnošaj. 
Zatvorski im je život gotovo lagodan, i provevši tolike godine života ovdje i 
međusobno si pomažući, raspolažu svim potrebnim sredstvima pa i onda kad se nalaze 
u samici. Razdražljivo reagiraju na svaku sitnicu, a za jednu krivu riječ laćaju se noža. 
Uprava njihovu razdražljivost pokušava iskoristiti u svoju korist, te ih obično postavlja 
za kuhare u logorima. Ako se kažnjenik tuži na hranu to je isto kao da se tuži na 
kuhara, a pošto je kuhar rabijatni, on će se pobrinuti da dobije zadovoljštinu, ranivši ili 
čak usmrtivši tog nesretnika koji se usudio na njega potužiti. Rabijatni obično ne 
pokušavaju pobjeći, o tome doduše govore ali te planove ne izvršavaju, jer im je u 
Gvajani bolje nego svima drugima. Prisvajaju si najunosnija zaduženja i imaju svoje 
zaštitnike. Ne znaju za čast ili ljudski obzir, a u dosluhu su sa stražarima, koje 
obavještavaju o robijašima koji imaju veće svote novaca kako bi za to dobili svoj dio 
kad im čuvari ga zaplijene. Znaju da će ih stražari rijetko kada prijaviti ako i počine 
zlodjelo. Kod njih vlada velika doza ljubomore prema svojim mladim ljubavnicima. 
Na koncu će 1 ti mladići ostarjeli postavši sve pokvareniji, te će i sami potražiti kakvog 
mladića da se ispucaju. Odigravaju se tada prave drame, ti mlađi ljubavnici su veoma 
osjetljivi 1 nikada se robijaš neće usuditi u njihovoj nazočnosti osloviti ih zmnome, jer bi 
time navukao na sebe srdžbu starijeg ljubavnika. Stariji ljubavnik je onaj koji snosi 
teret tog odnosa, on mora braniti momea i naći novac potreban za obilne darove 
duhana, slatkoga i drugih stvari. 


U pet i četvrt odjekuje budilica. Vrata se otvaraju i ulaze stražari na jutarnji 
pregled. Carpette odlazi u kuhinju pripraviti kavu. Prostorija mora biti čista, bez 
suvišnih predmeta. Noževi se skrivaju u šupljim pregradama ležaja ih pod krov, iako 
stražari ne obraćaju previše pozornosti u samoj potrazi. Spremaju se karte, kao i oruđe 
cipelara i onoga koji je urezivao kokosov orah. U Carpettovoj je posudi, u kojoj se, 
kao kod kakvog pravog krijumčara, nalazi katkad i rum, sada čista voda! Stražari 
zaviruju u zahod u uglu barake, do kojeg vodi uski hodnik dugačak pet metara, 
provjeravajući ne leži li tu nečije krvavo tijelo. 

U malom prostoru zahoda ovog drugog odreda, poteklo je više krvi nego igdje 
drugdje na svijetu. Tu se razračunavaju sporovi, ljubomore, osvete i neprijateljstva. Tu 
se dočekuju ljudi kako bi im se oteo novac! Dogodilo se stotinu puta za mog boravka u 
purpurnoj baraci da me probudio kakav iznenadni krik i jauk, koji bi skončao smrtnim 
hroptanjem. Znao sam odakle dopire. Katkad žrtva pobjegne natrag u baraku 
teturajući, tražeći u polutami spas, sve dok se ne sruši mrtva. Nitko se neće 
suprotstaviti napadaču, to je još jedan od nepisanih kažnjeničkih zakona. Samo će u 
tami plamtjeti oči prijatelja žrtve, koji se dogovaraju kako će navaliti na napadača čim 
za to bude prilike. A kad se potom vrata barake otvore i unutra uđu stražari i uzničari 
sa svjetiljkama i uperenim revolverima, već i oni znaju gdje ih čeka leš. Često mi se 


desilo da sam, išavši kasno navečer na zahod, naišao na nepomično tijelo te sam morao 
po zidu hodnika očistiti gola stopala od ljepljive i zgusnute krvi! 

Ima razdoblja kad se u mjesec dana u zahodu purpurne barake dese dva ili tri 
zločina mjesečno, a katkad i po pet. A krivci? Ako se ubojica razotkrije, obično se 
njegov identitet zataška. Vrlo često kažnjenici okrivljuju samog mrtvaca. Optužuju 
žrtvu koja više ne trpi, a spašavaju živog ubojicu, pa makar bio to i osobni neprijatelj. 
Jer kažnjenik zna da će ubojicu moći ubiti kasnije, kada mu bude više odgovaralo 1 
kada bude sigurnije. Nikada nema ni jednog svjedoka protiv ubojice. Nitko ne želi biti 
mouchard, cinkaroš, jer bi na sebe privukao mržnju svih prisutnih. 


Carpette se vraća s razrijeđenom kavom i zastaje pokraj svakog kreveta. Ulijevajući 
vodu u kavu Carpette štedi kavina zrna ne bi li ih kasnije prodao. Svaki kažnjenik 
uzima šalicu koja visi o posudi i uranja je u uzavrelu tekućinu, nastojeći šalicu ispuniti 
do vrha. Međutim, uzaludno se trude, jer držak je šalice iskrivljen i na taj je način 
nemoguće napuniti šalicu do vrha. To je još jedan dokaz Carpettova poslovnog talenta, 
koji na taj način prištedi malu količinu kave po svakom kažnjeniku, te dobiva nekoliko 
obroka više, koje će kasnije prodati po određenoj cijeni. Ako pri savijanju drške toliko 
pretjera da izazove bijes robijaša, brzo će ga ispraviti na nekoliko dana, a potom 
nanovo iskriviti. Carpette se ne zadržava dugo s posudom i dok kažnjenik puni svoju 
šalicu, nestrpljivo će prigovarati kako drugi čekaju. Svi su osim rabijatnih dobrostivi 
prema njemu, jer biti njegov prijatelj znači biti u mogućnosti doći do stvari izvan 
propisa. On je svjestan do koje granice može trgovati strpljenjem robijaša, a i toga da 
je katkad potrebno nekome nešto darovati. 

Purpurna baraka! Tako je nazivaju robijaši. To je ujedno i baraka očaja, jer dok 
čovjek u njoj boravi, nema nade u bijeg. Sloboda je samo daleki san dok se čovjek 
nalazi s grupom bezobzirnih robijaša, a i novac koji se sakuplja za buduću slobodu 
mora se svake noći braniti vlastitim životom. Prije no što će se ponovno vratiti na 
kopno, kažnjenik mora biti promaknut u prvi odred, koji se nalazi na drugoj strani 
dvorišta. Potrebno je osamnaest mjeseci dobrog vladanja, ali i to je previše kad se 
naočigled nazire daleka kopnena obala, a noću sanja o bijegu. 

Ni jedan stranac ne smije pristupiti na Otoke, rijetki su oni koji bi ih posjetili iz 
neslužbenih razloga. Nikada još nitko nije pisao o purpurnoj baraci drugog odreda. Ja 
sam u njoj trpio na neopisiv način i proživio noći očaja i opasnosti. Uspjelo mi je biti 
tamo i ostati živ dok je oko mene tekla krv i vladala snaga smrti. 


XIV. 


Nakon nekoliko mjeseci života u Gvajani svaki će robijaš upoznati imena 
najčuvenijih i najozloglašenijih članova kaznene kolonije, koji su došli na glas po 
svojoj žustrini, okrutnoj snazi 1 vještini rukovanja nožem. 

Godine 1926. na Otocima su trojica stekla pridjev Okrutni: Louis Briolat s 
nadimkom La Brioche'?, koji je tri godine kasnije našao smrt u drugom odredu, Julien 
Panco, koji je još i danas živ, ali okružen neprijateljima koji ga vrebaju, te Muratti, 


prozvan Le Fou'“. 


Muratti se nalazio u drugom odredu na Kraljevskom otoku. Bio je Korzikanac, te 
je, mada malen rastom, najopasniji od ove trojice. Prije nekoliko mjeseci izašao je iz 
samice, u kojoj je odležao dvije godine zbog svog posljednjeg zločina. Teško je 
nabrojati koliko je ljudi ranio. Kada mu je trebalo novaca, silom bi ga pribavio od bilo 
kojeg robijaša u baraci. Više je puta noću silom oteo novac igračima marseillaise, a 
potom bi vičući izazivao: “Ako netko misli da je kadar, nek? samo pokuša uzeti svoj 
novac!" Nitko se nije ni pomaknuo, jer su svi znali da bi bilo nekoliko mrtvih glava 
prije no što se domognu novca. Muratti je znao nevjerojatno vješto baratati nožem. 1 
tako je on postao vječni držač banke u igri! 

Jedne večeri, čim je zazvonilo zvono u znak zatvaranja baraka i dok smo još bili 
poredani sučelice baraci zbog prozivke, našu je pozornost zaokupio dolazak novih 
pridošlica, koje su uzničari pretraživali pred vratima prije no što će ih uvesti u logor. 


Tada je od usta do usta projurilo Balestra! Balestra! Svi smo i nehotice okrenuli 
glavu prema Murattiju! Po odlasku iz samice, Muratti se često teškim riječima prijetio 
nekom robijašu iz Marseillea po imenu Balestra, za kojeg je tvrdio da ga je pokušao 
otrovati, jer je u ono vrijeme Balestra bio kuhar za osuđenike u samicama. 


“Njega ću, čim stupi nogom na Kraljevski otok, ubiti!" zaklinjao se Muratti. A sada 
je Balestra zaista stigao, a sudbina mu je dodijelila baš drugi odred. Osvanuo je dan 
osvete. 


Kad je prozivanje završilo, svi smo ušli u baraku, a Balestra posljednji. Uzničar je 
zatvorio teška željezna vrata 1 položio prečku. Muratti se pretvarao kao da nije ni 
opazio dolazak smrtnog neprijatelja. Otišao je do mjesta gdje se obično zadržavao u 
baraci, dok je Balestra otišao do suprotnog ugla medu svoje sugrađane iz Marseillea, 
koji su počeli slaviti njegov dolazak naručivši od Carpettea nekoliko kava. 


"5 Zlikovac - La Brioche, izvorno značenje je vrsta peciva, roščić; međutim u XIX. stoljeću ta riječ dobiva 
preneseno značenje greške, nepravilnosti, zlodjela. Po Wartburgu, to značenje potječe od glazbenika pariške 
Opere, koji su, za svaku pogrešku napravljenu tijekom izvedbe, morali u jednu vreću staviti novac za koji bi 
potom kupili brioš i tako se prehranili. 

Luđak 


Zamijetio sam kako je jedan od njih gurnuo Balestri u ruke nedavno naoštren nož, 
upozorivši ga: “Pazi se Murattija!" 


“Dobro je!" promrmlja Balestra hitro sakrivši nož ispod kaputa. 


Spustila se noć i Carpette je zapalio svjetlo koje je moralo gorjeti u sredini hodnika, 
a drugi su kažnjenici palili svoje svjetiljke. 

Uskoro će početi igra. Muratti je prostro sag, ali ovaj put ne na uobičajenom mjestu 
nego nedaleko od hodnika prema zahodu. Zauzeo je svoje mjesto pokraj saga i počeo 
zveckati kutijom s novcem. Ljudi su se pridigli s ležaja i uskoro su svi bili okupljeni 
oko saga i igra je započela. Muratti se držao kao da uopće i ne misli na svog 
neprijatelja. Uočavajući njegov nehajan stav, mislili smo: “No, čini se da noćas neće 
biti ništa!* I uskoro su se primirili svi koji su se pribojavali noćašnje krvave borbe. 

Večer je protekla mirno, a isto tako i igra. Balestra, koji se neprestano držao po 
strani i ispod glasa razgovarao s prijateljima iz Marseillea, iznenada ih ostavi i otiđe u 
hodnik zahoda. Prolazeći pored ljudi sagnutih nad igrom kradimice je pogledao 
Murattija. On je izgledao kao da s najvećom pažnjom prati igru, a Balestra umiren ode 
u zamračeni hodnik. 


Muratti je čekao upravo taj trenutak. Tijekom igre pazio je na neprijatelja kao 
mačka miša pred rupom, iz koje zna da će prije ili kasnije izaći. Znao je da će Balestra 
ipak morati otići u zahod. 

Čim je Balestra nestao u hodniku, Muratti napusti igru, ostavivši banku svojem 
pomoćniku, te se i on uputi na isto mjesto. Ljudi oko saga, zadubljeni u igru, nisu 
pridavali važnost njegovu odlasku. Samo jedan ili dvojica, a i ja, vidjeli smo da je 
Balestra ušao u hodnik, te smo odmah ustali, shvaćajući što će se odigrati. 

Ubrzo je odjeknuo prigušeni žamor borbe prsa o prsa, a zatim oštar krik popraćen 
grlenim hroptanjem. 


“Balestra... zatukao ga je!" netko je uzbuđeno kriknuo. Hitro su se utrnule male 
svjetiljke, igrači su pokupili novac i pobjegli k ležajevima. Sag je nestao i u nekoliko 
trenutaka baraka je u polutami propisne svjetiljke bila mirnija od groba. 

Jauci su se iz zahoda stišavali. Oči svih nas bile su uperene prema ulazu u mali 
hodnik, čekajući da se vrati Muratti, jer su svi znali tko je žrtva. 


Koju minutu kasnije Muratti se zaista pojavio, otišao ravno k bačvi s vodom, oprao 
ruke i hitro ižmikao rukav kaputa. Zatim je žurno otišao do svog ležaja, skinuo kaput i 
objesio ga o konop da se suši. Barakom je zavladala grobna tišina, a u zraku se 
osjećalo sveopće iščekivanje. 

Dvije minute potom, uz štropot buke otvorila su se vrata. Provalili su stražari s 
uperenim revolverima, predvođeni zapovjednikom i u pratnji uzničara sa svjetiljkama. 
Kako smo i očekivah, uzničari su alarmirali stražu. 


“Svi na noge!" naredi zapovjednik. 


Morali smo jedan po jedan proći pred njim, dok nas je pregledavao pod svjetlom 
svjetiljaka. Pregledavao nam je ruke i odijela, ne bi li naišao na postojeće tragove krvi. 


Muratti je prošao među prvima i zapovjednik ga pogleda pogledom u kojem se čitalo: 
“Nema sumnje u to da si ti krivac! I predobro mi je sve poznato! Ali, obojica smo s 
Korzike i vidjet ćemo što se može učiniti. 

Kratki pregled ruku i odijela ostao je bez rezultata. Činilo se kao da nema nikakvih 
indicija. Zapovjednik je upitao: “Tko je, dakle, ubojica?" Nastala je grobna tišina. 

“Dobro! Dobro! Dobro! Nitko ga nije ubio, vidjet ćemo sutra", reče i strogo nas 
pogleda. 

Nakon kratke stanke zapovjedio je: “Neka dva grobara donesu nosiljku i ovo 


1?? 


iznesu 

Slučajem ironije, Muratti je bio jedan od dvojice koji su iznijeli mrtvaca. Ne želeći 
svratiti pozornost na sebe nepotrebnim oklijevanjem, odmah je otišao potražiti nosiljku 
u stražarnici logora i vrativši se, položio je svoju žrtvu, nastojeći što više krvlju 
natopiti hlače, što bi bilo dobro opravdanje u slučaju da mu narednog dana pronađu 
krv na kaputu. Potom je s drugim kažnjenikom iznio žrtvu na nosiljci. Balestrino je 
tijelo imalo sedam dubokih rana. 

U svakom odjelu kažnjeničkog logora dužnost je kažnjenika, koji obavljaju 
grobarsku dužnost, prenijeti bolesnike i ranjenike u bolnicu ili pokopati mrtve. Budući 
da na Otocima nema groblja, mrtva se tijela bacaju u more. Taj nehumani postupak 
nazivaju mouillage'". 

Muratti, lukavi zločinac, obavljao je tu dužnost jer je za nju trebao samo sat ili 
nešto više rada, te je potom mogao cijeli dan spavati, a noću svjež upravljati igrom. 
Tako je ostao kraj Balestre sve do njegovih posljednjih trenutaka. Narednog jutra 
prenio je mrtvo tijelo iz bolnice u mrtvačnicu. Prisvojio je i Balestrin tuljac pun 
novaca izvukavši mu ga iz stražnjice. Zatim je, u kasno poslijepodne, sa svojim 
sudionicima koji su vršili istu dužnost odnio tijelo u lađu. 


Nekoliko stotina metara od obale prestali su veslati. Muratti je podigao nosiljku i 
promatrao kako tijelo njegove žrtve polako klizi i nestaje u vodi. 


“Naprijed", naredi stražar na krmi i lađa se vrati obali. 1 sa svojeg mjesta na krmi 
lađe, Muratti je promatrao kako se pod sunčanim svjetlom bljeskaju leđa velikih 
morskih pasa, koji su se borili oko mrtvih Balestrinih ostataka. 


Uprava je povela istragu, jer se morala držati ministarskih propisa. Zapovjednik 
Crucionni bio je Korzikanac, a i dozapovjednik, koji je vodio istragu, također je bio 
Korzikanac kao i Muratti, a svi su oni uvijek bili složni. Bilo da se radilo o stražarima, 
bilo o kažnjenicima, u ono su vrijeme svi Korzikanci na Kraljevskom otoku bili više ili 
manje, u nekom srodstvu. U stvarnosti nije tako rijedak slučaj da su robijaš i stražar u 
srodstvu. Svi su kažnjenici na Otocima znali da je Muratti ubio Balestru, a to je bilo 
poznato i većini stražara. Neki su robijaši i sami čuli kako stražari govore o tome i 
pritom spominju Murattijevo ime. Zapovjednik je bio obaviješten o svemu što se 

odigralo u baraci, jer je imao svoje plaćene uhode. Kako bi uopće i mogao ne znati 
ništa o zločinu koji je izvršen naočigled sedamdeset i pet svjedoka! I doista je znao. 
Neki stari kažnjenici, za koje je uprava znala da neće progovoriti, bili su tobože 
zatvoreni kao sumnjivci. Dva dana kasnije bili su pušteni i sve je bačeno u zaborav. 
Međutim, uprava je iskoristila taj slučaj kako bi izvijestila ministarstvo o novom 
zločinu u baraci izvršenom u nazočnosti sedamdeset i pet kažnjenika, od kojih ni jedan 
jedini nije osjetio potrebu prijaviti krivca. Izvještajem se pružila prigoda progovoriti o 
neprestanim opasnostima u kojima žive namještenici, o potrebi da se bez milosti 
postupa s ljudima robijaškog kova i o potrebi boljih plaća onih koji izlažu svoj život 
bdijući nad takvim zločincima. 

Ali, Balestra je u drugom odredu imao nekoliko prijatelja, a njegovi prijatelji iz 
Marseillea odlučili su ga osvetiti. Bijesni što je Muratti kao Korzikanac ostao 
nekažnjen, odlučili su se s njim sami obračunati. 


Muratti je bio svjestan svega što se odigravalo i poduzeo je potrebne mjere opreza. 
Nije htio više upravljati bankom kod igre, jer je znao da je pri tome laka meta za okršaj 
i za udarac nožem. Noću je ostajao budan, ležeći na ležaju pratio je kretnje svojih 
neprijatelja, kažnjenika iz Marseillea, spreman skočiti na prvu sumnju i nožem u ruci 
braniti život do posljednje kapi krvi. Spavao je samo danju, dok su se drugi nalazili 
izvan barake, a i onda je zadržavao kod sebe zaštitnika, koji ga je, u slučaju opasnosti, 
trebao probuditi. 


Ali nakon nekoliko tjedana to mu je dodijalo. Otišao je zapovjedniku i rekao mu 
kako će, ne bude li poslan na kopno, biti prisiljen ubiti tri ili četiri čovjeka u baraci, jer 
bi i sam inače mogao biti umoren. 

Zapovjednik, Korzikanac, odmah je shvatio. Nekoliko dana kasnije naredio je 
Murattijev premještaj u Cayenne. Svi su na Kraljevskom otoku saznali kako Muratti 
bježi s otoka! Ali zajedno s lađom otišlo je s Kraljevskog otoka i više pisama što ih 
poslaše marseilleski kažnjenici svojim sugrađanima koji su živjeli u Cayenneu. 


Muratti je stigao “pun', što znači s dobro opremljenim tuljcem. Njegova je nakana 
bila što prije pobjeći, jer je znao da na kopnu neće biti mnogo sigurniji nego na 
Otocima. Nekoliko je dana po dolasku u kaznionicu pobjegao. 

Je li to bio luđački pothvat? Pobjegao je baš sa četvoricom iz Marseillea. To je 
znao dok je još dogovarao s njima za bijeg, a sumnjao je da bi oni mogli biti njegovi 
neprijatelji! Možda se ipak nadao kako će u velikoj zbrci, pri pomisli na slobodu, oni 
zaboraviti prošlost i misliti samo na budućnost. 

Dva dana kasnije neki crnci šećući po obali naišli su na tijela dvojice robijaša, 
izgrizena od morskih pasa. Obaviješteni su stražari 1 mrtvaci su preneseni u bolnicu i 
identificirani. Jedan je bio Muratti, a drugi je bio robijaš koji je s njim pobjegao iste 
noći. 

Što se odigralo na moru nitko nikada nije doznao, jer druge bjegunce nisu uhvatili. 

Tako je umro Muratti, korzikanski zločinac, koji je više od dvanaest godina bio 
strah i trepet kaznene kolonije. 


XV. 


Kako od dana moga dolaska u Gvajanu nisam dobio ni jedan komad odjeće, pisao 
sam zapovjedniku otoka, tužeći se da sam potpuno gol. Bio sam sretan kad mi je 
umjesto odgovora poslano kompletno odijelo, pokrivač i par drvenih cipela, koje 
nisam mogao upotrijebiti, pa sam ih prodao nekom robijašu kojem je drvo trebalo za 
rezbarenje. U tom pismu, iskoristio sam priliku ne bi li me postavili za činovnika u 
kakvom uredu na Otocima. Uskoro su me odredili za pripomoć knjigovodstvu 
skladišta za hranu. 


Tamo sam imao veliku slobodu i gotovo svakog popodneva odlazio sam na obalu 
promatrajući sat-dva otvoreno more. Jednog me dana obalni stražar upita bih li želio 
podučavati njegovu kćer, koja početkom školske godine treba otići u Cayenne na 
školovanje. Nudio mi je trideset franaka mjesečno. Prihvatio sam bez oklijevanja. 


Iste sam večeri otišao kod njega i započeo s podukom. Kao činovnik mogao sam se 
vračati u baraku u bilo koji sat, no ne poslije devet. 


Stražarevoj kćeri, Suzanne1 bilo je šesnaest godina, ali je u pravom smislu riječi 
bila odgojena među robijašima. Već od najranijeg djetinjstva privikla se na njih kao na 
kućnu poslugu, a poznavala je život više no što obična djevojka u tim godinama zna. 
Već je prvoga dana, svojim malim iskustvenim pakostima počela svraćati naš razgovor 
na pitanja koja nisu imala nikakve veze s matematikom i zemljopisom. 


Meni je bilo tek dvadeset i sedam godina. Već godinama i godinama 
beskonačnim godinama ... nisam imao prilike razgovarati, da ne kažem vidjeti, mladu i 
ljepuškastu bijelu ženu. 

Bio sam svjestan opasnosti kojoj se izlažem. Da je njezin otac doznao što se 
stvarno odigrava, bio bi mi prorešetao mozak revolverskim hicima, kao što je učinio 
nekoliko mjeseci prije s robijašem koji je djevojku uvrijedio u baraci. 

Ali baš zbog te opasnosti naši su odnosi bili nekako zamamniji. Dva ili tri puta na 
dan, a katkad i češće, Suzanne je dolazila u moj ured pod izlikom da joj objasnim 
zadanu joj zadaću. Tu je zgodu koristila kako bi mi predala ljubavna pisamca, što su, 
iako diskretna, ipak bila više pisma žene nego djevojke. 

Bio sam vrlo oprezan kako se ne bih opasno zapleo u taj odnos te sam ga nastojao 
svim silama zadržati pod velom tajnosti, i zaista nitko, pa ni kažnjenici koji su sa 
mnom bili najintimniji, nisu znali za moj mali ljubavni roman. 

Jedne večeri, kada nismo imali sat obuke, Suzanne me svojevoljno odlučila 
dočekati na izlasku iz ureda. 

Sastali smo se u tami i šetali po otoku, ali me pomisao na to, što smo ovdje gdje 
sastanak ne bismo nikako mogli opravdati, uzrujavala. Ona me umirivala govoreći 
kako će odmah otići, te da joj je otac otišao na noćnu službu u logor. Obećanje je 


održala. Nakon dugog cjelova, koji sam i ja njoj uzvratio, rastali smo se u tami, 
nedaleko od ureda. 

Ali, naredne me večeri ponovo dočekala. I sljedećih večeri iznova na istom mjestu, 
u sjeni, nedaleko ureda. Navikao sam se na te susrete po završetku posla, nakon čega 
bi me pokrajnjom cestom ispratila gotovo do vrata purpurne barake. Otoci su noću u 
potpunoj tami, a samo na Kraljevskom otoku svakih stotinu metara sja mala uljana 
svjetiljka. 

Zatim je jedne noći... naša pustolovina neugodno završena! 

Zapovjednik se slučajno nalazio u okolici barake. Tiho je hodao i odjednom začuo 
šaptanje i cjelivanje u sjeni pod zidom. Misleći kako je to kakav stražar sa ženom, 
pojava koja na Otocima i nije tako rijetka, diskretno se povukao na drugu stranu. Ali 
na moju i Suzanneinu nesreću, pukim je slučajem vidio i prepoznao Suzanne dok je 
kriomice trčala kući. Posumnjavši, otišao je do vrata barake i upitao stražara koji je 
kažnjenik posljednji došao. 

“Knjigovođa Belbenoit", odgovori stražar. 

Sutradan sam pozvan u zapovjednikov ured. 

“S brodom koji kreće danas u deset sati otići ćete na otok St. Joseph", reče strogo 
me gledajući. “Sretni ste što vas je noćas nije zatekao stražar obalne garde, jer bi vas u 
ovom času jeli morski psi!" 

1 dalje me strogo promatrao. 

Bio sam vrlo zbunjen. Mislio sam kako sam ovdje zbog mnogo manjeg razloga. 
Bio sam utoliko više iznenađen, što noću nisam primijetio zapovjednika. 

“A kakvi su to odnosi između vas i stražareve kćeri?" upita me. 

“Samo prijateljski", odgovorim. “Bio sam njezin učitelj nekoliko mjeseci." 

“Njezin učitelj, no?" odvratio je suho, ali osmjehnuvši se. “Spremite svoje stvari. 
Na ovom otoku ima dovoljno skandala i bez vas, robijaša, pa bili vi učitelji ili ne." 


Morao sam otići na otok St. Joseph. 


XVI. 


S obzirom na mučenje i okrutno ubijanje, zloglasnom otoku St. Josephu na svijetu 
nema premca. 


Na Kraljevskom otoku robijaš je pošteđen tjelesnih patnji samice i duševnih stanja 
samoće. Na Kraljevski otok dolaze vijesti s kopna kad god se parobrod zaustavi u 
zaljevu i kada k brodu odlaze veslači preuzeti teret. Osim toga, svaki mjesec stižu nove 
vijesti iz Francuske. Ali, na St. Josephu nema ničega. Jedina veza s tim otokom je mali 
brod uprave, koji stiže svakoga dana s hranom i novim robijašima što će ih strpati u 
ćelije. Brodić se, čim se istovari njegov teret, odmah vraća na Kraljevski otok, a nitko 
se od robijaša na otoku ne smije približiti brodiću ili progovoriti s veslačima. Samo 
uzničari pregledavaju pridošlice kod iskrcavanja, ne bi li pronašli poruke za ljude na 
otoku. 


Jedna cesta vodi oko otoka, dok druga vodi do lagane uzvisine koja dominira 
otokom i na kojoj se nalaze tri zloguke i surove zgrade ćelija-samica. Treća je zgrada 
namijenjena poludjelim kažnjenicima. Na pola puta, nedaleko od pjenušava mora, 
nalazi se logor onih koji su pošteđeni samice. Logor je okružen visokim zidom, a u 
njemu se nalazi stotinjak ljudi, uključujući i uzničare. Tu se smještaju robijaši koji su 
počinili nešto protiv volje vlasti na Kraljevskom otoku, te su ovamo poslani na 
posebnu kaznu. Upravi je dobro poznato kako im je najveća kazna to što ih lišavaju 
izvora zarade, a znaju da je na St. Josephu nemoguće išta zaraditi. Tamo se ne može ni 
pušiti, ni išta drugo što bi olakšalo tužan robijaški život. 

Samice... mračne ćelije i ništa drugo! Robijašu je samica La guillotine seche, dok 
se one tri zidane zgrade nazivaju ludarom. Zgrada je zaštićena limenim krovom, a 
sadrži dvadeset i četiri ćelije u lijevom 1 isto toliko u desnom krilu zgrade. 


Lijevo i desno krilo odvaja hodnik rešetkasta poda po kojem danju i noću prolazi 
naoružani stražar. Strop svake ćelije sastoji se od željeznih rešetaka kroz koje stražar 
može vidjeti sve što se događa u njoj. Ćelije su široke oko četiri, duge i visoke oko tri 
metra, a krov zgrade ne propušta ni sunčanu toplinu ni svježinu kiše koja bi osvježila 
jadne utamničenike. Jedino svjetlo koje prodire u ćeliju dolazi kroz rešetke nad 
glavom osuđenika kojem preostaje jedino da se ovdje koprca kao riba na suhom. 

U svakoj ćeliji postavljena je daska na kojoj utamničenik spava i koju obično danju 
podigne, kako bi imao više prostora za kretanje. Jedini preostali predmet u ćeliji jest 
posuda za izmet. Katkad se tu nalazi i stari pokrivač, poneka stara krpa i ništa drugo. 
Na dnu ovog polutamnog bunara utamničenik provodi svakodnevno dvadeset i tri sata. 
Jedini otvor su čvrsta vrata, kojima se izlazi na zidani hodnik što vodi do dvorišta, gdje 
se utamničenik odvodi u jednosatno razgibavanje u samoći. Jedino tada on vidi 
nebeski svod. Ostali dio dana, tj. dvadeset 1 tri sata utamničenik živi u polutami, a kad 


zađe sunce pa sve do zore, on je u potpunoj tami i grobnoj tišini. To je zaista pravi 
grob. 


Tu se ne može ništa raditi, ni čitati, ni pisati, zaista ništa. Dok u tami korača po 
uskoj ćeliji, prepušta se maštanju, a noću, ležeći na daski, snovima. Jedini zvuci što 
dopiru su šum valova koji se lome o hridine, te krici luđaka što dopiru iz ludare. 
Upravo ti zvuci, što dopiru do usamljenih utamničenika, strahovito deprimiraju ... 
Jednoličan šum mora... U kišnom razdoblju, jednolično udaranje tropske kiše o limeni 
krov... Strahovito prodorna vika i krici luđaka... To je sve što do njih dopire. Ćelije su 
vlažne, vrlo vlažne zbog podneblja, koje je i samo prezasićeno vlagom. Zubi ispadaju 
od skorbuta i utamničenik može samo promatrati kako ga zelena plijesan, plazeći kroz 
pukotine zida, sve više obuzima. Vrijeme se može prekratiti jedino crtajući grube linije 
svojim produljenim noktom, što ga je teškom mukom naoštrio o zid. 


Tamo se razmišlja,... sanja se,... O čemu? Ti su ljudi potpuno sami, i jedino što 
im preostaje jest ono što se krije u njima samima. 


Prošlost im je ubijena. Za mnoge je prošlost tako tužna da im nisu preostale ni tople 
uspomene, a za druge, koji su prije i imali nešto dragocjeno, sadašnja je praznina još 
teža. Većina se utamničenika obraća budućnosti, koja je još jedina nevina, i sanjari 
velike snove o divnim nakanama. Sanjaju o nedostižnim stvarima i zamišljaju sreću. 
Život će im poprimiti obrise kakvog čuda te će se jadnici pomalo izgubiti u 
blagoslovljenom ludilu. 

Utamničenika u takvoj ćeliji ubrzo hvata neutaživa želja za bolnicom, gdje bi vidio 
ljudsko biće, porazgovorio s njime, popušio cigaretu. Neodoljiva želja jača je od njega, 
po svaku cijenu mora izaći iz ove samotne ćelije, a jedini izlaz mu je bolnica. Zbog 
toga pronalaze svakakve izlike ne bi li im se odobrio posjet liječnika, koji posjećuje 
otok jednom tjedno. Međutim, za bolnicu trebaju biti zaista teško bolesni, što je im je 
vrlo dobro poznato, te čine sve kako bi zaista oboljeli! Očajnički je to čin i ovisi o 
snazi volje pojedinca. 

Neki se sami ranjavaju, drugi puše kinin, kako bi dobili groznicu, treći udišu 
sumpor, stvarajući indicije bronhitisa, ili si premazuju oči izmetom. Drugi pak 
stavljaju u rane ricinusovo sjeme, kako bi im se rane upalile i zagnojile. Pokušavaju 
sve moguće i nemoguće. Uništavaju si zdravlje, a često to plate invalidnošću ili smrću, 
i to sve samo kako bi dospjeli do bolnice gdje će popričati, čitati i zapaliti cigaretu, i 
od kuda će, po povratku na otok St. Joseph, donijeti tuljac od papira ili krušnog tijesta 
pun duhana! 


Ako utamničenik ima duhana, on će, nakon popušene, brižljivo savijene cigarete, 
baciti zapaljeni opušak, privezavši ga o kamenčić, kroz rešetke nad svojom glavom u 
susjednu ćeliju, kako bi i susjed mogao udahnuti malo dima i prebaciti, sad već manji 
opušak, u narednu ćeliju. Stražar, ako nije naročito oprezan, ne može lako ustvrditi 
odakle je opušak pao, jer su svi stropovi ćelija jednaki. 

Jadan je to život. Život pun grozota! Tu ljudska bića nečovječno trpe i s njima se 
postupa kao sa životinjama. Rijetki su oni koji izdrže pet godina u ćelijama St. 


Josepha, a upravo se ta kazna određuje osuđenicima za pokušaj bijega. Ta osuda na 
sigurno ludilo i polaganu smrt kazna je za bijeg u život izvan tog pakla. Suha giljotina! 
Albert Londres nije mogao pronaći bolji naziv za te zgrade ljudskog delirija. 


“Blaženi oni pomućene svijesti! Ali ne vjerujem ni da su nesretnici, zatvoreni u 
trećoj zgradi St. Josepha, sretniji. Kad sam se nalazio na tom otoku, u kući jauka 
živjelo je više od šezdeset luđaka, koje nisu liječili i s kojima se postupalo kao sa 
usmrdjelim mesom. Duh im je već bio ubijen, a tijelo im je odolijevalo još samo za 
koji mjesec ili koju godinu. Stražar, koji bi se morao brinuti za njih, krade im jedan dio 
hrane, uzničari drugi dio, a ostatak im je dovoljan tek da ne umru od gladi. Većinom 
su bili goli, a odjeća ostalih bila je u krpama. Imali su samo par hlača i haljetak 
napravljene od starih veća za brašno. Cijele su noći besmisleno mrmljali. Dršćući od 
zime i iznemoglosti, muklo su jaukali i vikali vječno gluhim ušima, a kada bi netko u 
trenutku došao k svijesti i potužio se, odmah bi ga vedro hladne vode, izliveno na 
glavu, umirilo ili opet bacilo u delirij. 

Ti kosturi ljudskih bića, stjerani u kaveze poput bijesnih životinja, prljavi i 
polugoli, krvavih očiju i sa slinom na ustima, preživljavaju na ustajaloj vodi u 
posudama koje uzničari pune samo ako se sjete. Oni su utamničenici kao i svi drugi, te 
izlaze na zrak, ako su uopće u stanju, jedan sat dnevno. Tijekom tog sata mogu se 
vidjeti najbizarnija čovječja ponašanja. Jedan neprestano broji, i to radi već cijelu 
godinu ... “27,28, 29 ... 27, 28, 29 ... Takvi, mirni poput njega, imaju više izgleda 
preživjeti, jer time ne smetaju stražare. Drugi, pak, baca kamenčiće ili bilo što drugo 
na sunce, svog neprijatelja. U tami svoje ćelije on viče na slabo svjetlo što dopire kroz 
rešetke nad njegovom glavom, jer upravo to okno je oko njegovog neprijatelja. Treći, 
pak, umišlja kako ga progone, što možda i nije neosnovano, te bi obično uzničarima 
bacao svoju hranu kad god bi mu to uspjelo. Mislio je kako ga žele otrovati. Nije 
prošlo dugo vremena, a njegovu je ćeliju zauzeo drugi. Sljedeći je neprestano grebao 
po zidu svoje ćelije, smatrajući kako se u susjednoj ćeliji nalazi njegova umiruća 
majka, i u svom je deliriju htio doprijeti do nje. Nije želio izlaziti u dvorište, a katkad 
su ga uzničari, smilovavši se na njegove okrvavljene prste, silom odvukli u dvorište. 
Tada bi se, nezainteresiran za hranu, zaustavio kraj dvorišnog zida i počeo grepsti 1 
mrmljati. Njegovi su prsti bih, u pravom smislu riječi, istrošeni do kostiju, ali to ga 
nije previše zabrinjavalo, a koliko se sjećam, na kraju je umro od gubitka krvi. 

Jedan od najnesretnijih među zatvorenicima u toj groznoj zgradi uvijek se spremao 
napisati pismo upravitelju kaznionice. Bio je inteligentan, tako da su ga i stražari u 
hodniku ganuti slušali. Kao i mnoge druge, koji su izložili tisku i visokim francuskim 
vlastima istinu o kaznenoj koloniji, uprava ga je prognala među luđake, gdje je 
zadržan iz čiste osvete, sve dok zaista nije poludio. Uprava je htjela spriječiti njegove 
proteste protiv njezina rada. Čini se nemoguće, ali upravi je uspjelo izluditi nekoliko 
potpuno zdravih ljudi. Neki su, od inteligentnijih kažnjenika, u koloniji umrli jer su ih 
pretvorili u lude idiote, samo stoga što su htjeli upozoriti svoje sunarodnjake na stanje 
u Gvajani. Nepriznati mučenici! Nepriznati, stoga što nisu ništa postigli. Tisak ih je 
rijetko kada nagradio za ono što su im oni omogućili doznati i zbog čega su zaludno 


gubili živote. To su bih ljudi, nekoć obrazovani i odgojeni po civilizacijskim 
propisima, kojima je ljudska dužnost nalagala suočiti narod s grozotama što se čine 
pod njihovim barjakom. Njihova imena dolazila su u francusko Ministarstvo pravde s 
napomenom “Poludio od tropske vrućine*. Tako završavaju istrage što ih uprava zna u 
zametku ugušiti. 


Uprava često poseže za izlikom ludila kako bi se oslobodila onih koje ne može 
ubiti ili prisiliti na šutnju. Dokaz tome je činjenica kako od dvadeset kažnjenika 
proglašenih ludima ima obično deset koje novi liječnik, došavši u kolonijalnu službu, 
šalje natrag na kopno. Kaznena uprava nema pravo raspravljati o službenim odlukama 
liječnika. Međutim, potrebno je više godina za promjenu liječnika, a gotovo ni jedan 
od njih ne želi ulaziti u sukob s upravom. I tako mnogi potpuno zdravi ljudi polude iz 
očaja i neprekidne vike luđaka među koje su bačeni. Polude prije nego što u službu 
dođe savjestan liječnik, koji bi ih oslobodio i napisao novu prijavu protiv uprave 
kaznionice. 


XVII. 


Stigla je komisija. Premda sam proveo na otoku St. Joseph, što u logoru, što u 
ćeliji, tek dvadeset dana, ipak su protiv mene predane već dvije prijave. Došao sam 
pred upravitelja. 

“Belbenoit!" prozove me stražar. 

“Tu sam!" rekoh, pristupivši stolu komisije i zaustavivši se u stavu mirno. 
Zapovjednik, gospodin Toutblanc!*, koji je u suprotnosti sa svojim prezimenom bio 
potpuno crn, prihvati hrpu papira, izvještaje protiv mene i pročita: “Belbenoit, broj 46 
635, je bezobrazno govorio sa stražarom. Na stražarevu primjedbu odgovorio je: 
“Nemojte me više gnjaviti sa svojim glupavim upozorenjima!?"? 

“Imate li što izjaviti?" upita zapovjednik. 

“Ništa, gospodine", odgovorim. 

Zapovjednik prijeđe na drugu prijavu: “Htio je da mu izmjere obrok kruha, tvrdeći 
kako nema težinu propisanu pravilnikom. Kruh je bio težak 700 grama. Neosnovana 
pritužba." 

“Ali ja imam pravo na 750 grama, gospodine!" nadodam. 

“Jest, reče zapovjednik namrštivši obrve. “Ali, morate shvatiti kako pekari ne 
mogu pripremati kruh, a da svaki komad teži točno 750 grama. Neki će težiti 700, a 
neki 800 grama." 

“Ne, gospodine!" odvratim. “Na sto komada kruha ima sigurno pet od 750 grama, 
ostali komadi teže manje od propisanog, a niti jedan komad nije teži." 


“Sada je dosta!" reče zapovjednik ljutito. “Odstupite!"? 


Nepravda koju sam morao trpjeti na St. Josephu bila je razlogom mojeg bijesa 
spram crnca koji mi je trebao suditi. 

Nekoliko trenutaka kasnije, zapovjednik mi je presudio: “Trideset dana ćelije za 
prvi prijestup, i trideset dana za drugi." Nakon kratke stanke nadoda: “A ja vas, 
osobno, kažnjavam zato što ste mi bezobrazno odgovarali i što ste bez dopuštenja 
progovorili, sa još trideset dana ćelije. 

“Rene, koliko?" zapita me jedan od prijatelja na povratku u logor. “Tri puta 
trideset", odgovorio sam ljutito, spremajući se na odlazak u ćeliju. Prijatelj mi napuni 
tuljac duhanom, umetnuvši i brižno savijen cigaretni papir, kao i nekoliko glavica 
šibica. Dok je to radio, ja sam skrivao tri novčanice od pet franaka i oštricu britve u 
rub hlača. 


'* Bjelica 


“Belbenoit!" Uzničar me je došao odvesti prije no što sam bio gotov. Otišao sam u 
zahod sakriti tuljac i u žurbi navukao hlače izlazeći iz barake. 


Teška vrata ćelije zatvorila su se za mnom. Devedeset dana samoće ... ni za što. 
Devedeset dana daleko od sunca, od svjetla i od života! S jednom daskom i s jednom 
nečistom posudom ... i sa četiri zida vječno pred očima. 


Malo-pomalo tama se rasplinjavala. Oči su mi se počele navikavati na slabo svjetlo 
i uskoro sam razaznavao obrise oko sebe. Izvukao sam tuljac i smotao cigaretu. Pušio 
sam polako, osluškujući stražareve korake. Zatim sam počeo šetati po ćeliji, 
razmišljajući... 

U ključanici je zaškripao ključ. Bio je to uzničar, koji me došao upitati treba li mi 
štogod. Dao sam mu dvadeset centima za kavu i banane. Kad je zatvorio vrata, počeo 
sam ponovo hodati. Kroz zid je odjeknulo nekoliko udaraca, bio je to susjedov znak. 


Zatim sam počeo i sam slabo udarati po zidu i tako je započela telegrafija. Jedan je 
udarac označavao slovo a, dva b, i tako dalje po abecednom redu. Slušao sam s 
najvećom pozornošću. Kod svakog slova na trenutak bih se zaustavio: 


KOLIKO, upitali su udarci. 
DEVEDESET, odgovorim. 
TKO... 


Prekinuo sam ga s tri uzastopna udarca i telegrafirao mu svoje ime, pitajući ga za 
njegovo. Očekivao sam odgovor, izvan sebe od uzbuđenja. 


INAUDI, odgovori. 


Prokletstvo! To je bio zvjerski, a i idiotski robijaš s kojim nisam nikada imao 
nikakve veze. Tako je bila izgubljena svaka mogućnost da mi susjed bude kakva 
inteligentna osoba, baš u trenucima kada bih je najviše trebao i kad sam to najviše 
želio. Nastavio je kucati nekoliko minuta, ali ja nisam više obraćao pozornost. Bolje je 
ostati sam sa svojim mislima nego imati veze s takvom osobom. 

Tišina. Zatim jelo. Uzničar mi je s juhom donio, kavu i banane. 

Poslije podne sam šetao po ćeliji razmišljajući. Zrak je pod limenim krovom bio 
topao i vrućina je prodirala sve do moje ćelije. Skinuo sam odijelo i ispružio se na 
dasku kako bih se odmorio. Malo prije sumraka, probudio me je stražar i rekao kako 
sam na redu, s dvanaestoricom drugih, za šetnju po dvorištu. Kretali smo se u krug oko 
pola sata. Neki su me zapitali imam li duhana, ali kako nisu bili prijatelji, odbio sam 
ih. U moj tanjur u ćeliji ponovo su stražari bacili riže, a zatim vrata zatvorili do 
sutradan. Neprestano sam hodao po ćeliji. Na mene se spustio mrak noći. Mehanički 
sam nastavio hodati. 

U tami su misli postajale bistrije, pred očima mi je iskrsavala prošlost, moj bivši 
život. Sjećao sam se ljudi na koje, puno mjeseci, nisam ni pomislio, i pitao se jesu li 
još na životu. Razmišljao sam o novim načinima bijega. Razmišljao o svojoj 
budućnosti, o budućnosti u kojoj sadašnjost ne bi imala nikakvu ulogu. Renata! Sada, 
kad sam bio sa samim sobom, ponovo sam mislio na nju. Sjećao sam se svake i 


najmanje pojedinosti iz našega života. Sigurno je već našla drugog. Zašto ne bi? Zašto 
bi čekala na mene, prognanika iz civilizacije? Stavljao sam se u njezin položaj i mislio 
kako ima pravo! No, iz mog položaja činilo mi se da je u krivu. Misli su slijedile jedna 
za drugom dok sam u noći, bez odmora, šetao u tami. Zatim sam na daski zaspao. 


Narednih dana, moje su se misli promijenile 1 sve su me manje morile. Navikao 
sam se na samoću i dani su slijedili jedan za drugim. Zatražio sam od uzničara metlu, 
kako bih pomeo ćeliju. Dao mi je hrpu stare slame. Pometao sam ćeliju, kako bih 
uposlio ruke i mozak, a htio sam to napraviti najbrižnije pa sam čak i rukama očistio 
sve udubine na zidu. Prije juhe obično sam već potpuno očistio ćeliju. Prije jela 
narezao bih, oštricom britve, kruh na male komadiće, i očistio bih do savršenstva žlicu 
zemljom i prašinom koju bih skupljao u uglu svojim neprestanim metenjem. Nakon 
jela vadio bih niti što su visjele s mojih hlača i vezao ih u veću nit. Skidao sam hlače 
jedino kako bih pronašao još koju nit, a svaka novopronađena nit, u tami u kojoj sam 
poput mačke sve bolje raspoznavao stvari oko sebe, značila mi je pravi događaj. 


Poslijepodne bih opet dobio riže. Kad bih dobio suhog kruha, dao bih uzničaru 
nekoliko novčića za kavu, kako bih mogao u nešto umočiti kruh. 


U noći bi ćelija poprimila boju crnog katrana. Neko sam vrijeme ležao, a potom 
ustajao i ponovo nastavljao šetnju. 


Moje su se misli okretale budućnosti s velikom nadom, mislio sam na bijeg i na 
slobodu i na koncu proživljavao sadašnje vlastito stanje. U sebi sam raspravljao o 
svakoj sitnici koje bih se sjetio, čitave sam sate razmišljao o boji odijela što ću ga 
kupiti kod krojača u New Yorku ili Buenos Airesu i izračunavao koliko ću za nj platiti. 
Duhom sam bio prisutan na sastancima s lijepim djevojkama, 1 u carstvu mašte sam ih 
nestrpljivo očekivao, kao da je sve to zbilja. Jedino zahvaljujući tim mislima, proživio 
sam te duge dane samoće u tami. Katkad bih se u mislima našao na pariškim 
šetalištima i nekoliko sam minuta provodio donoseći odluku koje ću piće naručiti i 
koliku ću napojnicu dati konobaru. 

Tada sam živio. Bio je to moj vlastiti život sanjarija. Kad bi moj susjed počeo 
udarati po zidu ili kad bi uzničar otvorio vrata noseći mi hranu ili zbog odlaska u 
dvorište, smetali su me ti prekidi mojih maštanja. 


Bilo je dana kad se moglo, za nekoliko franaka naknade stražaru, otići na kupanje u 
pratnji uzničara. S još kojim frankom, moglo se dobiti na određenom mjestu kraj obale 
omot duhana i šibica. Uzničar je hinio kao da ništa ne vidi. 

Trideset dana, četrdeset i pet, šezdeset... još trideset 1 vratit ću se svjetlu. 

“Belbenoit!" viknuo je stražar pred mojom ćelijom. 

“Tu sam", proderem se. “Što je?" 

Disciplinska komisija me ponovo pozvala, jer je protiv mene i podnesena nova 
prijava. Dobio sam petnaest dana jer sam se u ćeliji uspinjao do rešetke nad glavom 
gimnasticirajući. Četrdeset i pet dana umjesto trideset. Ćelija je bila vrlo vlažna, 
a istrošili su se i potplati cipela, jer sam neprestano šetao po njoj. 


Odlučio sam kako moram izaći, jer mi je zaista bilo svega dosta, a i s novcem sam 
bio pri kraju. Osjećao sam kako slabim, u tri dana, dva dana sam bio na suhom kruhu i 
vodi. Zatvorenost, pomanjkanje zraka, vlaga koja mi je grizla kosti, sve me to ozbiljno 
slabilo. Trebao bi se na bilo koji način dočepati bolnice. 


S posljednjim novcem nagovorio sam uzničara da bi nabavi malo sumporne 
kiseline iz bolnice. Bila je to vrlo mala količina, ali ipak dovoljna. Na dan liječničkog 
pregleda, tri sata prije odlaska liječniku, počeo sam pripremati varku. Izlio sam 
kiselinu u žlicu, udišući pare nastale razgrađivanjem kiseline u vodi žlice. Liječnik je 
kroz stetoskop ustanovio kako mi se pluća neobično znoje. Kašljao sam i puhao 
kao da sam prehlađen. Liječnik je zaključio da bolujem od bronhitisa i poslao me u 
bolnicu. 

Ostavio sam otok St. Joseph, i otišao na Kraljevski otok nadajući se u toj bolnici 
provesti ostatak kazne od sto i pet dana. Da mi je hrane! Ili kakva knjiga! Zraka 1 
sunca! 


XVIII. 


U bolnici Kraljevskog otoka doznao sam kako je za vrijeme moje odsutnosti 
buknula afera mnogo teža od one koju je mogla izazvati moja veza sa stražarevom 
kćeri da me zapovjednik nije najvećom brzinom poslao na otok St. Joseph. Bila je to 
afera Mauricea i Raoula, te supruge najstarijeg stražara na otoku, Leclerca. 


Maurice, nekadašnji šef konobara u elegantnom svratištu Pariza, postao je tijekom 
života u Gvajani okorjeli robijaš. Živio je u drugom odredu, u purpurnoj baraci, 
posvetivši se jedino seksualnom odnosu s mladim kažnjenikom, po imenu Raoul. Njih 
su se dvojica svake noći sastajala u najudaljenijem uglu barake. Dok su se drugi kartali 
ili bavili nečim drugim, Maurice i njegov mladi mome povukli bi se u tamu iza 
pokrivača, što ga je Maurice redovito svake noći vješao o jedan konop, kako bi na taj 
način prikrio svoje nastranosti. 


Raoul nije ništa radio sve do trenutka kada su ga poslali u ćelije St. Josepha. 
Maurice je bio njegov zaštitnik i snabdijevao ga je duhanom, odijelom i drugim 
stvarima u ime nagrade za zadovoljenje svoje požude. Međutim, Raoul je iznenada 
dobio zaduženje pomoćnika stražara Leclerca. Mladić je imao oko dvadeset i dvije 
godine, i bio je lijep unatoč svojim premalenim usnama, a manirama je pobuđivao 
opću simpatiju. Leclercu je bilo više od šezdeset godina, a klima ga je toliko oslabila 
da je njegova žena, mnogo mlađa od njega, koja je bez sumnje prije udaje hirovito 
živjela, odlučila naći mlađeg muškarca. 

Takav slučaj nije rijedak u kaznenoj koloniji. Mnoge su žene stražara, a i mnoge 
žene namještenika, bivše prostitutke. Ne vjerujem da bi poštena žena, dobro odgojena i 
obrazovana, mogla izdržati u Gvajani više od mjesec ili dva. To bi bilo isto kao da 
bacite ružu u posudu za nuždu i vjerujete kako će ona tamo uspijevati. Zato svaki 
stražar, prije ženidbe, muku muči kako naći ženu, osim u slučaju da se obrati nekome 
u Francusku, odakle će mu poslati prostitutku ili ženu odanu kokainu, kojoj u tom času 
poslovi ne cvjetaju i koja nema drugog izlaza. Na brodovima koji održavaju vezu s 
Francuskom uvijek se nalazi po nekoliko žena koje se po službenoj dužnosti šalju 
pojedinim stražarima ili malim namještenicima na njihov zahtjev. 


Ubrzo nakon dolaska slijedi vjenčanje, ali, koliko je meni poznato, takvi brakovi 
nisu nikada dobro uspijevali. 


Leclercova je žena imala izazovno tijelo i običavala nas je izazivati šećući po otoku 
odjevena u vrlo tanku haljinu, koja je otkrivala njezine obline. Svi su govorili kako je 
zbog nje Raoul dobio to zaduženje. 

Tako je Raoul iznenada trebao obavljati dvostruku funkciju, i to za dvije mušterije 
neobično velikih zahtjeva. Danju, dok je Leclerc bio odsutan, bio je strastveni 
ljubavnik, a noću je morao obavljati ulogu Mauriceove ženskice. Mauriceu je bila 


poznata situacija, ali nije odveć mario za taj ljubavni trokut. Leclercova je ipak počela 
zahtijevati da se Raoul više udalji od Mauricea. Raoul je o tome obavijestio Mauricea, 
kojeg je, kako se činilo, to zabavljalo. 


“Radi kako hoćeš, ali pazi! opomenuo je Raoula. “Ako vas Leclerc zatekne, dobit 
ćeš metak u glavu, a što ću onda ja jadan?" 

Međutim, Leclercova je bila uvjerena kako Raoul nije prekinuo svoju noćnu 
djelatnost. Jednog dana, u neizrecivom izljevu ljubomore, vidjevši Mauricea pred 
svojom kućom, pozvala ga je i odlučno od njega zatražila da si izabere drugog 
ljubavnika, a Raoula neka potpuno prepusti njoj. Maurice joj je hladno odgovorio neka 
ona brine svoje brige, a on će svoje. Leclercova je postajala sve ljubomornija. Desetak 
dana kasnije ponovo je zaustavila Mauricea, koji joj se ovaj put u lice nasmijao. Bila je 
sva izvan sebe od bijesa te je odlučila pobijediti po svaku cijenu. 


Nekoliko dana kasnije pozvala je smetlara koji je radio pred njezinim stanom i 
poslala ga po Mauricea na razgovor Iz radoznalosti, a ja mislim i stoga da bi je još više 
mučio, otišao je Maurice u njen stan. Kad je stigao do vrata, žena ga je pozvala sa 
stepenica neka se popne k njoj na drugi kat. 


Maurice se popeo 1 našao se pred ženom. 
“Zvala sam vas zbog Raoula, po posljednji put!" reče ona odlučno. 


“Zar opet!" reče Maurice srdito. “Ako me ne prestanete i dalje gnjaviti, Raoul više 
nikada neće doći k vama!" Okrenuo se prema stepenicama i htio otići. Tada žena 
dohvati revolver i ispali mu hitac u leđa. Maurice se okrenuo oko sebe i srušio poput 
vreće niz stepenice. Žena je počela kidati svoju haljinu vičući: “U pomoć! Silovat će 
me!" 

Svi su potrčali u kuću i našli Mauricea na dnu stepenica. Žena je izjavila kako je 
ušao dok se ona odjevala i kako ju je napao. Zato je bila prisiljena pucati. Maurice je 
odnesen u bolnicu, teško ranjen. 


Srećom, tu je bio vrijedan liječnik, tako da je brzo bio izvan životne opasnosti. 


Kad mu je bolničar rekao da će ga poslati u tvrđavu St. Laurenta zbog nasilja i 
napada na starčevu ženu, Maurice je pobjesnio. Neprestano je skakao po krevetu 
nedaleko od mojeg zaklinjući se na osvetu. Maurice nije bio budala i znao je pisati. 
Napisao je pismo državnom kolonijalnom odvjetniku opisavši mu svaku pojedinost 
afere, optužujući stražarevu ženu za pokušaj ubojstva s predumišljajem. 

Državno je odvjetništvo odmah provelo istragu i buknuo je skandal. Ljubavna veza 
Leclercove sa Raoulom bila je poznata mnogima na otoku, ali sada su iskrsavale i veze 
s drugim robijašima. Na kraju je smetlar, kojeg je poslala po Mauricea, pružio takve 
dokaze da se istražna komisija uvjerila u istinitost Mauriceovih optužbi. Doskora je 
ženina krivnja dokazana bez najmanje sumnje, ali je sud u Cayenneu ipak donio 
oslobađajuću presudu. Smatralo se nezgodnim da jedan robijaš upropasti čast 
namještenika kaznioničke uprave. Žena je odmah napustila muža i vratila se prvim 


brodom u Francusku. Ali, dok je afera trajala, pobudila je veliku uzbuđenost i pružila 
nam mogućnost za još jednom temom potankih razgovora. 


XIX. 


U veljači 1927., dok sam se još uvijek nalazio u bolnici, istekla mi je kazna koju 


sam morao izdržati na otoku, računajući i dodatne mjesece za naknadne osude, pa su 
me poslali natrag na kopno. 


17 Rhona 
La grande terre'', ponovo kopno! Napokon sam mogao opet iskušati sreću. 


Danju sam radio kao knjigovođa u uredu St. Laurenta. Ali na moju veliku žalost, 
nisam mogao zaraditi ni centima, a gorio sam od želje za što većom ušteđevinom, za 
bilo kakvom zaradom kojom bi mogao platiti svoj udio u kakvom pokušaju bijega 
morskim putom. Noću sam kartao s ostalim kažnjenicima, ali uspijevalo mi je dobiti 
samo onoliko koliko me koštao duhan i cigaretni papir. 


Iznenada je krajem ožujka iskrsnula nova prilika. Trgovački brod, Saint Laurent, 
koji prevozi stoku za kaznionice spremao se na odlazak u Venezuelu. Kao knjigovođa 
nadzirao sam ukrcavanje drva za brodske kotlove. U grupi kažnjenika koji su ukrcavali 
drvo bilo je nekoliko mojih dobrih znanaca. Sinula mi je ideja kako bi bilo lako sakriti 
se u potpalublju s potrebnom hranom za tjedan dana. Obznanio sam svoje nakane 
znancima i oni su, slažući drva u potpalublju, ostavili mali prazan prostor. U kojeg 
sam smjestio nekoliko kutijica sa hranom i posudu slatke vode. Brod je trebao 
otputovati ujutro u pet sati, a ja sam se trebao sakriti u skrovište dan prije, čim robijaši 
završe ukrcavanje. Računao sam kako će stražari, pošto me nisu ubrajali među one 
koji su vršili ukrcavanje, otići s ljudima koji su im povjereni, te nitko neće opaziti 
kako sam ja ostao na brodu. 

U posljednjem mi je trenutku pristupio jedan robijaš i rekao: “Ne upuštaj se u to, 
ako ovaj stari brod naiđe na oluju, drva će se srušiti na tebe i bit ćeš zdrobljen!" 
Razmišljajući, i sam sam uvidio kako ima pravo. Te sam se noći vratio u logor 
potpuno shrvan. 


Jedne nedjelje prije podne, prvih dana mjeseca travnja, jedan me kažnjenik 
obavijestio o dolasku u barake dvoje Amerikanaca, koji su, dan prije, fotografirali 
grupu robijaša. 

“Sigurno su novinari," rekao mi je “jer su naveliko snimali. Sada se nalaze u 
zapovjednikovoj kući. 

Kako sam baš tog dana izgubio i ono malo novaca što mi je bilo preostalo, a osim 
toga dugovao sam već i petnaest franaka, odlučio sam potražiti te Amerikance 
narednog jutra i predložiti im kupnju zapisa što sam ih napisao o Gvajani i robijašima. 
Tako sam narednog jutra u osam sati otišao, noseći pod rukom smotak papira i krenuo 
k strancima. 


17 Kontinent! 


Uveo me jedan relćgue'*, koji je radio kao kuhar i koji me najavio. 


Pojavio se simpatičan tip, Amerikanac i zapitao me što želim. Razjasnio sam mu 
što sam bolje mogao, nesigurnim engleskim, koji sam naučio još prije mnogo godina u 
školi, kako mu želim prodati nekoliko članaka o Francuskoj Gvajani. Preuzeo je od 
mene papire i otišao u stan. Nekoliko časaka kasnije vratio se u pratnji svoje žene. Po 
njihovoj izjavi bih su to gospodin Robert Miles i njegova gospođa iz New Yorka. 
Gospođa Miles i njezin muž pisali su, kako je ona sama izjavila, pustolovne reportaže i 
putopise. 

“Koliko tražite za ove članke?" upitala me. 

“Dajte mi koliko mislite, gospođo!" rekoh. 


Predala mi je brižno smotanu novčanicu. Iz uljudnosti zadržao sam je u ruci ne 
pogledavši vrijednost. 


“Vratite se sutra ujutro", reče mi. “Htjela bih s vama govoriti." 


Zahvalio sam joj na darežljivosti 1 otišao. Nedaleko od kuće pogledao sam na 
novčanicu, nadao sam se dobiti dvadeset i pet franaka. Varao sam se, bila je to stotica. 
Odmah sam otišao u jedan kineski dućan 1 kupio kruha, kutiju sardina i paket duhana, 
ponajviše stoga kako bih razmijenio tako krupnu novčanicu. Zatim sam otišao u 
baraku 1 plativši dug od kartanja preostalo mi je osamdeset franaka, što je bio pravi 
mali imetak u kaznenoj koloniji. Poslije podne naručio sam novi tuljac od aluminija 
umjesto dosadašnjeg limenog. 


Sutradan sam se vratio gospođi Miles. Doručkovala je u društvu svog muža i 
pozvala me na šalicu čaja i kruh. Zatim me zamolila da ostanem malo kod njih i da im 
ispričam povijest svog života. Dok sam govorio, ona je pravila bilješke. Zatim mi je 
predala listu na kojoj je ispisala velik broj pitanja, zatraživši da na njih odgovorim i da 
joj odgovore predam narednog jutra. Zatim mi je predala još jednu stoticu! 

Moja se sudbina počela mijenjati! 

Pohodio sam je još nekoliko puta, noseći joj nove rukopise koje sam pisao bdijući 
veći dio noći, a ona, nakon što bi ih pročitala, obilno me nagrađivala. Jednog mi je 
dana darovala paket karata za poker, a drugom prigodom mali, ali vrlo naoštreni nož. 

Jednog mi je jutra najavila kako će uskoro otputovati. Rekla mi je da odlazi u New 
York američkim trgovačkim brodom Tom Gibbons, kojim kani otići do rudnika 
aluminija u Nizozemskoj Gvajani. 


'* Relćguć su osuđenici na doživotno progonstvo u Gvajanu, jer su više od četiri puta osuđivani na kaznu veću 
od tri mjeseca zbog krade. Oni žive u logorima u prašumi na jugu St. Laurenta i odijeljeni su od ostalih 
kažnjenika. Iako bi, teoretski, imali pravo živjeti u koloniji slobodni, ipak ih uprava zadržava u robijaškim 
logorima, gdje ih nadziru isti stražari koji vode brigu o običnim robijašima. Oni nose iste oprave kao i ostali 
robijaši, rade poput njih i slijede ih iste kazne. To su izrodi ljudskog društva, što se skupljaju po robijaškom 
logoru, smetlištu gvajanskog pakla. Tu vladaju najgore pakosti, zločini i krađe. Od dvadeset tisuća releguesa koji 
su od 1885. godine odaslani u Gvajanu, naime od godine kada je takva kazna uvedena, više od sedamnaest tisuća 
ih je pomrlo, a samo nekoliko stotina vratilo ih se u Francusku, dok su ostali pobjegli, Sada se u Gvajani nalazi 
oko dvije tisuće i pet stotina relegućsa. Desetog srpnja 1937. godine ukinuto je njihovo daljnje slanje u Gvajanu. 


Dosjetio sam se nove mogućnosti bijega. Ako bih nekako uspio prodrijeti do 
rudnika Moengo istoga dana kada ona tamo stigne, možda bi mi pomogla nabaviti 
putnu kartu ili posao na tom američkom brodu. Nema sumnje da bi nizozemske vlasti 
postupale sa mnom vrlo dobro ako bi ona intervenirala za mene, a vjerojatno ne bi 
pravih ni problema oko toga da što prije napustim njihovu koloniju. 

Tako sam je, uoči odlaska, otišao po posljednji put posjetiti, ali bio sam vrlo 
uzrujan i nisam joj imao hrabrosti reći o svojim nakanama. Jednom zgodom sam joj 
tumačio kako se kažnjenici obično služe sjemenom ricinusove biljke kad simuliraju 
bolesti, a ona me sada tražila da joj donesem to sjeme. Odmah sam je ostavio kako bih 
joj nabavio sjeme prije njezinog odlaska iz St. Laurenta. 


Otišao sam do kolibe jednog slobodnjaka i dao mu pet franaka za građansko 
odijelo. Donio mi je potpuno bijelo odijelo, cipele 1 stari tropski šešir. Zatim sam ga 
zamolio da mi potraži kakvog slobodnjaka s indijanskim čamcem, kojim bi me odveo 
do nizozemske obale rijeke. On je došao k meni i brzo smo se sporazumjeli oko cijene 
prijevoza 25 franaka. U trenutku kad je sunce bilo na zenitu, a čuvari se odmarali 
poslije objeda, prošao sam s njim kroz ulice St. Laurenta i ukrcao sa na njegov mali 
čamac. Sat kasnije nalazili smo se na obali Nizozemske Gvajane, nekoliko stotina 
metara od Albine. Platio sam mu i upitao ga želi li zaraditi još dvadeset franaka. 
Predavši mu novac, trebao je otići gospođi Miles i predati joj određenu količinu 
sjemena ricinusove biljke. Nekoliko mjeseci kasnije ustanovio sam kako je to zaista i 
učinio. 

Stigao sam do Albine zaobilaznom stazom i odmah otišao u dućan po bocu piva. 
Nitko se nije na mene obazirao, izgledao sam kao radnik iz rudnika. Sjeo sam i tako 
protratio čitavo poslijepodne. Kad se spustio mrak, napustio sam grad i krenuo cestom 
koja vodi prema rudnicima u Moengo. 


To je bila moja pogreška! Moja je nakana bila prijeći cestom nekoliko kilometara i 
provesti noć u šumi. Kad bih narednog dana gospoda Miles prolazila automobilom 
prema rudnicima, ja bih je zaustavio i zamolio da me odvede sa sobom. Ali čim sam 
krenuo cestom naišao sam na dva nizozemska redarstvenika s grupom kažnjenika, koji 
su se vraćali u albinski zatvor s rada na cesti. Činjenica, što se u tom času nalazi na 
cesti Bijelac idući prema unutrašnjosti, učinila im se čudnom. Zatražili su me 
legitimaciju i rudarske papire, a kad sam odgovorio kako ih nemam zatražili su da im 
se pridružim na putu u Albinu, gdje su me odvezli u redarstvenu postaju. Komesar je 
odmah shvatio kako pred njim stoji bjegunac! 


Žalosne li noći! Bijeg je bio na dohvat ruke, a sada ponovo tako daleko. Još jednom 
su propale moje nade i narednog me jutra komesar odlučio prevesti preko rijeke 
Maroni do St. Laurenta u motornom čamcu mjesnog suca, onog istog koji je na 
povratku morao prevesti gospođu i gospodina Milesa. Tada sam izvadio iz svojih 
džepova njezin nožić i zamolio ga da joj taj nožić preda kad stigne na nizozemsku 
obalu. 


Ponovo su me zatvorili u tvrđavu, ali odlučio sam ovog puta učiniti sve kako ne bih 
odgovarao za ovaj pokušaj bijega. Nedavno je određeno kako se bjeguncem smatra 
samo onaj koji je odsutan barem dvadeset sati. Ja sam napustio rad u deset sati ujutro, 
sat kada je prijavljena moja odsutnost, a uhapšen sam u Albini u sedam sati uvečer, te 
sam tako bio odsutan samo devet sati. Napisao sam pismo namjesniku Juvanonu 
tumačeći mu svoj položaj. On je presudio: “Belbenoita su uhitili u Nizozemskoj 
Gvajani prije određenih dvadeset sati po novom propisu. Treba ga predati disciplinskoj 
komisiji s prijavom radi neopravdanog izbivanja. 

Unatoč tome, disciplinska komisija odredila je kaznu od šezdeset dana ćelije, zatim 
stavljanje na popis nepopravljivih i ponovni odlazak na otok. Imajući kod sebe novaca 
i pošto sam bio knjigovođa, nije mi bilo teško nabaviti papir i tintu, te sam, prije 
samog odlaska na Kraljevski otok, poslao gospođi Miles u New York, posredstvom 
jednog slobodnjaka, nekoliko rukopisa što sam ih napisao tijekom životarenja u 
tvrđavi St. Laurent. Gospođa Miles iznijela je činjenice iz mojih novijih, kao i onih 
prije predanih rukopisa, u svojoj knjizi Osuđenici Vražjeg otoka. 


XX. 


U purpurnoj baraci nepopravljivih iz disciplinarnog odjela, ležaj pokraj mojeg 
dobio je novi kažnjenik, kojega prije nisam nikada susreo, Pierrot Josse. Bio je 
inteligentan 1 dosta je putovao po svijetu kao mornar. Počeo je mornarski život na 
jedrenjaku, a zatim se prijavio u mornaricu, ali je zbog nediscipline godine 1923. 
poslan u Gvajanu, gdje je osuđen na osam godina zbog krađe izvršene u vojničkoj 
službi. Bio je lijep, a i mlad. Iako sam se s njim družio samo zbog njegove 
inteligencije, te iako sam gajio simpatiju prema njemu samo zbog naših zajedničkih 
ideja, ipak moram priznati da je bio seksualno nastran. Među starijim kažnjenicima 
imao je više obožavatelja, ali mu je ipak uspijevalo sačuvati poštovanje više od drugih, 
njemu sličnih u kaznenoj koloniji, stoga što je izabirao ljude po svojoj volji, ne 
podležući ni nasilju ni laskanju. 

Pierrot je uskoro imao za ispričati sve ono što se jedino u Gvajani čovjeku može 
dogoditi. 

Kad je Pierrot bio u Gvajani već skoro godinu dana, stigao je drugi mladi 
kažnjenik, kojem je bilo jedva sedamnaest godina, a zvao se Roger Pecquet. Bio je 
osuđen na sedam godina zbog krađe i oružanog opiranja pri uhićenju. U Saint Martin 
de Rću, gdje se skupljaju osuđenici za Gvajanu, istakao se lošim vladanjem. Zbog 
nediscipline i nepokornosti, uvijek su ga zatvarali u ćelije, ali izgleda kao da ga nisu 
suviše pogađali ni suhi kruh ni okovi. Stekao je divljenje rabijatnih, koji su ga štovali 
unatoč njegove mladosti i ženstvenosti. U nekoliko je mjeseci u Gvajani uspio sakupiti 
kazni na ukupno tri stotine i dvadeset dana ćelije te je uvršten među nepopravljive. 
Tako se desilo da je, u kolovozu 1924. godine Pierrot, kažnjen zbog pokušaja bijega, 
upoznao Rogera Pecqueta, koji se također nalazio u tvrđavi St. Laurent, u očekivanju 
prebacivanja na Kraljevski otok. 


Roger je spavao sam u ćeliji, dok se Pierrot nalazio s drugima u tvrđavi. Međutim, 
za vrijeme šetnje po dvorištu, Rogerova mladost i držanje privukoše Pierrotovu 
pozornost. 


Jednog dana, za vrijeme šetnje po dvorištu, stao je iza njega i rekao mu: “Idi u 
svoju ćeliju, želim te vidjeti. Imam ti nešto za reći!" 

Roger se okrenuo sav crven u licu. Pretpostavljao je kako je u pitanju ponuda kakve 
je često puta već čuo od starijih ljudi. Pierrot je shvatio njegovu reakciju i odmah ga 
počeo razuvjeravati, govoreći mu: “Ne. nije zbog onoga što misliš, želim samo 
razgovarati s tobom.? 

Roger je otišao u svoju ćeliju. Nekoliko minuta kasnije stigao je i Pierrot. 
Otvoreno, bez stida Pierrot je, otkrivši svoje homoseksualne sklonosti, odmah upitao 
Rogera bi li ga primio za svog momea. 


Roger, koji je očekivao ponudu kakvu su mu upućivali drugi robijaši, ostao je 
ovakvom otvorenom i neočekivanom ponudom zbunjen i nije znao što bi odgovorio. 
To se odigravalo u trenutku kad se ćelije zatvaraju pa mu odgovori: “Sutra ću ti 
odgovoriti." Ali, Pierrot je bio lijep mladić i Rogerova je taština bila time polaskana. 


No narednog je dana Roger otputovao s grupom kažnjenika prema logoru 
Charvein. Na rastanku reče Pierrotu da će mu, ako se ponovo sastanu, odgovoriti bez 
okolišanja. Pierrotove oči zaplamtješe, obećavajući Rogeru da će mu, čim izađe iz 
tvrđave, slati sve što bi mu moglo poslužiti. Mjesec dana kasnije, Pierrot je doveden 
pred komisiju T. M. S., koja ga je osudila na dvije godine prisilnog rada zbog pokušaja 
bijega. Iste je večeri poslan u logor Malgasci, a četrdeset i osam sati kasnije ponovo je 
bio u prašumi, u novom pokušaju bijega. 

Bio je dobar plivač, možda jedan od najboljih što su ikad bili u Gvajani. Nekoliko 
dana kasnije, dočepao se čamca, dviju pušaka i dobre zalihe hrane. Čamac je ukrao u 
Albini, kamo je stigao preplivavši rijeku. Puške i hranu ukrao je kasno u noći iz 
rudarskih lađica usidrenih usred rijeke, spremnih u zoru krenuti na snabdijevanje 
rudnika zlata. Jedan je Crnac morao paziti na lađe, ali je Pierrotu ipak uspjelo uzeti sve 
potrebno dok je Crnac spavao te se vratiti na obalu do svog usidrenog čamca. Zaradio 
je nešto novaca prodavši kriomice ukradene, a njemu nepotrebne živežne namirnice 
nekim slobodnjacima. 


Jednog je dana susreo u šumi šest robijaša, koji su htjeli pobjeći morskim putem, 
ali nisu još nabavili čamac. Među njima nalazio se jedan robijaš kojem je Pierrot bio 
mome odmah po dolasku u Gvajanu, ali ga je Pierrot napustio nakon oštre svađe u 
kojoj je bio i ranjen. 

“Ja imam sve potrebno za bijeg po moru" rekao im je Pierrot. “Kako vam je 
poznato, znam upravljati i brodom, pa ako vam je po volji, možemo pokušati zajedno, 
ali uz jedan uvjet," nadoda, “a taj je, da povedemo sa sobom jednog mog prijatelja koji 
se nalazi u Charveinu. Imam dvije puške. Moramo zavarati stražare i odvesti ga, zatim 
ćemo krenuti na more. 


Drugi su, iz potrebe za čamcem i Pierrotove hrane, prihvatili njegov prijedlog, i 
Pierrot ih je odveo do mjesta gdje je sakrio čamac. Spustila se noć i svi su sjeli kraj 
vatre razgovarajući i pušeći. Neki su polegli. Čim je Pierrot zaspao, drugi su počeli 
šaputati. Nisu imali ni najmanje volje odlaziti do Charveina i izlagati se puščanim 
hicima stražara, dok im je na dohvat ruke bio čamac i sloboda. Bila bi to prava 
glupost! Zajedno su raspravljali i zaključili kako odmah moraju otputovati, a Pierrota 
silom povesti sa sobom, jer im je on bio prijeko potreban kao jedini koji je znao 
upravljati čamcem. Dok je spavao, skočili su na njega i svezali ga. Zatim su se počeli 
spremati na odlazak, dok je Pierrot ležao čvrsto svezan pokraj vatre. Bio je bijesan do 
ludila i dobacivao im svakakve kletve. 


Kad je čamac bio pripremljen, postavili su Pierrota za kormilo i krenuli niz rijeku. 
Veslajući, nastojali su ga udobrovoljiti, dok je on i dalje bjesnio. Pokušali su ga 


urazumiti tvrdeći kako će moći poslati Rogeru novaca i lažne dokumente iz Venezuele 
i prije no što prođe šest mjeseci, Roger će biti slobodan i uz njega. 

Stigli su do ušća rijeke i zaveslali prema otvorenom moru. Čamac se počeo njihati i 
morali su osloboditi Pierrota, kako bi ih uputio u postavljanje jedra 1 upravljao 
čamcem na otvorenom moru. 


Bez riječi je zauzeo svoje mjesto. Bila je vedra noć i mjesec se sjajio nad vodom. 
Pierrot je gledao prema obali. U daljini se svijetlio svjetionik rta Galibi i Pierrot je 
prosudio kako se nalaze barem osam kilometara od obale. Za njega je to bilo lako. Bilo 
je moguće, i on se odluči. Nenadanim pokretom, skočio je na jednu stranu čamca. 
Trenutak kasnije, čamac se prevrnuo. 

Njegovi su suputnici povikali od iznenađenja, ali nisu imali vremena spriječiti 
njegov naum. Ubrzo ih je ostalo samo četvoro, jer su dvojica odmah potonula, ne 
uspjevši se ničega dohvatiti. Pierrot, izvan sebe od bijesa, plivao je oko čamca držeći 
nož među zubima. Spazio je kažnjenika koji ga je nekoć ranio. Boreći se s valovima, 
ovaj je primijetio kako mu se Pierrot približava. Pierrot je neumoljivo doplivao do 
njega i zadao mu smrtonosni udarac! U noći je odjeknuo krik. Sada ih je ostalo troje. 
Pierrot je tada krenuo prema jednome, kojeg je donekle poštovao, nekom Hutinu, i 
rekao mu neka mirno pliva i da će mu on pomoći doći do obale. Treći je pronašao 
neku dasku za koju se držao objema rukama. Pierrot je zaplivao prema njemu kako bi 
mu oduzeo tu dasku i dao je Hutinu. Pod mjesečevim svjetlom opazio je sjaj noža u 
ruci onoga koji se držao za dasku. Pierrot, još uvijek bijesan, neumoljivo je hitao. 
Plivao je hladnokrvno uokrug čovjeka približavajući mu se sve više. Njegova žrtva 
nije znala plivati, ali je činila sve moguće kako bi se održala na površini vode i 
odagnala smrtnu opasnost. Daska za koju se grčevito držao bila mu je životni spas, te 
je bio spreman zadržati je za sebe po bilo koju cijenu. 


Ali, Pierrot je bio u svom elementu. Dok se ovaj drugi vrtio lupajući nogama po 
vodi, Pierrot mu se neprimjetno približavao. Nije više držao nož među zubima već u 
ruci, spreman za udarac. Polako se sve više približavao. Zatim, nenadanom kretnjom 
promijeni pravac i nađe se na onoj strani s koje neprijatelj nije bio zaštićen. Iznenada 
se iz vode u vrtlogu pjene pojavila ruka i zabljesnuo je nož spuštajući se prema leđima 
protivnika. Drugi krik prekinuo je tišinu, i Pierrot odnese drvenu dasku Hutinu. 


Plivali su jedan uz drugog. U zoru su bili nedaleko od obale 1 Pierrot je bodrio 
suputnika. Napokon su stigli do kopna. Proveli su u vodi više od osam sati. Iznemogli 
od umora, bacili su se na zemlju i zaspali. Ipak su se prije podneva probudili na nečije 
oštro drmanje. 

“Hej vi, što tu radite?" 

Bio je to uzničar, a kraj njega stražar s uperenim revolverom. Na nesreću, izašli su 
na obalu u blizini logora Des Haltes. Iste noći, već su ponovo bili u tvrđavi. 

Hutin mi je osobno ispričao cijelu pripovijest Pierrotove osvete. 

Pierrot je iz tvrđave, u kojoj je bio zatvoren zbog ponovnog bijega, slao Rogeru, 
kad god je mogao, pisamca, predajući ih robijašima koji su išli u Charvein. Kad god bi 


mogao, poslao bi mu na bilo koji način duhana, a u razmacima i po koju novčanicu od 
pet franaka. Komisija T.M.S osudila je Pierrota na šest mjeseci zatvora umjesto na 
daljnje godine prisilnoga rada. 

Istodobno je novim propisima ukinut, na neko vrijeme, zloglasni logor Charvein i 
incose su premjestili na Kraljevski otok. Na taj se način i Roger našao na Otoku. Sada 
su bili blizu. Roger je na Kraljevskom otoku prenosio vodu i time nešto zarađivao. 
Sada je on pomagao Pierrotu, koji je još uvijek bio zakopan u ćeliji, šaljući mu 
posredstvom stražara ili uzničara duhana i novaca. Kasnije su Pierrota oslobodili ćelije 
i prebacili u drugi odred na Kraljevskom otoku. Napokon su, nakon dvije godine 
neuspjelih pokušaja, bili opet zajedno! Otkako su se upoznali, po prvi put su bili u istoj 
baraci. 

Ali, njihova radost nije dugo trajala. Liječnik je Rogera proglasio nesposobnim jer 
su mu se javili učestali napadaji epilepsije, te su ga morali poslati natrag na kopno, u 
Nouveau Camp. Uzalud je to pokušavao izbjeći. Uspio je jedino ostati nekoliko 
tjedana duže s Pierrotom, potplaćujući svakog tjedna onoga tko je vodio evidenciju o 
robijašima koji moraju odmah otići na kopno. 

Na kraju je Roger ipak morao napustiti Kraljevski otok. Pierrot mu obeća kako će 
učiniti sve da što prije stigne do njega. Dao se na posao i počeo bespoštedno pušiti 
kinin, kako bi i on obolio. 

Tom prigodom sam ja, ponovo osuđen na Kraljevski otok i u purpurnu baraku kao 
nepopravljiv, naišao na Pierrota i upoznao se s njim. Zanimao me njegov plan bijega s 
otoka i želja za sjedinjenjem s mladim Rogerom, o čijem je društvu neprestano sanjao. 

Obično je čitave sate razgovarao sa mnom o moru i o zemljama što ih je upoznao, 
ali je neprestano pušio kinin i postajao sve slabiji. Na koncu je teško obolio. Uspjelo 
mu je u nakani da ga prebace u jedan logor na kopnu. Ali, nisu mu odredili Nouveau 
Camp, već zloglasni logor Kourou, dvjesto trideset kilometara daleko od onoga u 
kojem se nadao naći Rogera. 


Nisam više vidio Pierrota, a pričali su kako je zasigurno umro od groznice ili 
dizenterije. Kourou je bio najstrašniji logor kaznene kolonije. Tu je u tri godine umrlo 
četiri tisuće kažnjenika. Taj je logor smrti uvijek bio posljednje sredstvo uprave. Logor 
se otvara svake godine na razdoblje od sedam do osam mjeseci, kada kažnjenici rade 
na čuvenoj Nultoj cesti. Svaki metar ove ceste plaćen je životom jednog robijaša. Kad 
je god broj robijaša prevelik, otvaraju taj logor. Rad je zapravo puka obmana, jer od 
1907. godine, cesta se još uvijek nalazi na dvadeset i petom kilometru. Cesta prolazi 
kroz srce močvare i obalne prašume. Robijaši pri radu stoje do pojasa u blatu i u 
vodi, njihova je prehrana najslabija u čitavoj kaznenoj koloniji, a danonoćno su 
izloženi komarcima, suncu i tropskim kišama. Oni ostaju u Kourouu sve dok malarija 
ili dizenterija ne prekine njihovu muku. Robijaši, poslani u logor Kourou, spremni su 
učiniti nemoguće samo kako bi pobjegli od tamo. Poznavao sam jednog robijaša, 
mislim da se zvao Coupleux, koji je stražara s puškom odgurnuo u blato i po 
muljevitom terenu pobjegao sve do kaznionice u Cayenneu. Ipak su ga vratili natrag u 


Kourou gdje je na posljetku 1 umro. Kad sam ga susreo, Coupleux je imao na rukama 
samo četiri prsta, a na nogama tri. Bio je to jak čovjek, koji bi na sam pogled na nož 
zadrhtao. Međutim, to ga ipak nije spriječilo da si osakati ruke i noge, kako bi si 
olakšao muke u tom logoru. Jedan od stražara u Kourouu prisvajao je sve meso 
namijenjeno osuđenicima, te ga poklanjao crnoj ljubavnici, što je živjela u Cayenneu. 
Ona je to meso prodavala, a zaradu su dijelili po pola. I Albert Londres, u svojoj knjizi 
o kaznenoj koloniji spominje tog stražara, jer je ovaj, izluđen rumom što ga je 
danonoćno ispijao, pucao na Londresa pri posjetu logoru. Tom prilikom, ranjen je 
robijaš koji se nalazio pokraj Londresa. 


Igrom sudbine, doznao sam što se kasnije dogodilo s Pierrotom, a njegovi doživljaji 
prepričavali su se kolonijom poput legende. 


Proboravivši šest dana u logoru Kourou, Pierrot je pobjegao s osmoricom robijaša, 
krenuvši prema Nouveau Campu, kako bi pokupio Rogera i nastavio bijeg morem. 
Dva dana kasnije, sve su ih uhvatili u okolici Sinnamarie. Pierrot im je noću opet uspio 
pobjeći i sam nastaviti put, te je deset dana kasnije stigao do Noveau Campa i 
dogovorio se s Rogerom da se nađu u obližnjoj prašumi. 


Tada su opet bili zajedno. Svakodnevno su se sastajali u kolibi, koju je Pierrot 
sagradio nedaleko od logora. Roger, hineći kako odlazi u lov na leptire, posjećivao ga 
je svakog poslijepodneva. Ubrzo su počeli planirati bijeg. Pierrotu nije bilo teško naći 
čamac i dobro ga sakriti. Međutim, odlučili su im se pridružiti i neki kažnjenici iz 
logora, kojim je Roger priopćio za bijeg. Jedan od njih bio je debeli Marcel, onaj isti s 
kojim sam izveo moj drugi bijeg. Na put su krenuli jedne vedre noći, njih osam, sa 
svom hranom što su je uspjeli kupiti ili ukrasti. 


Pierrot se nalazio na kormilu, a Roger je sjedio do njega. Stigli su do ušća rijeke. 
More je bilo mirno, a Pierrot izvrstan mornar. Devet dana kasnije ušli su u Orinoco. 
Došli su do Venezuele i napokon počeli vjerovati kako su slobodni. 


I zaista bi bilo slobodni, samo da su stigli koji mjesec ranije. Međutim, upravo su 
nedavno venezuelske vlasti, koje su uvijek prihvaćale bjegunce iz smrti i iznemoglosti 
Gvajane, dobile naredbu kako svi bjegunci moraju biti uhićeni. I tako su njih osmoro, 
koji su vjerovali kako su se dočepali slobode, bili ponovo bačeni u zatvor! 


Kada ih je venezuelska policija uhitila, zatvorili su ih u gradiću Puerto Cabello, a 
nedugo zatim poslali na rad na glavnu cestu između Cuidad Bolivara i Caracasa, cestu 
koju su više godina gradili isključivo bjegunci iz Francuske Gvajane. Tu je život bio 
vrlo težak. Hrana je bila slaba, rad težak, a stega stroga, i sve ih je to dočekalo nakon 
što su stavili život na kocku i kad su već bili povjerovali kako su napokon slobodni. 
Uskoro je Roger, buntovan kakav je bio, podlegao teškom pritisku. Jednog je dana 
napao stražara zbog toga što ga je ovaj udario drškom bodeža po leđima. Njegov ga je 
nagli temperament na kraju koštao života, jer su ga, pri napadu na stražara, izrešetali 
revolverskim hicima. Pierrot je bio prisutan ubojstvu svojeg prijatelja. Lud od boli, 
pokušao je, nekoliko dana kasnije, ubiti nožem jednog od Rogerovih ubojica. 
Međutim, i on se srušio mrtav pod kišom metaka. Debeli mi je Marcel, koji je na 


koncu dopremljen natrag na Kraljevski otok, ispričao posljednje događaje Pierrota 1 
Rogera, kao i trenutak njihove pogibelji. Bio je to par koji je jedino smrt mogla spojiti 
za vječnost. 


XXI. 


Launay, zvan La Pomme'“, bio je bez sumnje jedan od najsmionijih i najhrabrijih 
kažnjenika u kaznenoj koloniji. Povijest njegova posljednjeg pokušaja bijega upravo je 
nevjerojatna po svojoj smionosti. 

Osuđen na tri godine samice za posljednji pokušaj bijega, Launay se nalazio na 
brodu Mana s grupom robijaša određenih za otok St. Joseph. Kad je noću ostao 
otvoren otvor nad potpalubljem, predložio je jednom od robijaša da skupa skoče u 
more s pojasom za spašavanje, koji se nalazio pričvršćenu o bok broda. Ovaj je to 
odbio, ne želeći skočiti u vodu po noći i to četrdeset kilometara od obale, kad je bilo 
očigledno da će završiti kao žrtve morskih pasa. I tako se, dvadeset i četiri sata kasnije, 
Launay našao zatvoren u jednoj od ćelija ludare. 


Čim se našao zatvoren u polusjeni, u prostoriji gdje je mogao učiniti tek nekoliko 
koraka i gdje je morao ostati tri beskonačne i bezizlazne godine, zaokupila ga je jedna 
jedina misao, koja se gotovo pretvorila u luđačku ideju, misao o bijegu. 


Petnaest dana kasnije, uspio je, udarcima po zidu, porazgovarati o bijegu sa 
susjednim robijašem, Marcelom Mazetom, također Parižaninom, kojeg je morila ista 
misao. Marcel je pristao pridružiti mu se u planu da se nekako prebace na Kraljevski 
otok otkuda bi mogli pobjeći. Odmah su se latili posla. 

Obojica su bili zdravi. A kažnjenicima u ćelijama, očajnim poput tigrova u zamci, 
preostaje samo jedan način kako da odu iz St. Josepha, a to je odlazak u bolnicu na 
Kraljevski otok. Svaki kažnjenik zna brojne načine kako se prikazati bolesnim, te su 
često u tome tako spretni da uspiju prevariti i vještog liječnika. Četiri dana, Marcel je 
pušio kinin, i prijavio se liječniku s visokom temperaturom. 

Launay si je probušio iglom obraz i držeći ruku na ustima počeo uvlačiti zrak kako 
bi mu lice s jedne strane nateklo i pocrvenjelo. Kada je liječnik došao na pregled 
bolesnika, obojicu je odredio za bolnicu. Sutradan su se obojica nalazila u malenom 
čamcu, koji je bio jedina prometna veza između oba otoka. Prvi im je dio nauma uspio. 
Međutim, i sami su bili svjesni kako je to bio najlakši dio. 

Ležeći u bolnici, nastavljali su dalje kovati plan bijega. Kako i na koji način otići s 
Kraljevskog otoka? 

Launay je najprije pomišljao ukrasti operacioni stol, ali je uskoro uvidio kako u 
sobi za operacije na tom stolu svake noći spava stražar. Preostajalo im je jedino 
napraviti splav od debla banana. Na taj je način, prije nekoliko godina, s otoka 
pobjegao Dieudonne i uspio se domoći kopna. 

I Marcel se složio s tom idejom, ali se njegov pogled iznenada zaustavio na nekim 
daskama postavljenim u kutu dugog bolničkog hodnika. Tu se nalazilo oko dvadesetak 
dasaka, koje su po svoj prilici služile kao zamjena daskama na bolesničkim krevetima. 
Bolnički kreveti načinjeni su od dviju željeznih prečki na koje su postavljene tri daske 
s madracem. Marcel je odmah, u tim daskama, vidio njihov splav, te na to upozori 
Launaya. 


Narednog jutra, pod izlikom kako moraju promijeniti daske na svojim krevetima 
koje su pune stjenica, počeli su prebirati po daskama tražeći najveće i najlakše. 

Pitanje je bilo kako iznijeti daske izvan bolnice i kako pobjeći... To nije bilo lako 
rješiv zadatak, jer su se nalazili na drugom katu zgrade. Launay je nekako uspio izvući 
iz stražara informaciju kako se u prizemlju odlažu stari madraci. Tada je noću, 
kleknuvši pod krevet, počeo strpljivo metalnom pilicom koju je čuvao u svom tuljcu za 
bijeg““, bušiti rupu u gnjilom drvetu. Nešto prije zore završio je posao i, brižno 
začepivši rupu, legao u krevet. Dakako, morao se pouzdati u druge kažnjenike, koje su 
obavijestili o svom pothvatu i koji su njihove pripreme pratili s najvećim zanimanjem. 
Poslijepodne, Launay je, plativši bolničaru, poslao pisamce jednom prijatelju u logor, 
te je uvečer dobio jaki konop, kojim su svezali izabrane daske. 

Jedanaest sati, vrijeme najgušće tmine. 


U bolnici je vladala tišina. Kad je u šest sati poslijepodne odjeknulo zvono, svi su 
mirno legli u krevete. Njih su dvojica odlučili pokušati sreću noću, kada bi ih morska 
struja odnijela ravno prema kopnu. Nisu imali odjeću, ali su u tuljcima imali osam 
stotina franaka, pa bi odijela lako kasnije kupili. Hranu nisu trebali, nadajući se na 
moru provesti samo jednu noć, a uostalom, hranu su mislili naći na kopnu. 


Launay se prvi spustio kroz otvor, a Marcel mu je vješto dodao daske. Zatim mu je 
dodao pokrivač i plahtu, te i on sišao. Malo kasnije nalazili su se u dvorištu bolnice. 
Nisu proizveli ni najmanji šum. Pokrivač su bacili na zid koji okružuje zgradu i koji je 
posut komadićima stakla. Marcel se popeo na zid, a Launay mu je predao daske što ih 
je opet Marcel oprezno spustio na drugu stranu zida. Uskoro su se nalazili na morskoj 
obali. 


Splav je lako bilo sastaviti i u najvećoj žurbi svezati konopom. Zatim je Launay 
skinuo košulju, koju je nosio privezanu oko pasa, i jedan kraj vezao uz splav, a drugi 
za svoju lijevu ruku. Marcel ga začuđen upita što to radi. 

“Vežem se uz splav", odgovori Launay. “Ne znam plivati." 

Bila je to istina. Taj čovjek, pun smjelosti kretati na put morem na laganoj splavi 
svjestan kako je lako postati žrtvom morskih pasa gladnih ljudskog mesa, zaista nije 
znao plivati. 


Kad je sve bilo spremno, reče Marcelu: “Krenimo.? 


* Radi se o posebnom tuljcu za bijeg, u kojem se nalazi ključ za ručne okove, dlijeto za zavrtnje i metalna pilića. 
Takve tuljce izrađuju kažnjenici koji rade u radionicama u Cayenneu, a kažnjenici ih nose uz obične tuljce za 
novac. (nap, autora) 


Obala Kraljevskog otoka je grebenasta i o nju silovito udara vječno uzburkano 
more. Noć je bila tamna i bez mjeseca, te su, ušavši u vodu, nazirali jedva nekoliko 
metara ispred sebe. Uskoro su zagazili do pojasa u more odgurujući splav što dalje od 
hridina, a buka valova im je onemogućavala ikakvo sporazumijevanje. 


Zavijeni tamom, teškom su se mukom odguravali od morskog tla. Iznenada je val 
podigao splav 1 Marcel, izgubivši ravnotežu, pade sa splava. Valovi su ga bacili o 
grebene te je osjetio oštru bol i izgubio svijest. 


Malo kasnije, osvijestio se i ponovo krenuo u vodu. Glava ga je jako boljela i 
popipavši rukom, osjeti duboki prorez i toplu krv kako mu curi niz lice. Zatim se sjetio 
Launaya, pokušao se uspraviti te ga pozva, ali uzaludno. 


Marcelu je jedino preostajao povratak u bolnicu te se polako počeo uspinjati 
uzbrdicom koja ga je dijelila od zgrade. Ali, od gubitka krvi strašno je oslabio pa se 
nije mogao popeti preko zida. Krv mu je oblila cijelo lice i vrat. Mislio je otići u 
stražarnicu ali bi time alarmirao stražu koja bi se odmah dala u potjeru za njegovim 
prijateljem. Tako je sumnjao da je Launay uspio krenuti splavom, odlučio je ipak 
pričekati do zore. Pokušat će zatomiti bol, a ako je Launay još na životu, sigurno će 
mu pomoći. 

Kad je stražar na vratima zgrade spazio kako se Marcel približava teturajući i sav 
okrvavljen, odmah je dao znak za uzbunu. Napravljen je pregled kažnjenika i 
ustanovljen je nestanak Launaya. Tog jutra, kažnjenici su ostali zatvoreni iza rešetaka, 
jer su stražari i uzničari pretraživali otok, ali Launayu nije bilo ni traga ni glasa, kao ni 
splavu. 

Vijest o bijegu proširila se i dalje od Kraljevskog otoka, a svaki je kažnjenik 
ispredao vlastito tumačenje događaja. Launayeva smionost postala je legendarna, 
govorilo se kako su na Vražjem otoku pronađeni ostaci splavi. Kasnije je, iz 
Sinnamarie, došla vijest kako je more izbacilo na pješčanu obalu napola prožderano 
Launayevo tijelo. 


Ali, sve to nije bila istina. Tek jedanaest mjeseci kasnije, kad se Launay vratio na 
Kraljevski otok i ispričao mi svoje pustolovine, doznao sam što se zaista dogodilo. 


Val koji je Marcela gotovo ubio na hridima, u svojem je povlačenju povukao za 
sobom i splav. Launay, privezan uz splav i bez ikakve ozljede, dozivao je svog 
prijatelja, ali bez uspjeha. Sutradan ga je splav odnijela prema otvorenom moru, a 
zatim prema kopnu. 


U zoru, otoci se više nisu ni nazirali, a Launay je bio tek nekoliko kilometara od 
kopna. Splav se primicala obali i Launayu je srce udaralo od radosti. Napokon će se 
dočepati slobode o kojoj je toliko sanjao. 


Još nekoliko minuta... već se vidio slobodnim kako šeće Brazilom, Parizom! Splav 
se polako primicala obali. Još bliže... još bliže! Uskoro je razmak od obale bio svega 
stotinjak metara. Uporno je gledao u pjeskovitu obalu, približavajući se metar po 
metar, a zatim je morska struja stala. 


Splav se zaustavio i uskoro se počeo pomicati prema morskoj pučini. Ali, da je 
barem znao plivati. Lako bi se za nekoliko minuta dočepao kopna! Ali za njega je taj 
mali razmak značio golemu daljinu. Potpuno očajnom, preostalo mu je samo 
promatrati kako se splav zaustavlja 1 vraća prema pučini. Odvezao je jednu dasku i 
počeo veslati, ali morska je struja bila tako jaka da je svaki njegov napor bio 
bezuspješan. Od slobode ga je dijelilo samo desetak metara mora, ali za njega, iako 
tako snažnog 1 smionog, bio je to ponor koji nije mogao prekoračiti. Noću ga je opet 
zahvatila plima. 

Bio je gladan, ali više od toga ga je morila žeđ. Potpuno gol, noću se tresao od 
zime, a danju ga je pržilo sunce. Svaki dan je za njega bio vječnost. Ponovo mu je 
izbila malarija i kako ne bi pao sa splavi, potpuno se privezao. Uskoro je pao u 
polumrtvo stanje. Ta agonija trajala je četiri dana. Morski su psi slijedili splav i kad 
god bi došao svijesti prestravljeno ih je promatrao. 


Tako je izdržao tjedan dana. 


U takvom ga je stanju pronašla grupa Indijanaca koji su ribarili uz obalu 
Nizozemske Gvajane. Splav je privukla njihovu pozornost, a kad su na njoj našli gola 
čovjeka, prenijeli su ga u svoj čamac. Launay je bio još živ pa su ga odnijeli u selo, 
gdje se oporavio zahvaljujući pažnji starica indijanskog plemena, koje su ga izliječile. 

Osam dana kasnije, bio je u punoj snazi te je odlučio prijeći rijeku Maroni i 
potajice potražiti neke svoje prijatelje iz obližnjeg logora kod St. Laurenta. Imao je 
nešto novaca, i nadao se uz njihovu pomoć organizirati bijeg morem. Ali, u indijansko 
selo stigao je odred vojnika koji su obavljali redovni obilazak. Tako je Launay bio 
ponovo otkriven i dva dana kasnije, našao se u tvrđavi St. Laurent. Specijalna komisija 
mu je presudila i četiri mjeseca kasnije, ponovo se našao na otoku St. Joseph. 
Njegovoj kazni, mučeničkog samovanja u ćeliji, nadodali su još četiri godine, ali je 
sada, više nego ikad, žudio za tim da ni u kom slučaju ne ostane u mračnoj ćeliji na 
tom otoku. 


“Launay, robijaš broj 39 875. Sklon lažirati bolest. U bolnicu se smije poslati 
jedino u slučaju hitne potrebe.' Po nalogu zapovjednika straže, na vratima ćelije je bio 
postavljen upozoravajući znak. Kad je god Launay izlazio na svoju polusatnu šetnju na 
danje svjetlo po dvorištu, vidio bi taj znak, što mu ni najmanje ne bi otrglo misli od 
planiranja bijega. Znao je kako će mu biti veoma teško ponovo doći do bolnice, ali se 
ipak nadao. Neprekidno je razmišljao i kovao plan. 

Prolazili su mjeseci i Launay je mirno životario u ludari. Činilo se kao da priznaje 
poraz. Ali, jedne je noći stražar šećući nad šutljivim ćelijama začuo kako iz jedne od 
njih dopire jecanje. Posvijetlio je svjetiljkom 1 spazio Launaya kako se u grčevima 
valja po podu očajno jaučući. Malo kasnije, pozvao je bolničara i obojica krenuše u 
ćeliju, kako bi vidjeli što se događa. 

Launay je pritiskao rukama želudac, a na usta mu je izlazila pjena. Bolničar ga je 
ispitivao, ali ovaj se i dalje previjao od bolova. Bolničar je ustanovio jak napadaj bola 
u želucu. Sasuli su mu u usta nekoliko žlica opijuma 1 izašli iz ćelije. 


Sutra je dan liječničke ophodnje. Launay je to, naravno, znao. Pravio se kako je 
teško bolestan, govoreći liječniku da je noću imao jak napadaj slijepog crijeva, i to već 
drugi u dva mjeseca, te ga molio neka ga pošalje u bolnicu na operaciju. Bolničar i 
stražar potvrdili su istinitost sinoćnjeg strašnog napada boli, te mu je liječnik 
povjerovao. Potom je liječnik, unatoč znaku upozorenja na vratima Launayeve ćelije, 
izdao nalog za premještaj na Kraljevski otok. Zapovjednik straže na otoku St. Joseph 
protivio se tome, tvrdeći kako je Launay opasan tip, koji je sklon lažiranju bolesti 1 
kako mu sigurno nije ništa. 

“I, opet on? Bolje bi bilo da ga odmah vratite natrag u ćeliju“, uskliknuo je bolnički 
stražar, Morelli, kad je ugledao Launaya kako opet dolazi u bolnicu. Još nije zaboravio 
kako su mu, zbog kažnjenikova posljednjeg pokušaja bijega, oduzeli jednomjesečnu 
plaću. 

Launaya su zatvorili u sobu s rešetkama, sobu za posebno čuvane kažnjenike. 
Narednog jutra, bila je to srijeda, posjetio ga je liječnik i prepisao mu strogu dijetu za 
dva dana, a potom rekao: “Prekosutra ću vas operirati. Ništa ne smijete jesti, apsolutno 
ništa, jeste li me razumjeli? Strogo se držite dijete.? 

Morelli je bio uz liječnika. “Ne boj'te se, gospodin. Ne bojte se", prijetio se ovaj 
Launayu. On će se na svoj način već pobrinuti za njega. 

U petak ću već biti daleko! mislio si je Launay. Naime, imao je dobrog prijatelja, 
šefa bolničara, koji je toga jutra odnio pismo jednom drugom prijatelju u barakama. 
Pismo je bilo sljedećeg sadržaja: 

“Dragi moj Toto, 

Stigao sam jučer poslijepodne u bolnicu. Javi mi ako si još uvijek spreman 

pobjeći sa mnom. Ako jesi, reci to Palissieru, koji ti nosi ovo pismo. Pošalji mi 
metalnu pilicu u paketu duhana, ali mi nemoj slati nikakvo jelo, jer moram držati 

dijetu, a uzničar ne bi propustio ništa drugo osim duhana. Odmah mi odgovori, a 

večeras ću ti poslati razjašnjenje kako da stvar izvedemo. 


, 


Tvoj dobri prijatelj, La Pomme. 


Toto mu je istog popodneva pozitivno odgovorio. Launay mu je tada poslao drugo 
pismo sljedećeg sadržaja: 

“Dragi Toto, 

Otputovat ćemo sutra uvečer kada bude tamno. Čim budeš slobodan, preko dana 

sve sakrij u Ravnoj pećini. Trebamo veliki nož, odijela i čvrstog konopa. Napusti 

odred u jedanaest i nađemo se kod Pećine. Izaći ću iz bolnice u isto vrijeme. 

Hvala ti za dobru pilu. 


La Pomme.'" 


U četvrtak ujutro, Launay se probudio duboko uvjeren kako naredne noći neće više 
tu spavati. Istog se jutra Morelli potužio Pelissieru. 


On je još uvijek jako sumnjao u Launaya. “Vjerujete li da će se Launay dat" 
operirati?" upitao je. 
“Svakako,'" odgovorio mu je Palissier, “zašto se, pobogu, ne bi dao operirati?" 


“Ja sam uvjeren kako mu nije ništa. Tu je samo zato da bi pokušao ono što je 
pokušao i prošli put, a to je bijeg." Morellijevo se lice smrknulo dok je hodao po sobi. 


“Možda ćete ga ovaj put uspjeti zaustaviti", nasmijao se Pelissier. 

“Kladim se u tri boce šampanjca da se Launay neće sutra dat' operirati", reče 
iznenada Morelli. 

“Prihvaćam okladu", odgovori mu Pelissier. “Bit će to na najlakši način zarađen 
šampanjac", i pružiše jedan drugome ruke u znak prihvaćanja. 

Moram čitateljima objasniti visinu oklade. Pelissier je zarađivao na taj način što je 
stražarima i njihovim obiteljima prodavao injekcije kinina, kao i druge stvari, a imao 
je uz to još i zaradu na bolničkoj hrani. Na taj je način zarađivao isto, ako ne i više od 
stražara Morellija. 

Tog je dana, kasno poslijepodne, Launay primio pismo od Totoa, u kojem je pisalo: 

“Dragi prijatelju, 

šaljem ti dvije stotine i pedeset franaka, što sam ih za tebe skupio od naših 

prijatelja iz drugog odreda. Oni vjeruju da ćeš ovaj put uspjeti i žele nam svu 
sreću. Sve je sakriveno i spremno u Pećini: nož, uže, kao i hlače. Ali, noćas ne 
možemo otići jer je na straži Gros Mouton“', a ti znaš kakav je on čovjek. S njime 
se ne može ništa učiniti i bilo bi nam nemoguće pobjeći. Vidjet ćemo se sutra 
uvečer. Dakle sutra uvečer, u petak. Ne srdi se na mene! 

Budi strpljiv, a sutra SLOBODA!!!" 


Sutra uvečer! A Launay je trebao biti ujutro operiran. 

Što bi U mogao učiniti da odgodi operaciju? Dugo je razmišljao. Ako nešto pojede, 
možda će liječnik odgoditi. 

Zatim je Pelissier došao u njegovu sobu s rešetkama na prozoru i upitao ga kako se 
osjeća. “Ne odveć dobro", odgovorio je Launay, ali ovaj put iskreno. 

“Znaš U u što sam se kladio s Morellijem?" upita ga Pelissier. 

“Nemam pojma", odgovorio je Launay odsutna duha, misleći na svoje brige. 

“u tri boce šampanjca, i to najboljeg. Bio je spreman kladiti se da nećeš sutra htjet? 
ići na operaciju, a ja sam okladu prihvatio." 

Launay je skočio na noge i oštro pogledao Pelissiera: “Prijatelju, izgubio si 
okladu, reče odlučno. 


“Nećeš se operirati?" usklikne začuđeno Pelissier. 


* Velika Zvjerka 


“Ne! Netko računa na mene za bijeg, koji će se izvesti sutra uvečer*, odgovorio je 
Launay Bolničar je bio stari Launayev prijatelj, i imao je u njega potpuno povjerenje. I 
sam Pelissier je 1920. godine pokušao sa Dieudoneom pobjeći s otoka, te je taj pokušaj 
skupo platio. 

“Poslušaj me", reče Pelissier. “Ako hoćeš pobjeći, učini to večeras. Što ćeš reći 
sutra liječniku? Znaš dobro da Morelli vjeruje kako tebi nije ništa, i to već dva dana 
neprestano ponavlja liječniku. Ako sutra ujutro odbiješ operaciju, liječnik će pomisliti 
da ga varaš i odmah će te vratiti natrag na otok St. Joseph, a za ponovni dolazak u 
bolnicu, ne znam što bi sve morao napraviti." 

“Ali, dogovorili smo se za sutra uvečer! I, ne znam gdje su sakrivene stvari“, 
odgovorio je Launay. 

“Onda je bolje da ideš na operaciju" savjetovao ga je Pelissier. “Ma, “ajde molim 
te!" uskliknuo je Launay. 

“Pa, da", nastavio je Pelissier. “Liječnik će vidjeti da ti nije ništa i prekinut će 
operaciju. Zatim ćeš ostati još deset dana u bolnici i imat ćeš dovoljno vremena za 
pripremu bijega. Ja ću ti pomoći. To je prijateljski savjet. Ti znaš dobro da nije zbog 
tri boce šampanjca!" Launay je i sam uvidio kako je to najbolje što može učiniti. 
“Mislim da imaš pravo", reče Launay. “Javi Totou i reci mu što se dogodilo." I dok je 
Pelissier odlazio, reče mu, smiješeći se: “Ali, bocu šampanjca dat? ćeš i meni?" 

“I dvije!" odgovori mu, smiješeći se, Pelissier. 

U petak ujutro, liječnik je, obavivši pregled bolesnika, odmah otišao u operacionu 
sobu i upitao Pelissiera: “Je li sve spremno za Launayevu operaciju?" 

“Jest, gospodine", odgovori bolničar. 

“Dobro, dovedite ga", reče liječnik. 

Morelli je otišao s Pelissierom i sam otvorio vrata. Nekoliko minuta kasnije, 
Launay se nalazio na operacijskom stolu. 

“Ništa niste jeli posljednja dva dana?" upita liječnik, pripremajući svoje 
instrumente. 

“Ne, gospodine", odgovori Launay. 

“A, niste imali nikakve smetnje na srcu?" upita liječnik. 

Morelli je prisustvovao, donekle nezadovoljan tijekom čitave stvari. Još ni sad ne 
može vjerovati da vidi Launaya na operacionom stolu. A morat će platiti i tri boce 
šampanjca. 

Liječnik nije imao kloroforma, pa je Launayu dao eter. Pelissier se osmjehivao, dok 
je Launay gubio svijest, te je i mljacnuo jezikom misleći na šampanjac što će ga 
uskoro dobiti. 

Petnaest minuta kasnije po svim odredima 1 barakama proširila se najvećom 
brzinom vijest kako je Launay mrtav. Launay je mrtav! Nesretan slučaj? Ili nalog? 


Uprava se na taj način često rješavala onih kažnjenika koje nije mogla poraziti ili 
podjarmiti ili koji nisu skončali u kakvoj ćeliji. 

Istog poslijepodneva, u sumrak, Launayevo je mrtvo tijelo bačeno u more, nekoliko 
metara od grebena Kraljevskog otoka. Taj isti koji je izbjegavao morskim psima uz 
toliko dugotrajne patnje, ipak je završio u njihovim raljama. Sastavili smo za njega, što 
se rijetko dešava na Otocima, veliki vijenac cvijeća i lišća te ga predali veslačima da 
ga bace u more za mrtvim Launayevim tijelom. 


Iste su večeri stražar Morelli i bolničar Pelissier sjedili pred bocama šampanjca s 
čašama u rukama. 


Sve je to bio samo još jedan nesretan slučaj! 

“Naravno, nije imao ništa“, reče Morelli. “Autopsijom je ustanovljeno da nije bilo 
ni traga upali slijepog crijeva." 

“Svakako, odgovori Pelissier. “Ali, oklada je bila hoće li se operirati ili ne!" 
Osmjehivao se u sebi misleći na mrtvaca, svojeg prijatelja, usidrena u moru. 


XXII. 


Tijekom dugih mjeseci samovanja na otocima, u dugim satima dokolice koji su 
tištili moju dušu, spremio sam opsežan rukopis i našao načina kako da ga potajno 
dostavim u ruke namjesniku Juvanonu u Cayenneu. Bilo je to osjećajno djelo, u kojem 
sam potanko opisivao patnje i muke robijaša i otkrivao koliku bol trpe zbog nebrige 
uprave kaznene kolonije. Rukopis sam poslao namjesniku s usrdnom molbom da ga 
pročita, i ovom posvetom: 


“Njegovoj ekscelenciji, namjesniku Juvanonu, koji me svojom milosrdnošću spasio 
od samice i koji je zaslužan da sam za svoj treći pokušaj bijega odgovarao pred 
disciplinskom komisijom, a ne pred komisijom T.M.S-a, sa zahvalnošću robijaš br. 
46 635, Rene Belbenoit. 


Namjesnik je primio rukopis nekoliko tjedana prije odlaska iz Cayennea u 
inspekcijsku provjeru po Otocima, i kad je stigao u odjel nepopravljivih na 
Kraljevskom otoku, pozvao me k sebi. Dok sam stajao u stavu pozor, zahvalio mi je na 
rukopisu, rekavši: “Ako budete imali svjedodžbu dobrog ponašanja za tri mjeseca, 
pokušat ću vas skinuti s popisa nepopravljivih." Zahvaljujući na njegovoj brizi za 
mene, uvjeravao sam ga kako ću učiniti sve što budem mogao. 

Teško su prolazili tjedni, a moje je srce bilo nemirno u nastojanju da izbjegnem i 
najmanjoj prijavi nenaklonjenih stražara. Kad sam napokon preživio i ta tri mjeseca 
bez ijedne prijave, pisao sam namjesniku, podsjećajući ga na obećanje. Prvim je 
brodom stigao njegov odgovor s uputama zapovjedniku, kako me imaju skinuti s 
popisa nepopravljivih i prvim brodom poslati u kaznionicu u Cayenne. 


Tako sam se u studenom 1927. godine vratio na kopno i po prvi put vidio Cayenne. 
U kaznenoj koloniji sam bio već šest godina, a sada sam se po prvi puta našao s 
kažnjenicima u najomiljenijoj kaznionici. Napokon sam stigao do glavnog grada, u 
građansko i kazneno središte Francuske Gvajane. Ali, u to je vrijeme namjesnik 
Juvenon, čiju sam zaštitu uživao, opozvan u Francusku, i više ga nisam vidio. 


Cayenne je ponor ljudskog propaliteta. Glavni grad, kakav možemo očekivati u 
koloniji koja je, nakon što je više od tri stotine godina francuski posjed, jedina na 
cijelom južnoameričkom kontinentu, na kolonijalnu izložbu 1931. godine u Parizu, 
mogla poslati jedino leptirova krila i balzamirane majmune. Cayenne! Kažnjenici ga 
zovu gradom ruma! Iako je glavni grad jedne od najstarijih francuskih kolonija, ipak je 
to glavni grad kolonije bez kolonizatora. Jer, tko bi se usudio doseliti tamo gdje na 
svakom koraku nailazi na kažnjenike i jedino na kažnjenike? 


Osnovana 1626. godine, Francuska je Gvajana cvala još dva stoljeća, sve dok nije, 
1848. godine, ukinuto ropstvo. Tada su propale prostrane plantaže, jer su se oslobođeni 


afrički crnci raspršili po južnoameričkoj prašumi i prestali raditi. Kolonijalne vlasti su 
pomislile kako su pronašle lijek toj teškoj situaciji, poslavši četiri broda prepuna Indo- 
Kineza. Ali, kosooki su, umjesto rada na plantažama, otvarali male dućane i upustili se 
u trgovinu. Opet nitko nije radio na plantažama i situacija se pogoršavala. 


I, onda se, 1852. godine pod režimom Napoleona III., pojavila ideja o prisilnom 
radu Bijelaca, i tako je nastala kaznena kolonija. Od tada je Francuska Gvajana, kao 
kolonija, u potpunom raspadu i propadanju. 


Godine 1852., poslano je ovamo tri stotine pedeset i četiri kažnjenika, i od tada se 
taj broj popeo na više od pedeset i šest tisuća ljudi. 

Isprva su, nakon nekoliko godina, čim bi izdržali kaznu, kažnjenike vraćali natrag u 
Francusku. Tada su se ljudi zabrinuli za stanje u koloniji i netko se dosjetio kako bi se 
kažnjenici, kada bi bih prisiljeni tamo ostati, oženili tamošnjim domorotkinjama 1 
imali djecu, te bi se na taj način dobio novi život, a kolonija jake i čvrste koloniste. 
Zbog toga se u propisima kaznene kolonije nadodala naknadna kazna progonstvom, 
odnosno takozvana dvostruka kazna ili doublage. Oslobođeni kažnjenik mora, kao 
slobodnjak, provesti ovdje određeno razdoblje naknadnog progonstva, u razmjeru s 
godinama svoje kazne. 


Međutim, nitko se nije htio petljati sa slobodnjacima, koji su prisilno ostavljani u 
koloniji. Čak ni žene crne puti nisu htjele s njima stupati u brak. Svi, koji su ih 
godinama gledali u okovima i pod prismotrom straže, samo su ih izbjegavali, a njihov 
se broj sve više povećavao i izazivao strah. Sve je to bilo uzrokom što je kolonija u 
Francuskoj došla na zao glas, te se nitko nije imao želje naseliti u ovo područje. Tada 
je, od dana kad je uveden takav kazneni sustav, kolonija počela naglo opadati, postavši 
središtem bezakonja, propaliteta, siromaštva i bijede kakvoj nema ravne na svijetu. 


Danas, Francuska Gvajana ima osamdeset kilometara cesta, uključivši 1 tragičnu 
Route de la Mort““, koju je Albert Londres nazvao Route Zero ili Nultom cestom, jer 
su je sagradili robijaši u prašumi, a nema ni početka ni kraja. Nema ni jednog 
kilometra pločnika, nikakve proizvodnje, ni jedne tvornice, ni željeznice. Jednom 
mjesečno stiže trgovački brod nakrcan zalihama hrane i vraća se potpuno prazan. 
Jedino što se razvilo je kazneni sustav, osnovan prije osamdeset i pet godina. Po 
selima živi određeni broj Crnaca i Kineza, koji se bave slabo razvijenom trgovinom. 
Susjedne, dobro razvijene kolonije Nizozemske i Britanske Gvajane, očajničkim 
naporima pokušavaju odbiti sa svojih zamamnih granica valove jadnih bjegunaca. 


Francuska je već davno shvatila kako je njezin plan potpuno propao. Francuska 
kolonija, nekoć čuvena po kajenskom papiru, po proizvodnji šećera i skupog drveta, 
danas izvozi jedino neobrađeno zlato, a uvozi kriminalce. Svaki novi namjesnik nastoji 
razviti bilo kakvu djelatnost. Jedni pokušavaju s kavom, drugi sa stokom, treći s 
kakaom, ali pučanstvo uopće nije zainteresirano za to, tako da svaki pokušaj potpuno 
propada. Uvozi se čak i stoka za hranu. 


2 Cestu smrti 


Ružan i odvratan grad, Cayenne, dokaz je potpune propasti francuskih 
gospodarskih nastojanja, a i samoj Francuskoj, to je ime sinonim za zatvor, a u svakom 
Francuzu budi pomisao samo na zločine, lopove i sve vrste ljudi izvan zakona. 


Grad se prostire uz obalu, dugačku oko kilometar i pol. S juga, istoka i zapada 
zatvoren je ekvatorijalnom prašumom. Pet jadnih cesta, koje vode uz more, polaze s 
tržnice i s gata pa do radiotelegrafske stanice, što je zadnja postaja prije prašume i 
kaznionice. 

To su glavne ulice grada, koje su prilično čiste iako nisu popločene. Međutim, 
poprečne ulice su zaista ružne. Odaju izgled krajnje zapuštenosti, s trstikom i 
travurinom što raste po njima. S vremena na vrijeme, grupe kažnjenika ih očiste, ali 
samo tjedan dana kasnije ponovo izgledaju kao i prije. Jaruge i bunari puni su blata 1 
drugog smeća, a milijuni muha i komaraca zuje zrakom. Drvene kućice su niske, 
obično jednokatnice, bez ikakva stila gradnje, te grubo obojane bilo zelenom bilo 
blijedoružičastom bojom, odnosno, onom koja se našla pri ruci. 


U ovom gradu, gdje kišnica ostavlja debele usjeke po ulicama, pitka je voda nešto 
veoma dragocjeno a ima je samo dva puta na dan u trajanju od jednog sata, te teško 
onome tko se na vrijeme ne snabdije. Taj će morati pričekati do sljedećeg dana! 
Električna se energija također štedi, a uz to je i slaba. Centrala radi samo noću od šest 
sati uvečer do četiri ujutro. I tu strojeve elektrane opslužuju kažnjenici, a u slučaju 
bijega, za samo 20 centima prekinut će se dovod struje i cijeli će grad biti u tami u 
trenutku kada je potrebno bjeguncima. Gradom vladaju ucjene i spletke, a novac je 
jedini zakon. Kažnjenici rade i na odvozu gradskog smeća. Noću prolaze gradskim 
ulicama, prazneći po kućama smeće, utovarujući ga na volovska kola. Kad kažnjenici 
trebaju novaca neće se suspregnuti jednostavnoj ucjeni. Po propisima, kante za smeće 
ne smiju biti pune do vrha, već samo pet prstiju ispod ruba, tako da se mogu podići, a 
da nosač ne zaprlja ruke. Kažnjenici će u kantu ubaciti kakav težak kamen, te će, 
probudivši gospodara kuće, izjaviti kako je pretrpana i da je ne mogu odnijeti. Kako bi 
se riješili smeća, ljudima jedino preostaje platiti 44 centima za odvoz takvog smeća. 
Uostalom, ako se preko noći ostavi haljina ili rublje izvan kuće ili u dvorištu, narednog 
jutra ga zasigurno više neće biti. Biti smetlar, vrlo je omiljena služba kod kažnjenika, 
jer se na opisani način dobro zarađuje, a i o konop obješene hlače ili kakva noćna 
svilena košulja, dobro će se prodati. Kažnjenici obavljaju i čišćenje ulica, i to u 
grupama po njih šestoro s kolicima. Jedan od njih odvaja na stranu još upotrebljive 
stvari, odnosno ono što se može prodati ili popraviti, kao što su stare krpe, komadi 
metala, razbijena stakla 1 tanjuri, sve ono što će odnijeti natrag u kaznionicu. Takve 
predmete kažnjenici kasnije prodaju crncima ili svojih kolegama. 


Jedini zanimljiv gradski spomenik je kip Schelchera, koji je ukinuo ropstvo u 
Gvajani, a kojem su naredni događaji dali ironično simbolički značaj. Schelcherov kip 
grli jednom rukom malog crnca, a drugu ruku drži upravljenu prema obzorju. Kad 
kažnjenici čiste okoliš spomenika, čini se kao da kip govori malom crncu: “Vidiš li ih? 
Ti si slobodan, a oni su robovi! ? 


Jedina atrakcija Cayennea je trg Des Palmistes, koji je po svojoj osebujnosti 
sigurno jedinstven na svijetu. To je četverokutni park, od nekih dvjesto metara širine, u 
kojem se uzdiže dvjesto pedeset divovskih palmi. Te su palme visoke preko trideset 
metara, okrunjene golemim i širokim lišćem, što se blago leluja na popodnevnom 
povjetarcu. 


Glavni grad ima oko jedanaest tisuća stanovnika, točnije jedanaest tisuća duša i 
tisuću tjelesa, od kojih je sedam stotina robijaša i tri stotine kajenskih slobodnjaka. 
Ostali se stanovnici grada mogu podijeliti u četiri staleža. Tu su namještenici, većinom 
bijelci, koji žive na teret kolonije. Nakon njih dolaze malobrojni trgovci, tako da 
Bijelaca ima oko tisuću i pet stotina. Istočnjaka ima oko tisuću, i to su uglavnom 
trgovci s manjim dućančićima, koji žive od robijaša i malobrojnih građana. Na kraju 
dolaze crnci, kojih je najviše, kako u samom gradu, tako i u ostalim dijelovima 
kolonije. Većina se njih bavi uzgojem po malim plantažama u predgrađu, ali samo za 
vlastite potrebe. Neki od njih se ohrabre otići u rudnike zlata na nekoliko mjeseci, 
kako bi zaradili nešto novaca, kojeg će, po povratku u grad, potrošiti na jelo, ili češće 
na piće po obližnjim krčmama, koje su u rukama istočnjaka. 

Na tržnici, kraj obale, susreće se svakojako mješovito pučanstvo Cayennea. U toj 
zgradi limenih zidina, život počinje rano izjutra. Daudous, kako Kreoli nazivaju 
crnkinje, čavrljaju i glasno hihoću po grupicama. Bespravni slobodnjaci teška koraka 
lutaju gladni između prodavača nastojeći sklopiti kakav mali posao ili ugrabiti sa 
zemlje ispalo zelje. Naiđe tu i po koji kažnjenik, s velikim slamnatim šeširom, u 
odijelu sa širokim crvenim prugama, koji kupuje hranu kao dodatak propisanom 
minimalnom obroku. Pojavit će se katkad i po koja Bijelkinja, koju često puta izdaleka 
nadzire njen obožavatelj, kažnjenik. One same obavljaju kupnju, jer su previše 
siromašne da bi si priuštile sluškinje. Tu možete vidjeti i kuhare namjesnika, državnog 
odvjetnika i načelnika, također kažnjenike, ali u građanskim odijelima koje odaje 
jedino veliki slamnati kažnjenički šešir. 

Cijene živežnih namirnica su veoma visoke. Novac je u Gvajani dragocjena stvar, 
te jedan novčić ovdje vrijedi kao jedan dolar. Među prodavačima se, na tržnici, nalazi i 
nekoliko kažnjenika. Glavni mesar nije nitko drugi nego stari vođa čuvene bande 
Villette, koji je bio osuđen na doživotnu robiju zbog trostrukog umorstva. Njegova 
stalna mušterija je upravo Metge, član zloglasne bande Bonnot, strah i trepet 
Francuske, koji je ovdje, osuđen na doživotnu robiju zbog dvostrukog umorstva, bio 
kuhar trojice gvajanskih namjesnika. 


U gradu se na svakom koraku može naići na kažnjenike. Kajenska kaznionica 
nalazi se na kraju grada, uz more, te stražnjim dijelom dopire sve do tropske šume. Nju 
ne opasuje zid ili kakva ograda. Za tim nema nikakve potrebe jer se kažnjenici 
slobodno kreću gradom! Postoji samo nekoliko rešetaka, koje opasuju vrt s tri velike 
barake, prvom za Istočnjake, drugom za Arape i trećom za Europljane. Mnogi 
kažnjenici spavaju u gradu, u kućama gdje rade. 


To je kaznionica za kojom žudi svaki kažnjenik, jer se tu uživa najveća sloboda i 
najveća je mogućnost zarade. U Cayenneu se nalazi i francuska vlast, pa se s 
kažnjenicima bolje postupa, te ih se ne podvrgava svakakvom mučenju kao drugdje. U 
šest sati ujutro, kolone kažnjenika napuštaju kaznionicu u pratnji jednog uzničara, 
zaustavljajući se kod dućana kakvog Istočnjaka, na čašu tafije i duhana. U deset se sati 
vraćaju na obrok, kako bi oko dva ponovo krenuli na rad 1 vratili se već oko pet sati. 


Svaki si kažnjenik u Cayenneu može priuštiti kakvu doudou, odnosno priležnicu, 
koju posjećuje svakog poslijepodneva, samo ako ima dovoljno novaca i ako joj ponudi 
jednu ili dvije čašice tafije. To je popularno piće u tom gradu i smatra se dijelom 
nagrade koju zahtijevaju brojne prostitutke. Obično se pije čista tafija ili pomiješana s 
različitim opojnim travama, s kojima je istočnjaci razblažuju. Često je razrjeđuju s 
vodom i malo papra i na taj način varaju nevješte goste. Zabranjeno je prodavanje 
alkoholnih pića kažnjenicima, koji će ipak pronaći način kako se domoći jedne ili dvije 
čašice voljene tafije. I dok grupa kažnjenika pije u kakvoj trgovini, jedan od njih će 
stražariti pred vratima, a i Istočnjaci će im uvijek izaći u susret, samo da bi prodavali. 

Bez kažnjenika, Cayenne bi propao. Stoga, kad god se u Francuskoj govori o 
ukidanju kaznene kolonije, kajenski načelnik protestira, potpomognut stanovništvom, 
jer gradski život ne bi mogao opstati bez kažnjenika. Ti su danas robovi kolonije, 
njezina nužda i njezino zlo. Kajenski je puk previše neuk da bi shvatio koliko to zlo i 
sramota predstavlja trajnu smetnju i prepreku napretku grada, i sve dok se kažnjenici 
ne maknu, nastavljat će se i propast Cayennea. 


Spomenut ću nekoliko slučajeva koji se mogu dogoditi samo u ovoj rupi na Zemlji. 


Takav je bio incident, koji je svojom tragičnošću bio prava drama. Afera je izazvala 
međunarodni odjek, ali najvažniji rezultat čitave afere bilo je rasvijetljene kolonijalne 
nebrige i surovosti. Dvanaest kilometara prije samog grada, usred mora, na otočiću 
veličine 50 kilometara, nalazi se svjetionik Enfant Perdu“', koji pokazuje put 
brodovima do luke i koji je jedan od glavnih svjetionika na tim obalama. U njemu se 
uvijek nalaze po tri kažnjenika. 


Sredinom ožujka, jedan je od njih obolio. Na svjetionik su postavili oznaku za 
pomoć i sutradan je po bolesnika stigao lučki motorni čamac. Prema propisu, bolesnog 
kažnjenika odmah mora zamijeniti sljedeći kažnjenik, što nije učinjeno, a ni preostala 
dvojica na samotnom otoku nisu to zatražili, nadajući se plaći onog trećeg, što bi im 
donijelo tridesetak franaka više. 


Prolazili su dani i došao je mjesec travanj. Obično su čuvari svjetionika dobivali 
pošiljke hrane prvih pet dana u mjesecu. Prošlo je petnaest dana, a do svjetionika nije 
pristao ni jedan čamac! Pošto su jeli hranu namijenjenu trojici kažnjenika, pretpostavili 
su da je to razlog što nisu dobili nove zalihe. Međutim, oni su se vrlo obilno hranili i 
tako im je uskoro, 15. travnja, preostalo hrane još samo za dva dana. Postavili su znak 
za pomoć, kako bi privukli pozornost Cayennea. Ali motornog čamca još nije bilo. Isto 


"Izgubljeno djetešce 


je bilo i narednih dana. Pošto nisu više imali hrane, počeli su skupljati školjke po 
grebenima svjetionika. Prošao je 23. i 24. dan mjeseca travnja ... Prošao je i 26., a na 
njih se još uvijek nisu sjetili. Zatim je ponestalo petroleja za svjetionik, a nisu imali ni 
šibice da upale svjetioničku luč. Dvadeset i sedmog dana utrnulo se svjetlo svjetionika. 
Te je noći svjetionik Enfant Perdu bio ovijen tamom, a bio je to jedna od najvažnijih 
plovidbenih oznaka na tom dijelu južnoameričke obale. Prošla su i naredna dva dana u 
takvom očajnom stanju, a lučki se čamac još nije pojavljivao. Što se, dakle, dogodilo? 
Grad je zasigurno vidio kako je Enfant Perdu već tri noći u tami, a mogli su uočiti i 
znak za pomoć, koji je bio istaknut već punih petnaest dana! Tridesetog travnja, 
napokon se pojavio lučki čamac. Približio se svjetioniku, ali se ubrzo morao vratiti 
zbog uzburkanog mora. Prošla su i prva dva dana mjeseca svibnja, a zaboravljeni su se 
kažnjenici verali po hridinama tražeći školjke i u jakim valovima izlagali svoje živote. 
Bilo im je jasno kako su prepušteni smrti, a uz sve to, najmanja im je briga bila svjetlo 
svjetionika. Ionako nisu ništa mogli napraviti, a jedina briga im je bila kako se spasiti, 
jer još nekoliko dana, 1 umrli bi od gladi. Na kraju su donijeli odvažan zaključak. 
Odvažan stoga što ni jedan od njih nije znao plivati i stoga što se na uzburkanom moru 
trebalo odvažiti za ono što su naumili. Sve drugo bilo bi bolje nego umrijeti na pustom 
otoku, te su odlučili nekako se domoći kopna pomoću splavi napravljene od drveta 
maloga skloništa na podnožju kule u kojoj su živjeli. More je bjesnilo. Šestog dana 
svibnja, nakon što su čekah, nepomični, cijeli dan s nadom u posljednju pomoć, 
uvidjeli su da im preostaje jedino bijeg. Kad su posljednje zrake sunca nestale u moru, 
spustili su splav u vodu. More je bilo tako uzburkano da se splav dva puta prevrnula, a 
njih je samo čudo spasilo. 

U pola noći, nakon višesatne borbe s vodenom bujicom, stigli su do kopna. Bili su 
goli, a riješili su se odjeće kako ih ona ne bi pretegnula u vodu. Noć su proveli na 
obali, jer nisu znali gdje su pristali, boreći se s nepodnošljivim ugrizima komaraca. 
Kad je svanula zora, krenuli su put prašume i nakon nekoliko sati stigli do kolonijalne 
ceste, beskorisne Nulte ceste. Ispričali su svoj slučaj redarstvenicima, koji su ih 
najprije nahranili, a potom odveli u Cayenne. Tu su odmah poslani u bolnicu, ali su ih 
teretili za zločin počinjen napuštanjem radnog mjesta. Jedan je od kažnjenika, po 
imenu Job, smogao smjelosti prijaviti slučaj međunarodnoj pomorskoj komisiji, 
izazvavši time međunarodnu istragu i uplitanja. Joba su poslali u logor Kourou na 
četiri preostala mjeseca osude, ali je uz naknadnu kaznu, ostao tamo sve do svoje 
smrti. Drugi je osuđenik pomilovan, oprostili su mu ostatak kazne i vratili ga u 
Francusku. Bilo mu je oprošteno, samo zato što nije prijavio slučaj niti se borio za 
svoja ljudska i civilizacijska prava. 

U Cayenneu, u jednoj bolničkoj sobi, nalaze se, jedna pokraj druge, sedam velikih 
staklenih posuda, u kojima se, alkoholom sačuvane, nalaze glave giljotiniranih 
kažnjenika. Među njima je i glava čovjeka koji niti je umro pod giljotinom niti je ikad 
osuđen na smrt u kaznenoj koloniji. 

Jeziv su prizor, te glave. Posude u kojima se nalaze, pune su prozirna alkohola i 
možete ih iz blizine potanko proučavati. Kosa, brada i brkovi na tim glavama jako su 


narasli, jer, kako što je poznato, dlake rastu neko vrijeme i pošto je glava odrubljena 
od tijela. Među giljotiniranim glavama nalaze se i glave ljudi koji su u svoje vrijeme 
uvelike uzbunili koloniju. Tu je glava Statea, kao i njegovog ortaka, koji su poklali 
cijelu indijansku obitelj u Nizozemskoj Gvajani, i to zbog malo prisvojena zlata. Na 
svoju su nesreću ostavili na životu jedno dijete, koje ih je kasnije prepoznalo i odvelo 
na giljotinu. Tu se nalazi i glava kažnjenika koji je ubio liječnika u logoru Kourou i 
zbog kojega od tada kažnjenici moraju pred liječnika potpuno goli. Ostale glave, 
blijede, jezovite i demonskog izgleda, bile su glave onih koji su ubili kakvog 
namještenika uprave ili građanina. 


Ali, posljednja u ovom groznom redu, sedma glava, jest glava čovjeka koji uopće 
nije odveden na stratište. To je ujedno i najstravičnija glava. Ona ima groznu povijest i 
pripadala je čovjeku koji je osuđen zbog strašnog zločina, iako ga nije počinio. Zvao 
se Bričre, a optužen je za ubojstvo petoro svoje djece, okupljene na obiteljskoj 
svečanosti. Imao je i šesto dijete, djevojčicu, koju je također bio pozvao, ali koja nije 
na vrijeme stigla, tako da je, kako je optužba utvrdila, pravim čudom izbjegla smrti jer 
je otac zasigurno ne bi poštedio. Bričre se branio što je bolje mogao, pozivajući se na 
svoju nevinost. Ipak su ga osudili na doživotnu robiju. Petnaest godina kasnije, neki je 
poluludi skitnica priznao na samrti svećeniku kako je on počinitelj tog višestrukog 
zločina, te je svoj čin opisao tako u potankosti, da nije bilo sumnje u istinitost njegova 
priznanja. Bričre je proglašen nevinim, ali francuska je pravna birokracija toliko 
čekala s pomilovanjem, da je prije dočekao smrt. Duge dvije godine, unatoč priznatoj 
nevinosti, i dalje je životario u kaznenoj koloniji čekajući na službeni pravorijek, 
kojim bi mu vratili slobodu. Zatekla ga je smrt. Nesretnik je umro u kajenskoj bolnici, 
kao sramotni kažnjenik, dvije godine nakon što su svi priznali njegovu nevinost. 
Francuskoj pravdi bila je dokazana njezina pogreška. Ta pravda, koja neće nikada 
priznati pogrešku, zavlačila je osudu u revizijskom procesu ovog tragičnog slučaja 
mjesecima i zadržala nesretnika u kaznenoj koloniji sve do njegove smrti. 

Ali, ni to nije bilo dovoljno. Jedan od namještenika pokvarene i zlobne kaznene 
uprave odlučio je da se glava tog nevinog čovjeka odreže i postavi u posudu s 
alkoholom, zajedno s glavama smaknutih kažnjenika. Kako su mogli biti tako 
nečovječni i dopustiti takvu pakost? Zašto je to učinjeno? Nitko to ne zna, niti će ikad 
doznati. Nisam doznao ni ja, iako sam pokušavao svim sredstvima. Nisam nikada 
naišao na liječnika, bolničara ili stražara koji bi mi znao na to odgovoriti. Ni u 
arhivima uprave nisam mogao naći ni najmanji razlog zbog kojeg su kajenske vlasti 
izložile, na taj način, glavu nevina čovjeka. Slučaj je to, kojeg se i u samoj Gvajani 
stide! 


XXIII. 


Jedina pomisao, koja proganja skoro sve kažnjenike u Gvajani, je pobjeći prvom 
prilikom. 

Četiri su mogućnosti bijega iz kaznene kolonije, i to: kroz prašumu, preko 
Nizozemske Gvajane, uz pomoć brazilskih krijumčara, te na posljetku bijeg morem. 
Postoji i peti način, koji se rijetko kada upotrebljava, makar predstavlja gotovo sigurnu 
mogućnost uspjeha. To je bijeg kojeg pripreme rođaci ili prijatelji kažnjenika, stupivši 
s njim u kontakt, dogovore se o sastanku, te ga odvedu sa sobom s lažnom 
putovnicom. To se dogodilo, što je vrlo čudno, zaista rijetko, ali je svaki takav pokušaj 
i uspio. Poznavao sam dvojicu Amerikanaca, jedinih u posljednjih dvadeset godina 
koji su ovamo dospjeli, koji su pobjegli na taj način. Bila su to dva brata, vojnici u 
Francuskoj za vrijeme svjetskog rata, a osudili su ih na doživotnu robiju zbog 
umorstva jedne kabaretske plesačice na Montmartru. Čim su stigli u Gvajanu, stariji je 
pobjegao čamcem preko mora i sklonio se negdje u Sjedinjenim Državama. Zatim je 
razmišljao kako osloboditi brata koji je ostao u Gvajani. Otišao je u Baltimor i 
dogovorio se s mornarima trgovačkog broda koji je svaka dva mjeseca dolazio na 
ukrcaj boksita iz rudnika Moengo u Nizozemskoj Gvajani, 45 kilometara udaljen od 
St. Laurenta. Jednog dana se prijavio u St. Laurent neki Indijanac i raspitivao se o 
kažnjeniku odjela C. Kad ga je pronašao, predao mu je pisamce s uputama o bijegu, pri 
kojem mu je taj Indijanac trebao pomoći. Nakon toga, više ga nitko nije vidio u 
Gvajani. Ta su dva brata, osuđena na doživotnu robiju, provela u francuskoj kaznenoj 
koloniji manje od godinu dana. To je, kako rekoh, rijetko korišten način bijega, a 
možda i stoga što rođaci i prijatelji kažnjenika ne znaju ni sami kako bi to mogli 
izvesti. 


Bijeg kroz prašumu gotovo je neizvediv. Nikome još do sada nije uspjelo iz 
Francuske Gvajane prodrijeti kroz prašumu do Brazila. Na tom putu, bjegunce čekaju 
neukrotive rijeke što kilometrima prodiru u unutrašnjost prašume i koje bijelci, nevični 
upravljati urođeničkim čamcem protiv jakih riječnih struja, ne mogu savladati, a 
pješice je gotovo nemoguće napredovati. Bilo bi potrebno organizirati i pripremiti se 
na tešku i veliku ekspediciju, s vještom posadom, što je osuđenicima u Gvajani gotovo 
nemoguće. Jedino bi majmuni, što se kreću s vrha jednog na drugo drvo, mogli 
pokušati takav pothvat bez većih priprema. Kažnjenici se ipak, premda su ih život i 
prilike u koloniji doslovno pretvorili u životinje, ne mogu othrvati oskudici i velikim 
prirodnim zaprekama prašume, te ubrzo postaju žrtvama prašume, ako se na taj 
pothvat i odluče. 

Što se, pak, tiče bijega preko Nizozemske Gvajane, situacija je sljedeća. Prije 1923. 
godine, Nizozemci su dobro primali bjegunce. Trpjeli su ih u svojoj koloniji 1 
omogućavali im zaposlenje, te je u glavnom gradu živjelo oko stotinjak kažnjenika iz 


francuske kolonije. Ali, jednom je jedan od njih, neki Coutacot, počinio grozan zločin. 
Osuđen je na smrt i obješen u Paramaribu, a otada sve bjegunce, bez izuzetaka, hvataju 
i odmah šalju natrag u St. Laurent. Jedino nekažnjeni mogu proći njemački kažnjenici. 
Njemački konzul u  Paramaribu raspolaže posebnim fondom za pomoć 
sunarodnjacima, i na taj im način pomaže prelazak preko nizozemske kolonije. Oni 
moraju samo prijeći rijeku Maroni, te dokazati svoje njemačko porijeklo redarstvenom 
povjereniku u Albini, koji ih propušta do Paramariba, gdje će im njihov konzul pružiti 
sklonište i ukrcati ih na prvi brod za Hamburg. To je propisana međunarodna 
konvencija, značajna s mnogo stajališta. Međutim, uprava kolonije je za to doznala i 
od tada njemačke kažnjenike zatvaraju na Otocima ili u kaznionici Cayenne, sto i 
osamdeset kilometara daleko od rijeke. Međutim, neke od njih ni ta udaljenost nije 
sprječavala da dođu do slobode. Lako bi prešli prašumu između Cayennea i St. 
Laurenta, a potom i rijeku. Kada im to uspije, o njima se gubi svaki trag. Postali su 
slobodni! 


Postoji mogućnost bijega i kao slijepi brodski putnik. Događa se često da se 
kažnjenik, pobjegavši iz kakvog logora, sakrije između tereta nekog riječnog broda u 
St. Laurentu. Pridruživši se skupini kažnjenika koja radi na ukrcavanju, uspije se 
nekako sakriti u potpalublju. Kad skupina završi ukrcaj, stražar prebrojava ljude i kako 
bjegunac nije među njima, brod odlazi, a s njim i bjegunac. Nekima uspije taj pokušaj, 
ali su to rijetki slučajevi, jer ih većina biva uhvaćena na Martiniqueu, gdje izlaze iz 
skloništa u potrazi za hranom. Kažnjenici koji se povjeravaju krijumčarima ili 
brazilskim gusarima, kako ih nazivaju u Gvajani, izlažu se velikoj opasnosti. Ti gusari 
traže tisuću franaka po svakom bjeguncu, ali skoro u svim slučajevima pothvat 
završava time da putnika bace u more, pošto su ga iskasapili tijekom potrage za 
brazilska vlada, koja je nekoć zatvarala oči nad takvom trgovinom, počela loviti 
krijumčarske lađe i kažnjavati ih teškim globama ako pronađe kažnjenika iz Francuske 
Gvajane. 


Na kraju preostaje veliki 1 pustolovni pothvat bijega preko mora. To je 
najpogibeljniji način, ali pruža uspjeh najvećem broju kažnjenika. Godišnje se 
poduzima šest ili sedam takvih pokušaja, od kojih uspijevaju jedan ili dva, što znači da 
se osam ili deset ljudi dočepalo slobode. Četiri od takvih pokušaja završavaju 
uhićenjem i povratkom iz susjednih kolonija, ili iz Venezuele ili iz Kolumbije. O 
najvećem dijelu tih pokušaja svjedoči samo vječna šutnja morske dubine. 


Nije lako prevaliti stotine i stotine kilometara na nenaklonjenoj vodi ih u laganom 
indijanskom čamcu, dugom sedam a širokom svega jedan metar. Do država Srednje 
Amerike i do Venezuele potrebno je prevaliti tisuće i tisuće kilometara, ploveći 
pučinom stotinu kilometara udaljen od obale. Bjegunac sjedi skutren i nepomičan u 
malenom čamcu petnaestak dana, katkad i po tri tjedna, trpeći žeđ 1 glad, mokar od 
valova i obilne noćne rose, dok ga danju prži sunce. Treba preživjeti i velike oluje, a 
uzastopno ih prate morski psi. Usprkos svemu tome, takav opasan pothvat uspije 


godišnje četrdesetorici ili šezdesetorici kažnjenika! 


Polovicom veljače 1928. godine, primio sam odgovor na pismo gospođe Miles. U 
pismu me odgovarala od bijega i savjetovala mi da izdržim kaznu, od koje je preostalo 
još osamnaest mjeseci. Ali, kako bih 1 nakon izdržanih osam godina kazne bio prisiljen 
izdržavati daljnje progonstvo u Gvajani, odlučio sam, čim se za to ukaže prilika, 
pobjeći. 

Počeo sam razmišljati o bijegu čamcem preko mora. Ali u Cayenneu, gdje su ljudi 
rijetko spremni upustiti se u opasnost bijega, nisam mogao pronaći mornara koji bi 
upravljao čamcem. 


Morao sam brzo odlučiti što ću napraviti, to više što sam imao mnogo novaca, te je 
bilo bolje pokušati odmah, odnosno prije nego što ga potrošim, jer mi je on bio jedini 
spas. Tada sam skovao plan bijega. Bio je to dobar plan. Odlučio sam se, naime, 
ukrcati kao putnik na francuski brod koje je obalom plovio do brazilske granice, gdje 
bih se iskrcao na brazilski poštanski brod 1 nastavio put uz južnoameričku obalu. Za taj 
plan trebali su mi dokumenti. Raspitujući se, zaključio sam kako to i nije neki 
problem. Najvažnije mi je bilo dobiti brazilsku putovnicu, što mi je bez poteškoća i 
uspjelo. Činovnik, koji je bio tajnik konzula u Cayenneu, bio je kažnjenik te mi je za 
stotinu franaka nabavio putovnicu sa svim potrebnim pečatima i podacima. 
Nedostajala mi je još samo potvrda da sam slobodnjak. Slobodnjaci u Gvajani žive u 
takvoj bijedi, da lako prodaju svoje dokumente, i to čak za pet franaka. Na taj sam 
način nabavio dokumente od jednog slobodnjaka koji je izdržao cijelo razdoblje 
progonstva i koji je mogao već i napustiti koloniju. Bio bi on već odavno otišao natrag 
u Francusku, ali, jadnik, nije nikako mogao skupiti potreban novac za putnu kartu. I, 
tako sam mu platio da mi kupi putnu kartu od Saint Georgesa na njegovo ime. Ja sam 
se trebao ukrcati na brod u trenutku isplovljivanja. 


Brod je otplovljivao u pet sati poslijepodne sljedećega dana, u subotu, a u petak je 
već sve bilo spremno, moje građansko odijelo sakriveno u kolibi prijatelja 
slobodnjaka, a putovnica propisno zapečaćena s dopuštenjem za granični prijelaz na 
brazilski poštanski brod. U subotu, u tri sata poslije podne, kad sam s odredom 
kažnjenika izašao iz kaznionice, i s velikom nadom u srcu, čuo sam kako gradski 
objavljivač, udarajući u bubanj, najavljuje odgodu odlaska broda Oyapock, do nedjelje 
u osam sati ujutro. To je bio francuski brod, moj brod, brod u koji sam polagao sve 
nade u spas, i to me nenadano odgađanje polaska jako zabrinulo. Po planu sam trebao 
napustiti svoj odred u dva sata poslijepodne, tako da moja odsutnost, ako bi me i 
uhvatili prije odlaska, ne bi bila duža od tri ili četiri sata, a time ni ja bjegunac. Ali, 
ako brod odlazi u nedjelju ujutro, morao bih bijeg izvesti u subotu poslijepodne, jer se 
u nedjelju ne bih mogao izvući iz kaznionice pod izlikom odlaska na rad. Tako bih 
morao provesti cijelu noć u bijegu, i ako bi me uhvatili u trenutku ukrcavanja, moje 
izbivanje trajalo bi više od dvanaest sati i smatrali bi me bjeguncem. 

Ali, nosila me pozitivna ideja u dobar svršetak stvari. Uzdajući se u sebe, i u 
ovakvoj teškoj situaciji bio sam uvjeren da ću, ako me ne uhite u trenutku ukrcaja na 
brod, biti napokon slobodan. U Saint Georgesu, zapuštenom seocu od osam stotina 


stanovnika na brazilskoj granici, čekao me samo još jedan redarstvenik, Crnac, koji mi 
ne bi mogao pronaći ništa sumnjivog, jer imao sam propisne dokumente slobodnjaka, 
koji je izdržao potpunu kaznu progonstva te je mogao otići kamo god želi. Sve sam to 
u svojoj uzbuđenosti isplanirao. Kad stignem do Saint Georgesa, čim se spusti noć, dat 
ću 25 franaka nekom crncu da me prebaci niz rijeku do brazilskog pograničnog sela 
Demonti, a svoje papire slobodnjaka bacit ću u vodu, jer ću u selu pokazati propisnu 
putovnicu s dopuštenjem ulaska u Para. Neprestano sam si ponavljao kako će sve 
uspjeti po planu. Stvarno bih bio glup, a da ne uspijem izvesti tako jednostavan plan. 
Jedina je zapreka bila odgoda polaska broda. Ipak, to nije bio dovoljan razlog da 
promijenim svoje planove i posumnjam u sreću. U lisnici sam imao posložene sve 
potrebne dokumente i uspjeh mi je bio gotovo osiguran. Vrlo malenom broju 
kažnjenika, u čitavoj koloniji, se ovako posrećilo i pružila takva mogućnost kao sada 
meni. Odlučio sam iskušati sreću i nastaviti po planu. U tri sata poslijepodne, te 
čuvene subote, napustio sam odred dok smo krčili ceste od narasle trave, rekavši 
stražarima kako idem u dućan po hranu. Predao sam oruđe prvom susjedu i dao mu 19 
centima da ga večeras vrati u logor, kako se ne bi primijetio moj nestanak. Odmah sam 
se uputio u kolibu prijatelja, slobodnjaka, koji mi je nabavio građansko odijelo i kod 
njega se sakrio. Cijelu sam noć šetao po kolibi, jer sam bio suviše uzbuđen da bih 
mogao spavati. Hoće li mi ovaj put uspjeti dočepati se slobode? Mora mi uspjeti! Čim 
je svanulo, prijatelj je otišao do gata saznati točan sat odlaska broda. Njegova 
odsutnost trajala mi je poput vječnosti. Vratio se rekavši mi da se odmah spremim, jer 
sat odlaska nije promijenjen. Savjetovao mi je što brži ukrcaj na brod dok po ulicama 
nema više stražara. Brzo sam se odjenuo i u nekoliko sam trenutaka bio spreman. U 
lijepom odijelu i s tropskim šeširom elegantno postavljenim na glavi, sa zelenim 
naočalama protiv sunca napustili smo zajedno kolibu, te krenuli kroz grad birajući 
sporedne uličice. Malo kasnije, nalazili smo se na gatu i do tuda je sve dobro prošlo. 


Pred vratima, iza kojih se prostirao dugi i uski gat, na kraju kojeg je bio usidren 
brod, uhvatio sam prijatelja za ruku i snažnom je zahvalnošću stisnuo. Zatim sam se 
prenuo i ne trepnuvši prošao kraj lučkog stražara kod gatskih vrata. Osjetio sam kako 
me oblijeva hladan znoj. Nalazio sam se već na gatu! Gat mi se pretvorio u dugu 
trkališnu stazu prema slobodi s brodom na cilju. Kretao sam se polako, sa smrtnom 
tišinom u srcu, a izgledalo mi je kao da mu nema kraja. Brojao sam svaki korak, 
sjećam se još i danas, mirno i sporo, sa srcem u grlu, prevalio sam pet stotina i 
šezdeset koraka. Popeo sam se po mostiću broda, pokazao kartu i stjuard me odvede 
do kabine. 


“Uf! uzdahnuo sam pošto je stjuard primio napojnicu, a ja zatvorio vrata za njim. 
Sad sam bio sam i mogao sam misliti, provjeravajući sve ono što sam učinio do sada, 
nisam li propustio što ili učinio kakvu pogrešku. Sve je bilo u savršenom redu, mogao 
sam se nadati slobodi! 

Stojeći nasred kabine, iza zatvorenih vrata, moje je srce bilo prepuno radosti. 
“Uspjelo mi je", neprestano sam ponavljao sa suzama u očima. “Uspjelo mi je. Ipak, 
ponovo me obuzeo nemir. Poželio sam da brod krene. Pogledali kroz prozorčić, a 


rijeka se svijetlila pred mojim očima i mali su virovi bljeskali u vodi pod sunčanim 
svjetlom. Nizozemska se obala nalazila točno nasuprot meni, i dok sam je tako 
promatrao učinila mi se sve opakijom. “Zbogom', govorio sam njenom mračnom 
obrisu u prvom jutarnjem svjetlu. “Zbogom. Neka mi Bog udijeli samilost da te više 
nikada ne vidim." Zatim se okrenem unutrašnjosti kabine s dubokim uzdahom 
olakšanja i stanem koracima mjeriti kabinu. Nisam imao sata, a žudio sam za 
trenutkom kad će se brod početi ljuljati otplovljujući iz tog zemaljskog pakla. Počeo 
me obuzimati nemir: “Sigurno je već vrijeme odlaska. Što čekaju?" pitao sam se. 


Napokon se oglasila sirena. Prvi znak! Uskoro će se odvezati privez broda. Lud od 
radosti, popeo sam se kriomice na palubu, odakle sam mogao promatrati kako se 
posljednji putnici uspinju na brod. Na palubi sam mogao biti siguran, jer u Ojapoku, 
mjestu na brazilskoj granici, gdje je brod najprije trebao pristati, nema kažnjenika i na 
brod neće moći doći ni stražari ni kažnjenici. 

Još jednom je odjeknula sirena broda. Bio je to drugi zvižduk. Još nekoliko minuta 
i udaljit ćemo se od gata i napokon ću se osloboditi te gvajanske kolonije jednom za 
svagda. 


I tada, u trenutku kad me sloboda već počela preplavljivati, spazio sam jednog 
redarstvenika kako brzo trči po gatu, mašući brodu da stane. Pogled mi se ukočio na 
tom stražaru, pokušavajući umanjiti strah koji mi je provaljivao na sve pore. Zašto bi 
trčao baš zbog mene? Međutim, ipak je to bilo zbog mene. Predosjećao sam to i srce 
me je probadalo udarcima u grudima. 


Ostao sam nepomičan, dok se stražar hitro primicao brodu. Pozdravio je časnika i 
dugim koracima se popeo na brod. Čuo sam kako traži nekoga po imenu Ormieres. 
“Na popisu putnika nalazi se to ime“, rekao je stražar pokazujući popis putnika što ga 
je sa sobom ponio. 

Ormieres! Uhvatio sam se o ogradu broda kao gromom pogođen. Ormieres je bilo 
ime slobodnjaka od kojega sam kupio svoje dokumente. Ali zašto baš Ormieres? On je 
bio slobodan i imao je potpuno pravo biti na ovom brodu. Uzbuđeno sam razmišljao i 
sva su mi osjetila bila upućena razgovoru koji se vodio nedaleko od mene. Časnik je 
pozvao stjuarda koji je potvrdio stražaru o postojanju putnika po imenu Ormieres i da 
se ovaj zasigurno nalazi u svojoj kabini. Shvatio sam odmah kako ne smijem gubiti 
vrijeme, i dok su se uspinjali stepenicama prema mojoj kabini, uputio sam se prema 
mostiću. Našavši se na gatu, hitrim sam se koracima počeo udaljavati. Opet mi se taj 
gat činio dug poput vječnosti, ali ovaj put sam bio sav u strahu, kojeg mi je prije 
zatomljivala velika nada u slobodu. Žurno sa hodao prema cilju, vratašcima na kraju 
gata. 


“Hej, hej!" počeo me netko iznenada dozivati s broda. Prošao sam nekoliko stotina 
metara i htio sam već potrčati kako bih što prije stigao do vrata. Ali, nisam se usudio. 
Sve bi bilo gotovo da sam to napravio, mogli bi i pucati na mene. Tada sam se 
nastavio kretati naprijed, ne okrećući glavu, istom brzinom. 


“Hej, hej!" Sada je glas bio bliže meni i mogao sam čuti udarce njegovih hitrih 
koraka. Odjekivali su u mojoj glavi kao ubodi. Na dugom gatu nije bilo ni žive duše i 
jedino što sam razabirao bila su vratašca još daleko od mene. Jedini zvuk koji mi je 
parao uši bili su udarci sve bližih koraka. Jedva sam zatomio želju da i sam potrčim. 
Nije bilo sumnje kako stražar trči upravo za mnom. Nije moglo biti ni najmanje 
sumnje. Ali, možda bi me ipak pustio, on traži Ormieresa, a ja nisam Ormieres. 
Postojala je još samo nada u takvo rješenje. I dalje sam hodao, a koraci su se čuli sve 
bliže ... i bliže. Mogao sam se, unatoč svim naporima, svladati, samo me je lice 
odavalo svojim mrtvačkim bljedilom. 

“Hej, hej vi!" Ovaj me put skoro dostigao i morao sam se zaustaviti. Našao sam se 
licem u lice s njim. 


“Kamo idete?" upitao me. 


“U grad", odgovorio sam što sam mirnije mogao. Kad me pogledao u lice kao da se 
iznenadio. Tada sam zaigrao na svoju posljednju kartu pokušavši iskoristiti njegovo 
prividno iznenađenje. “Zaboravio sam nešto u gradu i moram hitro otići", rekao sam 
jednostavno. “Brod će uskoro otploviti." Hinio sam nestrpljenje, nadajući se kako će 
me ostaviti. Dok sam promatrao brod i vrata na kraju gata, stražar kao da nije znao što 
bi učinio. Mogao sam jedino čekati, a vrijeme je prolazilo. Da se ispričao što je 
pogriješio, hitro bih mu dobacio “ne smeta? i požurio bih luđačkom brzinom po gatu ... 

Ali, s broda su me počeli požurivati. Nestrpljivo sam se migoljio, nervozno 
gledajući prema vratima. Stražar je čupao brkove ne znajući što učiniti. Zatim je, pošto 
su ga požurivali sa broda, zatražio moje dokumente. Potpuno miran, pružio sam mu 
dokumente koje sam imao, odnosno dokumente onoga kojeg je on tražio. Hitro ih je 
otvorio i pregledao. 


“Ah, vi", uskliknuo je, “vi, niste Ormieres!? 
“Jest, ovo su moji papiri", rekao sam žustro kao iznenađen što u to sumnja. 
“Ali, ja sam jučer uhitio Ormieresa, do nesvijesti pijana usred ulice!" reče stražar. 


Jednim bljeskom shvatio sam što se dogodilo. Ormieres se, novcem što sam mu ga 
dao, opio i posvadio sa žandarom. 


“Ali, ija se zovem Ormieres", rekoh redarstveniku. “Očito se isto zovemo, ali ja 
nisam onaj kojeg ste vi uhitili." Bila je to posljednja mogućnost koja mi je preostala. 

Moglo je uspjeti, mogao mi je vratiti dokumente i putovnicu, koji su bili uredni, 1 
pustiti me, samo da se nije radilo o prokletom imenu Gabriel Ormieres, koje je bilo 
ispisano na oba dokumenta. Jer, kad je uhapsio Ormieresa, zapisao je njegovo ime i 
prezime, a na mojim dokumentima pisalo je isto ime i prezime. 

Izgubio sam sve nade. Zatražio je da pođem s njim do redarstvene stanice, gdje će 
se slučaj razjasniti. Odmah su me prepoznali i odveli u kaznionicu, odakle sam bačen u 
tvrđavu. 

Kojeg li sudbonosnog slučaja! Ormeires je izazvao baš ovog redarstvenika na 
gradskoj ulici, pijan do nesvijesti od ruma kupljenog novcem što sam mu ga ja dao za 


dokumente, a redarstvenik ga je zatvorio u gradski zatvor, pošto je ovaj sad slobodan 
građanin izdržavši u potpunosti svoju kaznu. Desilo se to da je redarstvenik primijetio 
njegovo ime u popisu putnika i zaključio kako Ormieres hoće pobjeći. Kao da me zla 
sudbina progonila na svakom koraku. Da je brod otputovao u subotu, kao što je trebao, 
sve bi proteklo u najboljem redu, a ja bih plovio prema slobodi. 


XXIV. 


Preostao mi je još gotovo sav novac što sam ga dobio od gospođe Miles i bio sam 
spreman na sve, samo da me ne osude na daljnje godine prisilnog rada zbog ovog 
četvrtog pokušaja bijega. Preostajalo mi je još samo jedanaest mjeseci izdržavanja 
kazne na koju sam bio osuđen. Ako me budu osudili na daljnje dvije ili tri godine, 
cijeli će se moj novac raspršiti i više nikada ne bih mogao doći do novca za novi 
pokušaj bijega. 

Bio sam u vrlo teškom položaju 1 činilo mi se kako je sve protiv mene. U 
redarstvenoj stanici su pronašli moju lažnu putovnicu i to što je bila puna propisanih 
pečata povećavalo je moju krivicu. Pronađeni su i moji lažni dokumenti slobodnjaka, a 
uhvatili su me u trenutku kad sam se s njima doista i legitimirao. Međutim, bio sam 
svjestan kako se razvijaju stvari u kaznenoj koloniji i znao sam kako mora postojati 
način kojim ću se izbaviti iz sigurne propasti. 

Ta je mogućnost spasa bila u rukama bivšeg zastupnika Francuske Gvajane, 
gospodina Jeana Galmota, s kojim sam već više tjedana bio u vezi. Jean Galmot je još 
uvijek bio kandidat, a izbori su se uskoro trebali održati u glavnom gradu. Pošto je bio 
siguran u uspjeh izbora, zatražio je od mene dokumente o sistemu kažnjeničke uprave, 
koji bi mu poslužili u zahtjevu za ukinućem kažnjeničke kolonije. Napisao sam mu 
potpuni i potanki izvještaj od preko 250 stranica, a kad me zapitao za cijenu nisam 
tražio baš ništa! “Sretan sam što mogu pridonijeti ovoliko malo, koliko je u mojoj 
moći, svršetku ovoga pakla." I dalje je zahtijevao da mu odredim cijenu, a onda mi je 
dao stotinu franaka, obećavši mi kako će se uvijek zalagati za mene i uvjeravajući me 
kako će biti sretan ako mi bude mogao bilo kako pomoći. Sada je bio dobar trenutak i 
zato sam mu se obratio pismom u kojem sam objasnio svoj težak položaj. Nekoliko 
dana kasnije primio sam njegov odgovor: 

“Dajem vam časnu riječ," pisao mi je, “kako ću, čim prođu izbori, učiniti sve da se 
oprosti vaš pokušaj bijega, bez obzira na sam ishod izbora. Stoga se strpite nekoliko 
tjedana. * 

Pismu je priložio 25 franaka, uz poruku: “Za cigarete!" 


Mjesec dana kasnije, Jean Galmot je umro od otrova na tajanstven način i crnačko 
pučanstvo glavnog grada uzbunilo se pod sumnjom kako se radi o izdaji njihova oca', 
jer su ga crnci štovali kao poluboga. Dan poslije njegove smrti došlo je među 
kajenskim crncima do pobune. Smrtno su ranili šestoricu gradskih vijećnika. 
Namjesnik je bio prisiljen hitro pobjeći na Otoke i tako se spasiti, dok se upravitelj 
gvajanske banke zatvorio u tvrđavu, preobučen u kažnjenika, i na taj način izbjegao 
pokolju. Time mi je propala moja najveća 1 jedina nada u oproštenje kazne za bijeg. 


Zatim sam se sjetio druge mogućnosti za spas, Leoncea. I on se u to vrijeme nalazio 
u Cayenneu. Doznao sa od njega i od drugih kažnjenika koji su ga poznavali u St. 
Laurentu, dok je bio kuhar upravitelja uprave, kako je uživao velik utjecaj i na najviše 
činovnike uprave. Kažnjenici su mi povjerili kako taj svoj utjecaj može zahvaliti 
homoseksualnom odnosu što ga je imao s upraviteljem. Nisam nikad o tome govorio s 
Leonceom, ali mi je on sam pričao kako ga je upravitelj više puta molio da se vrati k 
njemu kao kuhar ali da ga je on uvijek odbijao. Tada sam napisao dugo pismo 
Leonceu, nadajući se njegovoj pomoći kod upravitelja vezano za moju stvar. Pismo 
sam poslao po uzničaru i nekoliko dana kasnije dobio sam odgovor: 


“Pisat ću upravitelju, tražeći da me opet zaposli kod sebe. Obećavam ti da ću 
učiniti sve kako bi te oslobodili, i nadam se da će mi uspjeti. " 


Nije prošlo ni mjesec dana i Leonce je otputovao u St. Laurent, na službu 
upraviteljevog kuhara. Nekoliko tjedana kasnije, primio sam sljedeće pismo: 

“Rene, ne mogu učiniti ništa. Imaš previše pokušaja bijega na svojim leđima, a 
osim toga upravitelj se i previše dobro sjeća rukopisa što si ga napisao za 
Juvanona. Međutim, postoji još jedna mogućnost. Jedan časnik Vojske spasa, 
koji je pohodio kaznenu koloniju istražujući ovdašnje prilike, bio je tjedan dana 
kod upravitelja i ja sam mu pripremao jelo. Ispričao sam mu cijeli tvoj slučaj, i 
On se zainteresirao za tebe. Zalagao se za tebe pred predsjednikom komisije T. 
M. S.a i državnim tužiteljem, i energično te branio. Obećali su mu kako će tvoj 
slučaj ispitati dužnom pravednošću i siguran sam u to, jer im je stalo da budu u 
dobrim odnosima s njim, pošto je on važna osoba, koju je ministarstvo poslalo 
ovamo sa zadatkom da ustanovi što se može učiniti na poboljšanju životnih 
uvjeta oslobođenika u koloniji. Mislim da će ti jako ići u prilog ono što im je on 
rekao o tebi, jer im je razjasnio kako je tvoj pokušaj bijega trajao samo šest sati i 
da nisi ništa ukrao prije samog bijega. Rekao sam mu da si imao vlastitog novca, 
što si ga sam zaradio. 


Leonce. " 


To me pismo umirilo. 


Nakon dugih sedam mjeseci u kajenskoj tvrđavi odveden sam u St. Laurent, pred 
komisiju T. M. S. Državni kajenski tužitelj zaprijetio mi se novom kaznom od tri 
godine samice. Nije osjećao nimalo simpatije prema meni. 


Dospio sam pred komisiju T. M. S., trećega dana zasjedanja u mjesecu studenome 
1928. godine. Po presuđenim kaznama prvih dana, zaključio sam kako predsjednik nije 
odviše strog, jer je sve kažnjenike koji su predvedeni prije mene kaznio najmanjom 
kaznom. 

Meni je presudio samo šest mjeseci zatvora! Mogli su me kazniti sa pet godina 
samice. Na koncu je ispalo bolje nego što sam uopće mogao i pomisliti. Nekoliko 
tjedana kasnije, poslan sam na St. Joseph na izdržavanje kazne. 


Jednog dana, pozvan sam na Kraljevski otok. Tražili su me u uredu zapovjednika. 


“Primilo sam pismo od novog namjesnika", rekao mi je zapovjednik, dok sam 
stajao pred njim u stavu pozor. “Želi znati imate li primjerak rukopisa što ste ga 
napisali za namjesnika Juvanona.? 


“Nemam, gospodine", odgovorio sam. “Ali, mogu mu, u nekoliko tjedana, napisati 
novi izvještaj." 

“Dobro, nastavi zapovjednik. “Dat će vam pero i papir i odmah se primite posla, 
jer namjesniku hitno treba takav izvještaj. Morat ćete se požuriti." 


Novi upravitelj kolonije bio je namjesnik Siadous. Odmah sam počeo pripremati 
novi rukopis, s velikom nadom kako će mi on biti propusnica za uvjetno oslobođenje 
za kojim sam toliko čeznuo. Dok sam grozničavo radio u barakama St. Josepha, 
premećući uspomene o svakoj pojedinosti koja bi mogla zanimati ili biti korisna 
novom namjesniku, zapovjednik straže, znajući što radim, počeo me s nepovjerenjem 
nadgledavati. Bio je siguran u to kako ću iskoristiti tu prigodu da novom namjesniku 
prikažem postupak uprave otoka, a pri tome bi on, kao i svi drugi stražari, pred novim 
šefom ispao kao pravi mučitelj. A, upravo to sam i radio, to mi je bila nakana a i 
namjesnik je upravo to očekivao, jer je i sam pročitao dio rukopisa što sam ga poslao 
namjesniku Juvanonu. Namjesnik Siadous je htio biti potpuno obaviješten, kako bi se 
mogao upustiti u borbu protiv nezakonitih postupaka kažnjeničke uprave, iskrvarene 
počevši od upravitelja pa sve do uzničara. 


U to je vrijeme na Otocima vladao nemar i nered kao nikada prije. Liječnik je bio 
nezasitni pokvarenjak, koji je spavao s pacijentima kažnjenicima. Svoje je miljenike 
zadržavao u bolnici po nekoliko tjedana, i time zauzeo mjesta drugima, koji su umirali 
ili trebali hitno liječenje. Kad je obavljao preglede u ćelijama St. Josepha izabirao bi 
mlade kažnjenike koji su mu se dopali i slao ih u bolnicu. Odnosi su na Otocima bili u 
pravom kaosu. Stražari su prezirali liječnika zbog njegova odnosa spram svojih 
izabranika, i neprestano su ratovali s njime. Stražari su se, ujedno, sjedinili i u 
dubokom osjećaju neprijateljstva prema zapovjedniku, koji je nastojao steći naklonost 
novog namjesnika i stoga željeznom rukom kažnjavao njihov nerad i prijevare. Na 
koncu su uspjeli pobijediti i zapovjednika su opozvali natrag u Francusku. 

I dalje sam, očajničkim snagama, radio na izvještaju. Zapovjednik straže mi je bio i 
nadalje nesklon, tražeći sve moguće načine kako bi mi osujetio rad, braneći mi čak i 
jutarnju porciju kave pod izlikom što ne izlazim na rad. Na to sam odmah reagirao kod 
glavnog zapovjednika i nekoliko dana kasnije vratili su mi porciju jutarnje kave. 
Nakon toga je zapovjednik straže zahtijevao uvid u to što pišem. Odbio sam ga, 
rekavši mu da je to privatni posao što ga obavljam po namjesnikovu nalogu. Tada je 
odredio da svako moje pismo mora ići preko njega, i da se ne smije bez njegova 
odobrenja slati poštom. Ipak sam jednog dana uspio poslati pismo bez njegovog 
znanja. Rukopis je dospio u namjesnikove ruke, a odmah su se osjetile posljedice. Bez 
ikakvih prethodnih istraživanja izdao je nalog o smjeni zapovjednika straže na St. 
Josephu i njegovo deportiranje na Vražji otok. Na to su se 1 ostali stražari ujedinili 


protiv mene, pišući namjesniku o nepravednosti njegovih postupaka spram 
zapovjednika straže. Ali, ovaj na to pismo nije uopće odgovorio. Jedino što je stiglo od 
njega bio je nalog po kojem me imaju smjesta poslati s otoka natrag u Cayenne. 
Istodobno me proglasio slobodnjakom iz zahvalnosti za moja otkrića. Tako sam 
premješten na Kraljevski otok, gdje sam, s velikim olakšanjem čekao na brod iz St. 
Laurenta, koji me trebao odvesti s otoka natrag u Cayenne. 


XXV. 


Posjedovao sam vreću, dobro opremljenu čistom, novom odjećom, tuljac pun 
novaca, a zahvaljujući morskom zraku, moje se zdravlje poboljšalo te me dizenterija 1 
groznica nisu više napadale. Promatrao sam, s palube broda Mana, kako za mnom 
nestaju Otoci. Osjećao sam se pun hrabrosti i snage. 


U predvečerje, stigao sam na kopno. Otišao sam u kaznionicu, gdje mi je određen 
smještaj kod kažnjenika trećeg razreda. Tu sam naišao na velik broj onih koji su i 
prošle godine bili sa mnom zatočeni. Jako su se iznenadili što sam se tako brzo vratio 
na kopno. Imao sam za njih mnoštvo pisama od prijatelja s Kraljevskog otoka i otoka 
St. Joseph, te sam ih odmah razdijelio. Dobar dio noći, sudjelovao sam u kartaškoj igri 
belotte, jednoj od najomiljenijih kažnjeničkih igara, te se opio rumom što mi ga je 
ponudio čuvar barake u proslavu mog povratka. Ponovo sam bio u Cayenneu, tamo 
gdje većina kažnjenika ne oskudijeva u potrebnim namirnicama, a mnogi imaju i 
novaca za rum i duhan. 

Ujutro sam, zajedno s ostalima, bio na prozivci. Zapovjednik straže obavijestio me 
o nalogu da posjetim zapovjednika kolonije. Tako sam ostao u baraci i u osam sati 
napustio logor, uputivši se prema uredu glavnog zapovjednika, koji se nalazio na 
drugoj strani grada. Prolazeći trgom Des Palmistes, zaustavio sam se kod sestara 
milosrdnica, čija je nadstojnica imala za mene pismo od francuskog književnika 
Francisa Carcoa. U pismu je bilo priloženo tri stotine franaka za moje članke 
objavljene u listu Gringoire. 


“Dobar dan, Belbenoit", ljubazno me pozdravio zapovjednik. “Eto, opet se nalazite 
u Cayenneu!" 

“Da, gospodine zapovjedniče', odgovorim. 

“Dobro, nadam se da ćete se ovoga puta propisno ponašati. Nikakav bijeg, 
razumijete li me? Zainteresirali ste namjesnika Siadousa, koji želi osobno razgovarati s 
vama." Zapovjednik me nekako čudno pogledao. Zatim je dohvatio telefonsku 
slušalicu i zatražio vezu s vladom. Nakon kratkih replika, obratio mi se riječima: 
“Namjesnik vas želi vidjeti. Krenite odmah k njemu! Pobrinut ću se da vam ovdje 
nađem kakvu dobru službu!" nadodao je i ljubazno se osmjehnuo. 


“Hvala vam, gospodine zapovjedniče', zahvalio sam se mirno. Zatim sam napustio 
njegov ured. Žurio sam se čitavim putem, tako da sam, stigavši, bio sav oznojen. 
Možda zbog vrućine, koja je tog jutra već bila jaka, ali mogao sam to pripisati i 
vlastitoj uzbuđenosti. Ubrzo su me najavili. Uspinjao sam se stepenicama, čisteći lice 
rukavom košulje, kako bih bolje izgledao. Vrata namjesnikove sobe bila su otvorena i 
ja se zaustavim u stavu pozor. 


“Uđite, Belbenoit", reče strogi glas. 


Ostavio sam šešir u predsoblju i ušao. 


Namjesnik je prelistavao neke papire i bacivši kratak pogled na mene, reče: 
“Sjednite!" 

Bio je to čovjek srednjih godina, prosijede kose na sljepoočnicama. Na licu se 
odražavala energija i ozbiljnost, te sam na prvi pogled mogao zaključiti kako je vrlo 
odlučna osoba. Nekoliko minuta kasnije, odložio je na stol papire i obratio mi se. Prije 
samog početka razgovora, njegove su me pronicave oči odmjerile od glave do pete. 


“Moram vam zahvaliti na rukopisu koji ste mi poslali s otoka", reče mi. “Vaš rad 
me zaista zainteresirao, jer odiše iskrenošću i nepristranošću. Belbenoit, koliko vam 
kazne još preostaje?" 

“Samo deset mjeseci, Vaša Visosti", odgovorim. 

“Hoćete li opet pokušati pobjeći?" upita, promatrajući me pronicavim pogledom. 

“Ne, Visosti", odgovorim. Još samo prije dvije minute, bilo bi to posljednje što bih 
mogao izgovoriti. Jer, u samom trenutku kad sam zakoračio na kopno, moja prva i 
glavna pomisao bila je pomisao na bijeg. 

“Što znate raditi, Belbenoit?"? 

“Što god mi date, bit ću zadovoljan. Samo neka me stražari puste na miru.? 

“Dobro odmah je na to odgovorio namjesnik Siadous. 


Pozvao je zapovjednika na telefon. Slušao ga je neko vrijeme, a potom odgovorio: 
“Vrlo dobro! Tako je." Potom je spustio slušalicu. 


“Dobro je, Belbenoit, dobro po vas", reče. “Radit ćete na brodu Antares, topovnjači 
koja tu istražuje obalu. Spavat ćete na gatu. Posao je vrlo lagan. Slažete li se?" I, tako 
sam, ubrzo, sudjelovao u hidrografskom radu topovnjače Antares. Posao mi je bio vrlo 
jednostavan, svakih četvrt sata morao sam izmjeriti visinu mora u kajenskoj luci. U 
more je bio postavljen konopac za mjerenje, te sam u određeni sat morao pročitati 
dubinu i označiti je u registar. Radio sam sa starim kažnjenikom Bayardom i još 
jednim kažnjenikom. Dijelili smo posao tako da je svaki radio osam sati na dan. 


Jedne se noći čamac topovnjače, s mornarima koji su radili daleko od obale, vratio 
vrlo kasno. Mornare su smjestili u vojarni, nedaleko od gata, i te su noći bili toliko 
umorni da su, vrativši se s napornog posla, ostavili jedro i vesla u našoj kolibici kraj 
obale. Običavali su sa sobom nositi sve stvari, ali sada su, od umora, zaboravili na 
oprez. Navikli su se već na nas, razgovarajući svakodnevno s nama na gatu i mislim da 
im je to ulilo određeno povjerenje u nas. 


Oko deset sati navečer, Bayard mi reče iznenada: “To je sreća kakvu nećemo više 
nikada doživjeti, prijatelju!" pogledavši me, nadoda: “Rene, hoćeš li krenuti?" 

“Kamo? 

“Pa u čamac Antaresa! U kolibi imamo sve što nam je potrebno." Upale Bayardove 
oči zasjaše od uzbuđenja. “Treba nam samo hrane.? 


“Ne", odgovorim. U mom glasu nije bilo oklijevanja. “Uskoro mi ističe kazna, a 
namjesniku Siadousu sam obećao da neću pobjeći." 


“U redu, prijatelju, mi onda idemo sami", odgovori stari kažnjenik, pokazavši na 
trećega. Toliko je bio uzbuđen da mu je glas drhtao. Nadodao je: “Jedino te molim da 
pozoveš na uzbunu tek ujutro. Reći ćeš da si spavao 1 da nisi ništa čuo, a kad si se 
probudio, više nikoga nije bilo, kao ni čamca.? 

U nekoliko minuta, napunili su pet posuda slatkom vodom, pa stavili vesla i jedro. 
Klizili su bešumno po mirnoj vodi i promatrao sam ih kako nestaju u tami. 

Sam, pokraj morske obale, pušeći cigaretu za cigaretom, razmišljao sam o ovom 
nenadanom odlasku. Mrak je bio baršunasto tih i osjetio sam se očajno osamljen. Kako 
bih želio biti u tom čamcu! Bio je tako prikladan za bijeg! Ali, ponosito sam rekao ne! 
No, možda to nije bilo samo iz ponosa, već 1 1z časti što je još uvijek preostala u meni. 
Kad sam obećao namjesniku Siadousu da neću više nikada pokušati pobjeći, nisam 
više ni maštao o nekakvim prilikama za bijeg. Da sam dao riječ zapovjedniku, koji nije 
bio tako pošten sa mnom, ne bih oklijevao ni sekunde na ukrcaj u taj čamac i nakon 
dvanaest dana bio bih slobodan. Ali, namjesnik Siadous bio je pošten prema meni. 
Nakon godina i godina, prvi sam puta za svoje zasluge dobio neko priznanje, i prvi je 
puta moja riječ uzeta s povjerenjem. 

Svanulo je. Nervozno sam šetao očekujući buđenje kažnjeničkog logora, izlazak 
stražara i novi kažnjenički metež. Otišao sam u logor i obavijestio stražare o tome 
kako sam se probudio i kako nisam našao ni svoje prijatelje s posla ni čamac. Nastala 
je velika uzbuna. Odmah su pozvani mornari na odgovornost zbog nemara. Uskoro je 
jedan od brzih motornih čamaca topovnjače krenuo u potjeru, ali se iste noći vratio ne 
našavši bjegunce. 

Kako sam i očekivao, pozvan sam u vladinu zgradu. Namjesnik Siadous me 
pogledao svojim pronicavim pogledom. “A sada mi, Belbenoit, recite što se zapravo 
dogodilo", zapitao me, kuckajući prstima po stolu. 

Ispričao sam mu istinu do svih pojedinosti. 

“Zadovoljan sam što i vi niste otišli s njima", reče mi. “Slobodni ste.?? 


To je bilo sve. Napustio sam namjesnikov ured, ne shvaćajući promjenu odnosa 
prema njemu, je li se moje poštovanje prema namjesniku povećalo ili smanjilo. 

Nastavio sam posao kao da se nije ništa desilo, jedino što sam sada morao raditi 
posao trojice. Ali, nisam za to mario. Imao sam više posla i noću me budilica svakog 
sata budila, ali, nisam to smatrao kaznom što sam bio ortak u pokušaju bijega, već kao 
dokaz povjerenja. Teško je shvatiti koliko mi je značio takav osjećaj, jer sam napokon, 
u ovoj propaloj kažnjeničkoj koloniji, našao čovjeka u čiju sam se iskrenost mogao 
pouzdati. 

Ipak, vremenom se pokazalo kako je taj rad za mene samog pretežak. Bio mi je 
neophodan san od nekoliko uzastopnih sati, što mi je branila budilica koja me budila 
svaki sat kako bih izmjerio razinu vode. Nastojao sam, po svaku cijenu, obaviti posao 


što bolje, jer osim namjesnikova povjerenja, primao sam i plaću one druge dvojice, što 
mi je bio pravi mali imetak na moju ušteđevinu. Tjedan dana kasnije, topovnjača je 
završila s radom, podigla sidro i krenula prema St. Laurentu. I, sam sam uspio ustrajati 
do kraja, svim se silama boreći protiv iznemoglosti, ali, na kraju sam toliko izmučio 
tijelo da su me odveli u bolnicu na operaciju. 


Jutro nakon operacije otpustili su me iz bolnice. Povezi su još bili svježi i 
okrvavljeni, a kad sam ustao iz kreveta još sam uvijek bio jako slab. Međutim, 
namjesnik je, ne znajući za moju operaciju, naredio da me se odmah moram javiti na 
posao u vladin ured. Nerazumni zapovjednik straže telefonirao je u bolnicu da me 
otpuste čim budem mogao stajati na nogama, nadodavši kako je to namjesnikov nalog. 


Namjesnik mi je dodijelio važan i zaista zanimljiv posao. Arhivi kolonije bili su u 
velikom neredu i potpuno zanemareni, te je trebalo sve to srediti, a papiri i registratori 
godinama su ležali nabacani u gomile. Mnogi su dokumenti bili bez broja i trebalo ih 
je razvrstati i složiti. U arhivima kolonije se nije mogao pronaći kakav spis, a da se 
sate i sate ne utroši u njegovo pronalaženje, što je uvelike smetalo namjesnika. Zbog 
toga je, energično 1 s nestrpljenjem koje mu je bilo svojstveno, naredio kako se imam 
odmah prihvatiti tog posla. S poslom sam počeo istoga dana, ne obavijestivši 
namjesnika o svojoj postoperacijskoj malaksalosti. Nikada nisam ni sanjao kako bih 
obavljao kao osuđenik. Na raspolaganju su mi bili svi spisi uprave, koje sam mogao 
slobodno proučavati. Ponekad bi došao i namjesnik, pogledati kako napredujem s 
poslom, i obično bi me savjetovao 1 ostajao na trenutak sa mnom u razgovoru. Ipak, 
češće bih ja bio taj koji je postavljao pitanja u vezi s uređenjem arhiva i načinu 
evidentiranja pojedinih spisa. Pošto je vidio kako s interesom obavljam taj posao, 
uvijek mi je bio spreman pružiti korisne savjete. 

Očigledna mi je bila Siadousova naklonost. Lice mu je odavalo strogoću, ali 
pravičnost i ljubaznost. Bio je snažan i energičan, a u isti tren i savjestan u pronicanju 
srži problema, koje je nastojao uvijek sagledati s pravog stajališta. Prije bilo kakvog 
zaključka pozorno je ispitivao sva motrišta problema, bio je to čovjek od postupaka 1 
rada, koji bi obeshrabrili snagu prosječnog čovjeka. Sjećam se kako je ponekad radio 
neprekidno osamnaest sati, neumoran u borbi za očuvanjem kolonije od sigurne 
propasti, iako se mogao pasivno prepustiti položaju koji je uživao, kao što su to činili 
drugi prije njega, i ne zamarati se ispravljanjem tolikih nepravilnosti. Sve je to radio 
bez ičije pomoći, 1 tijekom svog namjesnikovanja nije pronašao dostojnog suradnika, 
ni unutar uprave, ni kod građanstva kolonije. 

Osobito je bio zabrinut zbog bijede mnoštva oslobođenika te je nastojao popraviti 
njihove životne uvjete u koloniji. Uvidio je kako je jedan od osnovnih razloga njihove 
bijede taj što građani radije zapošljavaju oko kućnih poslova robijaše, koje im uprava u 
bescjenje prepušta. Tada je izdao nalog da se robijaši smiju unajmiti samo za poljske 
radove, kako bi na taj način potakao i obradu zemlje u koloniji. Namjesnikov je cilj 
bio poticanje građana u zapošljavanju slobodnjaka na poslovima kuhara i slugu, kako 


bi si priskrbili potrebna sredstva za normalan život, a ne da se za sitniš unajmljuju 
robijaši, koje je ionako uprava hranila i pružala im smještaj. Prvo što se desilo bilo se 
molbe građana, koji su tražili dopuštenje ne bi li mogli sad ovdje uposliti jednog, tamo 
drugog robijaša, i tako unedogled. Namjesnik je izradio plan kako da poboljša stanje 
oslobođenika, ali koji je ubrzo, kada je shvatio kako su želja za napretkom ili svijest o 
socijalnom stanju u Cayenneu ljudima nebitne, pao u vodu. Građani su podnosili 
pritužbe Vrhovnom vijeću kolonije i obasipali Ministarstvo zahtjevima tražeći 
namjesnikov opoziv. 

Tijekom dvogodišnje službe na sve je moguće načine pokušao poboljšati stanje u 
koloniji, brinući se ne samo o uvjetima života građana već i kažnjenika. Međutim, 
zatrovana uprava kaznionice, umjesto da ostvari njegove prijedloge za poboljšanjem, 
suprotstavljala se njegovoj stvaralačkoj energiji svom svojom neradničkom snagom. 
Činovnici uprave ne samo da su ga mrzili već su ga se i bojali, jer se s radošću 
rješavao onih kojima bi otkrio propuste i lijenost i tako im dokazao njihovu 
nesposobnost. Najmilija smicalica mu je bila, kada bi naredio kakvom kažnjeniku, koji 
je radio za njega, da noću prekine telefonsku liniju, i na taj način bi, sutradan u 
obilasku kažnjeničkih logora, bez prethodne najave mogao vidjeti pravo stanje stvari. 
Kad je prvi put to učinio, i to onda kad su ga najmanje očekivah, među namještenicima 
je zavladala prava panika. U jednom je logoru nedostajao zapovjednik straže, u 
drugom je naišao na pijana stražara kako leži u vrtnoj ležaljci svoga vrta nakon obilne 
pijanke što se s noći protegnula do kasnog popodneva. Posvjedočio je kako kažnjenici 
rade potpuno goli pod žarkim suncem, presahnulih grla, i kojima su stražari zbog 
iživljavanja oduzeli vodu. Znao je iznenaditi namještenike pri njihovim najosebujnijim 
okrutnostima i ubrzo je otkrio razne oblike krađa i ucjena, što su štetile državi 1 
kažnjenicima, koji su bili prepušteni sami sebi. Namjesnik je upravo od kažnjenika, 
sam ih odabirući i zaposlivši ih kod sebe, saznao većinu činjenica i na taj se način 
upoznao s pravim stanjem stvari u kažnjeničkoj koloniji. Mnoge je namještenike lišio 
njihove časti i poslao natrag u Francusku, a među njima i zapovjednika Otoka. Brojni 
su stražari jako prosvjedovali, stoga što je kažnjavao njihovo barbarstvo. Uprava se 
tada pridružila građanskim zahtjevima u imenovanju drugog namjesnika. Ali, on je 
ipak morao ostati do kraja predviđenog mandata, te je razotkrio toliko svinjarija da su 
se svi pribojavali neće li, po povratku u Francusku, izazvati skandalozno razotkrivanje 
stanja kolonije na štetu njene ionako već slabe reputacije. 


Jednog dana, dok je pregledavao neke spise u arhivu, upitao me: “Kamo ćete otići, 
Belbenoit, kad budete slobodni?" 


Odgovorio sam mu istinito, jedino što sam mogao: “Pokušat ću pobjeći, jer si 
jedino tako mogu priuštiti novi život. Tu bi to bilo neizvedivo.? 


Nekoliko je trenutaka šutio, a potom mi rekao: “Nećete morati bježati. Dat ću vam 
putovnicu s kojom ćete moći lako napustiti koloniju.“ Nešto slično se nikada još nije 
desilo u povijesti kažnjeničke kolonije. Moje se oči ispuniše suzama i tiho, promuklim 
glasom jedva sam uspio izustiti: “Hvala vam, gospodine, hvala vam!? 


Narednih mjeseci namjesnik Siadous nije više to spominjao, ali njegova mi je riječ 
bila nepogrešiva kao i svjetlost sunca što nosi novi dan, te sam bio uvjeren kako ću 
čim odslužim kaznu moći otići. Radio sam koliko sam mogao, a bilo je dana kad sam 
provodio u arhivu cijelo jutro i poslijepodne jedino s pauzom za ručak. Noću bih se 
vraćao u barake ne obazirući se na vrijeme, dolazeći ponekad 1 poslije deset sati, jer 
sam uvijek imao dobro opravdanje što me je namjesnik zadržao do kasno na poslu. 
Trudio sam se pomno urediti povjerene mi spise, ali barem polovicu vremena 
provedenog u arhivu mogao sam posvetiti svom osobnom istraživanju. U tim vlažnim i 
pljesnivim sobama u kojima sam cijeli dan radio, pretraživao sam police i hrpe spisa, 
izvještaja i dokumenata uprave počevši od samog osnutka kažnjeničke kolonije. 
Pronašao sam i neke knjige i članke o koloniji na stranim jezicima, što su ih, često uz 
popratna pisma i opaske, slali francuski diplomati 1z svih krajeva svijeta. Pročitao sam 
i prvu knjigu napisanu o grozotama kažnjeničke kolonije, knjigu generala Pichegrua, 
koji je, nakon što je pobijedio u bici kod Jemmapesa, okrenuo leda revoluciji, te su ga 
poslali u Gvajanu, odakle je na posljetku pobjegao u Sjedinjene Države. Čitao sam 
sve, pa i knjige, članke i izvještaje o opskrbi, o odjeći i materijalu. Zapisivao sam 
bilješke i brojke. Tih mnogih, dugih mjeseci provedenih u ovim zaprljanim sobama, 
susretao sam se s dokazima, činjenicama i brojkama koje su mi omogućile da se otada 
borim za ukinuće tog pakla i izložim iskvarenost uprave. Mnoga su ova poglavlja 
knjige napisana za stolom u srcu kažnjeničke kolonije dok sam na sebi još uvijek nosio 
sramotne crvenobijele pruge. Napokon sam, nakon toliko godina životarenja, naišao na 
svoju svrhu i cilj, rad. 


Jednog me dana namjesnik pozvao u svoj ured i rekao: “Belbenoit, vratit ćete se u 
barake. Moram prištedjeti u proračunu, ali ću se pobrinuti da još tih nekoliko mjeseci 
koji vam preostaju za izdržavanje kazne dobijete prikladan posao.? 

Zapanjio sam se, no ništa ne izustih. “Zasigurno postoji neki dublji razlog", 
pomislio sam. “Namjesnik ne poduzima takve korake samo zbog štednje u proračunu.? 

Kad sam se javio u ured zapovjednika, ovaj usklikne podsmjehujući se: “Tako 
dakle, Belbenoit, napustio si vladine skute!" 


“Namjesnik Siadous me poslao natrag u logor", odgovorio sam tiho, “ali, nema 
dvojbe, gospodine, kako iza toga stoji uprava.“ 

“Kako? Molim vas, vi ste još uvijek uvjereni, Belbenoit, kako vam uprava nije 
naklonjena!" zapovjednik je, hineći nevinost, odgovorio. 

“Smatram kako ću ovoga puta to moći i dokazati, gospodine", odvratio sam mu. 
Ljutnja koja ja tinjala u meni rasplamtjela se te izgubih obzir i mjeru. “U Cayenneu 
sam već šest mjeseci", rekoh zapovjedniku, “šest mjeseci dobrog ponašanja, jer nisam 
dobio ni jednu prijavu. Ipak, u ovih šest mjeseci dobio sam od svih kažnjenika najgore 
ocjene. Jedini sam kažnjenik ovdje koji je šest uzastopnih mjeseci dobivao ocjenu 
nula." (Kažnjenike ocjenjuju zapovjednici straže barake ocjenama od nula do deset na 
temelju izvještaja stražara, a ja sam imao osamnaest nula. Bio sam jedini kažnjenik u 
koloniji s tako slabim ocjenama.) 


Zapovjednik nije znao što bi mi odgovorio te je prelazeći na drugu temu rekao: 
“Sada ćete otići u barake i tamo voditi registar kaznionice koji je u velikom neredu. Tu 
ćete imati mnogo posla, ali i mnogo slobode. Slobodan vam je odlazak u grad kad god 
trebate. Možete spavati i u uredu pokraj ulaza u logor Zaradit ćete koji franak, a i po 
zdravlje će vam ovdje biti bolje. 


“Nek' bude što ima biti!' rekao sam si, odlazeći do vladine zgrade, preuzeti stvari 
koje moram premjestiti u baraku. 


Prolazeći pokraj vrata namjesnikova ureda, ovaj me pozvao unutra kako bi mi 
rekao da je poslao zapovjedniku straže barake pismenu obavijest kojom me imenovao 
za kažnjenika drugog reda. 


Zahvalio sam mu se. Još sam uvijek bio ogorčen i razočaran zbog ovakvog razvoja 
situacije i stoga što mi je onemogućen daljnji rad u arhivu. Odgovorio sam mu: 
“Tijekom tolikih kažnjeničkih godina, nikada još nitko nije promaknut u drugi razred, 
te sam bio uvjeren kako ću izdržati cijelu kaznu kao kažnjenik trećeg razreda." 
Namjesnik je shvatio što sam mu htio time reći. “Znam da će vam to biti od pomoći", 
reče. “Sad možete otići i pripazite što radite!" savjetovao me na odlasku. 


Kasnije sam doznao da su me udaljili iz arhiva jer je zapovjednik smatrao kako sam 
opasan na tom radnom mjestu, budući da je imao dokaza kako imam znance u 
Sjedinjenim Državama te bih im mogao objelodaniti neke obavijesti koje bi štetile 
ugledu Francuske u svijetu. Namjesniku nisu bila poznata ta moja poznanstva pa je 
zapovjedniku uspjelo izvršiti pritisak na njegov osjećaj dužnosti i na njegovu savjest 
domoljubnog čovjeka. Nakana uprave u svemu tome bila je ukloniti me s tog, po njih 
osjetljivog mjesta, i onemogućiti mi uvid u spise. Unatoč tome, svojim sam ustrajnim 
radom i zanemarujući utrošeno vrijeme već pronašao mnogo više nego što je uprava 
mislila. 

Nedugo nakon preuzimanja nove službe knjigovođe, uspio sam izravnati račune sa 
zapovjednikom. Za hidrografske poslove broda Antares poslana je na otok nedaleko od 
Cayennea skupina od šest kažnjenika u pratnji stražara, s kojim su na otoku ostali dva 
tjedna. Stražar, koji je imao potpunu vlast nad skupinom, sastavio je popis potrebnih 
živežnih namirnica, od kojih je samo trećinu podijelio ljudima, a ostatak je donio 
natrag i prodao kajenskim crncima. Kad sam preuzeo knjigu kaznionice, ti su mi 
kažnjenici, znajući kako sam u dobrim odnosima s namjesnikom, izložili svoje 
pritužbe. Prijavio sam stvar zapovjedniku, koji je pozvao stražara i ispsovao ga zbog 
takvog postupka. Zapovjednik je ustanovio kako nanesena šteta iznosi petnaest 
franaka. Dok je on vodio istragu 1 psovao krivca, ja sam kao knjigovođa bio u 
njegovom uredu. Osim toga, zapovjednik mi je za neki posao dugovao petnaest 
franaka te on naredi stražaru da odštetu od petnaest franaka dade meni. Tako je šteta 
opet bila namirena ali ne 1 na račun uprave. 

Bila je to neobična prilika za mene te sam odmah otišao u vladinu zgradu. Znao 
sam da će se namjesnik pozabaviti tom stvari, jer ga je baš to najviše smetalo. I tako se 
i pozabavio time! Zapovjednika su oglobili velikom globom. 


Nedugo potom opet sam se našao u sporu s upravom, koji je ovoga puta bio i 
komičan. 


Imao sam jednu mačkicu, koju sam vrlo volio. Jednog je dana zapovjednik stražara 
opazio kako moja mačkica progoni njegovu kokoš i upozorio me da će, ako to još 
jedanput opazi, ubiti mačku. Rekao sam mu kako će, ako to učini, izgubiti nekoliko 
tisuća franaka. Na moje se riječi on samo nasmijao. Ali, tjedan dana kasnije moja je 
mačkica nestala. Odmah mi je bila poznata njena sudbina i otiđoh zapovjedniku 
stražara te mu rekoh: “Upozorio sam te da ćeš platiti nekoliko tisuća franaka ako mi 
ubiješ mačku. Uvjerit ćeš se u to za dva ili tri dana." 


Vratio sam se u ured u logoru 1 sastavio dva izvještaja, jedan namjesniku a drugi 
državnom odvjetniku kolonije. Izvještaji su glasili: “Već više od tri godine, kuhar 
stražarske menze upisuje se u obračun kaznionice Cayenne kao podvornik. Prema 
propisima stražari nemaju pravo na kuhara, te ako unajme kažnjenika za taj posao, 
moraju platiti upravi četiri franaka dnevno. Kuhar stražarske menze u Cayenneu, pošto 
je upisan kao podvornik, nije bio plaćen. Na taj su način stražari u tri godine oštetili 
državnu blagajnu za svotu od oko četiri tisuće franaka. Treba sprovesti istragu.? 


Narednog je dana namjesnik poslao svog tajnika u koloniju ne bi li ustanovio 
istinitost mojih navoda. Zapovjednik stražarskog odjela nalazio se u logoru samo tri 
mjeseca i, iako ga to osobno nije teretilo, čitav taj proces mu je bio nelagodan. Došao 
me upitati za razloge mog postupka. 


“Vas se osobno ne tereti", odgovorio sam mu, “jer ste tu tek kratko vrijeme. Nisam 
taj proces podnio zbog vas, već za kaznu zapovjedniku koji je ubio moju mačkicu.? 


“Ali, sad ste nam dali golemi posao!" odgovorio je. Ispričao mi je kako je na 
temelju moje prijave namjesnik naredio da se popiše ime i vrijeme boravka svakog 
pojedinog stražara u menzi u posljednje tri godine. To me baš veselilo: “Ostavite to 
meni. Ja ću to brzo napisati." Nakon toga, kad god bih vidio zapovjednika, bocnuo bih 
ga primjedbom: “Kad sam vam rekao da ćete skupo platiti za moju mačkicu, znao sam 
dobro što govorim." Nakon tog incidenta, pustio me na miru i više se nije miješao u 
moje poslove. U ovoj nemilosrdnoj kažnjeničkoj koloniji čovjek treba upotrijebiti svu 
svoju lukavštinu ne bi li se prema njemu odnosilo kao prema ljudskom biću i s 
poštovanjem. Kao knjigovođa kajenske kaznionice uživao sam mnogobrojne 
povlastice. Stražari su se pribojavali mojih istraga. U svakoj kaznionici kao i u svakom 
logoru u prašumi knjigovodstvena je služba vrlo korisna, jer je knjigovođa taj koji 
stvarno upravlja logorom i koji se o svemu brine. Ako se razumije u svoj posao, može 
dobro zaraditi na mnogobrojnim mogućnostima izmjena i trgovine, za koje je 
nadležan. 


Osuđenicima više vrijedi dobar odnos s knjigovođom, nego s desetoricom stražara. 
Knjigovođa popisuje ljude, prikriva nečije odsustvo, šalje ljude u logor koji im on 
dodijeli, pa i onda kad je zapovjednik već odredio, a o njemu zavise i mnoge druge 
stvari od prijeke potrebe za dnevni život osuđenika. 


Knjigovođa kajenske kaznionice prisiljen je raditi oko šesnaest sati dnevno, ali zato 
dobiva od uprave svakog tjedna veći obrok hrane. Zapovjednik straže ne ispituje 
pravovaljanost knjiga i računa, jer je to složen i dugotrajan posao, te to vrijeme radije 
provodi doma ili pijući rum s prijateljima, iako je za sve što se radi upravo on 
odgovoran. Njegov potpis mora stajati na svakom izvještaju, računu ili bilo kojem 
drugom spisu što ga sastavlja knjigovođa, te ako nešto nije u redu, sva odgovornost 
pada na njega. Stoga je za njegov osobni mir vrlo važan odabir sposobne osobe na 
mjestu knjigovođe, ali i ne samo to. Ako knjigovođa ne bi smio zarađivati ništa sa 
strane, zasigurno bi odmah potražio neko drugo mjesto na kojem bi, vješt u računanju i 
snalaženju, zarađivao poveću sumu novca. Kako zapovjednik ne može nagrađivati 
knjigovođu iz svog džepa, kao poticaj mu ostavlja slobodne ruke, i tako knjigovođa 
može nadoknaditi svoj naporan posao na brojne načine. Na taj način se dešava, na 
primjer, da ako se neki kažnjenik želi premjestiti u bolji odred, knjigovođa će dobiti 
deset franaka, te čim bude slobodno mjesto, kažnjenik će biti premješten ... samo ako 
drugi kažnjenik ne obeća petnaest franaka! 


U većim kaznionicama, kao što su kajenska ili u St. Laurentu, knjigovođa na taj 
način zarađuje pristojnu svotu novaca, a dio te zarade pripada i zapovjedniku straže 
kao naknada za njegovo dopuštenje. 


Najspretniji iznuditelj “zarada" što sam ga upoznao tijekom godina provedenih u 
Gvajani bio je Bebert Abavent, koji je nekoliko godina vodio knjigovodstvo barake St. 
Laurenta. Kad smo bili zajedno na otoku St. Joseph, pohvalio mi se kako zarađuje oko 
pedesetak franaka dnevno, a katkad i više, pogotovo kad je zapovjednik logora 
Vilsouet. Taj je zaista bio neobičan tip. Bebert mu je, barem mi je tako ovaj ispričao, 
davao svakoga dana bocu ruma i time dobio knjigovodstvene knjige na slobodno 
raspolaganje. Za premještaj kažnjenika u drugi logor ili za dolazak u logor St. 
Laurenta, Bebert je tražio deset franaka. Preseljenje u drugu baraku koštalo je dva 
franka, posao gradskog smetlara pet franaka, a posao čuvara barake pedeset franaka. S 
druge se pak strane zapovjednik, kad bi mu uzmanjkalo kakvih stotinu franaka, često 
poslužio ucjenama. 


Jednog je dana u Bebertov ured ušao s popisom od tridesetak imena koje je Bebert 
morao iste večeri preseliti u druge barake. Čim je zapovjednik otišao, Bebert je bacio 
pogled na popis i, poznajući svakog čovjeka u logoru, vidio kako su to sve mladi ljudi. 
Isprva je pomislio kako je možda donesen novi propis protiv razularenosti pederastije 
koja je vladala po barakama, ali je nedugo potom shvatio kako se radi samo o 
zapovjednikovoj ucjeni. Izvršio je primljene naloge i istoga popodneva obavijestio 
popisane o skorom premještaju. Narednog jutra se pred Bebertovim vratima nalazila 
kolona ljudi. Stariji kažnjenici došli su posredovati za ostanak njihovih mnomea i svi su 
mu nudili mito. Bebert nije ništa mogao učiniti protiv naloga zapovjednika te mu je 
otišao izložiti nastalu situaciju, u nadi kako će mu zapovjednik dopustiti rješenje svima 
na korist. “Izvrsno, rekao je zapovjednik, “pošaljite ih natrag u barake, a tarifu znate. 
Samo, nemojte zaboraviti", nadodao je, “koliko od tog novca pripada meni." Ta mu je 
ucjena donijela tri stotine franaka. 


Bebert mi je o njemu ispričao i ovu dogodovštinu. Zapovjednik bi redovito svakog 
mjeseca, potrošivši cijelu svoju plaću, došao u Bebertov ured i naredio mu: “Sutra će 
kažnjenik taj 1 taj otići u logor Malgachi. Upišite ga!" Taj bi kažnjenik sigurno imao 
dobro i unosno mjesto bilo kao čuvar barake ili slično. Bebert bi tada javio dotičnom 
O premještaju u zloglasni logor, a ovaj bi ga prestrašen pitao za razlog. “Po nalogu 
zapovjednika", običavao bi odgovoriti Bebert. “Možete razgovarati s njim!" Kažnjenik 
bi otišao do Vilsoueta na razgovor i ubrzo bi se sporazumjeli, ne snagom riječi već 
snagom koju je predstavljalo pedeset do sedamdeset novčanica. Narednog bi jutra 
Vilsouet posjetio Baberta i umjesto tog čovjeka u logor Malgachi bi otišao kakav 
Arapin. 

Takve stvari dešavale su se unutar svih logora i baraka u koloniji. 


Jednog me poslijepodneva zapovjednik straže poslao u bolnicu kako bih zapisao 
smrtni slučaj. Pokojnik, zvao se Boppe, bio je čuven u kažnjeničkoj koloniji, a utopio 
se pri kupanju. U Gvajani je bio tek nekoliko mjeseci, a došao je ovamo brodom 
Martiniere jer su ga osudili na pet godina prisilnog rada zbog pokušaja trovanja svoje 
žene u prelijepom dvorcu u okolici Nancyja, gdje je gospodski živio kao glavni 
nadzornik šumarstva istočne Francuske. U jednoj raskošnoj dvorani dvorca sastalo se 
obiteljsko vijeće kako bi odlučilo o — potrebnim mjerama. Hoće li krivca predati 
vlastima ili ne? Time bi se poljuljala čast jednog od najvećih francuskih književnika, a 
možda i upropastila njegova karijera. Obitelj je odlučila sve zataškati, ali pod jednim 
uvjetom, a to je da Boppe mjesečno isplaćuje određenu svotu novaca ženi, koja ga je 
napustila. Zaprijetili su mu se da će ga predati vlastima ne bude li izvršavao taj uvjet, a 
on je to spremno prihvatio. Ali, svoje obećanje nije održao, uvjeren kako se obitelj 
neće usuditi izazvati aferu, koja bi na njih bacila sramotu. Na koncu je ipak osuđen na 
pet godina Gvajane. 


Došavši ovamo, Boppe si je sredio lagodan život zahvaljujući svom novcu. 
Zadivila ga je prašuma te se odlučio posvetiti proučavanju tropske flore. Raspolažući s 
dovoljno novca, nije mu bio problem od uprave isposlovati različite pogodnosti. 
Koliko mu je to bilo moguće govori i apsurdnost što su ga imenovali za botaničara 
kolonije. Naručio si je iz Francuske obilan stručni materijal i desetak dobrih lovačkih 
pasa. 


Ali smrt mu je prekinula užitak udobnosti kupljene novcem. Nije prošlo ni dva 
tjedna od njegove smrti, a iz Francuske je stiglo njegovo potpuno pomilovanje, s 
potpisom predsjednika Republike. Mogao je to zahvaliti samo velikom pritisku 
utjecajnih prijatelja u Parizu. Pomilovanje je bilo potpisano osam dana prije Boppove 
smrti. 


Moja se kazna polako primicala kraju. Uskoro je došao i dan uoči mog 
oslobođenja, 21. rujna 1930. godine. Kazneni spisi sadržavali su i izdržavanje dviju 
naknadnih kazni po šest mjeseci, tako da mi je prvotna osuda bila produžena za godinu 
dana. Ipak sam mogao biti sretan, zahvaljujući sreći i prisebnosti, održao sam se na 
životu dugih i beskonačnih devet godina patnji i muka. Mnogi su za svoj prvi pokušaj 


bijega dobivali po dvije ili tri godine naknadne kazne, a pet godina za sve daljnje 
pokušaje, dok sam se ja uspio izvući za četiri neuspjela pokušaja bijega sa samo šest 
mjeseci. Bio sam svjestan kako uz svoje slabo mentalno i narušeno fizičko zdravlje ne 
bih nikada dočekao 21. rujna 1930. godine da su me bili poslali u grozne ćelije otoka 
St. Josepha! 


XXVI. 


Do kasno u noć igrao sam marseillaiseu s prijateljima u baraci. Želio sam nastaviti 
kartati sve do zore, ne bi li budan pozdravio svoju najsretniju zoru, ali ostali su bili 
preumorni. Njima naredno ujutro ne donosi oslobođenje već težak i monoton 
svakodnevni rad koji je započinjao u šest sati. 


Komarci su oblijetali oko središnje svjetiljke stapajući se sa slabim nestalnim 
svjetlom. U ozračju zagušljivog i teškog zraka kišovite noći, mračne su se barake 
doimale poput nestvarnih pećina u kojima se mogao nazrijeti samo zvuk hrkanja, 
ljudskog uzdisaja i buncanja nemirnog sna. Ta svjetiljka što je obasipala potmulo i 
drhtavo osvjetljenje bila je za mene simbol Gvajane i ugasla, napola mrtva života 
njezinih ljudi. 

Pet sati ujutro. Buđenje! Čuvar barake pružio mi je šalicu, rekavši: “Evo ti, makar 
nemaš pravo na kavu. Sutra ćeš si sam morati zaslužiti za kavu." Prijatelji iz barake su 
se sakupili oko mene kako bi me pozdravili. 


Po posljednji put pogledah kolone koje su odlazile na rad. Zatim sam otišao do 
skladišta promijeniti odijelo te sam dobio, kao i svi drugi kažnjenici u trenutku 
oslobođenja, bijedni omot s odijelom od plavog običnog sukna, crni šešir, bijelu 
košulju i drvene cipele. Odijelo mi je bilo preveliko, a propisne drvene cipele sam 
mrzio, te sam ih za četrdeset centima prodao kuharu. 

Zapovjednik mi je predao iskaznicu s kojom sam od blagajnika uprave trebao 
dobiti svoju kažnjeničku zaradu. Otišao sam u grad i predao nalog za isplatu. 
Blagajnik mi je isplatio 85 franaka i 50 centima. Opazivši moje začuđeno lice, pružio 
mi je list papira sa slijedećim obračunom: 


Odbitak Zarada 


769 radnih rada po 0,50 franaka dnevno f 384,50 
biljezi f 12,50 
sudski troškovi f 30,00 
75% zadržano za povratak u Francusku f 256,50 
Ukupno f 85,50 


“Sedamdeset i pet posto zadržano za povratak u Francusku!" viknuo sam. Osudili 
su me na osam godina prisilnog rada, što je značilo da sam ujedno osuđen na 
doživotno progonstvo iz Francuske!... Nikad mi neće dopustiti povratak u Francusku! 


“Znam, rekao je blagajnik, “takvi su propisi. Sedamdeset i pet posto plaće svakog 
kažnjenika moram zadržati." 


Ništa nisam mogao učiniti. Još jednom, pa i u posljednjem trenutku mog 
kažnjeničkog života, nepravda je nadvladala, te su mi oteli 256 i pol franaka. Psujući 
sam uzeo novac i otišao do redarstvenog povjerenika po iskaznicu oslobođenika. 
Obavijestio me po postojećim zakonima kako moram ostati u Francuskoj Gvajani sve 
do konca svog života. Ako pokušam pobjeći, bit ću osuđen na pet godina zatvora na 
Otocima. Nakon toga je redarstveni komesar nadodao: “Osim toga, narednih deset 
godina ne smijete živjeti u Cayenneu, te ga sutra morate napustiti. U protivnom ćete 
biti uhićeni i kažnjeni." Na slobodi nisam bio ni puni sat, a već su mi prijetili kaznom 
zatvora. 

Osamdeset pet i pol franaka bio je plod devetogodišnjeg zlostavljanja i rada. 
Istovremeno je par običnih cipela koštao sto i dvadeset franaka! Kupio sam neke 
jeftine cipele samo kako bih zaštitio bose noge. Plativši hranu za jedan dan, sobu i 
neke sitne potrepštine, potrošio sam cijeli isplaćeni iznos. Otišao sam u vladinu zgradu 
posjetiti namjesnika Siadousa. 


Dočekao me je sa smiješkom: “Belbenoit, jeste li napokon slobodni?" 


“Da, Visosti!' odgovorio sam mu ganut. “Ali, kaznene me vlasti sile na odlazak iz 
Cayennea. Trebao bih valjda sad otići u prašumu živjeti kao majmun. 


“Ma, dobro je! Sretan sam. Recite mi, imate li dovoljno novaca za kartu za brod?" 
upitao me je. 

“Imam, visosti", odgovorih mu, sjećajući se njegova obećanja i uzbuđeno 
iščekujući hoće li ga i održati. “Primio sam nešto novaca od gospođe Blair Miles, ali 
kaznene mi se vlasti prijete kaznom zatvora od pet godina na Otocima ako samo 
pokušam napustiti koloniju.“ Namrštio se te počeo nešto tražiti po ladici stola. Zatim 
je izvadio neki papir i pružio mi ga: “Eto, reče mi, “uzmite! Predat ćete mi formalnu 
molbu kojom ću vam odobriti godinu dana boravka izvan kolonije. Svoju ćete molbu 
obrazložiti razlozima navedenim u ovom spisu. Pošaljite mi molbu što prije! Nakon 
toga možete otputovati sljedećim brodom.? 

“Uistinu? Već sljedećim brodom, gospodine?" ponovio sam njegovu posljednju 
rečenicu u nevjerici. 

“Jest, Belbenoit. Odobrit ću vam tu godinu slobode, a vlasti nek* govore što hoće“, 
rekao je namjesnik sa smiješkom u očima. “Navedite u molbi kako u Gvajani nema 
mogućnosti za čovjeka koji po svom dostojanstvu hoće zarađivati za život kao 
oslobođenik, te da želite živjeti negdje drugdje, gdje ćete se moći zaposliti i 
zarađivati." 

Iste sam noći ispisao molbu. Dva dana kasnije namjesnik Siadous je sazvao 
kolonijalno vijeće i predložio moju molbu, koja je odmah prihvaćena, jer je to bila 
osobna želja šefa kolonije. Naredne subote odluka vijeća objavljena je u službenom 
vjesniku Francuske Gvajane sljedećim riječima: 


Dekret Namjesnika Gvajane! 


Namjesnik Gvajane i kolonijalno vijeće na svojoj su sjednici od 27. rujna 1930. 
godine donijeli zaključak kako se Rene Belbenoit, oslobođenik broj 16 444, 
ovlašćuje s propisnom putovnicom na godinu dana prebivanja izvan kolonije. 


Cayenne, 27. rujna 1930. 


Namjesnik Siadous 


Međutim, još mi je nedostajala viza konzula Venezuele, kamo sam mislio otići, te 
sam je otišao zatražiti. Zapanjilo me kad su mi odbili zahtjev. Rečeno mi je kako imaju 
stroge naloge od svoje vlade, koja je prošle godine uhitila sve bjegunce iz kažnjeničke 
kolonije, da ne smiju primiti u zemlju ni francuske kažnjenike ni oslobođenike. 
Nadodao je kako je baš istog dana primio i izvještaj kažnjeničke uprave, koji me ne 
predstavlja u pozitivnom svjetlu. Na moju molbu pokazao mi je izvještaj koji je glasio: 

Renć Belbenoit, robijaš broj 46 635, oslobođenik broj 16 444 

osuđen na 8 godina prisilnog rada zbog krađe, godine 1921. 
osuđen na 6 mjeseci zatvora zbog uvreda, godine 1925. 


osuđen na 6 mjeseci zatvora zbog bijega, godine 1928. 


1 
Ž 
3 
4. proglašen nepopravljivim, godine 1925. 
5. proglašen nepopravljivim, godine 1927. 

zbog mjera opreza zatočen na otocima, godine 1925., 1927., 1928. 


Ocjena ponašanja u trenutku puštanja na slobodu: nedovoljna. 

Iako je to bio posljednji udarac koji mi je kažnjenička kolonija još mogla zadati, 
teško sam ga primio. Ne uspjevši spriječiti namjesnika u izvršenju svoje volje, uprava 
mi se na ovaj zaobilazni način osvetila i spriječila me u napuštanju kolonije. Bio je to 
pravi šah-mat namjesnikovu nalogu. 


Pokušao sam objasniti predstavniku Venezuele kako ne namjeravam ostati u 
njihovoj zemlji već tražim samo dopuštenje prijelaza u susjednu Panamu, koja ovdje 
nema svog predstavnika. Kao potvrdu ovoga pokazao sam mu pismo gospode Blair 
Miles, u kojem me je savjetovala da dođem u Panamu gdje će mi pomoći oko 
zaposlenja kod američke zone Kanala. Proučivši pismo, venezuelski predstavnik je 
otisnuo na putovnicu žig s potvrdom Prijelaz u Panamu. To je bilo sve što mi je 
trebalo, te sam napokon bio spreman otputovati. Kaznene su vlasti, saznavši za moje 
iznuđeno odobrenje, bile izvan sebe. 


Taj mi je dan bio dvostruko sretan, jer ne samo da sam napuštao to mjesto muke i 
patnji već je to bio i blagdan mog zaštitnika, svetog Renća. 

Brod Biskra trebao je otputovati 12. studenog, u 14 sati. Obukao sam se najbolje 
što sam mogao, moja mala prtljaga je bila spremna, a u džepu kupljena putna karta. 


Otišao sam do vladine zgrade po posljednji put se zahvaliti namjesniku za sve što je 
učinio za mene. Eh, kad bi u Gvajani svi namjesnici bili poput njega! 

Stisnuo mi je ruku i zaželio puno sreće, a potom me zatražio obećanje da ću se 
prijaviti francuskom konzulu u Panami i da ću se držati dopuštenog roka, a osobito da 
se klonim bilo kakvih napisa koji bi mogli štetiti ugledu Francuske. Iskoristio sam ovu 
posljednju priliku što govorim s njim kako bih ga zamolio za uslugu za jednog od 
rijetkih pravih prijatelja koje sam imao u kažnjeničkoj koloniji. Zvao se Richard i bio 
je zatočen na Otocima, odakle mi je poslao molbu za oslobođenjem, zamolivši me da 
je predam namjesniku uz preporuke. Sada je kucnuo trenutak da mu pomognem. 

“Možete imati potpuno povjerenje u moju zadanu riječ, gospodine", rekoh 
namjesniku, “a, prije no što otiđem, dužnost mi je zatražiti vašu pomoć za kažnjenika, 
s kojim se vrlo nepravedno postupa." Predao sam mu Richardovu molbu. Pročitavši je, 
namjesnik me upitao: “Je li to istinito svjedočanstvo, Belbenoit?" 


“Jest, visosti", odgovorih. “Richarda poznajem jako dobro i možete biti sigurni u 
istinitost njegovih riječi." 

“Vrlo dobro", odgovori. “Možete mu odgovoriti kako će dobiti dopuštenje za 
premještaj s Otoka i u roku od mjesec dana bit će doveden na kopno." Još jednom se 
zahvalih namjesniku, i to u Richardovo ime, te sam napuštajući vladinu zgradu osjetio 
kako me obuzima sreća. 

U 14 sati nebo je proparala sirena broda Biskra. Napokon sam bio slobodan, makar 
na godinu dana. Bio sam prvi oslobođenik u povijesti kažnjeničke kolonije kojem je 
izdano takvo dopuštenje. Mnogi su kažnjenici i oslobođenici čuli brodsku sirenu i 
promatrajući brod na odlasku zavidjeli mi na sreći što mi je zakonski dopušten odlazak 
u svijet. 

Kad se brod zaustavio na Otocima, Richard je bio na zaduženju veslača 
kaznioničke lađe. Pozvao sam ga i javio mu dobru vijest o premještaju na kopno. 

“Ali, moraš mi obećati da nećeš pokušati pobjeći tako dugo dok je gospodin 
Siadous namjesnik", upozorio sam ga. “Ionako će uskoro biti pozvan natrag u 
Francusku, te ćeš se malo strpiti." 

Richard mi je obećao i nadodao: “Kad me puste, doći ću k tebi u Panamu, 
prijatelju!" 

Brod je pristao uz dugi gat u St. Laurentu. Ovaj sam put koračao njime miran i 
sretan zanemarujući stražare i njihove zlobne poglede. Predao sam pošti pisma što mi 
ih je povjerio Richard i susrevši neke poznate oslobođenike pozvao sam ih na večeru u 
najbolji kineski lokal. Veselili su se mojoj naklonjenoj sreći ali ih je i rastužila 
pomisao na njihovu škrtu sudbinu. 

Nekoliko sati kasnije brod Biskra se udaljavao niz rijeku Maroni. S palube sam 
promatrao prašumu kako se udaljava. Kad smo stigli do ušća rijeke, već se spustila noć 
i uskoro je obalu zavila tama. Ostao sam na palubi promatrajući tamno more i misleći 


na budućnost, koja mi je nosila borbu, ali ovaj put za život i uspjeh, a ne samo za golu 
koricu kruha. 


XxXVII. 


Nakon nesretnih godina, ploveći prema novim horizontima svijeta, činilo mi se 
kao da mi cijeli svijet promiče kroz stakalca kaleidoskopa. Iz mora su izranjali obrisi 
glavnih gradova Nizozemske 1 Britanske Gvajane; Trinidad, Paramaribo, Georgetown 
i Port of Spain. Gradovi su se potom gubili za vodenim brodskim tragom. Napokon 
sam bio slobodan 1 sve udaljeniji od Gvajane. 


Cijeloga sam dana šetao palubom. Ruka mi je neprestano lovila džepove ne bi li se 
uvjerio kako još uvijek imam putovnicu. Razgovarao bih s putnicima, pjevao i plesao. 
Noću bih, nakon samo nekoliko sati sna, izašao na palubu kako bih pozdravio novu 
zoru. Promatrao sam kako se iz zlatne zore u mrkloj noći rađa novi dan. Osjećao sam 
slobodu! 


Iskrcao sam se u Cristobal Colonu, ulaznoj luci Panamskog kanala, kojim se iz 
unutrašnjosti dolazi do Atlantskog oceana. Odmah sam se uputio prema francuskoj 
četvrti ne bih li tamo pronašao jeftiniji smještaj. Zatim sam se bacio u potragu za bilo 
kakvim poslom. Nakon nekoliko sati postao sam vrtlar u bolnici Georgas Memorial. 
Osam mjeseci sam zadovoljno živio 1 radio. S ušteđevinom sam osnovao malu 
praonicu rublja, zajedno s jednim prijateljem. Ponovno sam postajao čovjek koji 
zaslužuje za život i koji je dostojan poštovanja. Međutim, uznemirivala me činjenica 
kako vrijeme brzo teče. Mjeseci su se izmjenjivali i sve mi je manje vremena preostalo 
od ove godine dana što mi je dodijelio namjesnik Siadous. Poslao sam mu brzojav, a 
potom i pismo s priloženim potvrdama kanalske komisije o dobrom vladanju i 
zaposlenju te ga zamolio za trajnu slobodu. Međutim, ubrzo sam doznao kako je 
namjesnik Siadous napustio kažnjeničku koloniju i da ga je zamijenio drugi namjesnik. 

lako sam pravno i fizički bio slobodan, dušu mi je utamničila pomisao na skori 
povratak u Gvajanu iz koje mi nema spasa. Dok su prolazili dani, tjedni, pa i mjeseci 
postajao sam sve nemirniji. Želio sam održati obećanje dano namjesniku Siadousu, ali 
se, pak s druge strane, nisam želio vratiti u Francusku Gvajanu. Izračunao sam koliko 
mi je novaca preostalo. Imao sam dovoljno za kartu trećeg razreda za put do Pariza. 
Donio sam iznenadnu odluku da što prije otiđem u Francusku, da pokušam zamoliti 
bilo koju vlast za doživotnu putovnicu. Rok isteka moga dopusta istjecao je 12. 
studenoga 1931. godine. 


Devetnaestoga listopada, mjesec dana prije isteka moje slobodne godine, kupio sam 
kartu za brod prema Francuskoj. Drugog studenoga lučka je policija u Le Havreu, 
ikakva su me obrazloženja zadržali tijekom studenog i prosinca u zatvoru, gdje sam 
proveo Božić i Novu godinu. Posljednji sam novac potrošio na pisma, nastojeći doći u 
vezu s ljudima koji bi mi mogli pomoći, ali bez ikakvih rezultata. Iz tamničareva 
pogleda 1 držanja izgledalo mi je kao da je netko izdao za mnom strašno strogi nalog 


za uhićenjem. Dani su mi prolazili u iščekivanju bilo kakvih vijesti ili posjeta. 
Petnaestog siječnja su me nenadano izvukli iz zatvora 1 uz pratnju trojice žandara 
odveli autom do gata, na kojem su okupljali kažnjenike što će ih prevesti na otok. 


Na gatu sam bio zatvoren u posebnoj ćeliji čekajući na brod koji je prevozio 
kažnjenike do otoka. Tako sam proveo osam mjeseci prateći dolazak kažnjenika sa 
svih strana francuskoga carstva. Potom su, dvadesetog rujna, u tvrđavu ušli gvajanski 
stražari koji su trebali sprovesti kažnjenike do usidrenog broda. 


“Belbenoit, opet se srećemo!?" uskliknuo je debeli stražar ugledavši me u ćeliji. 
“Zar niste iskoristili povratnu kartu? Sad si mi dao štofa za dobar vic. Eh, kad to čuju 
drugi stražari!" 

Bajunetom me izgurao na dvorište gdje sam se pridružio u redove s drugim 
kažnjenicima. Prošli smo gatom, a potom i mostićem broda za kažnjenike. Sve mi je to 
bilo dobro poznato. Putovanje k paklu, koje sam već bio proživio. Dobro su mi bili 
poznati kavezi prljavog potpalublja, sada sam već znao kako se othrvati toj patnji i 
snalazio sam se bolje od onih, koje su ovamo gurnuli po prvi puta, kroz taj uski otvor s 
rešetkama, 1 koji su nalikovali na prestravljene miševe. 


Zaustavili smo se šest puta u tih petnaest dana kako bi izbacili u more mrtvace. 
Sedmog listopada usidrili su nas na samom ušću rijeke Maroni i čekali plimu. 
Suputnici u mojem kavezu svađali su se oko toga tko će prvi proviriti glavu kroz 
prozorčić i ugledati prašumu ovijenu mjesečevim svjetlom, a ja sam i dalje nepomično 
sjedio po strani. Odviše sam često i predugo promatrao tu prašumu. Bio sam izvan 
sebe od bijesa. Taj francuski teritorij nije ugledao pravedna čovjeka, osim onoga koji 
je sada bio vrlo daleko. Sutradan će me iskrcati na kopno i ponovno će me zlostavljati 
gvajanska kaznena uprava. Više neće biti ni namjesnika Siadousa koji bi mi mogao 
nekako pomoći. Nitko mi neće pomoći, osim ako si sam ne pomognem. 


Nisam spavao cijelu noć. Komarci su nemilosrdno nasrtali, ali mene su misli toliko 
zaglušile da nisam ni osjetio tjelesnu bol njihovih ugriza. U zoru su nas iskrcali na gat 
St. Laurenta. Misli mi je zaokupila jedina pomisao, koja mi je luđački odzvanjala 
mozgom, a to bijaše pričekati prvu priliku. Ne smijem nikome više ništa obećati i 
morat ću paziti da nikome ništa ne kažem. Pomno ću pratiti zbivanja i ugrabiti prvu 
priliku za bijeg. 

Kaplar straže u tvrđavi prepoznao me i odijelio od ostalih kažnjenika, a zatim me 
bacio u samicu. 


Time se okončala moja godina slobode, bijah sada ponovno samo broj u brigadi 
osuđenika. Samo nedugo prije, svim sam silama nastojao vladati sobom, raditi, i dobro 
se ponašati kako ne bih prekršio ni jedan zakon ni propis. Živio sam štedljivo i 
Amerikanci su me za to bili nagradili izvrsnom svjedodžbom ponašanja u kojoj je 
pisalo: “Rad obavlja vrlo dobro, ponašanja je vrlo dobrog'. Ali ja sam baš morao otići 
u Francusku u potragu za pravdom, produženjem putovnice, a možda i za oproštenjem, 
i naravno, bio sam naivan. Trebao sam ostati u Panami, a možda bih i ostao da nisam 
obećao namjesniku Siadousu kako ću održati danu riječ i predati se francuskim 


vlastima prije isteka godine dana slobode koju mi on bijaše dodijelio. Pa dobro! 
Održao sam svoju riječ. Sad kažnjenička uprava može učiniti što god želi, nikome više 
ništa ne dugujem. Izdržat ću bilo kakvu kaznu koju mi dodijele i čim ponovno 
postanem slobodnjak pobjeći ću. 


Dodijelili su me na Kraljevski otok. U četiri godine otok se nije ni najmanje 
promijenio. Samo su stražari bilo još gori, a kažnjenici su se još očajnijim snagama 
nego ikad borili za život. Prošlo je mjesec, dva, četiri. Ćelija, koju sam cijele dane 
mjerio koracima, a često i više sati u tamnoj noći, postajala je moj grob. Hranu su mi 
davali kroz otvor. Nisam imao novaca ni za cigarete, koje bih mogao nabaviti kod 
stražara, te su me oni posve zanemarivah. Neprestano sam, poput životinje, hodao po 
ćeliji. Da bih održao mišiće ruku u pokretu istezao sam se, hvatajući za prečke u stropu 
i vježbao. Iz dana u dan borio sam se za duševnu i tjelesnu prisebnost. Tako je prošlo 
pet, šest mjeseci a potom i godinu dana te mučne samoće. Označavao sam noktom 
dane po zidu, prošao je mjesec rujan 1934. godine, a onda i treći studeni, dan kad su 
me prije tri godine uhitili na brodu u Le Havreu. U ključanici starih vrata okrenuo se 
ključ, vrata su se otvorila i stražar mi je predao nekakav papir. Oči su mi bile 
zaslijepljene trogodišnjom polutamom, te sam uz naprezanje uspio razabrati sadržaj 
papira koji je obavještavao o tome kako sam odslužio tri godine kazne zbog odlaska u 
Francusku, i da sam sada ponovo oslobođenik na uvjetnoj slobodi. Sad sam mogao 
napustiti otok i vratiti se natrag na kopno. 


Oslobođenik! Počeo sam se smijati. Dodijelili su mi slobodu života psa lutalice. 
Slobodan sam živjeti oko Cayenne ili u St. Laurentu zajedno s prašumskim 
majmunima, ali ne i u gradovima. Dah su mi slobodu za život, ali ne i slobodu 
zarađivanja za život. Napokon su me oslobodili na doživotnog kažnjenika što luta 
Gvajanom! Jadni stražar, zasigurno je mislio kako se smijem od sreće što me 
oslobađaju iz samotne ćelije! Ispratio me do gata na mali parobrod koji nisam uspio ni 
vidjeti koliko me sunčano svjetlo osljepljivalo. Teturajući sam se popeo na brod. 


Dok je brodić plovio prema St. Laurentu, radovao sam se što sam se uspio održati 
na životu. Bio sam živ. tijelom 1 duhom. Preispipavao sam tijelo ne bi li se uvjerio 
kako u tom kosturu u koji sam se pretvorio ipak teče život. Ni jedan mi dio tijela nije 
bio paraliziran samovanjem u samici. Zahvalio sam se Bogu što mi je dao toliko snage 
i svijesti da sam se svakodnevno gibao po ćeliji i noću vježbao i time sačuvao snagu 
duha i tijela. Bila je to pobjeda duha nad materijalnim nedaćama. 


Stražari su me, po silasku na gat, dočekali s porugama i zadirkivanjem. Očigledno 
se po koloniji širila vijest kako me treba u svakoj prilici zlurado podbosti, upravo stoga 
što sam bio dobar prijatelj bivšeg namjesnika. Da zaista, sada više nije bilo sumnje, 
bio sam uvjetni oslobođenik, oslobođen na bijedan život. Barem sam se riješio 
rešetaka. Sad sam se mogao sam brinuti o sebi i sam se uzdržavati. Oslobodili su me 
kako bih mogao jesti otpatke ili ono što bih našao na cesti. Mogao sam sada spavati u 
prašumi poput stotine drugih nesretnika. Sada sam mogao i umrijeti, i to što prije to 
bolje. Nijedan stražar neće propustiti priliku kako bi me ponizio ili izazvao. 


Naišao sam na uvjetnog oslobođenika, znanca od prije četiri godine, koji je pravim 
čudom ostao još na životu. Neki su mu prijatelji iz Francuske slali po koji franak te je 
imao kolibicu načinjenu od trave u koju me ljubazno primio. 


“Suprotstavio si se upravi, Belbenoit', rekao mi je. “Priča se kako je namjesnik 
Siadous tvojom pomoći uspio prekinuti njihove malverzantske zarade. Kažnjeničke se 
vlasti ljute na tebe, a i na mene će se ljutiti kad vide da sam ti prijatelj. Ali, neka idu k? 
vragu, ionako mi ne preostaje još mnogo od života.? 

Dopustite mi da još jednom ponovim što znači biti uvjetni oslobođenik u 
Francuskoj Gvajani. To podrazumijeva da ste izdržali kaznu, odnosno da ste proveli 
tri, pet ili deset godina u Logoru smrti, u purpurnoj barci, u mračnim ćelijama i da ste, 
ostavši živi, sada slobodni. Slobodni ste ostati u Gvajani, ali ne i napustiti to kužno 
mjesto kako biste negdje drugdje započeli dostojan život, viđali prijatelje, primili se 
poštena posla i spasili ostatke što su preostali po brodolomu vlastitog života. Niste 
oslobođeni da biste se pridigli 1z tog blata i nesreće i započeli novi život. Oslobodili su 
vas ćelija, kaznenog logora i prljavih baraka. Oslobodili su vas za život u Gvajani, na 
život bez sredstava za preživljavanje. 

Da bi opstali trebali bi se verati po stablima poput majmuna i živjeti od lišća, ili 
prelijetati prašumom poput papiga i živjeti od oraha, ili pak plivati blatnim rijekama 
poput riba i hraniti se algama i školjkama. Čovjeka ne štite ni krzno niti perje, trebao 
bi se zaštititi odjećom. Sve i da želite raditi i naći nekakav posao za sitne novce, jer 
novac je čovjeku jedini izvor opstanka, u Gvajani vam to nije omogućeno na pošten 
način. Ne možete dobiti posao smetlara jer to besplatno obavljaju kažnjenici, a niti 
posao podvornika u privatnim kućama jer na taj posao stražari za sitne novce 
iznajmljuju kažnjenike. Ne možete odvoziti glomazni otpad, jer upravi morate plaćati 
za dozvolu. Uvjetnom oslobođeniku bez prijatelja koji bi mu pomogli, preostaje jedino 
da lovi leptire i prodaje ih za sitniš. Premda bi se ti leptiri i rukotvorine skupo 
prodavali po Francuskoj i po turističkim hotelima Kariba, uvjetni oslobođenik za njih 
dobiva tek deset posto od prodajne cijene. 


Lovio sam leptire te izrađivao svakojake gumene predmete od smole što bih je 
prikupio s drveća u prašumi. Za Božić sam uspio ispeći nešto mesa, papigu što sam je 
ulovio strelicom. Uskrs sam proslavio uz juhu od palmina sjemena i od prženih 
krijesnica. Kupovao sam najjeftinije cigarete i od svake bi cigarete napravio tri. Vodu 
sam crpio iz rijeke i prije konzumiranja zakuhao bih je na vatri, što je rijetko tko od 
mojih prijatelja radio. Nisam imao više zubi, ali ne marih za to, jer ionako nisam imao 
ništa što bih trebao gristi. 


Drugi su uvjetni oslobođenici živjeli nešto lakšim životom jer su noću odlazili u 
krađu po gradu. Ja to nisam želio raditi. Nastojao sam si pribaviti sve potrebne stvari iz 
prašume ma koliko ona bila prema čovjeku nedarežljiva. Iz nje se može uzeti samo 
kada čovjek raspolaže skupim alatom i dobrom ekipom. Razbijao sam glavu mišlju 
kako da dođem do novca potrebnog za novi pokušaj bijega, ali ništa nisam uspio 
učiniti. Osjećao sam se poput utopljenika što ga vodeni vir privlači k dnu bespomoćno 


se hvatajući za bilo kakav kamen ili grm. Često mi je palo na pamet kako bih mogao 
udariti nekog činovnika kaznene uprave, te bi me odmah uhitili 1 osudili na šest 
mjeseci ili godinu dana samice ili barake, ali barem bih imao hranu i odjeću. 


Novac! Novac mi je bio potreban više nego ikad kako bih pobjegao iz tog 
zemaljskog pakla. Za nekoliko stotina franaka mogao sam kupiti stari indijanski 
čamac, za pedeset potrebnu hranu za nekoliko tjedana na moru, a s još dodatnih 
pedeset franaka potrebni materijal za jedro. Iznenada mi je palo na pamet da bih 
mogao posjetiti jednog postarijeg uvjetnog oslobođenika, lukavog starog lisca. Ovaj je 
imao maleni čamac i noću je odlazio preko rijeke Maroni do nizozemske obale 
krijumčareći na račun kaznionice. Katkad je nosio pakete kokaina, katkad bi doveo 
koju novu djevojku ili mlada mulata za namještenike uprave. 


Natjerajte čovjeka u očaj i bit će spreman sve učiniti! 

Sparina sunčanog dana zakovala mi je noge za cestu što vodi predgrađem St. 
Laurenta, osuđeničkog sela, a pritom sam mahnito razmišljao kako da dođem do novca 
za bijeg prije nego što izgubim zdrav razum. Bijeg kroz prašumu, što sam već bio 
iskusio, bio je neizvediv, a za bijeg morem potrebni su vješti pomorci. Trebao bih 
nabaviti čamac i pronaći suputnike koji bi, kao i ja, radije poginuli na oceanu nego i 
dalje živjeli u Cayenneu, ljude za koje bih bio siguran da me neće cinkati stražarima. 
Trebala bi mi i određena količina hrane, dostatna barem za desetak dana povoljna 
vjetra i vremena prije no što stignemo do sigurne luke. Sve to činilo se nemoguće 
ostvariti. 


S druge strane ceste pristupio mi je dobro odjeven čovjek s bijelim šeširom protiv 
sunca, očigledno turist na proputovanju kroz kažnjeničku koloniju. 

“Gdje bih mogao naći kažnjenika koji govori engleski?" upitao me slabim 
francuskim. 

“Ja pomalo govorim engleski", odgovorih mu. Nadao sam se da bih mogao nešto 
zaraditi kod ovog stranca. 


“Tražim kažnjenika po imenu Belbenoit", rekao mi je na engleskom. “Čovjeka o 
kojemu piše Blair Miles u svojoj knjizi Osuđenici Vražjeg otoka. Htio bih s njime 
razgovarati. Odvedite me k njemu ili ga pošaljite k meni i dat ću vam pet dolara!" 

Hitro sam se osvrnuo unaokolo. Nije bilo ni jednog stražara. “Dajte mi novac", 
rekoh. Čovjek je izvadio novčanicu i predao mi je. 

“Kamo moramo 161?" upitao me je. 

“Tu smo!" odgovorih mu sa smiješkom na licu po prvi puta nakon tolikih godina. 
“Ja sam Belbenoit!? 

“To ste vi?!" začudio se ovaj pomalo razočarano. 

“A tko ste vi?" upitam ga. 

Činilo se kao da oklijeva na trenutak, ali mi se na posljetku predstavio kao 
zastupnik čuvene američke filmske tvrtke. Planirali su snimiti film po knjizi gospođe 
Blair Miles, prikazati život Vražjeg otoka i dramatski bijeg. Doputovao je avionom u 
Francusku Gvajanu upoznati život kažnjenika. Objasnio mi je kako imaju zamisao 
pažljivo razraditi film i vjerno prikazati ljudske patnje u najgoroj tamnici na svijetu. 
Nadao se dobiti od mene obavijesti 1 točne činjenice koje bi mu poslužile za budući 
film. 

“Što bi učinio kažnjenik koji bi htio pobjeći?" 

“Pobjegao bi čamcem preko mora", izrazio sam mišljenje koje me već toliko dana 
morilo. 


“Ne, prekinuo me, “bijeg bi trebalo izvesti kroz prašumu ... s borbama protiv 
zvijeri, zmija, močvarama ...? 

“Nikada nikome nije uspjelo pobjeći kroz prašumu!" čvrsto sam pobio njegovu 
zamisao. “Pokušavao sam tri puta i dobro znam o čemu Je riječ!" 

“Možda imate pravo", odgovori mi. “Ali za film je bolje da naš Junak bježi kroz 
prašumu. Znam da je svaki vaš bijeg bio jako dramatičan. Ako mi odgovorite na sva 
moja pitanja, dobro ću vas nagraditi." 

Po prvi puta mi je sudbina bila prijateljski naklonjena. Nisam više razmišljao može 
li se ili ne filmski junak probiti kroz prašumu! Proveo sam cijelu noć sjedeći kraj stola 
i odgovarajući na brojna pitanja. Crtao sam mu unutrašnjost ćelija, sprave za 
kažnjavanje, potanko opisujući svoje pokušaje bijega kroz prašumu, stavljajući mu na 
raspolaganje strahovite pojedinosti. Dok sam odgovarao na njegova pitanja on je 
pravio bilješke u svojoj bilježnici. Pred zoru mi se zahvalio na dobivenim 
informacijama i pružio mi nekoliko novčanica. Uskoro je avion, kojim je stigao, bio 
samo mrlja na karipskom nebu. Sve bih dao da sam slobodan kao on i da mogu nebom 
uzletjeti put drugih zemalja. Osjećao sam knedlu u grlu koja me gušila pri pomisli 
kako je taj čovjek sišao s aviona ovamo, postavio mi pitanja koja su ga zanimala 1 opet 
uzletio, kao da me ni na tren nije smatrao čovjekom poput njega samog. Za njega sam 
bio samo informativni ured, netko od koga Je morao iscrpsti određen broj podataka, 
kako bi ih potom pretvorio i unovčio u filmsku vrpcu. 


Ali, ostavio mi je dvije stotine dolara! Za taj ću novac moći od Kineza nabaviti 
čamac i hranu, a lako ću naći i druge osuđenike bez novaca, koji će mi se pridružiti. 
Ovog puta će mi plan uspjeti. Neće me ponovno uhvatiti. Najprije ću otići na neki od 
karipskih otoka, gdje ću se neko vrijeme skloniti, a potom ću krenuti u Sjedinjene 
Države. Tisuće kilometara dijeli Francusku Gvajanu od New Yorka, ali svakim 
prevaljenim kilometrom bit ću sve dalje od nehumanog i groznog života, a sve bliže 
civilizaciji i slobodi. Kako sam čuo, narod Sjedinjenih Država ne vraća oslobođenike 
utekle s Vražjeg otoka. 


“Ovog ću puta uspjeti", ponavljao sam si neprestano organizirajući oslobodilački 
plan. 

Po cijeloj sam koloniji bio u potrazi s ljudima u nemogućim životnim uvjetima, 
prijateljima koji bi mi u bijegu mogli pružiti najveću fizičku pomoć. Na kraju sam 
izabrao četvoricu. Dadara, mlada oslobođenika kojeg sam upoznao prije godinu dana i 
koji je izdržao kaznu od pet godina zbog pljačke. Casquettea, koji je izdržao jedanaest 
godina zbog ubojstva ljubavnice. Beberta, koji je udario šakom u lice okrutnog 
stražara jer mu je kundakom puške umalo razbio lubanju, i koji je, po odlasku iz 
bolnice, izdržao naknadnu kaznu od četiri godine samice. I na kraju Panamu, 
kažnjenika čije pravo ime nikome od nas nije bilo poznato, ali kojem je jednom 
uspjelo pobjeći i dvanaest godina živjeti u Kolumbiji, gdje ga je uhvatio novi francuski 
konzul i poslao natrag na Vražji otok. Bila su to četvorica, koji su bili spremni na 
slobodu ili smrt. 


Ali, nitko se od nas nije razumio u pomorstvo. Tada sam krenuo dalje u potragu i 
izabrao Chifflota, osuđenog na pet godina jer je u samoobrani ubio sina moćnog 
poglavice crnačkog plemena negdje u Kongu. Taj je Crnac, došavši u kontakt s 
modernom civilizacijom, postao trgovac bijelim ženama. Chifflot je bio mornar i 
složio se da nam, ako nabavimo čamac i hranu, neće trebati ništa drugo osim 
povoljnog vremena i vjetra pa da stignemo do Karipskog mora. 


“Najprije ćemo otići do Trinidada", rekoh. Bilo mi je poznato kako stanovnici 
engleskog otoka mrze francuski kažnjenički pakao i svim će bjeguncima pružiti odmor 
i sigurnost. 


Drugog svibnja 1935. godine, u šest sati poslijepodne potajno smo se sastali u 
jednom kineskom dućanu u St. Laurentu. Spuštao se polako mrak. Bešumno smo se 
izgubili u prašumi i stigli do obale rijeke. Čamac kojeg je Kinez obećao nabaviti i na 
dogovorenom mjestu sakriti, bio je za polovicu manji nego što smo se dogovorili. Bio 
je to običan indijanski čamac izrađen od debla drveta, i tek metar širok. Razočaran tom 
prijevarom, pregledao sam pakete s hranom i ustanovio kako nedostaje polovica od 
dogovorene količine. Osjećao sam se skršen, kao da mi je pokušaj propao i prije no što 
je započeo. Prijatelji su počeli predlagati da odgodimo put. Takav čamac mogao bi 
prevrnuti i mali morski pas i svi bismo poginuli u moru. 


Međutim, kao da me nešto tjeralo da ne smijemo odustati. Ušao sam u čamac i 
nagovorio druge da zauzmu svoja mjesta. Odmaknuli smo se od obale i tiho veslali niz 
rijeku Maroni. Morske struje su nam bile naklonjene, pa je čamac napredovao velikom 
brzinom. S vremena na vrijeme susreli bi se s čamcima domorodaca ili Indijanaca. 
Nešto su nam dovikivali, ali im mi nismo odgovarali. Kinez nam je osigurao i bačvu 
vode, ali kako bismo bili sigurni da nije otrovana, zaustavili smo se kraj obale 1 
natočili novu vodu u čiju kvalitetu nismo sumnjali. 


Na ušću rijeke, razvili smo zakrpano jedro i Chifflot je preuzeo kormilo sudbine. 
Dugi i tanki indijanski čamac počeo je plesati po valovima. Chifflot je određivao kurs 
po zvijezdi, za koju nam je rekao da bi nas trebala odvesti k sjeveru. Valovi su počeli 
prelijevati rubove čamca, a dvojica su sjedili kraj Chifflota uz kormilo kako bi ga 
održali budnim. Ostali smo izbacivali vodu iz čamca. 


S takvim plovidbenim sredstvom uputiti se na Karipsko more bilo je nešto u što se 
ljudi normalnog duševnog stanja nikada ne bi upustili, ali nas je vodila zaista suluda 
želja za odlaskom s Vražjeg otoka i kaznene kolonije, želja za slobodom po svaku 
cijenu. Noć nam je vrlo brzo prošla u neprestanom ogledavanju iza sebe kako bismo se 
uvjerili da nas ne progoni motorni čamac. U zoru smo dospjeli daleko na otvoreno 
more i susretali smo jedino pokojeg radoznala galeba. 


Zahvalili smo se Chifflotu i na njegovo mjesto sjeo je Casquettes. Ja sam se 
ponudio nešto skuhati. U jednu kanticu ulio sam petrolej za grijanje i uskoro nas je 
topli čaj preporodio. Kinez me potpuno prevario što se tiče hrane, te smo je bili 
prisiljeni štedljivo dijeliti narednih dana. Prvog dana nitko se nije žalio. Svi su 
razgovarali s uzbuđenjem 1 srećom jer smo se napokon oslobodili Gvajane. Pažljivo 


smo privezali u čamcu sve zalihe, jer je vrijeme nagovještavalo promjene. Chifflot nas 
je upozoravao na mogućnost oluje. 


U osam sati počeo je puhati vjetar tjerajući čamac naprijed. I zvijezde su nestale. Ja 
sam se nalazio kraj Chifflota s malim kompasom u ruci. Čamac je plovio sve brže. 
Sigurno smo postigli brzinu od oko dvadeset kilometara na sat. Na ostalima se mogla 
primijetiti vidljiva uznemirenost zbog zapljuskujućih valova, ali svaki prevaljeni 
kilometar u bijegu od nadolazeće oluje značio je kilometar dalje na putu prema 
slobodi. Casquette je trebao zamijeniti Chifflota, ali u ovakvim uvjetima to bi bilo 
previše opasno. Bili smo u nezavidnom položaju usred uzburkanih valova pa nas je i 
najmanji pogrešan pokret mogao stajati potpunog loma. Chifflot je cijelu noć pjevao, a 
njegov glas je u natjecanju s bukom vjetra postajao sve glasniji. Nešto prije zore, vjetar 
je začudo prestao, a na obzorju se pojavilo olovno sunce, što smo iskoristili da 
osušimo odjeću. Morali smo popraviti jedro, načinjeno od starih košulja i presvlaka 
madraca. Platno je bilo tako staro da se na više mjesta razderalo. Čitav dan nismo 
primijetili ni sjene ikakva broda. Sunce i odsjaj mora palili su nam kožu, a brazgotine 
na nogama, tragovi okova oko gležnjeva iz prvih dana zatvora, počeli su se ponovo 
otvarati i izlučivati gnoj, a rane su, pod neprestanim mlazovima slane vode, silno 
pekle. 

Poslije treće noći, međusobna sloga polako je popuštala. Svima nam je, nakon 
pedeset sati neprekidne međusobne zgurenosti i razgovora, palo dobro raspoloženje. 
Potom smo se svi počeli tužakati na položaj i na ostale. Chifflotove ruke bile su toliko 
izranjavane da ga je Casquette morao zamijeniti. Očajnički se držeći uz kormilo, u 
tami i usred mora, koje je bilo uzburkanije nogo prošle noći, Casquette je morao 
upotrijebiti svu svoju snagu kako nas morski ponor ne bi progutao. Nismo ni 
pokušavali držati stalni pravac. Jaki val izbio mi je iz ruke kompas, a na nebu se nije 
razaznavala ni jedna jedina zvijezda. 


Kad je napokon svanulo, bili smo promočeni, shrvani i napola bolesni. Izlio sam 
malo vode iz bačve i primijetio kako je u nju prodrlo more. Umiješao sam u takvu 
vodu malo kondenziranog mlijeka i porazdijelio ga svojim prijateljima, kojima je okus 
vode bio nepodnošljiv. 

“Bilo bi bolje domoći se kopna!" reče Dadar. “Tada bismo mogli uzeti vode i 
vratiti se na more. 


“Po svoj prilici nalazimo se kod Demarara"', reče Dadar. “To je manje od polovice 
puta do Trinidada. Po mom mišljenju, bilo bi nam bolje da smo pokušali pobjeći kroz 
prašumu, tamo bi barem imali vode u izobilju." 


“Nalazimo se na putu tek tri dana," rekoh, “a već govorite o povratku na obalu. 
Rekao sam vam na odlasku da se natrag neću vratiti. Ako stignemo do Trinidada, bit 
ćemo spašeni. Bilo gdje drugdje na kopnu uhvatili bi nas ili predali francuskom 
konzulu. Vrlo dobro znam jer sam to već iskusio.' Tako smo raspravljali čitav dan. 


Cetvrta je noć bila još teža. Peta, šesta i osma bile su prava mora i gotovo smo se 
pretvorili u bijesne životinje. Ne znam na koji smo način uspjeli preživjeti osam dana. 


Više puta mi se činilo kako će golemi crni val progutati čamac, ali kao da nas je neka 
sklona sila htjela poštedjeti. U posljednjem bi času krhki čamac ponovo isplivao na 
površinu pjenušavih valova, na trenutak zastao, a potom bi se urušio u drugi val! 


“Trinidad! Ma daj," promrmlja Dadar, “tamo nećemo nikada stići! Pa i kada bismo 
uspjeli, tko nam jamči, Belbenoit, da nas neće uhititi? Zar u Trinidadu nema 
francuskog konzula?" 


“Ima ga, ali znam da nas Englezi neće njemu predati. Dopustit će nam odmor od 
nekoliko dana i snabdjet će nas hranom. To su pošteni ljudi. Pružit će nam sklonište na 
nekoliko dana! Prestani zanovijetati i vidjet ćeš da ćemo stići." Bio sam za kormilom i 
čvrsto držao sjeveroistočni pravac. 


“Ma daj!" promrmlja Bebert. “Promjeni smjer! Dosta nam je. Hoću se iskrcati i 
pokušati sreću pješice kopnom!" 

“Stani! povikao sam Dadaru, koji se počeo približavati jedru. Gurnuo sam ruku u 
košulju i izvadio mali revolver zamotan u voštano platno. Uperio sam ga na Beberta, 
zatim na Dadara. Bio sam malen rastom i zasigurno se ne bih mogao tjelesnom 
snagom suprotstaviti ni jednom od mojih suputnika, ali bio sam odlučan u nakani da 
stignemo do engleskog otoka, gdje bismo se jedino mogli spasiti. Ti veliki, snažni ljudi 
gledali su me zlokobnim pogledom, ali 1 miš postaje hrabar kad se radi o njegovoj 
slobodi. 


“Ako želite, slobodno navalite na mene," rekoh gledajući ih preko uperena 
revolvera, “tu imam šest metaka, i ako tako nastavite, poubijat ću vas sve!" 


XXIX. 


Nisam imao namjeru ubiti svoje prijatelje. Promatrajući ih s uperenim revolverom 
u ruci, shvaćao sam da su kao i ja popili previše slane vode i uz to su gladni i 
preplašeni. Htjeli su promijeniti pravac plovidbe i okrenuti prema kopnu iz pukog 
očaja, a ne iz neprijateljstva prema meni. 

“Vi ste poludjeli!" rekoh im. “To je venezuelska obala a tamo bi vas sigurno uhitili 
i ponovo odveli na Vražji otok. Sigurno nismo više daleko od Trinidada, a tu ćemo biti 
spašeni. Uvjeravam vas, na Trinidadu ćemo se moći odmoriti i oporaviti za nastavak 
puta." 


“Spusti jedro!" doviknuo je Bebert Chifflotu. Okrenuo sam revolver prema 
Chifflotu, ali istoga trenutka je Dadar skočio na noge s nakanom da preskoči Chifflota 
i oduzme mi revolver. Nisam uspio ni okinuti obarač, a Dadar se već poskliznuo i pao 
na Chifflota, tako da su se obojica srušila u čamac. 


“Životinje, doviknuo je Casquette, “prevalit ćete nas u more!" 


“Bolje da ga svežemo!" reče Panama dobacivši Casquetteu mokar konopac, i Dadar 
je uskoro bio svezan. Zatim Casquette, pogledavši prema obzorju, dovikne: 
“Pogledajte na onu stranu! Kopno!" 


Drugi su ustali i pogledali, ali ja se, sumnjajući u podvalu kojom bi me odvukli od 
kormila, nisam ni maknuo. 


“To je Trinidad!" doviknuo je Chifflot. “Pogledaj, Belbenoit!" Jedro mi je skrivalo 
pogled prema točki koju su pokazivali moji prijatelji. Oprezno sam pokušao baciti 
pogled bojeći se iznenadnog napada. Okrenuo sam kormilo i dok smo se nalazili na 
vrhu visokog vala uvjerio sam se da me nisu htjeli prevariti, spazio sam kako se visoke 
i plave gore uzdižu k nebu. 


Pogled na kopno ugušio je svako neprijateljstvo i svaku svađu. Klicali smo od 
radosti i osmjesi su zamijenili srdite poglede. Četrnaest dana nalazili smo se u čamcu, 
iz koga smo neprestano morali izbacivati vodu, ali sada su svi moji prijatelji, osim 
Dadara, to činili s najvećom radošću. 

Nekoliko sati kasnije nalazili smo se pred obalom. Jasno smo raspoznavali kuću sa 
slamnatim krovom u šumici kokosovih palmi. Činilo se kao da je to pusta kuća. 
Okrenuo sam kormilo i čamac je pojurio prema obali. Prijatelji su htjeli iskočiti na 
kopno, ali su bili tako slabi da su se srušili na pijesak kao da im je iznenada nešto 
iscrpilo svu snagu. 


“A sada možete činiti što god hoćete", rekoh odbacivši revolver u more. 


Uz obalu su crnci ribarili s mrežama, i ubrzo se s oprezom udaljiše od nas, ali ja 
sam ih zazvao i zamolio za nekoliko kokosovih oraha sa stabla. Poslušali su moju 


zamolbu, ali, ubravši orahe nisu nam se usudili prići, nego su ostali na udaljenosti od 
pet metara, dobacili nam oraha i onda pobjegli. 


Prerezao sam konop kojim je bio privezan Dadar i izvukao ga iz čamca. Popili smo 
sok oraha, pojeli bijelo meso, a potom počeli teturati po pijesku kao da smo pijani. 
Činilo mi se da mi zemlja pleše pod nogama, da se spušta i uzdiže poda mnom, kao što 
je kroz toliko dana činilo more. U kolibi smo našli veliki crni lonac pun riže i slane 
ribe. Jeli samo kao vukovi dok se nismo, zasitivši se do iznemoglosti, srušili na pod i 
zaspali. Kad smo se probudili, savjetovao sam da se odmah uputimo do najbližeg sela i 
javimo da smo došli. Isprva se ovo nije svidjelo mojim suputnicima jer su se 
pribojavali novog uhićenja. Mislili su da bi bilo bolje ostati ovdje nekoliko dana, jesti 
kokosove orahe i ne obavijestiti vlasti. Ja sam, naprotiv, ostao pri svojoj nakani da je 
bolje odmah se prijaviti nego da vlasti budu obaviještene od drugih, 


“Idem se prijaviti“, rekoh 1 krenuh prema kokosovoj šumici. “Vi, ako želite, možete 
ostati ovdje." Međutim, oni su krenuli za mnom. Putem smo nailazili tek na velike i 
tamne crnce, koji su nas sumnjičavo pogledavali. Nakon dva sata hoda stigli smo do 
malenog sela Moruga, koje je, kako sam kasnije doznao, bilo upravno središte 
jugoistočne obale Trinidada. 


Otišao sam ravno na policiju. Zapovjednik policije bio je golemi Crnac odjeven u 
savršenu vojničku uniformu. Ostali smo pred njim stojeći, dok je on pozvao orijaškog 
stražara boje ebanovine. 

“Odakle dolazite?" 

“Iz Francuske Gvajane", odgovorio sam. 

“Kamo idete?" 

“U Sjedinjene Države.? 

“Zašto ste se iskrcali na Trinidadu?" 

“Jer smo četrnaest dana proveli u čamcu na moru. Bili smo bez vode i hrane." 

Zapovjednik je ustao, otišao k telefonu i nazvavši javio: “Ovdje se noćas iskrcalo 
šest francuskih bjegunaca." Zatim je saslušao upute i spustio slušalicu. “Dobit ćete 
osamnaest pletenica kruha,“ rekao je stražarima, “tri kilograma kave, tri kilograma 
bakalara i dvanaest omota cigareta." Sastavio je popis i stavio pečat. “Predajte to 
vlasniku dućana" naredio je, a kad su stražari otišli, okrenuo se k nama i počeo čitati iz 
jedne male knjižice. “Saslušajte trinidadske zakone," reče nam, “francuski kažnjenici, 
bjegunci s Vražjeg otoka, kada stignu u Trinidad, bit će uhićeni jedino ako prekrše 
zakone ili remete javni mir Ako bjegunac stigne plovidbenim sredstvom kojim može 
nastaviti put, vlasti će mu predati potrebne živežne namirnice i dopustiti mu da 
otputuje. Ako čamac nije više sposoban za plovidbu, bjegunca će policijski časnik 
odvesti lučkom zapovjedništvu u Fort of Spain. Može li vaš čamac nastaviti put?" 

“Ne može" odgovorio sam gotovo vičući. 


“Pregledat ću ga za svaki slučaj. 


Zatim smo otišli starim automobilom do morske obale i zapovjednik je pregledao 
čamac i zaključio: “Odvest ću vas u Port of Spain." Na povratku u policijsku stanicu 
dao je svakome od nas bocu piva. Jedan je Crnac spremio jelo i dao nam riže, banana, 
svježe ribe, tople kave i konzervirana mesa. Nije htio primiti nikakvu naknadu. 


Istog popodneva otišli smo u Port of Spain, gdje su nas odmah odveli u vojnički 
zatvor. Pregledali su nas, zapisali imena i zatvorili u ćeliju. “Vi niste uhićeni," izjavio 
je službujući narednik, “ali, morate ostati ovdje, jer ste tu sigurni od francuskog 
konzula. Tu ćete ostati do daljnje zapovjednikove odluke." Priredili su nam obilnu 
večeru, nakon koje smo čvrsto zaspali do deset sati ujutro. Malo poslije deset ušao je 
čovjek u građanskom odijelu. 


Uskoro sam prozvao ovog čovjeka Mon Ami, jer je neprestano postavljao brojna 
pitanja ponavljajući poštapalicu: “Kamo idete, prijatelji moji... Što mogu učiniti za 
vas, prijatelji moji...?? 

“Slijedite me, prijatelji", reče na kraju i pokuca na vrata, koja su se odmah otvorila. 
Odveo nas je iz zatvora i poveo dugom cestom do oznake, na kojoj je bio natpis 
Vojska spasa. Bilo je očito da su na nas čekali, jer je već bio pripremljen stol sa šest 
tanjura. Predstavili su nam nekog kapetana Heapa i njegovu gospođu, a ona nas je, 
unatoč našem protivljenju, počela posluživati. Već petnaest godina niti Casquette ni 
Bebert nisu jeli za stolom, i svima su nam, naviklim da se s nama postupa kao sa 
životinjama, navrle suze na oči. 


Kapetan Heap predstavio nam se kao namještenik obavještajne službe, dodijeljen 
posebnoj komisiji namijenjenoj brizi za bjegunce s Vražjeg otoka. Ispričao nam je 
kako bjegunci pristigli na Trinidad do 1931. godine nisu bili puštani na slobodu. Do 
tada je bjegunce primala i puštala na slobodu Venezuela, ali je kasnije ta država 
donijela zakon po kojemu su se zatvarali svi bjegunci iz Francuske Gvajane, a potom 
su ih osuđivali na prisilni rad. Trinidadski narod, koji je uvijek mrzio francusku 
kažnjeničku koloniju, odredio je da se bjeguncima dopusti boravak na otoku dvadeset i 
četiri dana i omogući nastavak bijega. 

Nastanili smo se kod Vojske spasa bez brige za svoju sigurnost, bilo nam je 
dozvoljeno slobodno kretanje, pa smo mogli otići i u kino. Posjećivali su nas različiti 
ljudi i nudili nas cigaretama, hranom i odjećom. Pošto smo u sveopćem uzbuđenju 
uživanja svojih prvih dana slobode protratili nekoliko dana, primili smo se pisanja 
prijateljima i znancima tražeći novac za daljnji put. Panama je pisao jednom prijatelju 
u Kolumbiju, Dadar, Bebert i Casquette nisu imali prijatelja i nisu ništa očekivali. 

Chifflot je otkrio da u svom tuljcu ima četiri tisuće franaka i izjavio da će kupiti 
kartu za njemački parobrod i otići u Europu, vidjeti majku prije njezine smrti. Ali, za 
to mu je bila potrebna putovnica. Otišli smo do španjolske četvrti, ne bismo li je tamo 
nabavili. Doznali smo kako je to samo pitanje novaca. Jedan brijač iz Venezuele dao 
nam je adresu bivšeg generala, njegovog sunarodnjaka, sadašnjeg emigranta. General 
je stanovao nad jednom ljekarnom i rekao nam da se vratimo za tri dana. Tri dana 


kasnije Chifflot je imao venezuelsku putovnicu sa svim potrebnim vizama. Postao je 
venezuelski podanik pod imenom Chifflar. 


“Moja će majka biti zadovoljna vidjeti me pod bilo kakvim imenom!" rekao nam 
je. “Bolje je biti živ Venezuelac nego mrtav Francuz. 


Tjedan dana poslije našeg dolaska ukrcao se na brod koji je odlazio za Hamburg. 
Ispratio sam ga do gata nadajući se da ću i ja dobiti, zahvaljujući svojim pismima, 
potreban novac, kako bih se ukrcao na kakav brod kao ljudsko biće, a ne kao izrođena 
životinja nastaviti lutati oceanom. 


Svakog dana sam odlazio u banku. “Žao mi je, nema ništa!" ponavljao je 
namještenik. Prijatelji su me zamolili da ostanem s njima 1 da potražimo bolji čamac, 
kojim bismo nastavili bijeg. Čekao sam do šestog lipnja, a zatim sam otišao do 
glavnog nadzornika policije. Bio je to viši engleski časnik i sa mnom je proveo pola 
sata razgovarajući savršenim francuskim jezikom. 

“Dvije stvari kod Francuza ne razumijem!" reče mi. “Prva je Legija stranaca, a 
druga Vražji otok. Dat ćemo vam lađu. Idite do luke i pogledajte možete li izabrati što. 
Mislim da biste u luci mogli naći ribarske lađe koje bi mogle izvrsno poslužiti." 


Narednog dana dobili smo lađu. Bila je to lađa za spašavanje s jarbolom i jedrom. 
“S takvim sredstvom," reče Casquette smijući se od radosti, “možemo poći u Kinu. 


Pomorski časnik pregledao je lađu i izdao odobrenje da je kupi vlada, a ujedno je 
izdao i nalog po kojem nam je vlada stavljala na raspolaganje državnog drvodjelca. 


“Recite mu neka napravi sve što vam je potrebno na 1ađ1'', reče nam, a zatim zatraži 
od mene popis potrebnog materijala i hrane. 


Na stolu, u uredu Vojske spasa, razastro sam plovidbenu kartu. “Ne smijemo poći u 
Kolumbiju ili u Venezuelu", rekoh. “Do Sjedinjenih Država možemo doći tako što 
ćemo ploviti uz obalu karipskih otoka, zaustavljajući se u potrebnim razmacima zbog 
odmora i snabdijevanja kod engleskih otoka, a potom nastavljamo put Karipskim 
morem do Miamija. Izabrao sam otoke kod kojih bismo se trebali zaustaviti; Tobago, 
sto šezdeset kilometara sjeverno od Trinidada, zatim sto deset kilometara dalje 
Grenadine, potom St. Vincent, Sta. Lucia, St. Kitts. Zapovjednik Vojske spasa rekao 
nam je da će pisati podružnicama na tim otocima kako bi nam pružili potrebnu 
pomoć." 

“Moramo se držati dalje od Matriniquea i Guadelupe", upozorio je Casquette. “Ako 
tamo pristanemo, najvećom će nas brzinom snabdjeti povratnom kartom za Vražji 
otok. 

“Portorico pripada Sjedinjenim Državama! Ne moramo se bojati. Haiti je siguran. 
Glede Kube bolje bi bilo samo proći pokraj nje. Poslije Havane moramo krenuti na 
sjever prema Key Westu. Uostalom, nije ni tako ružan ovaj put prema slobodi.? 

Dva dana kasnije lađa je bila pripravna. Kapetan Heat dao nam je zalihe hrane. 
Drugi su nam darovali kompas, malo kuhalo, ugljena, lonac i svjetiljku. Zamolio sam 


inspektora za pismenu izjavu koja potvrđuje da su nam dane stvari darovane a ne 
ukradene, što on nije mogao dati. 

“Mnogi od vas odlaze u Venezuelu, a od te države i od Kolumbije smo primili 
toliko pritužnih nota što vas pomažemo pri protuzakonitom prijelazu granice da ne 
izdajemo nikakve potvrde. Međutim, lađa je vaša i sretno vam bilo!" 

Desetog lipnja motorni čamac britanske mornarice odveo nas je na morsku pučinu. 

“Krenite slobodno, bez bojazni prema istoku", rekao nam je navigator. “Tamo su 
jake struje. Samo se držite istočno od Antila!" 

Čamac nas je vukao više od sata, odvevši nas preko virovita ušća rijeke Dragone, 
petnaest kilometara daleko od obale, a potom je otkopčao uže. More je bilo nemirno, 
ali lađa nam je bila dobra te podigosmo novo jedro. 

“Pravac prema istoku", rekoh Casquetteu. 

On pogleda kompas i reče; “Ali to znači da ćemo lađom udariti u kopno.? 

“Ploviti prema sjeveroistoku s takvom strujom značilo bi pristati u Kolumbiji", 
promrmljao je Bebert, dok je Casquette oklijevao za kormilom. 

Promatrao sam svoje prijatelje. Zar će se ponoviti ono što se već desilo? Zar se 
nismo dovoljno svađali na strašnom putu sa Vražjeg otoka do Trinidada? Razbjesnio 
sam se i doviknuo im: “Upravljaj kako sam ti rekao ili me pustite da se iskrcam!? 


XXX. 


Englezi na Trinidadu su bili vrlo ljubazni s nama i po prvi puta u onih petnaest 
strašnih godina netko je s nama postupao kao s ljudima, doduše možda nesretnicima, 
ali ipak ne kao sa životinjama. Jaka lađa je lako svladavala valove Karipskog mora. 
Nakon odlaska Chifflota u Njemačku ostalo nas je sada petoro; Casquette, Panama, 
Dadar, Bebert i ja. Vjetar nas je, pušući s Trinidada i s venezuelske obale, tjerao prema 
sjeveru i od Trinidada do Tobaga nije se desilo ništa značajno. 


Do zalaska sunca svi smo se dobro smjestili u lađi. Babert i Casquette zamijenili su 
me na kormilu. Umotao sam se u platno i zaspao. 


Kad sam se kasnije iznenada probudio, more je bilo crno kao tinta, a oko lađe 
plivala su dva golema morska psa. Jedro je mrtvo visjelo, povremeno se nadimajući pri 
promjenjivim udarcima povjetarca. Uhvatio sam se kormila, ali unatoč mojim 
nastojanjima nismo se pomicali. U zoru je oko nas bilo samo pusto more. Kasnije je 
vjetar ojačao i jedro se napelo. Okrenuo sam kormilo u suprotnom smjeru, nadajući se 
da je to pravac za Grenadinu. Ali tijekom čitavog dana nismo opazili kopno. 


Naredne je noći more bilo uzburkano. Nisam ni trenutka spavao a u zoru još uvijek 
nismo spazili kopno. Casquette je mislio kako smo možda noću prošli pokraj otoka 
Grenadine. To se uistinu i moglo desiti, no tada bi se na obzorju pojavio St. Vincent. 
Istraživali smo obzorje cijeloga dana, ali uzalud. Činilo nam se kako nas vjetar brzo 
gura naprijed, ali kopnu ni traga. Na koncu, nakon šest dana provedenih na tom 
varljivom moru, priznali smo si da smo se izgubili. 


“Ipak ćemo nastaviti na sjever!" rekoh. Suputnici su se usprotivili, vjerujući kako 
smo otplovili previše istočno od britanskih otoka, ta da ćemo doploviti do francuskih 
otoka i ponovo biti uhićeni. Htjeli su okrenuti pravac prema zapadu. Nisam znao tko je 
u pravu. Okrenuo sam kormilo. 


Prošlo je daljnjih šest dana. Bio je to dvanaesti dan od odlaska s Trinidada, a još 
nijednom nismo ugledali kopno. 


U zoru je Casquette kriknuo; “Vidim brod! Tamo, lijevo!" Na obzorju, nad 
valovima, izdizao se dim. Bio je to tanker. Pošao sam do pramca i počeo mahati 
hlačama. Brod je promijenio pravac i približio nam se. Na brodu se vijorila njemačka 
zastava. Spustili su pletene ljestve i pustili nas na brod. Nash smo se pred kapetanom 
broda. 

“Sigurno bjegunci s Vražjeg otoka!?" reče milujući se po bradi. Odveo me u svoju 
kabinu i pokazao na karti gdje se nalazimo: dvije stotine milja sjeverno od 
nizozemskog otoka Curacao. 

“Ovim putem nećete nikada stići u Miami!" rekao je kapetan. “Vaša lađa bez 
motora neće nikada svladati struju zaljeva." Ponudio mi je prijevoz s njihovim brodom 


do Curacaoa, ali sam to odbio. Moji prijatelji su smatrali kako bi nas tamo nizozemske 
vlasti predale francuskom konzulu. 


Ponovo smo se ukrcali u našu jedrilicu noseći hrpu živežnih namirnica i mnogo 
omota duhana. Odlučili smo krenuti prema Panami. Ako uspijemo prodrijeti do zone 
Sjedinjenih Država, bit ćemo spašeni. Panama preuzme kormilo. Borili smo se protiv 
jakih struja, a vjetar je trajao čitavu noć, a i narednoga dana. Šesnaestoga dana nakon 
odlaska s Trinidada spazili smo kopno. More se stišalo i približili smo se obali, dugoj i 
suhoj Uniji pijeska, najprije oprezno, a zatim sve brže. Hitro smo spustili jedro, a 
veliki valovi prijeteći su zibali lađu. Nismo se uspjeli ni primiti za lađu, a već su nas 
povukli pjenasti valovi i pet minuta kasnije bili smo izudarani i mokri na pjeskovitoj 
obali, a jedrilica pet metara od obale smrvljena 1 prevrnuta. U očajnoj smo borbi 
pokušavali spasiti preostalu hranu i omote. 


Zapalili smo vatru i počeli pripremati jelo. U tom pripremanju ugledali smo, na 
određenoj udaljenosti od nas, urođeničke Indijance divljačkog izgleda, gole i 
naoružane kopljima, kako se skrivaju iza pjeskovitih brežuljaka. Doviknuo sam im 
nešto na španjolskom, ali su oni pobjegli. Pola sata kasnije vratili su se noseći koplja, 
lukove i strelice te su se počeli približavati prema vatri našeg logora. Došavši blizu, 
započeli su razgovor na jeziku koji nitko od nas nije razumio, a urođenici pak nisu 
razumjeli španjolski. 

Započeli su pretraživati našu prtljagu i preostale spašene živežne namirnice. Jedan 
od njih uzeo je omot u voštanom platnu u kojem su bili smotani moji rukopisi. Oduzeo 
sam mu omot iz ruke i žurno ga otvorio, kako bih mu pokazao da u njemu nema ništa 
što bi mu poslužilo. Indijanac koji je stajao kraj njega udario me kopljem tako da mi je 
iz bedra potekla krv, ali su mi omot ipak vratili. Učinilo mi se kako razaznajem u 
njihovom pogledu čuđenje što Bijelac nosi sa sobom tako nepotrebne stvari. Divljaci 
su nam oduzeli pokrivače, svjetiljku, osobne predmete, hranu i odijela. Kasnije sam 
doznao da su to bili divljaci koji žive u obalnoj pustinji La Guajira u Kolumbiji, a da 
se naš brodolom desio kod rta Dallinas. Divljaci su se neko vrijeme međusobno 
zabavljali, a potom se udaljili. 


“Zaista smo junaci!" rekoh, kad su nestali. 

“Vrazi!" uskliknuo je Bebert, čim se snašao od straha. “Prerezat ću im grkljan!" 

“Čime? Odnijeli su ti nož." 

Casquette se iznenada okrenuo i pohitao prema prevrnutoj lađi. Skočio je u more i 
dugo ronio. Vratio se k obali noseći u ruci nož. 

“Sjetio sam se da sam ga spremio u čamcu, rekao je zadovoljno. 

Tako smo se goli, posjedujući jedino nož, uputili hitro niz pješčanu obalu. Dva sata 
kasnije stigli smo do još jedne manje plažice. 

Te noći nismo ništa jeli, a u zoru je Casquette nožem svladao velikog guštera i 
odrezao mu glavu. Cijeli dan i pol očajnički smo tražili vodu i napokon smo stigli do 


rijeke, u kojoj smo se okupali kako bi olakšali bol od ugriza kukaca. Zatim se 
pjeskovita pustinja pretvorila u prašumu. 


“Što ako stignemo do kakvoga sela? Ovakvi kakvi jesmo ne možemo ući ni u 
indijansko selo!" reče Dadar. 

Tijekom četiri dana hoda nismo naišli ni na jedno ljudsko biće. Uspjeli smo uloviti 
po koju ribu, jeli smo žabe koje smo probadali trstikom. Tijela su nam bila obasuta 
ugrizima kukaca. Noge su, oslabljene od duge plovidbe, bile izranjavane, a jedino što 
nas je držalo bila je složnost duha. 

Trećeg dana pri zalasku sunca stigli smo do samotne kolibe od trave, pred kojom su 
bile postavljene stare mreže. Nije bilo nikoga, jedino se u blizini šetala velika morska 
kornjača. Ubili smo je i pojeli, a potom se popeli na krov kolibe kako bi dohvatili 
veliku košaru. Nadali smo se u njoj naći kakvu odjeću. 

“Prokletstvo,  usklikne Panama, “same ženske halje!" Izvukli smo ih 
pregledavajući. Bilo je ukupno sedam starih ženskih haljina, niti jednih hlača niti 
košulje. 

“Dobro je i to", reče Bebert i počne oblačiti žensku haljinu. Uskoro smo svi bili u 
suknjama. S našim bradatim licima čudno smo izgledali u tim kostimima, ali smo se 
tako barem donekle zaštitili od kukaca. 


Stigli smo do maloga sela. Sakrili smo se u prašumu, a kad se spustio mrak ušli 
smo u selo nadajući se pronaći kakvo muško odijelo ostavljeno na konopcu. Nismo 
ništa pronašli. Lutali smo do zore, a potom ušli u kolibu koja nam se činila kao 
napušteni ribarski dom. 

“Zašto nosite ženske haljine?" 

Te riječi na španjolskom probudile su me iz krhkog sna. Čovjek u vojničkoj odori 
uputio je te riječi Panami. Druga trojica, držeći uzde konja pred vratima kolibe, strogo 
su nas promatrali ne uspijevajući prikriti svoj podsmijeh. 

Ustao sam. Vojnici su se počeli smijati. Jedan od njih reče: “Moramo ih pokazati 
generalu! Odavno nismo vidjeli nešto takvo!" Naredili su nam da izađemo i krenemo 
ispred vojnika. 

Sat vremena kasnije nalazili smo se u obalnom naselju St. Marte u Kolumbiji. 
Odveli su nas u vojarnu. Po ulicama nas je pratilo veliko mnoštvo djece, žena, 
muškaraca, koji su se smijali i zbijali šale. General je zatražio putovnice, koji mi, 
naravno, nismo imah. 

“Profugos de Cayennea**“, reče general vojnicima. 

Casquette je počeo drhtati, ne od straha već od napada groznice. Lice mu je 
poplavilo. General pretraži svoje džepove i izvadi iz lisnice nekoliko novčanica od 
jednog pesosa i preda ih pomoćniku. Uskoro je došao i liječnik. Jedan vojnik nam je 


* šp. Izbjeglice iz Gvajane! 


donio stara odjela i ubrzo smo se preobukli. Urođeničke žene donijele su nam jelo, a 
general je stupio u telefonsku vezu s Barranquillom. 


“Cinco profugos de Cayennea"*! Obavijestite francuskog konzula", reče. Pogledali 
smo se razočarani i ogorčeni. Nakon dvostruke i opasne plovidbe morem našli smo se 
u rukama još strašnijeg neprijatelja, francuskog konzula! 


Žao mi je,? reče general, “ali takav je zakon i ja se moram pokoravati. Poslat ćemo 
vas u Barranquillu. Tamo se možete žaliti do mile volje kako bi izbjegli deportaciju, 
ako vam to uopće uspije. 


Sutradan smo se našli iza rešetaka Carcel Nacional, vojničke i gradske tamnice 
istočne Kolumbije, opasani visokim zidinama. Tamničar nam je rekao da imamo sreće, 
jer da smo stigli dva dana ranije ukrcali bi nas na poštanski francuski parobrod, koji je 
baš otputovao. Sada imamo vremena mjesec dana do dolaska sljedećeg broda. 


“Ali, nemojte pokušati pobjeći, gospodo", reče pokazujući nam naoružane stražare. 
“Moji su ljudi probrani strijelci, a puške nisu stare kubure, kao one u Cayenneu! Bijeg 
je zaista neizvediv!? 

Ali, kad sam istoga poslijepodneva kroz masivne rešetke svoje ćelije promatrao 
gustu zelene prašumu, nalik na morsku pučinu što se prostire prema sjeveru k 
valovitim gorama, odlučio sam da ću ipak pokušati pobjeći. U očekivanju dolaska 
francuskog broda svakog ću dana vrebati povoljnu priliku! Bolje je biti ubijen u 
Kolumbiji, nego se živ vratiti u Cayenne! 


"šp. Petoro izbjeglica iz Gvajane! 


XXXI. 


Kroz masivne željezne rešetke gradskog zatvora u Barranquilli mogao sam 
nazrijeti kako se prašuma prostire tridesetak kilometara prema sjevernoj Kolumbiji. 
Moji su se prijatelji snuždili u vlažnoj ćeliji i odbijali gledati kroz prozor. Bili su 
skršeni i pesimistično su proklinjali zlu sudbinu. Za mjesec dana, bili su uvjereni, 
nalazit ćemo se na francuskom brodu za Gvajanu u tamnim kaznenim ćelijama, 
zloslutnoj sudbini svih bjegunaca. 


Međutim, bilo mi je poznato ono čega oni nisu bili svjesni. Kolumbijci mrze 
francuski kazneni sustav i osobno su često puta spremni pružiti pomoć bjeguncima. 
Dan nakon našeg uhićenja i utamničenja na zahtjev francuskog konzula. La Prensa je 
objelodanila dugi članak o našim doživljajima. Direktor novina osobno je došao u 
zatvor i rekao mi: “Ako napišete niz članaka o francuskoj kaznenoj koloniji, lijepo ću 
vas honorirati." Razgovarao je s upraviteljem tamnice, Blaneom, i odmah su počeli s 
nama bolje postupati. Novinar je intervenirao 1 kod francuskog poslanika Bogota, ali 
bez uspjeha. Naša sudbina je bila ukrcaj na prvi francuski brod. Dva policajca pariškog 
Stiretća“* ukrcat će se također s nama zbog nadzora. 

Moji su prijatelji bili mračni i svadljivi, jedan su drugoga okrivljavali i optuživali. 
Na kraju su se okrenuli protiv mene i uskoro bi me uvukli u krvavi okršaj, u kojem bih 
sigurno podlegao da Dadar nije stao na moju stranu. Onako snažan, prelomio je nogu 
od stola i zaprijetio da će razbiti glavu onome tko bi mi se približio. 


Buka je privukla pozornost tamničara. Najprije su me iz neshvatljiva razloga 
odvukli iz velike ćelije u samicu. Zatim je (tko ne pozna Južnoamerikance neće moći 
vjerovati) došao k meni zamjenik upravitelja s olovkom i papirom te mi rekao: 
“Belbenoit, pustit ćemo vas da pobjegnete. Vaši su prijatelji sasvim drukčiji tipovi, 
odgovorni za teža nedjela od vaših. Propitali smo se o vama. Danas ćete provesti dan 
pišući članke za La Prensu. Urednik će vam platiti sutra poslijepodne, a uvečer ćete 
naći otvorena vrata tamnice. Bon voyage““! Okrenuo se i izašao prije no što sam uspio 
izustiti i jednu riječ. 

Pisao sam cijeloga dana i napisao sedam članaka o različitim pitanjima francuske 
kaznene uprave. Kasno poslijepodne došao je u moju ćeliju don Paez Reyna, glavni 
urednik lista. Pročitao je članke i predao mi svežnjić novčanica. Uzbuđen, pojeo sam 
obilnu večeru. Ključ se okrenuo u bravi ćelije. Sjeo sam kraj rešetaka na prozoru 
promatrajući mjesec. Sjedio sam tako sat, dva, tri, četiri, a zatim sam čuo kako netko 
stavlja ključ u ključanicu. Brava je škljocnula. Ključ je ponovno izvađen. Zatim ništa. 


26 PA VE B A ć 
Ministarstvo unutarnjih poslova i snage sigurnosti 


"Sretan put! 


Ustao sam, pošao k vratima i oprezno ih otvorio. U hodniku nije bilo ni žive duše. 
Vanjska su vrata zgrade bila otvorena i mogao sam izaći iz zidane tvrđave zatvora. 


Dvije minute kasnije nalazio sam se na sporednim ulicama Barranquillea. Lutao 
sam do sjevernog dijela grada, a potom pohitao na poljsku cestu prema moru. Znao 
sam kako mi u Barranquilli prijeti opasnost, ne zbog Kolumbijaca, već zbog 
tvrdoglavosti francuskog poslanika. Zato sam odlučio što prije stići u zonu Panamskog 
kanala. Između Barranquille i Paname žive mnoga plemena divljih Indijanaca, ali 
iskušat ću sreću. Što god mi učine, ipak me neće predati francuskom konzulu. 


Najdulju noć u mojemu životu osvjetljavao je mjesec. Zaustavio sam se samo kod 
male trgovine na raskrižju 1 kupio nož, hranu, cigarete i šibice. Nisam poznavao ceste 
a nije bilo nikakvih oznaka. Orijentirajući se po zvijezdama nastavio sam put sve do 
morske obale. U zoru me je dostigao autobus jureći prema Cartageni i četiri sata 
kasnije stigao sam u taj grad. Doznao sam kako se u tom gradu nalazi dosta 
krijumčara, te sam se zato uputio do luke. Tražio sam ih nekoliko sati i na koncu 
doznao da će me za četrdeset pesosa odvesti do otoka St. Andrć i otoka Providencia, 
koji također pripadaju Kolumbiji, ali su vrlo blizu Republici Panami. Imao sam samo 
četrdeset i tri pesosa, pa sam stoga odlučio put prevaliti pješice. Između Cartagene i 
panamske granice nalazio se, kako mi je bilo poznato, još jedan bjegunac iz Gvajane, 
Chariot Gautier, koji je pobjegao čamcem zajedno s devetoricom prijatelja, od kojih su 
osmorica ponovo uhićeni. Bivši zastavnik francuskog linijskog broda dobivao je puno 
novaca od rođaka 1, kako sam doznao, sagradio je samotno sklonište u prašumi, gdje je 
živio loveći leptire. 

Gautier je bio vrlo iznenađen kad sam mu pokucao na vrata; svemu bi se prije 
nadao nego posjeti svog sunarodnjaka. “Je viens delabas'"“*, rekoh, a ove riječi 
dovoljne su kod predstavljanja bjegunaca. Ispričao sam mu u kakvom sam položaju, a 
on mi je ponudio gostoprimstvo. “Tamo gdje ima hrane za jednog ima i za dvojicu!" 
reče. 


Uokrug njegove kuće, u šumi, bilo je na stotine plavih leptira te sam mrežom, 
ručno izrađenom, ulovio vrlo lijepe primjerke, koje je Gautier slao u Cartagenu na 
prodaju turistima. Tako sam nakon četiri mjeseca rada zaradio stotinjak dolara, 
nabavio dobar zemljovid kolumbijske obale i granice Paname i dobro ga proučio. 


Do Paname je bilo sedam stotina kilometara hoda po pustim obalama zaljeva 
Darien, ali odlučih okušati sreću. Kupio sam najpotrebnije za život, prebacio sve na 
leđa, kao i mrežu za leptire, te pozdravio Gautiera. Ali, još nisam napustio ni čistinu na 
kojoj se nalazila njegova kuća kad je stigao urođenik s poštom. U Prensi sam pročitao 
kako su moja četiri prijatelja uhićena u bijegu poslana parobrodom De La Salle u 
Martinique, a od tamo na Vražji otok. Jedan je od bjegunaca, pisale su novine, 
pobjegao na tajanstven način. 


U pariškom Excelsioru pročitao sam obavijest kako je moj bivši suputnik Chifflot, 
koji je imao novaca, lažnu putovnicu i kartu za put iz Trinidada u Europu, na 


* Dolazim iz pakla 


njemačkom parobrodu, na ulasku u Francusku uhićen i poslan u La Rochelle da tamo 
sačeka prvi robijaški brod za Francusku Gvajanu. 


Tako sam odlazeći prema prašumi i močvarama kolumbijske obale doznao da se 
svi koji su sa mnom pobjegli vraćaju u tu suhu giljotinu, a ja sam bio jedini slobodan! 
Osjećao sam, više no ikad, želju za obranom svoje slobode i nakanu da ću učiniti sve 
kako opet ne bih bio uhićen, ma što mi nosila budućnost. Ostavljao sam za sobom 
civilizaciju i ispruženu kandžu francuske nepravde, a polazio u susret strašnom 
predjelu naseljenom divljacima. 


Hodao sam pet dana bez većih poteškoća osim što sam se morao probiti kroz 
nekoliko močvara. Zatim se teren pretvarao u uzvisine i postajao sušniji. dok 
najednom nisam stigao do čistine pune lijepo izgrađenih koliba slamnatih krovova. 
Indijanci, pokriveni jedino komadom tkanine oko bokova, spazili su me i odmah se 
dohvatih koplja i lukova. Petorica su mi pristupila. Lice im je bio premazano crvenim i 
bijelim šarama, a ruke i noge crnim prugama. Na svu sreću, jedan je od njih govorio 
španjolski i tako sam ga mogao zatražiti da me odvede do poglavice. 


Poglavica me saslušao. Rekao sam mu za svoju nakanu da stignem do Colona na 
Panamskom kanalu. Poglavica mi je odgovorio kako mi je zabranjen nastavak puta jer 
je područje “zatvoreno' za bijelce. 


Indijanci su se sakupili oko moje prtljage i s osobitim interesom su razgledavali 
mrežu za leptire. U tom trenutku spazih leptira koji je kružio oko nas, hitro ugrabih 
mrežu iz njihovih ruku i krenem u lov na lijepu životinjicu sve dok je nisam uhvatio. 
Indijance je to potaklo na smijeh 1 činilo se da ih sve to zabavlja. Rekao sam im potom 
da sam u potrazi za leptirima kao član takve ekspedicije koja će platiti dva pesosa po 
leptiru. Zasjale su se oči poglavice i odmah mi ponudi prenoćište u selu, a da će mi 
narednog jutra dječaci iz plemena donijeti mnogo leptira. Dobio sam na raspolaganje 
jednu kolibu. Sam sam si skuhao komad divlje svinje koji mi je darovao poglavica i 
malo kave. Prije noći otišao sam do obale, i primijetio tamo mnogo čamaca, a potom 
sam se vratio u kolibu i legao na viseći ležaj. 


Ležao sam mirno sve do ponoći. Nigdje nije bilo ni jednog Indijanca, a sve su vatre 
bile pogašene. Kriomice sam se iskrao iz kolibe i otišao do obale. Izabrao sam čamac 
dug pet metara s jedrom zamotanim oko maloga jarbola i, metnuvši unutra vesla, 
povukao ga bešumno u more. Kad sam do pojasa bio u vodi, popeh se u čamac i svom 
snagom zaveslah. Nisam imao pojma kako se upravlja takvim čamcem i svim sam se 
silama trudio otisnuti što dalje od obale, što mi je na kraju i uspjelo. Pokušao sam 
razviti jedro, ali nisam uspio jer je čamac bio premalen da bih se, nevješt kao što sam 
bio, mogao u njemu kretati, a da ga ne prevrnem. Na kraju sam odlučio pristati uz 
obalu tek toliko koliko mi je bilo potrebno razviti jedro. Na jarbolu se nalazila prečka 
koju nisam znao kako upotrijebiti, tako da mi je trebalo više od sata dok sam razvio 
jedro i ponovo gurnuo čamac u vodu. Uvjerio sam se u to kako sam loš mornar. 


Iskočili su mi žuljevi na rukama od veslanja, a osim veslanja morao sam 
istovremeno upravljati i kormilom i boriti se protiv valova. Vjetar kao da se poigravao 


sa mnom i nije mi ostavljao ni trenutak mira. Do kraja noći prevalio sam nekoliko 
kilometara, a kad se pojavilo sunce, ponovo sam se iskrcao bojeći se da su u zoru 
Indijanci zasigurno opazili moj bijeg s njihovim čamcem. Obala je bila ispunjena 
drvećem kokosa i nožem sam otvorio desetak plodova te ispio mlijeko. 

Sakrivao sam se cijeli dan bojažljivo promatrajući obzorje. Preda mnom su bili 
mnogi otoci, klisure San Blasa, a kad sam noću ponovo krenuo morao sam zaobilaziti 
mnoge klisure i pličine. Šum valova upozoravao me da se držim podalje od takvih 
opasnih mjesta, a morski pas što me počeo slijediti i kružiti oko čamca nije me ni 
najmanje smirivao. Nakon cijele noći borbe odlučio sam odustati od pothvata i pristati 
uz obalu. Bio sam tako umoran da sam zaspao u prašumi punoj lijana, a probudio sam 
se tek u podne. O obalu su udarali veliki pjenušavi valovi. Shvatio sam kako protiv 
njih ne bih imao nikakvih izgleda, pa sakrih čamac u šumu i nastavih put pješice. 


Hodao sam tri sata i najednom spazih tri Indijanca. Primijetivši da sam Bijelac, 
odmah su mi pristupili mršteći se i govoreći na meni nerazumljivom narječju. Ponovo 
sam pokazao mrežu za leptire koja mi je već jednom poslužila kao putovnica. Pokazao 
sam im velikog plavog leptira. Iznenađeni, zašutjeli su i ponavljali samo riječ 
mamorro. Pozvali su me u njihov čamac i sa svim potrebnim počastima odvedoše me 
u urođeničko selo, veliko napučeno naselje. Nekoliko stotina Indijanaca, spazivši moj 
dolazak, potrčaše do obale s brojnom djecom koja su me počela doticati rukama, a 
zatim vičući bježati majkama. 

Koliba poglavice bila je ogromna, veličine četrdeset puta trideset metara. Otvorio 
sam vreću i pokazao sadržaj. Putem jednog Indijanca, koji je razumio španjolski, 
izjavio sam mu da sam sakupljač leptira. Ponovo sam dodao kako ću za svakog leptira 
platiti dva pesosa. Neke su mi žene, po naredbi poglavice, donijele velike količine 
voća i hrane. To su bile najljepše divlje žene koje sam ikad vidio. Muškarci su nosili 
tanke poveze oko bokova, dok su žene imale prsten na nosu i naušnice od pravog zlata 
različitih veličina. Pedesetak se ljudi sakupilo oko mene u kući poglavice, a mnogi su 
sa mnom govorili španjolski. Moja tvrdnja da leptiri imaju svoju vrijednosti i da se 
mogu prodati za dva pesosa jako ih je zainteresirala. 


Oko ponoći, kad je u selu zavladao mir, ponovo sam otišao k obali, izabrao dobar 
čamac i krenuo, držeći se čitave noći obale. Ujutro sam pristao na jedan poluotok, koji 
se prostirao duboko u more. Nisam se osjećao dovoljno jakim da ga zaobiđem 
veslajući, te odlučih ostaviti čamac i prijeći ga pješice. Teško je bilo napredovati preko 
potoka i močvara krčeći put kroz lijane i grmlje. Često sam bio prisiljen zaustaviti se i 
naoštriti nož o kakvu hrid. Kad se spustila noć, napravio sam mjesto za logorovanje. I 
narednog sam se dana nanovo borio s prašumom, vidio tri jaguara i više od pedeset 
divljih svinja koje se nisam usudio napasti jer mi je nož bio jedino oružje. Noću sam 
ponovo logorovao i uspio savladati veliku kopnenu kornjaču te je pojeo s posljednjim 
ostatkom kokosa. 


Poslije pet dana prodiranja kroz prašumu ponovo sam začuo riku lavova. Sat 
kasnije izašao sam na sunčano svjetlo na velikoj pjeskovitoj obali. Nekoliko stotina 


metara od azurne obale bio je velik otok naseljen indijanskim kolibama. Indijanci 
plemena San Bias paze vrlo dobro na svoje obale. Čim sam izišao iz prašume, spazili 
su me i počeli vikati i trčati. Za dvije minute pet velikih čamaca punih ljudi koji su 
bijesno veslali, dok su ostali stajali na pramcu s kopljima i puškama u ruci, počeo je 
juriti prema meni. 


Opet su me odveli u dom poglavice. I ovoga puta sam pokazao mrežu i leptire. 
Zivotinjice što sam ih nosio sobom nisu se više ni prepoznavale od tolikih ispipavanja 
Indijanaca. Mreža mi je i sada donijela slobodu, stan i obilnu hranu. 


Bez mreže i leptira, siguran sam, ne bih prevalio ni kilometar po obali San Blasa, 
jer su od davnine Indijanci mrzili bijelce, Panamce kao i Kolumbijce. Ali, po svojoj 
sam se mreži razlikovao od svih drugih Bijelaca koje su dotada upoznali. Bilo im je 
očito kako nisam ni kopač zlata ni sabirač robova. 


Narednih šest dana ukrao sam ostalih šest indijanskih čamaca. Činilo mi se kao da 
me štiti neka viša sila i uvjeren sam da tako nešto ne bih više nikada uspio izvesti i 
ostati živ. Veslao sam cijeli dan, boreći se protiv vjetra i morskih struja, a noću bih 
pristajao na obalu, sakrivao čamac i nastavljao put, dok ne bih naišao na Indijance. Oni 
su obično radili na plantažama kokosovih oraha, banana i krumpira na obali, gdje je 
zemlja plodna, a moja je tehnika uvijek bila ista. Iskrcavao sam se oko dva sata prije 
zalaska sunca i kretao dalje. Sat-dva kasnije susreo bih Indijance drugog plemena i oni 
bi me opet odveli svojem poglavici. Objašnjavao sam im kako lovim leptire na potezu 
do Panamskog kanala, i nudio dva pesosa za te životinjice, a noću bih se kradimice 
uputio k obali, izabrao jedan čamac i u tami se otisnuo na more. Jedna jedina misao 
vodila me na tom putovanju; Colon. Znao sam kako iza sebe ostavljam neprijatelja za 
neprijateljem. Nisam znao jesu li se već međusobno obavijestili i ne progone li me već, 
a jedino što sam mogao je postupati kao da su mi već za petama. 


Nakon dvadeset dana patnji po panamskoj obali, opravdavanja svog boravka 
pojedinim indijanskim poglavicama te krađe dvadeset indijanskih čamaca, dvadeset i 
prvoga dana ujutro stigao sam do obale Porvenir, gdje se nalazio garnizon panamskih 
vojnika. Nisam se usudio pokazati jer sam bio bez putovnice i zasigurno bi me poslali 
natrag u Kolumbiju. Kretao sam se cijelog dana kroz unutrašnjost šume kako me ne bi 
primijetili s obale. Išao sam dalje, dok nisam stigao do malog sela panamskih 
urođenika, koji su se bavili ribarenjem i sječom drveća. Jedan drvosječa dao mi je 
hrane 1 zapanjio se kad sam mu rekao da stižem s kolumbijske strane, jer nitko to nije 
nikada učinio. Rekao mi je kako je Colon sto petnaest kilometara udaljen odavde, ali 
me je upozorio kako su struje vrlo jake i da bi bilo vrlo opasno krenuti sam čamcem. 


Nastavio sam put stazom koja je vodila prema selu nastanjenom mješancima. 
Trebao sam još jedan čamac, i u slučaju dobre sreće, to bi bila moja posljednja noć 
muke. Zaustavio sam se u šumi ne ulazeći u selo. Poslije sumraka otišao sam do 
pjeskovite obale, izabrao čamac s jedrom, spustio ga u vodu i nakon teških napora 
uspio se otisnuti od obale. Razvio sam jedro i naglo me povukla velika snaga valova 
kakve do tada još nisam nikada vidio. Voda me prskala i gotovo neprestano sam 


morao prazniti čamac. Nakon nekoliko sati spazio sam svjetlost svjetionika, a malo 
kasnije na obzoru su se pojavila svjetla mnogih brodova. S lijeve strane nebo se 
svjetlilo kao obasuto velikim brojem sijalica. Srce mi je udaralo od uzbuđenja. To su 
sigurno bila svjetla Panamskog kanala. 


Kad se sunce pojavilo, nalazio sam se još uvijek na morskoj pučini u borbi s 
kormilom, jedrom i vodom. Tijekom cijeloga dana mučio sam se kako bi čamac ravno 
plovio, a tek predvečer se jedro donekle ponovo napelo i čamac je počeo rezati valove. 
Svjetla su postajala sve jasnija 1 na obzorju se pojavio grad kanalske zone. Kraj mene 
su prolazili brodovi skoro me prevrnuvši svojim valovima. Oprezno sam se sve više 
približavao obali. Nisam htio dospjeti u ruke policiji koja bi me opet uhitila ili 
preslušavala. Krenuo sam prema maloj plaži prilično udaljenoj od grada, ali tu su 
struje i valovi bili prejaki. 

Stotinjak metara od obale opazio sam kako će čamac udariti o hridine. Začas sam 
donio odluku; prebacio sam se na jednu stranu, tako da se čamac ispunio vodom, i 
kako je čamac tonuo tako sam ja počeo plivati držeći u ruci jedino rukopis u voštanom 
platnu. Proživio sam tešku pustolovinu, bio sam gladan i grlo i usta su mi gorjeli od 
žeđi, ali stigavši do obale i izlazeći iz vode spazio sam na nebu obrise tvrđave 
Sjedinjenih Država. Znao sam da će mi se zorom ukazati barjak posut zvijezdama. 


XxXXII. 


Duh često pobjeđuje materiju. Izlazeći iz slane vođe, uspinjući se po klizavim 
stepenicama gata i tonući u sjene praskozorja, bio sam svjestan činjenice koja me 
jedina održavala u tom strašnom pothvatu. To nisu bili moji mišići, jer su preslabi, a ni 
moje poznavanje prašume ili mora, o kojima nisam ništa znao; ni moje iskustvo u 
razgovoru s urođenicima, većinom primitivnim Indijancima, jer mi bijahu strani i 
nerazumljivi kao 1 većini od vas. Nadvladah sve to samo iz razloga što sam si 
neprestano ponavljao jednu te istu misao: “Želim stići do Panamskog kanala! Želim 
stići do Panamskog kanala! ? 


Hrana nije bila bitna, a niti dani borbe s valovima, sve to nije bilo bitno za vrijeme 
mog putovanja, ali sada, kad sam napokon bio pod velikim američkim topovima i kad 
sam mogao promatrati stup na kojem će se u zoru vijoriti stijeg Sjedinjenih Država, 
potpuno sam klonuo i uhvatila me drhtavica od teških grčeva. Osjećao sam kako mi se 
razum muti. Sjećam se da sam pogledao prema posljednjim jutarnjim zvijezdama, 
promucao molitvu zahvalnicu i pao u nesvijest. 


Koliko sam tako ostao, zguren pod olukom skladišta uz nasip, ne znam. Probudio 
sam se zamračene svijesti, kad je sunce već bilo visoko na nebu. Čovjek u odori 
gurkao me nogom. 

“Hej, prijatelju!" ponavljao je neprestano. “Hej, prijatelju. Tu se ne smije spavati. 
Maknite se!? 

Ustao sam teturajući kao pijanac poslije noći provedene u krčmi, jer me po svoj 
prilici čovjek u uniformi smatrao sinoćnjim pijancem. Krenuo sam teturajući. Prošao 
sam pokraj više redara kanalske zone, i svi su me začuđeno pogledavali. Shvatio sam 
malo pomalo kako je sigurno nedjeljno jutro, jer nije bilo radnika, a znao sam da 
američki policajci misle kako se vraćam sa svečane proslave tjedne plaće. Zatim sam 
krenuo prema francuskoj četvrti Colona. 


Ova četvrt pruža sklonište mnogim ljudima izvan zakona. Kad sam ušao u kavanu i 
izustio nekoliko riječi, odmah su mi donijeli toplu pečenku i vrelu kavu. Jedna je žena 
uzela od susjeda kompletnu odjeću i hlače iznucane morskom vodom, te sam se 
obrijao i poprimio pristojan izgled. Vlak je kretao u sedam sati. Više sam puta morao 
ispričati Francuzima svoju povijest i tako sam dobio nešto novca. Bilo je to prvo 
prosjačenje u mojem životu. Na drugu stranu kanala moglo se prijeći samo vlakom. 
Odvratili su me od namjere da pokušam ići uz željezničke tračnice i preko mostova, jer 
bi me uhitili zbog nedopuštenog prijelaza na državno zemljište. 

Kad sam stigao do grada Paname na obali Pacifika, potražio sam Francuza kojeg su 
mi preporučili. Bio je to književnik i sigurno bi me prijateljski primio. Na žalost, nije 
ga bilo. Njegova mi je služavka dopustila spavanje u kućnom spremištu i darežljivo 


me nahranila. Obavijestila me je kako bi bilo opasno, a možda i nemoguće odmah 
nastaviti put prema sjeveru Srednje Amerike, jer su granice republike Kostarike i 
zapadni dio Paname bili strogo nadzirani iz bojazni pred pobunom prigodom 
predsjedničkih izbora. Žena, koja je bila podrijetlom iz zapadnih krajeva republike, 
savjetovala mi je nastavak puta tek po završetku predsjedničkih izbora. 

“Gospodin, reče, “ima plantažu banana u prašumama Dariena. Idite brodom koji 
dolazi sutra i tamo se odmorite! Na brodu ima dovoljno hrane, a ja ću vam dati pismo 
za kapetana." Tako se desilo da sam se nakon samo dva dana odmora u civiliziranom 
kraju ponovo našao usred divlje prašume. Vozio sam se na nekoj vrsti splavi po 
Pacifiku, sve do rijeke Jape. Na pramcu je jedan mornar počeo trubiti u golemu 
morsku školjku javljajući Indijancima po selima uzduž rijeke da je stigao brod koji 
svakog mjeseca prenosi banane. Tako obaviješteni Indijanci donose ubrane plodove do 
obale gdje će ih ukrcati po povratku broda. 

Kroz prašumsko granje provirilo bi na pojedinim mjestima crnomanjasto 1 išarano 
lice Indijanca, koji je prstima javljao kapetanu broda količinu banana koje ima za 
prodaju. Kasno poslijepodne ukrcao sam se na primitivan riječni brod i uz veliku buku 
zaplovismo uz rijeku. Iskrcali smo se pri zalasku sunca i poslije deset minuta stigosmo 
do jedne čistine. U svjetlu umirućeg sunca spazio sam tri kolibe na stupovima, a iza 
ovih beskonačna polja palma i banana. 


U drugim prilikama sanjao bih o takvoj dalekoj šumici banana. Činilo mi se kako 
sam daleko od svake patnje, a poglavica je učinio kako bih se osjećao što bolje. U 
prvom sumraku stigla je grupa mulata, berača banana, i odmarajući se od rada počeli 
su piti jeftini alkohol, koji se dobiva destilacijom šećerne trske. Uskoro su upali u oštru 
raspravu i tuču, ali su se i dalje jednako dobro zabavljali. Sjedeći u kutu, nisam mogao 
ne pomisliti kako se, iako tako daleko od Vražjeg otoka, ponovo nalazim usred 
neprijaznih ljudi... usred izmeta ljudskog društva. Mogli ste ih zamijeniti s robijašima 
iz Gvajane i nitko ne bi uvidio razliku. 


Porječkavši se prilikom zabavljanja, dvojica su se teško izranila noževima, baš kao 
što se to često događalo u Gvajani. U tom sam trenutku shvatio kako od svakog zla 
ima veće zlo. 

Ali Indijanci, koji bi se s vremena na vrijeme pojavljivali na čistini, imali su blagi 
glas, smijali su se dok sam s njima pričao 1 bili su jako zainteresirani za moju mrežu za 
leptire. Trojica su me pratila u lovu na leptire po prašumi, a kad sam uhvatio jednog 
golemog leptira, rekli su mi na španjolskom kako u njihovu kraju, u brdovitim selima, 
ima još većih leptira. 

Bili su vrlo primitivni, odijelo im se sastojalo jedino od marame oko bedara, ali 
sam radije bio s njima nego u logoru mulata, svadljivaca i prostaka. Krenuo sam s 
njima, a kad stigosmo do rijeke, pristali su me čamcem odvesti u svoje selo na izvoru 
neke male rječice. 


Tako je započeo za mene neobičan život. Bilo je to sedam mjeseci nepomućena 
mira i možda sreće. Smatra se kako su Indijanci plemena Kuna i Chakoi divlji, i zaista 


su ubili mnoge bijelce, a mrzili one koji govore španjolski zbog okrutnosti i pohlepe za 
zlatom. Ali, kad sam iz sela u selo prodirao sve više u njihov svijet, nije mi ni vlas pala 
s glave. Lovio sam leptire, nije me ni najmanje zanimalo njihovo zlato, te nisam bio 
nikakav patron“? na čelu naoružane bande u potrazi za robljem i stoga sam mogao 
slobodno prodrijeti u divlje krajeve plemena Kuna. Sela su postajala sve primitivnija i 
na kraju, nakon šest dana pješačenja po njihovoj zemlji, uz pratnju od dvanaestak ili 
više ljudi, stigao sam do najvećeg sela plemena, sjedišta njihovog poglavice. Ovdje su 
svi muškarci i velik dio žena nosili teške ukrase od plemenitih metala, od kojih su neki 
imali oblike ljudskih kostura. 

Mnogi su od njih znali španjolski, ali se međusobno razgovarali na nekom grlenom 
jeziku od kojega nisam razumijevao ni riječi. 

Cacique, poglavica, bio je divljak snažnih mišića, koji me hladno pogledao kad 
sam mu pružio ruku. Rekli su mi da ako želim živjeti u bilo kojem selu plemena Kuna, 
moram dobiti njegovo dopuštenje. 

“Dopuštate li mi život na vašoj zemlji?" upitam ga. “To bi bila moja želja." 

Mojoj molbi pridružili su se moji pratioci, i po izrazu njihova lica shvatio sam kako 
govore meni u prilog. Poglavica ih je saslušao, a potom zatražio da mu pokažem moje 
momorros, leptire. Otvorio sam zamotaj s uvenulim krilima, a on ih je promatrao s 
velikim zanimanjem i iznenađenjem. Zatim mi je uputio dugi pogled ispod namrštenih 
obrva. 

“Želiš ubijati mamorrose?" upitao me je. Prošapnuo je nešto jednom dječaku, koji 
odjuri i vrati se s kavezom od palmina lišća. U kavezu se, pokaže mi poglavica, 
nalazila zatvorena ptičica. Imala je sjajno perje duginih boja poput krila mojih leptira. 
“Vidiš!" reče mi poglavica. “I mi lovimo lijepe, male stvari, ali ih ne ubijamo. Zašto 
ne ostaviš leptire na životu i ne staviš ih u kavez?" 

Objasnio sam mu kako takvi ne bi imali nikakvu vrijednost, te da leptirova šarena 
krila, jedino kada ih brižno osušimo, postaju dragocjena u ukrasne svrhe. Na trenutak 
ga je to začudio. Zatim je slegnuo ramenima, izmijenio nekoliko riječi s drugim 
Indijancima i odobrio mi boravak u zemlji plemena Kuna dok se god budem ponašao 
kako treba. Nabrojio mi je što je sve zabranjeno: kretati se po šumi u lovu bez pratnje 
odrasla čovjeka ili mladića, tražiti zlato, imati zlato u bilo kakvom obliku, kupati se 
gol u rijeci istodobno s drugim ljudima u selu, a smijem se kupati samo sam. Ako se u 
selu zadržim više od dva mjeseca, reče mi, morat ću uzeti za ženu Indijanku. 


“Ali, ženu treba uzeti zauvijek", rekoh. “A, ja to ne mogu učiniti." 

“Tada možeš ostati samo manje od dva mjeseca. Muškarac bez žene uvijek traži 
tuđu", promrmlja Cacique. “Zar ćeš cijeli dan biti kod kuće 1 uređivati nastambu? 
Kako ćeš bez dobre žene imati vremena za leptire?" 

Jedna žena slatkih očiju, po vanjštini još djevojčica, pristupi i nevino me pogleda. 
Zatim nas napusti i ubrzo se vrati noseći tikvu punu riže i hrpu banana. Pruži mi to, a 


“ šp. vođa, predvodnik 


svi Indijanci udare u smijeh. Približili su se i dječaci kako bi vidjeli o čemu se radi te 
se i oni stadoše smijati. 


“Jest," reče Cacique, “to bi bila vrijedna žena za tebe, zna izvrsno raditi. 


Djevojka je bila ljupka i simpatična. U tom plemenu gdje su žene nosile samo uske 
pojase oko bokova ne bi bilo teško odabrati mnoge od njih, koje bi se zasigurno 
izvrsno brinule za kućne poslove. Ali nisam mogao dalje oklijevati. Ipak sam trebao 
nekoga tko će mi pomoći u tom primitivnom načinu života koji me je tu čekao. 


“Pružajući ti hranu pokazuje svoj pristanak da ti bude ženom'', reče poglavica 
nestrpljivo. “Što ćeš izabrati?" 

“Uzimam je", rekoh. 

“Dobro je!", promrmlja poglavica. "Bueno!" 

“Bueno! ponoviše složno ostali. 


“Pojedi nešto od hrane što ti je žena donijela", uputi me tada poglavica. “Takav je 
običaj, a znači da javno izjavljuješ da je uzimaš za ženu. 

Oljuštio sam bananu i pojeo je na veliko veselje urođenika. Poglavica progovori 
nešto djevojci, a ova je slušala držeći se dostojanstveno i svečano. Kad je poglavica 
dovršio svoj govor, ona prozbori nekoliko riječi, okrene se i ode kroz mnoštvo 
urođenika. 


“Pođi za ženom", reče poglavica. “Odvest će te u kuću koju ti darujemo" 


Dostigao sam je. Prošla je kroz cijelo selo do velike kolibe slamnata krova, koja se 
uzdizala na stupovima višim od dva metra, u koju se ulazilo po uskim drvenim 
stepenicama. Zemljište ispod kolibe bilo je brižno očišćeno. Psić, koji nas je, čim smo 
se približili, počeo promatrati. bio je vrlo čist i dobro njegovan. Djevojčica se nakon 
nekoliko stepenica zaustavila. Zaustavih se i ja, ali mi ona ukaza glavom na moju 
pogrešku. Pokaže mi prema vratima, pozivajući me da prvi uđem. 


Moram priznati da me ova neočekivana i iznenadna ženidba pomutila, tako da 
nisam vidio ni kamo stajem. Okliznuo sam se i pao na zemlju. Djevojka mi pomogne 
ustati veselo se osmjehujući. 


Mislim da je to bio prvi slučaj da je mužu bila potrebna ženina pomoć pri prelasku 
praga u novi dom. 


Taj nesklad bračnih odnosa potrajao je više sati, i kako sam kasnije uvidio, 1 više 
dana, tjedana i mjeseci. Nisam znao u čijem je vlasništvu ta koliba, a sa ženom nisam 
znao izmijeniti ni jedne riječi. 

Počela je kuhati. Imali smo mnogo divlje riže, a o gredu je bila obješena sušena 
noga neke divlje životinje. U košarama je bilo korijenja cassave, krumpira, tikvica i 
žita. U velikoj se tikvi odlagao gusti šećerni sirup, dok su sa stropa visjeli grozdovi 
banana. Bilo je obilje hrane, ali kako sam to kasnije ustanovio, jedino uz uvjet da je 
sam skuham. Žena je vjerovala da je za kuhanje dovoljno baciti u lonac sve što joj 
dođe pod ruku i u to uliti vode. Zaustavio sam je prije nego što je toj smjesi nadodala 
pet velikih crvenih komada papra. Ispraznio sam lonac i odlučio sam pripremiti jelo. 


“Ti 1di i nasijeci drva", razjasnio sam joj rukama. “Ja ću kuhati." 

Mnoge su žene iz sela došle k meni i zavirujući počele se smijati. Bilo im je čudno 
vidjeti muškarca kako kuha i svojim su smijehom podigle takvu buku da su poglavica i 
skoro dvadesetak lovaca plemena 

Kuna došli vidjeti o čemu se radi. Cacique, opazivši ne nad ognjištem, upita ljutito: 
“Što se događa? Zar žena neće raditi?" 

“Oh, ne, suprotno", odgovorim mu. “Ali se u kuhanje previše i ne razumije.? 

Poglavica i njegovi ljudi dočekali su moje riječi s očitim čuđenjem. Tjedan dana 
kasnije doznao sam kako su moju ženu smatrali najboljom kuharicom u selu. Na svim 
velikim svečanostima, kada su iz dalekih sela stizali lovci i poglavice, pripremala je 
svečane ručkove. 


Pleme Kuna je jedno od rijetkih primitivnih plemena Srednje Amerike. Iako su 
njihova sela u više navrata opustošili bijelci, ipak se nisu nikada podvrgni jarmu 
osvajača. Brojni su se ljudi iz plemena Kuna i nekih drugih plemena, kako bi osvetili 
uništenje svojih sela koja su porušili Balbo 1 Pizarro, pridružili mnogim engleskim 
ekspedicijama, osobito Morganovoj, protiv španjolskih karipskih kolonija. I danas, da 
sam Španjolac ili rodom iz Južne Amerike, ne bi mi dopustili živjeti usred njihova 
plemena. 


“Nikatdispu!" začuo sam oštar ženski glas kako doziva iz pokrajnje šume. 
“Nikatdispu!" Bio sam tako zauzet kuhanjem da nisam ni opazio da mi je nestala 
"Žena". 

“Zove te tvoja žena!" reče poglavica. Udaljio sam se od ognjišta i krenuo prema 
mjestu odakle je dopirao glas. Dvadesetak koračaja u unutrašnjosti šume našao sam 
djevojku. Sjedila je na zemlji držeći se rukama za okrvavljenu nogu. Stiskala je svom 
snagom veliku ranu od sjekire, kakvu obično Indijanci upotrebljavaju za sječu drva. 
Žurno sam otkinuo jednu lijanu iz obližnjeg grma i napravio povez. Zatim digoh ženu 
na ruke 1 teturajući krenem kroz šumu do kolibe. Cacique i drugi vratili su se svojim 
domovima.  “Nikatdispu!" šaptala je djevojka prislonivši glavu o moj vrat. 
“Nikatdispu!" 

Nisam znao što znače te riječi, ali sam nagađao da je to ime što mi ga je nadjenulo 
pleme Kuna. Dok sam po stepenicama kolibe nosio ranjenu djevojku, iznenada osjetim 
kako sam zaista daleko od Vražjeg otoka, u društvu urođeničke djevojke, s kojom 
nisam mogao izmijeniti nijednu riječ i za koju nisam znao ni kako se zove. 


XXXIII. 


Bijelac, koji se nađe odjednom kako živi među urođenicima, radeći sve ono što 
rade i oni, živeći njihovim načinom života, prisustvujući obredima njihova plemena, 
loveći u šumi lukom i strelicama, ubrzo uviđa kako život postaje miran, oslobođen 
svih nepotrebnih stvari. Od petnaeste godine nikada mi dani nisu svanjivali tako 
radosno, a završavali tako vedro. Rijeka je Kuna obilovala ribom, a šuma lovinom. Na 
omanjim proplancima raslo je raznovrsno jestivo bilje, bilo je dovoljno pamuka za 
odijevanje, a duhan je sam od sebe rastao 1 sušio se. 


Od zore do sumraka dani su prolazili u nevjerojatnom miru. Po prvi puta u životu 
bio sam zaista slobodan. Nisam se ničega bojao i ništa mi nije trebalo, napokon bijah 
čovjek, utonuo u radost života, i svaki se tjedan tiho ulijevao u drugi. 


Nakon nekoliko dana uspio sam doznati ime svoje žene. Zvala se Rachiti, što je na 
jeziku plemena Kuna značilo Zaspali cvijet. Riječ po riječ naučio sam nazive pojedinih 
predmeta, ukazujući na njih i ponavljajući njihove nazive na jeziku Kuna, dok ih ne 
bih zapamtio. Nakon mjesec dana mogao sam donekle govoriti s njom, a razgovarajući 
čitave sate s pojedincima iz sela, koji su razumjeli španjolski, proširivao sam sve više 
svoje znanje urođeničkog jezika. 

Rachiti je sjekla drva, spremala kolibu, prala ono malo moje odjeće 1 donosila 
hranu s plantaže, dok sam ja lovio ili ribario i krojio nova odijela od platna što bi ga 
ona istkala. Dugo bih boravio u šumi s mrežom za leptire i moja je zbirka dragocjenih 
krila postajala sve veća, tako da bi za nju nakon nekoliko mjeseci dobio nekoliko 
stotina dolara, samo kad bi u okolici bilo tržište gdje bih mogao ta krila prodati. 
Pozivali su me na obrede i rasprave plemena u tijeku kojih sam sjedio uz Caciqua. I ja 
sam bojao lice, prsa i ruke, i kao jedini znak svoje civilizacije nosio sam kratke i već 
otrcane hlače. Nosio sam i ogrlicu koju je Rachiti sastavila od zuba divlje svinje. 
Zabrana poglavice, prema kojoj nitko nije smio imati zlato, očito nije vrijedila za 
srebro, te su mi mnogi iz plemena darivali srebrene prstene, narukvice i ukrase za 
kosu. Kako sam bio opaljen suncem, teško bi bilo tko prepoznao u meni bijelca. 


Ali, s vremenom sam opet postao nemiran. Približavali su se izbori za predsjednika 
Republike Paname, po završetku kojih bih mogao nastaviti svoj bijeg prema 
Sjedinjenim Državama. 

Sate i sate sam razmišljao bih li nastavio svoj put ili ne. Što bih mogao naći bolje 
od mira u ovom primitivnom skloništu? Gdje bih bio tako slobodan i bezbrižan? 
Nastavljajući svoj bijeg morao bih se ponovo upustiti u očajničku borbu s 
civilizacijom i dugom ispruženom kandžom francuske nepravde za svoj život. I tako 
sam danomice oklijevao, ali kad sam navršio trideset osmu godinu, uvidio sam kako 
nisam stvoren za takav život, pa makar on bio i tako vedar. 


Nije bilo sumnje kako je moja prošlost propala, ali sam možda pred sobom imao 
drugih trideset i osam godina života. Bio sam uvjeren da ću, ako stignem do 
Sjedinjenih Država, biti siguran u zemlji slobode, da me neće poslati natrag na Vražji 
otok, pošto sam tako skupo platio sve svoje dugove prema društvu. Bez bojazni od 
uhićenja ili deportacije mogao bih se pošteno braniti i ponovo dobiti francusko 
državljanstvo, ili barem isprave koje bi mi omogućile slobodan i miran život. Zatim 
bih mogao početi gradnju svog novog života, kakvog sam želio. 

Između mjesta na kojem sam se nalazio i granice Sjedinjenih Država bilo je na 
stotine kilometara, planina i mnogo država Srednje Amerike. Nisam imao putovnicu, a 
ni novaca, a jedino bih mogao raspolagati s onim što bih dobio prodajom svoje zbirke 
leptirovih krila. Ali ipak sam, jedne noći, dok sam se ležeći na visećoj postelji ljuljao 
kraj vatre, okrenuo k Rachiti i saopćio joj svoj odlazak s narednim uštapom. 

“Daleko? upita me ona. 

“Vrlo daleko", odgovorio sam. “Možda zauvijek. 


“Odlaziš li u lov na leptire?" upita me ona. “Ima ih vrlo mnogo na nedalekim 
brdima, i ja ću poći s tobom kako bih ti pomogla, ako želiš.? 

“Nije zbog leptira", odvratio sam nakon duge šutnje. “Ja nisam pripadnik plemena 
Kuna, ja, Rachiti, ja sam iz druge zemlje." 


Ništa više nisam rekao, a ni ona. Narednog jutra razgovarao sam s poglavicom i 
rekao mu kako trebam čovjeka koji bi me odveo niz rijeku do prvog trgovačkog 
središta. Obećao mi je pomoći. Na odlasku nije bilo ni riječi prigovora, ni znaka 
zabrinutosti plemena za sudbinu Rachiti. Mogao sam joj darovati jedino male kućne 
predmete što sam ih sam izradio. Brižno sam zamotao svoj rukopis i leptirova krila. 


Rachiti mi je rekla kako će dvanaest uštapa čekati moj povratak, a kod trinaestoga 
će se, ako se ne vratim, sjediniti s drugim čovjekom. Ljudi plemena Kuna, što sam već 
bio opazio, nisu bili odviše sentimentalni i bio sam zadovoljan što ubuduće neću 
morati trpjeti grižnju savjesti. 

Cijelo se selo skupilo na obali rijeke prisustvujući mojem odlasku. Struja je bila 
vrlo jaka, a petorica mišićavih veslača zauzela su svoja mjesta u čamcu, čekajući da se 
smjestim u sredini. 


“Ati Nikatdispu!" dovikivali su urođenici mašući rukama. “Ati _Nikatdispu! 
Zbogom, bijeli čovječe!" 

Struja nas je brzo povukla niz rijeku. Indijanci su snažno veslali nastojeći se održati 
na sredini rijeke. Zatim smo zaokrenuli i više nismo vidjeli ni Rachiti ni Caciquea ni 
druge ljude iz plemena. Rijeka je zavijala poput velike zmije, a mi smo prolazili preko 
vodopada i brzaca. Pet puta smo morali čamac prenositi na rukama spuštajući se po 
hridinama. Noću smo logorovali pod divovskim stablima, a narednog jutra stigli smo 
do rijeke Jape, baš na vrijeme da naiđemo na brod koji svakog mjeseca prenosi voće, a 
sada je baš bio na polasku, pun zelenih banana, prema zoni Kanala. Četiri dana kasnije 
stigao sam u grad Panamu na kamionu koji je išao u pokrajinu Chiriqui raznoseći 


poštu. Noć sam prospavao u Davidu, glavnom središtu nalazišta zlata u blizini 
Kostarike. Sutradan sam vlakom krenuo prema pograničnom gradu Potrerou. 
Umiješavši se među druge putnike ukrcao sam se u vlak, a da me nitko nije opazio. Po 
dolasku, izabrao sam izgladnjelog urođenika i dogovorio se s njim da me za pet dolara 
odvede stazama, kojima rijetko tko ide, preko granice do grada Buenos Airesa u 
Kostarici. Krenuli smo, ali nedaleko od granice zaustaviše nas dva policajca. Opazivši 
da nosim na ramenima paket, zatražili su me isprave, koje nisam imao te me stoga 
odveli u zatvor u La Cuesta. Sutradan su me odveli preko granice i predali panamskoj 
policiji. Uhitili su me i zatvorili u Davidu. Narednog jutra odveli su me pokrajinskom 
namjesniku. 


Bio sam izvan sebe. Što ako me odvedu natrag u Panamu i predaju francuskom 
poslaniku? U najskorijem roku vratili bi me u Gvajanu u društvo mojih prijatelja s 
kojima sam pobjegao. Tada sam odlučio riskirati sve, te rekao kako kanim otići do 
Sjedinjenih Država, a namjesnik mi je nekoliko trenutaka potom potpisao propusnicu! 


“Ne znam kako ćete uspjeti prijeći granicu kad su vas već jednom uhitili ali želim 
> 
vam dobru sreću!" 


Potom me je podnamjesnik odveo na stranu i savjetovao mi da otiđem prema 
Armuellesu, gdje bih mogao pronaći kakvog krijumčara iz Kostarike. Taj bi me za 
male novce lako odveo sa sobom. Još prije noći našao sam se u maloj kavani na obali 
Pacifika i raspravljao s trojicom krijumčara japanskih košulja i ugovorio da će me za 
deset dolara povesti sa sobom. U devet uvečer plovio sam uz obalu Kostarike prema 
gradu Punta Arenas. 


Petnaestak kilometara južnije od luke naš se brodić zaustavio i teret je hitro bio 
iskrcan tik prije zore. Dok smo plovili, upitao sam krijumčare na koji se način može 
najlakše prijeći granica Nikaragve. Rekoše mi kako moram otići do rijeke San Juan del 
Sud, a do tamo mogu stići konjem za četiri dana. Po prvi puta sam u životu uzjahao 
konja i jahao četiri dana. Zatim je vodič od mene uzeo trideset colonesa (oko šest 
dolara), i pokazao mi put prema jednom brdu: “Nikaragva se nalazi s druge strane." 


Sutradan sam hodao a da nisam, sve do zalaska sunca, naišao ni na jedno ljudsko 
biće. Dok sam tražio pogodno prenoćište, upao sam ravno u banditski logor. Bili su to 
ljudi ni najmanje blage vanjštine, naoružani do zuba. Uperili su u mene puščane cijevi 
i ja digoh ruke predajući se. Počeli su pretraživati moje džepove u potrazi za novcem. 
Uzeli su mi posljednju novčanicu, a zatim mi dali znak da se izgubim. Krenuo sam 
prvom stazom, a zatim se ubrzo zaustavio. Čitav jedan sat razmišljao sam da li da se 
vratim i zatražim natrag svoj novac. Bio sam bez oružja. Zgurio sam se usred korijena 
debla u prašumi i prespavao noć. 


Još dva dana nastavio sam hodati i pri zalazu sunca stigao sam u Managuu, glavni 
grad Nikaragve, odakle sam više puta slao brzojav u Panamu tumačeći staretinaru 
kako su me banditi opljačkali i neka mi pošalje pedesetak dolara za druge leptire, što 
ću mu ih naknadno poslati. Srećom sam, četiri sata kasnije, ponovo imao novac u 
džepu. Kupio sam nekoliko metara mreže za leptire i krenuo prema Corintu. Od tamo 


do granice Hondurasa ima mnogo gradića. Kad bi se vlak zaustavio, a policija počela 
pregledavati putovnice, ja bih sišao s vlaka. Iskorištavajući metež mnoštva na peronu 
ponovo bih ušao u prvi slobodan vagon. Osam puta sam ponovio ovu igru dok na 
posljetku nisam stigao u Honduras. Osamnaest sam se dana penjao po strmim 
puteljcima kojima samo mazge prolaze, po hridinama, nad ponorima, po beskrajnim 
plantažama banana. Gdje sam se god zaustavio i zatražio pomoć. pruženo mi je 
gostoprimstvo kakvo su mi ti siromašni ljudi mogli pružiti. Lako sam stigao do 
Salvadora, gdje nisam potrošio ništa novaca osim nešto sitno na duhan. 


Glad sam utaživao bananama. Veoma oprezno prošuljao sam se u Gvatemalu. Novi 
diktatorski režim u toj zemlji ograničio je ulazak i izlazak stranaca, te su tražili 
svakovrsne putovnice i posebne dozvole. Policajci su, tražeći isprave, zaustavljali 
ljude i po gradovima. 

Jedan mi je Francuz savjetovao da otiđem u La Libertad, kamo je kamionom trebao 
odvesti neku robu. Moje su se cipele gotovo potpuno raspale, a potplati su bili već 
istrošeni. Sporo prelaženje brda i često zaustavljanje zbog kvara motora nije bilo 
ugodno, ali barem nisam morao pješačiti. U lipnju sam stigao u luku Libertad. 


Kako bih mogao proći Gvatemalu? U Meksiku su, kako mi rekoše, vlasti 
dobrostive i mogao bih nastaviti put bez neprilika. Savršeno sam govorio španjolski, a 
samo rijetki Meksikanci uopće imaju osobnu iskaznicu. Uputio sam se do honduraške 
obale, ne bih li naišao na kakvog krijumčara, ali bez uspjeha. Ipak se u jednom 
pristaništu nalazio trgovački brod, koji je ukrcavao teret za Kanadu. Odlučio sam se 
pokušati kradimice ukrcati. Otišao sam do urođeničkog svratišta i najeo se što sam 
bolje mogao. Kupio sam nekoliko kutija sardina i čim se spustio mrak, ukrcao sam se 
na brod pridruživši se mornarima s broda koji su se vraćali s večere. Kad sam ugrabio 
povoljnu priliku napustio sam grupu radnika i krenuo prema krmi. Našao sam otvor. 
Podigao sam poklopac i vidio osvijetljenu prostoriju s namotajima debelog užeta i 
telegrafskih žica. Spustio sam se i sakrio iza velike hrpe konopa. Dva sata kasnije ušla 
je grupa mornara omotati novo uže spušteno kroz otvor. Nakon toga ugasili su svjetlo, 
popeli se i zatvorili otvor nad mojom glavom. Nalazio sam se u potpunoj tami. Strojevi 
broda počeli su raditi i brod je krenuo. 


U tami sam se svukao. Znao sam kako će se, ako zadržim odijelo na sebi, uprljati i 
da bi me to moglo na kraju putovanja izdati. Gol, proživljavao sam jednolično vrijeme 
u mračnom potpalublju, tako da nisam ni opazio kako su prošla dva dana. Sardine sam 
potrošio, a i žeđ me počela moriti. Odlučih, ako je vani noć, popeti se na palubu i 
potražiti hrane i vode. 

Noćni mrak. Samo dva metra dalje od mene nalazio se veliki tanjur s hranom za 
psa, a kraj tanjura velika posuda s vodom. Pas se igrao loptom koju mu je dobacivao 
mornar s mosta. Provukao sam se kroz otvor, popio vodu i odnio posudu s hranom. 

Ne znam koliko sam dana tako proveo, jer sam živio u potpunom mraku. Dva puta 
me glad natjerala na palubu kako bih popio vodu za psa i uzeo hranu. Zatim sam začuo 
zvižduk brodske sirene. Ulazili smo u luku, ali koju?! Tapkajući kroz mrak obukao 


sam odijelo, izvadio britvu i počeo se brijati. Brod se zaustavio. Podigao sam 
poklopac i izašao na puno danje svjetlo. Nalazili smo se u nekom zaljevu i krajolik je 
bio zaista divan. Velike klisuraste gore narančaste boje = uzdizale su svoje 
veličanstvene oblike k nebu. Mislio sam kako to mora biti neka mala meksička luka. 
Pogledao sam na obalu. Na dnu mosta za spuštanje dva uniformirana čovjeka 
zaustavljala su mornare na izlazu. Nisam znao kakve su to uniforme, ali su ljudi bili 
previsoki i previše bijele puti da bi mogli biti Gvatemalci. Bio sam uvjeren da se 
nalazim u kakvoj meksikanskoj ili američkoj luci. Opazio sam da policajci samo 
ispituju i pretražuju ljude, ne tražeći ih isprave. 

Odlučio sam uložiti sve na posljednju kartu. S broda se spuštao časnik, a dva su 
mornara bila na dnu mosta. Požurio sam se prema mostu i počeo silaziti. Uniformirani 
policajci srdačno su dočekali oficira i na moju veliku radost progovorili s njime 
engleski. Sišao sam, pokazujući im jedino što sam posjedovao, papire svojega 
rukopisa, i prepustio se da me pretraže. Jedan od njih mi je mehanički protresao 
odijelo, ispipao džepove i bez riječi me otpustio. Sa srcem u grlu kretao sam se 
stotinjak metara niz gat 1 došao do željezne rešetke. S druge strane stajao je još jedan 
uniformirani policajac. Prošao sam kroz vrata i ponovo su mi pretražili odijelo, a zatim 
krenuh naprijed, napokon slobodan. 

Nisam znao u kojoj se to sjevernoameričkoj državi nalazim, koji je najbliži grad, ni 
koliko sam dana proveo na moru. Došao sam do nekakvih tračnica i s vremena na 
vrijeme njima bi projurio električni tramvaj. Nastavio sam pješačiti. Grupa radnika 
radila je na podizanju telegrafskog stupa. Zaustavih se na trenutak. Htio sam upitati 
gdje li se nalazim, ali bi takvo pitanje zvučalo vrlo čudno. Napokon zapitah: 

“Molim vas, kamo vozi ovaj tramvaj?" 

“Što?" upita jedan od njih, a drugi položiše svoje oruđe, gledajući me začuđeno. 
“Što želite?“ 

“Kamo vozi ovaj tramvaj?" ponovim pitanje. 

“U Los Angeles!" odgovori mi najbliži čovjek. “U Los Angeles, pijanico!? 

U Los Angeles! Pa onda se nalazim u Kaliforniji! Uzbuđena srca krenuo sam niz 
tračnice gotovo trčeći. Meni u susret dolazila su dva radnika. Odlučio sam njih još 
nešto upitati. Čim su se približili, zaustavih se: “Molim vas, koji je danas dan?" 

Utorak! Znači da sam na brodu proveo osam dana i osam noći. Nisam mario što su 
me radnici nazvali pijanicom. Mogao sam razumjeti kako su im moja pitanja zvučala 
ludo. Ali sada, nakon dvadeset i dva mjeseca gotovo nevjerojatnih iskušenja, stigao 
sam s Vražjeg otoka, preko cijele Srednje Amerike, do Sjedinjenih Država, potpuno 
sam i bez prerušavanja. Tijekom cijele povijesti francuske kažnjeničke kolonije tisuće 
ljudi sanjalo je postići to, ali u sedamdeset i pet godina nitko nije bio u stanju to i 
napraviti! Neki su poginuli u prašumama Južne Amerike, drugi u moru punom 
morskih pasa, neki su bili prisiljeni stalno se nastaniti u nekoj od država Srednje 
Amerike pod lažnim imenom. Nikome nije uspjelo pobjeći preko cijelog sjevernog 
dijela Južne Amerike i preko panamske prevlake. 


Kretao sam se gotovo trčeći. Bio sam strašno mršav, krezub, s jednim parom hlača, 
pamučnim kaputom i poderanih cipela. Ništa drugo nisam imao, ali se više ničega 
nisam bojao. 


Ušao sam u predgrađe Los Angelesa Grada anđela sretan poput djeteta! 


KRAJ 


